
Vaikų auklėjimu ir jų religinimu visuose katali- 
kiškuose kraštuose labiausiai rūpinamasi. Jie au- 
; klėjami ir mokomi mokykloj, lavinami vaikų orga- 
 nizacijose už mokyklos, bet stipriausiai veikiama 
jų siela bažnyčiose. Bažnyčia turi labai daug ver- 
tingų religinimo — auklėjimo priemonių, kokių ne- 
turi jokia kita auklėjimo institucija. Prisiminkime 
tik sakramentus, bendras pamaldas, maldą, pa- 
mokslus ir k. Neliesdami visų čia suminėtų veiks- 
nių, sustosime prie pamokslų. Vaikams pritaikytų 
“ pamokslų sakymas nebe naujiena ir mūsų krašte. 
| Beveik visur ruošiamos vaikų šventės, iškilmingos 
“ Pirmosios Komunijos Dienos, mėnesinės Komuni- 
“jos, kviečiami kongresėliai ir t.t. Visi toki vaikų su- 
sibūrimai surišti su pamaldomis ir pamokslais. Tie- 
„sa, parapijose negalima kiekvieną šventadienį 
suorganizuoti vaikų pamaldų, bet retkarčiais tai 
"padaroma visur, o miestų vaikai turi savo pamal- 
das kiekvieną šventadienį. Tai pastoracijos tarp 
kų siekiamas idealas. 

Šiame rinkinėlyje ir norėjau duoti medžiagos 
ų pamaldose sakomiems pamokslams. Nera- 

šiau tokių pamokslų ištisų metų šventėms, bet tik 
žymesnėms šventėms, kurias visi dažniau mini. Be 
to, paruošiau pritaikomų pamokslėlių mūsų vaikų 
draugijoms, ypač Angelaičiams. Nors tai bus labiau 
medžiaga vaikų pamokslams, tačiau gal galės ir pa- 
tys vaikai su nauda šiuos žodžius skaityti. 

Rašydamas stengiaus pritaikyti garsiojo peda- 
gogo Totho nurodymus vaikų  pamokslams, Štai 
kokias jo nurodytas taisykles turėjau prieš akis: 

1. Pamokslų temos turėtų būti paakinančios, la- 
vinančios būdą, kalbančios į širdį, valią, auklėjan- 
čios jausmus. 

2. Sakymo forma turėtų būti pamokymas, bet 
psichologiškai visiškai pamatuotas, konkretus, ri- 
teriškas. 

3. Tonas laisvas; draugiškas pasikalbėjimas to 
žmogaus, kurį jie žino, kad jis juos pažįsta ir kad 
turi jiems paruošęs malonių dovanų. Bet reikia kal- 
bėti gyvai, įdomiai, vis įvairiau, kad jaustų, lyg apie 

“ jį kalbėtų. 

4. Kalbėti spalvingai, ryškiai. Turi būti daug 
judrumo, gyvumo, paraginimo prie aktyvumo. 
Kalbos spalva laisva, tėviška, bet neverkšlenanti. 
Kreipimasis įdomus. Ne labai tinka ,„Malonūs vai- 
kai“!. 

5. Prieš pamokslą ir po jo galima kartu pasi- 
melsti, 

6. Pamokslai sakomi trumpai: T — 10 minučių. 
15-os minučių jau būtų perilgas, 

2 T. Visą pamokslo sielą sudarys kiekvienas, šiltai 
| įsijautęs į vaikų dvasią, mylėdamas juos, kad įkai- 
|| tintų Dievui, Kristui, Bažnyčiai ir Tėvynei. 
Ę Visa tai gražiai pasakyta, bet ne taip lengva 
įvykdyti. Parašęs pastebėjau, jog kartais lengviau 
“ "pasakyti, kaip parašyti. Bet jei pamokslėliai ir ne- 
bus pilni, tai galės būti bent medžiaga savo sielos 
kalbai,kuri geriausiai veiks vaikų auditoriją. Juk, 
laikantis bendrų taisyklių, galima savotiškai pakal- 
bėti, ką kiekvienas galės naudingai padaryti ma- 
žiau ar daugiau pasinaudodamas 75 žodžiais. Vieni 
yra visiškai originalūs, kiti pritaikyti iš kitų auto- 
rių vaikų pamokslų. Daugiausia naudojaus šiais 
veikalėliais: Johannes Pelz, Neue Folge Kinder- 
predigten; Brettle un Huber, Neue Stunde 
des Kindes; Mūnch O. P. Naher zum gėttlichen 
| Heiland; Burger, Neue Kinderpredigten ir dar ke- 
“| liais kitais. 


I BAŽNYTINIŲ METŲ ŠVENTĖSE 
1. Naujieji Bažnyčios Metai 


1 Jaunieji mano draugai! Pirmuoju advento sek- 
madieniu pradedame Bažnyčios Naujuosius Metus. 
Kaip visi žmonės džiaugiasi sulaukę paprastųjų 
Naujųjų Metų, taip katalikai turi džiaugtis pradė- 
dami Naujus Bažnyčios Metus. Naujuose Metuose 
žmonės tikisi būti laimingesni: visokeriopą džiaugs- 
mą ir laimę semte semti, visokių gėrybių prisirink- 
ti...Visagalis Dievas Naujais Bažnyčios Metais tik- 
rai mums savo didžiules gėrybes parodo ir kviečia 
jomis naudotis; ypač Jis nori apdovanoti savo ge- 
 ruosius vaikus. Tinkamiausiai Naujuosius Bažny- 
“čios Metus praleisime, jei gerai suprasime, ką reiš- 
kia adventas ir kaip jį praleisti. Advento metu gali- 
me prisiminti anuos žmones ir vaikus, kurie gyve- 
| no dar Kristui pasaulin neatėjus. O, kaip jie išsiilgę 
troško ir laukė ateisiančio Išganytojo! 
Toli nuo bažnyčios gyvenančių katalikų būrelis 
„sumano pasistatyti bažnytėlę. Jų troškimas didėja, 
| kai tik didėja pritarimas jų sumanymui. Pagaliau 
mintis turėti savo bažnytėle tampa nepermaldau- 
mų užsidegimu. Štai jau ir vyskupas paskiria ku- 

nigą, štai jau prasideda statyba, auga naujas 
dievnamis! Visų širdys to tik ir laukia. Kaip anie 
žmonės laukė savosios bažnytėlės, dar labiau Ado- 
mas, Ieva ir visi jų ainiai laukė Išganytojo. Kad 
Dievas žmones nori išganyti, jie žinojo, nes Die- 
vas buvo tai prižadėjęs. Bet nieko aiškiau jie neži- 
nojo. Vėliau Dievas aiškiau apreiškia Išgelbėjimą 
Abraomui, Izaokui ir kitiems patriarkams, pasaky- 
damas, kad iš jų giminės ateis Išganytojas: „Per 
tavo palikuonis bus palaimintos 
visos žemės tautos“. Dabar žinojo, jog 
Išganytojas ateis iš Izraelio tautos. 

Jau nupirktas žemės sklypas bažnyčiai statyti. 
Tuoj bus kasami ir mūrijami pamatai, vežamos 
plytos. Dabar visi žino, kur bus statoma bažny- 
čia, kaip ji atrodys, kiek maždaug užtruks pasta- 
tymas. Mėnuo po mėnesio vaizdas aiškėja. — Taip 
žmonijai prieš Kristų Išganytojo paveikslas darėsi 
vis aiškesnis ir suprantamesnis, nes pranašų jis aiš- 
kiau buvo skelbiamas. Išpranašauta jo gimimo vie- 
ta — Betliejus, jo motina švenčiausia Mergele va- 
dinama, išpranašaujamas ir Išganytojo atėjimo lai- 
kas. : 

Pagaliau statyba pasibaigia ir jų bažnytėlė vys- 
kupo pašvenčiama. Parapijos troškimas išsipildo. 
Taip pagaliau ir pasiilgusiai išganymo žmonijai at- 
ėjo išsipildymo laikas, lauktoji diena, gimė Kris- 
tus... 

Manau jau suprantate, jog bažnyčios statymo 
istorija nuo pirmo neaiškaus vaizdo lig jos pašven- 

timo padeda geriau suprasti neatpirktos žmoni- 
| jos istoriją. Pradžioje/ jų žinios neaiškiųs — paža- 
dėjimas Rojuje, lig visiško paaiškėjimo — užgimi- 
mo. Kaip džiaugiasi parapija savo bažnytėlės pa- 
šventinimo dieną, taip džiaugsmingai ir dėkingai 
privalome mes praleisti šį adventą, kad su didžiu 
džiaugsmu galėtumėm švęsti Kristaus užgimimo 
— Kalėdų šventes. R 

Kad visa tai gražiai praeitų, reikia supras- 
ti mūsų gyvenimo adventą —atėji- 
mą. Be Kristaus atėjimo Betliejaus Kūtelėj, yra 
dar kitas būsiantis adventas; tai antrasis Kristaus 
atėjimas pasaulio pabaigoj, kurio visi turi laukti. 
Pirmasis adventas buvo dieviškojo Vaikelio atėji- 
mas neturte ir nusižeminime, Betliejuje, kur Kris- 
tus, būdamas Dievas, atėjo paprasčiausio žmogaus, 
mažo vaikelio kūne. Užaugęs jis dar labiau nusiže- 
mino, nes mirė baisia kryžiaus mirtimi. 

„ Antras būsiantis Kristaus atėjimas bus garbin- 
gas, kilnus ir didingas Viešpaties atėjimas. Jis ateis 
kaip Teisėjas ir pasaulio Valdovas. 

Mes supratome pirmąjį adventą, nes jau daug 
metų kaip lankome Kūdikėlį Kalėdose, žinome visus 
žemiškojo Kristaus gyvenimo vargus. Dabar turi- 
me ruoštis prie antrojo advento, prie jo atėjimo 
paskutiniame teisme. Su krikštu šį pasiruošimą 
“pradėjome, šventa išpažintimi tęsiame, bet negali- 
me sustoti... 

Mūsų maldos, aukos ir visas religinis gyveni- 
mas ir yra ruošimasis paskutiniajam Kristaus atė- 

jimui. Bet paklausite, gerieji klausytojai, ar mes 
toki jauni turime jau apie mirtį mąstyti? Taip. Ir 
jauni būdami galite mirti, nes kiek tokių miršta... 
Nors jūs turėtumėte dar laiko gyventi, bet vis kar- 
tą ateis mirtis! Ji neturi mūsų išgąsdinti, Mes turi- 
me taip gyventi, kad niekuomet mirties nebijo- 
tumėm. 2 

Kada miršta mūsų pažįstamieji, sakome: „Pa- 
sibaigė jų gyvenimo adventas. Viešpats Dievas juos 
pašaukė“. Seni žmonės dažnai trokšta to atėjimo. 
Šventas Jonas, mylimasis Kristaus mokinys, bai- 
gia savo Apreiškimo knyga žodžiais — „Ateik, 
Viešpatie Jėzau!“ š 

Toks šūkis galėtų būti ir mūsų gyvenimo pa- ' 
baigos atodūsis. Ateik, Viešpatie Jėzau, 
Tavęs laukiu, o tu mane kvieti. 

Jau dabar advente mąstykime apie tai. Juk dėl 
to mums Bažnyčia ir skaito I advento sekmadienį 
Evangeliją apie pasaulio pabaigą. 

Išmokime ligoje ir šiaip gyvenime nuoširdžiai 
melsti — „Ateik, Viešpatie Jėzau“. Jėzus išklausys 
mus. Ateis ir pasiims su savimi į dangaus linksmy- 
bes ir grožybes. A. 


2. Nesuteptoji 
Kartą šventoji Magdalena iš Pazzi dvasioje re- 
gėjo įšėlusiai banguojančią jūrą, kurioj plaukė pil- 
nas laivelis žmonių, garbinančių Mariją, Dievo Mo- 


tiną. Laivelio vairuotojas taip pat vežė ir šv. Mer- 


12 


tielę Mariją, kuri laivelį palydėjo lig uosto. Ką reiš: 
kė šis regėjimas? Dievas leido šventajai suprasti: 
visi laivelio keleiviai, plaukę su Marija, buvo jos 
globojamosios sielos. Audringa jūra lengvai gali 
sudaužyti laivelį ir nuskandinti keleivius. Kaip lai- 
velis laimingai su Marija įplaukė į uostą, taip lai- 
mingi yra tie žmonės, kuriuos Dievo Motina saugo- 
ja nuo nuodėmės, kad jie laimingai pasiektų dangų. 
Todėl mes Mariją galime vadinti mūsų Vadove 
į dangų. 

Jaunieji Marijos kariai! Ar nenuostabu, Marija 
mūsų Vadovė pas Dievą ir Jo vienatinį Sūnų Jėzų 
Kristų. Tikrai malonu žinoti ir sekti jos vadovavi- 
mą. Bet vadas tokiame ilgame kelyje, kaip žmo- 
gaus gyvenimas, turi būti nepaprastas. Mes tokį 
vadą ir gauname. Marija yra žmogus, bet Dievo 
Motina išrinkta, todėl skirtinga nuo visų kitų žmo- 
nių. Šiandien švenčiame jos jokia nuodėme Nesu- 
teptosios šventę. Visi žmonės gimsta su nuodėme, 
bet Marija skaisti ir šventa nuo pat savo pradžios. 
Tai didelė ir brangiausia dovana Marijai, o per ją 
ir mums, Marijos laisvumas nuo gimtosios nuodė- 
mės yra kažkas stebėtina, kilnu, džiaugsminga. Vie- 
nas žmogus, giliai įsižiūrėjęs į Marijos Nekalto 
Prasidėjimo paveikslą, sulaikė savo kvėpavimą iš 
nuostabaus grožio. Jei jis nustebo pažiūrėjęs į pa- 
“ veikslą, tai kaip būtų galima džiaugtis pamačius 
Marijos veidą tikrumoj! 

Bet maža būtų tik stebėtis, Mums reikia moky- 
tis iš Nesuteptosios, dangaus siųstos gėlelės žmo- 

nėms. Mums laimė turėti tokią kilnią Vadovę. Juk 
skaisčiausioji Marija ypač brangina jaunųjų sielas, 
kurios po krikšto nesuspėjo susitepti nuodėmių dul- 
kėmis. Ji nori mus laimingai nuvesti į Dievo uostą. 
Įvertinkimė jos pamoką. 

Kiek verta yra meilės ir pagarbos Nesuteptoji 
Marija, gali parodyti ir šis įvykis. Vienas kitatikis, 
protestantas, štai ką katalikų kunigui prisipažino: 
„Aš tapčiau kataliku vien dėl to, kad katalikai turi 
Nesuteptąją nuodėme Mariją“. Kunigas nesupra- 
tęs paklausė, kodėl kaip tik dėl Nekaltosios Marijos | 
norįs tapti kataliku? Protestantas maždaug šiaip 
atsakė: „Keliavau beveik po visą pasaulį. Keliau- 
damas išmokau žmones pažinti. Bet visur mačiau 
banguojančią nuodėmėmis jūrą, kurios vilnys ver- 
žėsi į visus žmones, todėl nustojau pasitikėti žmo- 
nėmis. Liūdna man buvo žinoti, kad visi žmonės 
nuodėmingi, Jei aš bent vieną rasčiau be nuodėmės, 
lengviau atsikvėpčiau ir vėl žmonėmis pasitikėčiau, 
Nekaltai Pradėtoji Marija ir yra tas ieškomasis 
žmogus, be jokios sutepties“. Iš tų nekataliko žo- 
džių išgirdome, kokią didelę reikšmę turi žmonių 
gyvenime Marija, be nuodėmės Pradėtoji. 

Gerasis Dievas apsaugojo Mariją nuo nuodė- 
mės, kadangi ji jo Sūnaus Motina turėjo būti. Jo 
Motina nė valandėlės negalėjo būti piktojo valdžio- 
je. Ji turėjo būti gražiausias tvarinys, gražesnė už 
gražiausią angelą. Ji tikrai dangaus karalienė savo 
dorybėmis, bet ypač savo benuodėmingumu. Tik 
tokia galėjo patikti savo Sūnui — Dievui. Dievo Sū- 

huš nenorėjo turėti savo Motina šv. Agnės, šv. Ger- 
trūdos, šv. Teresės ar kitos šventos Mergaitės, nes 
jos visos dar prieš krikštą buvo suteptos gimtosios 
nuodėmės. Išganytojas norėjo savo Motiną labiau- 
siai išpuošti. Juk jei mes galėtumėm, tai tikrai viso- 
kiomis kilniomis ypatybėmis savo motinas aprūpin- 
tumėm. Mūsų motinos turėtų būti gražiausios ir 
švenčiausios moterys, ar ne taip? Mielasis Išgany- 
tojas buvo savo motinos vaikas, kaip mes esame 
savo motinų vaikai, Kadangi jis yra Dievas, todėl 
galėjo savo Motiną apdovanoti visomis tobulybėmis 
ir grožybėmis. Jis negalėjo leisti nė mažiausiai nuo- 
dėmei palytėti. To neleido Jo ir jo Tėvo šventybė. 
Tai žinodami, mes džiaugiamės ir esame paten- 
kinti. Marija be nuodėmės yra visų mūsų pasidi- 
džiavimas, džiaugsmas ir laimė. Bet kaip Dievas 
nenorėjo, kad jo Motina būtų paliesta nuodėmės 
šešėlio, taip Marija, visų mūsų Motina, nenori, kad 
mus nuodėmė valdytų. Geriausiai Marijai patiksi- 
me ir ją seksime, jei su savo nuodėmėmis kovosime. 
Pirmiausia, reikia kovoti su savo nuodėmėmis, nes, 
jei visi savo nuodėmes išdildysime, niekas jų nebe- 
turės. Bet jei mes šiandien tik tiek tepasakysime ar 
pamąstysime: ,„Kovosiu su nuodėmėmis“, bus labai 
mažai. Mes turime aiškiau pasisakyti, su kokiomis 
nuodėmėmis kariausime. Štai Jonas ryžtasi nebe- 
| meluoti nei namuose, nei mokykloj. Petras galvoja 
| nesupykinti tėvelių ir kitų namiškių, Stasys laiko 
'sugniaužęs kumštį nulaužti tinginio ragus, Aldutė 
žaisdama ir juokais nebeminės Jėzaus ir Marijos 

Vardų, Genutė šventadieniais nėpramiėgos pamal- 
dų ir t.t. ir t.t. 

Matau ir jaučiu, kad supratote Marijos ir mano 
troškimus, Kad tai geriau įvyktų, tai yra, kad bū- 
tumėm teisingi, nuolaidūs, darbštūs, pamaldūs, 
prašykime Dievo Motinos pagalbos, sukalbėdami 
Sveika Marija. A. 


3. Laukiame Kalėdų 


Ar žinote naujieną? Visų mūsų laukiamos Ka- 
lėdos greit artėja. Mes bėgame jų pasitikti. Juk 
jauni ir suaugę ilgisi praėjusių Kalėdų, todėl džiau- 
giasi jas vėl arti pamatę. Bet nesuklyskime! Dažnai 
mūsų išsiilgimas Kalėdų yra netikęs jų laukimas. 
Negerai laukiate Kalėdų tada, jei tik todėl laukia- 
te, kad pamatytumėte Kalėdų eglutę su žaisleliais 
ir ugnelėmis, kad gautumėte saldainių ir kitokių 
dovanėlių nuo eglutės. Kiti laukia senelio su didele 
balta barzda, kurs jiems dovanų atneštų. Toks 
laukimas šventų Kalėdų yra iškrypęs, netikęs. 

Katalikų jaunimas negali pasitenkinti vien bliz- 
gučių laukimu ir linksmybių troškimu, laukiant šv. 
Kalėdų. Kas gi yra iš tikrųjų Kalėdos? Ar vien tik 
jūsų šeimyniška šventė, dovanų diena? Ne. Kalė- 
dos yra Kristaus užgimimo šventė. Jei Kristus ne- 
būtų gimęs, neturėtume ir gražiųjų Kalėdų švenčių, 
nebūtų krikščioniškų šeimų ir nebūtų švento Kūčių 
vakaro, 

Dar daugiau, gerieji mano klausytojai. Jei Jė- 
zus nebūtų atėjęs, mes visi tebebūtume savo nuo- 
dėmėse. Ir niekas negalėtų mūsų iš tų nuodėmių iš- 
laisvinti. Todėl mūsų ilgesys ir Kalėdų laukimas 
turi krypti prie meilingojo Jėzaus Betliejaus kūte- 
lėj, kurs ėdžiose gulėjo, o dabar gyvas Altoriuj pa- 
silieka, Jūs esate matę „Betliejų“ — ten piemenė- 
liai, įvairūs gyvuliai, Marija, šv. Juozapas... visi į 
Kūdikėlį atsigręžę. Jėzų sveikina ne tik žmonės, bet 
ir dangaus angelai. Taip ir mes labiausiai turime 
žiūrėti į altorių, kur nuolat Jėzus pasilieka Šven- 
čiausiame Sakramente. Tokio laukimo ir išsiilgimo, 
išsiilgimo Jėzaus, turime išmokti advente. Kaip 
reikia laukti, mus gali pamokyti tie žmonės, kurie 
gyveno prieš Kristų. Mes galime pasimokyti iš žy- 
dų ir pagonių. 


1. Pasimokykime iš žydų. Ko labiau- 
siai troško žydai? Jie laukė išvadavimo iš svetimų- 
jų ir nuodėmės vergijos. Visos jų aukos, maldos ir 
geri darbai buvo daromi vienu tikslu — kad išnai- 
kintų nuodėmę. Jų sielas slėgė tartum kelių cent- 
nerių svorio nuodėmės. 


Kaip jie išsiilgę laukė, galime suprasti iš jų mal- 
dų ir dejavimų, kuriuos siuntė savo Dievui. Pasi- 
klausykime jų šauksmo: „Rasokite,dangūs, 
iš augštybių, ir tegul debesys išly- 
ja teisųjį, tegul atsiveria žemė ir 
teišželdo Išgelbėtoją, ir tegul kar- 
tu randasi teisybė“. Taip maldavo 700 me- 

| Žodis vaikams. 2, 


tų prieš Kristų pranašas Izaijas, jo balsui pritarė ir 
visa tauta. 

Tokio išsillgimo ir troškimo Jėzaus, Atpirkėjo 
iš nuodėmės, turime pasimokyti iš pranašų ir Se- 
nojo Įstatymo žydų. 2 

2. Pasimokykime iš pagonių. Pa- 
gonis mes dažnai klaidingai vertiname. Mes mano- 
me, jog jie esą be religijos ar labai mažai religingi. 
O ne! Ir pagonys aukodavo aukas, melsdavosi, at- 
gailaudavo, kaip kai kurie ir mūsų laikų pagonys 
kad daro. Bet ir visos jų maldos ir aukos savo die- 
vams negalėjo išnaikinti nuodėmių. Todėl ir jie 
troško ir laukė Išganytojo. Taip vienas pagonis iš- 
siilgęs rašė: „Turi nužengti vienas Dievas ir mus iš- 
gelbėti“. Pagonių viltis sulaukti išgelbėjimo iš savo 

Ž dievų, žinoma, buvo klaidinga, nes iš tikrųjų jų die- 
vai — niekis: jų nebuvo. Vienas tik Jėzus galėjo 
juos nuraminti ir patenkinti jų viltis. 

Todėl ir pagonių džiaugsmas buvo didelis, kada 
apaštalai skelbė Kristų — Išganytoją. Praėjus šim- 
tui metų po Kristaus mirties, vienas pagonių val- 
dovas rašo Romos ciesoriui: ,„Patark, ką aš turiu 
daryti. Dievų maldyklos stovi tuščios, nieks nebe- 
simeldžia ir nebeaukoja, Visi išpažįsta naują moks- 
14 — krikščionybę“. Tai parodo, jog giliausias žmo- 
nijos troškimas tik Jėzuje randa pasitenkinimą. 

Ir mūsų didžiausias troškimas prieš Kalėdų 
šventę turėtų būti: Išsiilgimas Jėzaus. Ge- 
riausiai šis išsillgimas bus patenkintas, kai visi pa- 
siryšime šventai priimti Kalėdų šv. Komuniją. Šv. 

fomunijoj sulauksime to paties Jėzaus, kurį matė 
i ir pagonys. Tas pats Jėzus ateis pas mus su 
wo dievybe ir galybe, tas pats, kurs gulėjo pra- 
ėje. Tai yra svarbiausias Kalėdų švenčių lau- 
o uždavinys. Kas, priėmęs šv. Komuniją, lauks 
tų Kūčių vakaro ir šventos Kalėdų nakties, tas 
i daug džiaugsmo turės. 
Jaunieji Katalikai! Kristus gimė ir gyveno dėl 
ų laimės, todėl, ruošdamiesi jo užgimimo šven- 
išmokime ir mes kitiems suteikti kokio nors 
augsmo. Pirmiausia nudžiuginkite savo tėvę- 
s, Kūčių vakarą gražiai juos pasveikindami ir at- 
rašydami už padarytus nemalonumus, Pasvei- 
te ir kitus savo šeimos narius. Rodykite vi- 
s gerumą, Tie, kurie esate angelaičiai, o jais 
ėtumėte būti visi, padėkite savo pulko neturtin- 
iems angelaičiams suruošti bendrą Kūčių sta- 
stalą, apkrautą skaniais valgiais ir „Dievo py- 
*! Galite mėginti ir daugiau gerų darbų pada- 
ruošdamiesi Kalėdoms. Už viską jums geras 
dikėlis pasiųs malonų šypsnį ir dievišką palai- 
ni A. 


Piemenys ir Angelai prie Kūdi- 
kėlioLopšio 


Tuomet buvo Betliejaus miestelis sausakimšai 
kimšęs žmonių. Du keleiviai niekur namuose 
do nakvynės. Sustojo už miestelio piemenų 
nėje. Nors žmonės jų ir nepriglaudė, tačiau 

Dievas jų nepaniekino, dangus į juos maloniai 
pažvelgė. Kai tik jie už miesto sustojo, tuoj virš to 
urvo sušvito didelė didelė kampuota šviesi žvaigž- 
dė, o padangės pasidarė šviesios. Tą nuostabią nak- 
ties šviesą pamatė piemenys, kurie budėjo ir ser- 
gėjo savo bandas. Jie tarp savęs šnekėjosi ir klau- 
sinėjo, kas gi čia galėtų būti? Taip jiems besikal- 
bant ir besvarstant, atsiranda Viešpaties angelas, o 
juos visus apšviečia dieviškas skaistumas, Sudreba 
piemenėlių širdys, kaip žaibas, perlekia viena po ki- 
tos keista mintis. Kas gi čia taip staiga aplankė 
tuos paprastus žmones, gyvulių sargus, vargšus 
piemenis! Nusigando. Kaip manote, mano mieli 
klausytojai, ar angelas jų gąsdinti atėjo? Aišku 
ne! Štai jis pats prakalba į juos: „Nebijokite“. Ne- 
nusigąskite kalnų laipiotojai, bandos varinėtojai, 
gerieji piemenėliai, Negąsdinti čia jūsų atėjau, bet 
palinksminti. Truputį lengviau atsikvėpė nakties 
gyventojai. Gal čia iš tikrųjų nėra ko bijoti, manė 
sau, nors ir taip netikėtai pasirodė šis nelauktas 
svečias. Bet angelas nebedavė toliau mąstyti, pats 
kalbėjo: „Aš skelbiu jums didelį džiaugsmą, kurs 
palinksmins ne tik jus, bet ir jūsų tėvus, namiškius, 
protėvius, Abraomą... ir visus kitus, nors ir miru- 
sius, bet gerus žydus. Tas džiaugsmas tęsis am- 
žiams“. Kokia linksmybė! Bet kas čia vyktų? Ir 
dabar dar nesupranta vargšų piemenų širdys. Gal 
kas iš numirusių prisikėlė, gal piemenų vadas Mozė 
atėjo mūsų aplankyti, pasveikinti, o gal... gal mūsų 
karalius atsirado. Susidomėjimas didėja, bet vis 

laukia tikro angelo pasakymo. Išgirsta svar- 
ią angelo žodį, kurs kaip dangaus trimitas 
veria piemenų širdis. Jų ausys išgirdo, bet pro- 
esuspėjo suprasti. Bet jau angelas iškilmingai 
ia: „Šiandien jums gimė Dovydo 
mieste Išganytojas, kurs yra Kris- 
tus“. Ką išgirdome? Kristus, Mesijas, Izraelio 
Jauktasis, tautos paguoda, dangaus rasa! Ne! Sun- 
tikėti! Bet ką tiktai girdėjome? Šiandien, 
y. šią valandą, dabar užgimė mūsų išsiilgtasis... 
p jie tai pergyveno, mes negalime to ir supras- 
"ti, dėl to džiaugsmo jų sielos turėjo išskristi iš kū- 
, kad tik greičiau prie Mesijo nulėktų. Netikėti 
alime, nes viskas šiąnakt nuostabu: žvaigždė, 
las... Nustebintai piemenų širdžiai angelas dar 
kiau prakalba, nurodo ženklą, iš kurio būtų ga- 
a įsitikinti jo žodžiais: „Rasite Kūdikį 
šuvystytą vystyklais ir paguldytą 
brakartėje“. Tai jau tikra! Sako prakartėje, 
ioje neguldoma paprastieji, tai tikrai keistai 


ęs. 
Šiek tiek nusiraminę ir įsitikinę, piemenys vėl iš | 
ujo nustebo. Vėl klausia savęs, kas čia dabar da- 
Argi dangus prasivėrė, kad dangaus dvasios 
idžiasi ant žemės, kaip didžiausia angelų kariuo- 
„ Ką jie darys, kiekvienas manė savo širdyje. 
ngaus dvasios atėjo pagarbinti savo Viešpaties, 
jos dangiškai užgiedojo. Koks giesmės gra- 
! Tai ne mūsų traliavimas ar birbynėmis 
nenimas. Čia tikrai dangiško grožio giedojimas. 

Bet ir žodžiai toki gražūs!: „Garbė Dievui 
augštybėse ir žemėje ramybė geros 
valios žmonėms“. Vadinasi, jie garbina Die- 
vą, kurs buvo toks geras, kad žmogui skurdžiui 
linksmybę norėjo atsiųsti. Bet tie žmonės turėjo bū- 
ti geros valios, geri žmonės, nes piktieji to džiaugs- 
mo neragaus. Taip garbindami Dievą, angelai dar 
kartą piemenims patvirtino linksmą naujieną. Jie 
patys jau buvo prie prakartėlės, todėl dabar laisvi 
ir gali skristi tėvynėn — dangun, ką jie tuoj ir pa- 
darė. 

Ką dabar veikė pasilikę piemenys? O ką jūs bū- 
tumėte darę jų vietoje būdami? Suprantu; ką norė- 
tų atsakyti Jurgiukas ir Pranas: „Mes pamestume 
klumpes, tarbas, paliktume savo gyvulius ir visi 
skubom bėgtume pažiūrėti to stebėtino vaikelio, pa- 
matyti jo akis, kad jis į mus pasižiūrėtų, nes juk tai 
pirmą ir paskutinį kartą vyksta. Ir tai mums pra- 
nešta, negalime snausti, spauskime ženginę“. Gerai 
galvojate. Panašiai mąstė ir anie piemenys. „Nuei- 
kime lig Betliejaus ir pažiūrėkime, kas įvyko, ką 
Viešpats yra mums apskelbęs“. Ir jie tuoj pradėjo 
keliauti. Mes pasakytume, kad jie nėjo, bet bėgte 
bėgo, nes ir šv. Rašte pasakyta: „Jie atėjo 
skubindamiesi“. Buvo ko skubėti, nes ėjo 
aplankyti savo Viešpaties, didžiausio geradario, 
kurs nepaniekino visų užmirštų piemenų, bet dar 
pirmiausia jiems apsireiškė. Atbėgę rado taip, 
kaip pasakyta. Ką jautė jų širdys, nemokame tai 
apsakyti, bet aišku, jog jie, išvydę Kūdikėlio die- 

“ viškąsias akis, pajuto tiek pagarbos ir meilės jam, 


kad jie patys nesuprato, kaip visa tai gali tilpti jų 
sielose. Jie garbino, šlovino, pasakojo, ką buvo 


ą patyrę... 


Grįžta prie savo darbo, bet jau ne tyliai, o gar- 
siai garbindami gimusį Jėzų. Jie bando tęsti angelų 
užtrauktą giesmę: 

„Jėzus Kristus Dievas užgimė vaiku, 
Kurs viską sutvėrė pirmuoju laiku, 
danguj angelus jis valdo 

ir mūs vargšų priim maldą“. 

Ir mes šiandien užgimusį Kūdikį garbiname, sa- 
vo širdyse laikome. Pasiryžkime tą didžiulį Kalėdų 
džiaugsmą kitiems skleisti. Nenustokime skelbti 
sau ir savo draugams: Kūdikėlį garbinkim, jam 
dėkokim ir maldaukim. Bet ypač rūpinkimės, kad 
Kalėdose mūsų širdys kiltų aukštyn, dangun, ten 
kur angelai, pagarbinę Kūdikėlį, vėl nuskrido. Jei 
ten pakilsim savo mintimis, tai ir siela ten pat savo 
laiku prieglobstį atras. A. 


5. Kalėdų Džiaugsmai 


Besiartinant Kalėdoms, visi susirūpinote pasvei- 
kinti savo artimuosius. Namiškius sveikinote žo- 
džiu, o toliau gyvenantiems mėginote laiškelį para- 
šyti, Kristaus Kūdikėlio paveikslėlį nusiųsti. Tai 
gražu. Visi mūsų sveikinimai buvo sujungti su 
džiaugsmo linkėjimais. Daug džiaugsmo, kilnaus 
švento džiaugsmo ir p. buvo dažniausi sveikinimų 

žodžiai. Ką tai reiškia? Jūsų jautrios širdys su- 
pranta. — Užgimęs Kristus yra džiaugsmo teikėjas 
išvargusiam pasauliui. Teisingai Kalėdos laikomos 
džiaugsmo švente, dėl to taip jūs džiaugiatės ir ki- 
tiems kalėdinio džiaugsmo siunčiate, 

Bet ar visi gerai Kalėdų džiaugsmą supranta? 
Matau jūsų džiaugsmingus veidus, kurie dar tebė- 
ra patenkinti šventu Kūčiu vakaru. Maloniai at- 
simenu ir aš prieš daugelį metų vieną tokį vakarą, 
kurį pats pergyvenau. Mano tėvai buvo neturtingi, 
vietoj dovanų man tik švelnų žodelį tarė. Bet aš 
buvau labai laimingas ir linksmas. "Tiesa, mano 
džiaugsmo kiti nematė, nes Kalėdų džiaugsmas yra 
skirtingas nuo kitų linksmybių. Šį džiaugsmą gali 
kiekvienas turėti, jei tik nori. Pasitaiko, jog kai ku- 
rie turčiai jo neturi, bet už tat kai kurie elgetos yra 
to džiaugsmo ponai. Kas gi yra Kalėdų 
džiaugsmas? Nukeliaukime mintimis į Betlie- 
jų ir paklauskime Dievo Motiną Mariją ir šv. Juo- 
zapą. Jie turėjo tikrąjį Kalėdų džiaugsmą. Iš jų su- 
žinome, jog daugelis žmonių ir vaikų 
ne taip supranta tikrąjį Kalėdų 
džiaugsmą, koks jis yra. Kalėdose Ma- 
rija ir Juozapas Betliejuj nebuvo į namus priimti, 
nuo namų lig namų varinėti, urve už miestelio tu- 
rėjo nakvoti. Piemenų urve! Bet vistik jie turėjo 
Kalėdų džiaugsmą, nors taip visų apleisti ir panie- 
kinti buvo. Vėliau turėjo naktį svetimon šalin bėg- 
ti, daug kentėti, bet tikrojo Kalėdų OS ne- 
prašalino iš savo širdies. 

Dabar jau galime sakyti, jog Kalėdų 
(džiaugsmas nėra išorinis, toks,kurs 
isiemsįakis mestųsi. „Kaip tai ne?“, pa- 
aus Algis: ,,Juk mano draugas Vytas, pasisiųdinęs 
jus drabužius, gimnazistišką kepurę užsidėjęs... 
radėjo ant vienos kojos šokinėti, į mane su pašai- 
žiūrėti. O kaimynė Onutė, gavusi iš dėdės už 
ve didesnę lėlę, kuri galėjo dainuoti, buvo tikrai 
sma,pati kartu su lėlė dainavo ir šokinėjo“, 
t rimčiau pasvarstę ir jūs patys pasakysite, jog 
buvo tik paprasčiausias linksmumas, bet ne 
šventas Kalėdų džiaugsmas. Kalėdųdžiaugs- 
as yra sieloj. Jis yra nepapras- 
tas, viršžemiškas, viršgamtiškas. 
 Kalėdose reikia džiaugtis ne dėl to, kad dovanų 
gauname, gardžiau pavalgome, bet kad Kūdikėlis 
S mus nuo nuodėmių išlaisvino, kad dabar tas 
pats Kūdikėlis Dievas mus į dangaus linksmybes 
nuves. Reikia džiaugtis tomis malonė- 
mis, tomis dovanomis, kurias Kalė- 
dose Jėzus atnešė, kad mes amžinai 
aimingi paliktumėm! 
Džiaugtis galime, nes tos Jėzaus malonės 
nebus iš mūsų atimtos, jei tik mes 
patys to nepadarysime. Džiaugiamės ir 
todėl, kad dabar galėsime iš Dievo išmelsti nuodė- 
mių atleidimą, atlikdami išpažintį. 
| Štai kame tikrasis Kalėdų džiaugsmas. Kas tai 
supranta, to siela neišsilaiko nevirpėjusi iš džiaugs- 
no. Tai suprasdami šventieji kankiniai džiaugda- 


25 


vosi ir baisiai kentėdami. II a. po Kristaus netikė- 
liai sugavo vieną vyskupą Karpų ir prikalė prie 
kryžiaus. Bet prikaltasis šypsojosi pasinėręs skaus- 
muose. Tuomet aplink stovėję klausė jį, kodėl jis 
šypsąsis. Jis atsakė: „Aš regiu Dievo grožybę ir 
džiaugiuosi šypsodamasis“. Tai kalėdinis džiaugs- 
mas, kuris nugali pasaulį, mirtį, tai švento džiaugs- 
mo galybė! 

Tokio džiaugsmo privalome maldauti ir mes, 
jaunieji lietuviukai. Mes visi, gyvai tikėdami, gali- 
me kartoti: „Kūdikėli Jėzau, mano Išganytojau, 
vesk mus jaunus tikro džiaugsmo keliu į danguje 
nesibaigiantį pasitenkinimą. Padėk mums išmokti 
čia tinkamai džiaugtis, vykdant tavo šventus įsaky- 
mus“. Čia slepiasi kilnusis Kalėdų linksmumas. Tiek 
naudingai mes praleisime šventas Kalėdas, kiek 
džiaugsimės su Jėzumi! A. 


6. Kalėdos 


Kalėdos, Kalėdos, džiaugsmingai kartojote 
šiandien. Jūsų jaunų širdžių džiaugsmas nebeišsi- 
laikė uždarytas šventose sielos gelmėse, bet drau- 
ge su kitų balsais griausmingai išsiveržė giesmė: 

Gul šiandieną jau ant šieno 
Atpirkėjas žmonijos. 

Šiam karaliui, Visagaliui 
nėr vietelės tinkamos. 
Piemenėliai paskubėkit, 
dovanas jam savo dėkit 
kaip pasaulio Viešpačiui. 

2 Todėl nieko gražesnio ir šventesnio šiandien ne- 
“galima jums pasakyti, kaip Kūdikėlį iš Betliejaus 
paskelbti, papasakoti, kaip jis į pasaulį atėjo. Šian- 
“dien išgirsime, kad: 

1. Kūdikėlis nužengė ant žemės neturtingas, 

2. Jis atėjo garbingas, 

3. Jis pasirodė su meile. 

1. Štai mes ką tik įžengėm į savo parapijos baž- 
nytėlę. Kur pirmiausia sustojo mūsų akys? Neabe- 
joju, kad godžiai įsmeigė savo žvilgsnį į Kalėdų 
“ prakartėlę, kuri dabar atrodo taip graži. Iš tikrųjų, 
neatsiras tarp jūsų nė vieno, kurs šiandien ar kitą 
| kurią dieną neprieitų pasižiūrėti prakartėlėj Kūdi- 
* kėlio Jėzaus, jo Motinos Marijos, globėjo šv. Juoza- 
po. Jūs pamatysite piemenėlius, aveles ir visa, kas 
tik ten pamatyti galima. Taip ir reikia. Padarykite 
tai. Ten kai ko išmoksite. Pirmiausia pamatysite, 
kaip Kūdikėlis Jėzus neturtingas ir silpnas į pasaulį 
atėjo. Prasta buvo kūtelė, kurioj gimė, paprastos 
ėdžios, kuriose ant šieno ir šiaudų tyliai siuntė pir- 
mą maldą, prasti vystyklai, kuriais buvo suvysty- 
| tas, neturtinga buvo ir šventoji pora, kuri klūpojo 
prie gimusio Jėzaus. Kokie paprasti Marijos rūbai 
| ir kokios kietos ir išvargusios nuo sunkaus darbo 
Juozapo rankos. Kaip neturtingiausias, Kūdikėlis 
Jėzus nužengė iš dangaus ant žemės. Kiekvienas 
“ doras vaikas su pasigailėjimu žiūri į šį kūdikį, nes 
| čia neparuoštas kitoks lopšys, kaip tik kietos gyvu- 
“lių ėdžios! 

2. Nors Kristus atėjo į pasaulį neturtingas, ta- 
čiau garbingas. Kokiu būdu, mąstote ne vienas sa- 
vo širdyje: „Kiek Betliejaus tvartelyje nesižvalgy- 
čiau, bet nė jokio garbingumo ten negaliu paste- 
bėti“. Bet ir aš nenusileidžiu ir vėl kartoju: Kris- 
tui Kūdikėliui Betliejuje užgimus, pirmąją Kalėdų 
dieną dangus ir žemė sujudo! 

Tik nukeliaukime mintimis pas Betliejaus pie- 
menis į laukus. Naktis. Šviesiai ir ramiai spindi ra- 
mybės žvaigždė iš dangaus ant žemės. Aplink dide- 
lė ramybė viešpatauja. Bet įsižiūrėkime! Staiga 
dangiška šviesa atsiveria ir pulkai angelų leidžiasi 
žemėn... jie atskrenda pas piemenėlius. Klausyki- 
mės jų linksmos žinios! Girdime balsą: „Štai aš 
skelbiu jums didelį džiaugsmą, kurs 
bus visai tautai, kad šiandien jums 
gimė Dovido mieste Išganytojas, 
kurs yra Kristus Viešpats. Ir tai 
bus jums ženklas: rasite kūdikį su- 
vystytą vystyklais ir paguldytą 
prakartėj“. (Luk. 2, 10-12). Vos spėjo angelas 
linksmą žinią paskelbti, kaip pasigirdo angelų gies- 
mė: 

„Garbė Dievui augštybėse ir že- 
mėje ramybė geros valios žmo- 
nėms!“ 

Jaunuoliai, kodėl šią šventą naktį atsivėrė dan- 
gaus debesys? Kodėl su šviesa pasirodė angelai, 
kadBetliejaus laukams paskelbtų naujieną? Kodėl? 
Suprantate. Dėl neturtingojo kūdikėlio, kurs Bet- 

liejuj ėdžiose guli, Teisingai pasakyta, kad Kristus 
Kūdikėlis gimė garbingai, nes dangus sujudėjo! 

Bet dėl gimusio Kristaus sujudėjo žemė ir jos 
valdovai. Galingas Romos karalystės valdovas Au- 
gustas panorėjo sužinoti, kiek žmonių yra jo di- 
džiulėj valstybėj. Į visas puses pasiuntė pasiunti- 
nius ir šauklius, kurie didžiu balsu šaukė, kad visų 
kraštų gyventojai būtų surašyti, Dėl to sujudo 
visa valstybė, nes visur ėjo surašinėjimas. Ypač 
smarkiai judėjo šventojoj Žemėj, kurios gyvento- 
jai turėjo savo tėvų miestuose užsirašyti. Ir anas 
žemės gyventojų sambrūzdis buvo ne dėl ko kito, 
kaip tik dėl Kūdikėlio Betliejuj! Turėjo įvykti pra- 
našystė, kad Išganytojas gims Betliejuj. Dėl to Ma- 
rija ir Juozapas turėjo iš Nazareto keliauti į Betlie- 
jų, dėl to milijonai žmonių sukruto. Dėl to kūdikėlio 
ir mes šiandien atėjome į bažnytėlę, kad drauge su 
dangiškomis dvasiomis suklauptume prieš Jį ir už- 
giedotumėm garbės ir džiaugsmo giesmę. 

3. Jėzus atėjo į pasaulį ne tik neturte ir garbė- 
je, bet atėjo ir sų karšta meile. Pasakojama, kad 
kartą susirgo karžygys Henrikas baisia liga: raup- 
sai ir votys išbėrė jo kūną. Vargšas nuliūdo. Jis da- 
bar sakė: „Tuoj mirsiu“. Vieną dieną jis sužinojo, 
jog Italijoj yra Salermo miestas, kuriame gyvenąs 
garsiausias pasaulyje gydytojas, Nuvargęs ir išsi- 
kamavęs karys iškeliauja į Salermą pas aną gydy- 
toją savo sveikatai patarimo prašyti. Ką pasako 
jam gydytojas: „Tamsta esi mirtinai sergąs ligo- 
nis, reiks mirti. Tamstą galėtų išgelbėti tik nekal- 

čiausias kūdikėlio širdies kraujas, jei kas tik jo 
Tamstai duotų“. Pradžioj žmogelis tikrai nuliūdo, 
nes pats sau kartojo: kas man duos savo širdies 
kraujo? Aš turėsiu mirti! Sugrįžęs į savo šalį, pa- 
skelbė visame krašte, ar neatsirastų nekaltas kū- 
dikis, kurs savo širdies krauju jam sveikatą ir jė- 
gas sugrąžintų. Atsirado. Pasisiūlė vieno ūkininko 
nekalta dukrelė! Ji savo širdies krauju išgelbėjo 
vargšą kareivį! 


Šis pavyzdys turi ir gilesnę prasmę. Tas varg- 
šas raupsuotasis, skauduliais apdengtas karys, ga- 
li vaizduoti nuodėmių raupsais apdengtą žmoniją. 
Ir žmonijai reikėjo nekalto Kūdikėlio širdies krau- 
jo, kad apsivalytų. Ir atsirado mažas Betliejaus 
Kūdikėlis Jėzus, kurs savo kraują už mus išliejo. 
Tik pagalvokim, kaip jis mus mylėjo ir myli! Ir 
mes negalime jo nemylėti, jei jis iš meilės už mus 
mirė. Pažvelkim savo dvasios akimis į Betliejų, į 
prakartėlėje gulintį Kūdikėlį. Įsižiūrėkime į jo ma- 
žas rankutes, kurios bus ant kryžiaus už mus iš- 
tiestos ir perdurtos, bet ir tuomet iš didžios mei- 
lės laimins mus. Jo dieviškoji širdis bus atverta, 
kad mes ten atrastumėm dangiško džiaugsmo... iš 
Jo dieviškos Širdies tekės gausios malonės mums... 


Nuoširdžiai sakykim: mes norim Tave mylėti! 
Jėzui mes pašvenčiam širdis ir sielas. Mes mylime 
tą Kūdikėlį, kurs su didžia sviesa iš dangaus ant 
žemės atėjo, kad mus numylėtų ir laimingais pa- 
darytų. Baigsim giesmele: 

| Garbinkim Kūdikį — Dievą galybės, klaupki- 
ės, lenkimės neškim brangenybes, duokime jam 
irdį skaisčią, tyrą, ir atgailos ašaros tegul byra... 

2 A. 


„T Tikėjimas už akmenį stipresnis 


“ Antrą Kalėdų dieną visi norėjo miego, nes pir- 
ąją dauguma džiaugėsi „eglutės“ linksmybėmis, 
odėl neišsimiegojo. Budrioji mamytė prieina prie 
saldžiai miegančios Marytės lovos ir maloniai ją ke- 
lia: „Maryte, kelkis, laikas jau pusryčiauti, o juk ir 
į bažnyčią turėsi nubėgti“.—,,Ū-ū-ū, kaip šalta, dar 
imiegojau, nesi...kelsiu, mamyte. Juk vakar aš | 
aidinau, daug dirbau, šiandien pamiegosiu!“ — 
kalbi, dukrele, šiandien tokia brangi šventė, 
ra Kalėdų diena. Šiandien didžio vyro ir kanki- 
o šv. Stepono šventė. Kaip nuliūstų tas šventasis, 
jei tu nenueitum į bažnyčią dėl tokių menkų prie- 
žasčių“. — „O kodėl jis nuliūs? Juk niekam blogo 
nedarau, o antroji Kalėdų diena, tai ne pirmoji“. 
— „Kartoju. Šventasis tikrai nuliūs tave taip šne- 
ant išgirdęs. Kas taip šneka ir tingi nueiti į baž- 
ią, tas parodo silpną savo tikėjimą, o šventasis 
irėjo net už akmenį stipresnį tikėjimą“.— 

Marytė jau buvo pavariusi didįjį snaudulį, to- 
lėl, išgirdusi mamytę sakant, jog šv. Steponas tu- 
ėjo už akmenį stipresnį tikėjimą, atsisėdo ir pra- 
lėjo teirautis, kaip tai buvo. Ką mamytė papasa- 
tojo Marytei, tą aš jums papasakosiu. 


< 

Kai apaštalai turėjo daug darbo ir nebegalėjo 
vieni skelbti Kristaus mokslo ir pavargėliams tar- 
nauti, jie išsirinko sau septynis pagelkininkus arba 
dijakonus. Pirmas iš jų buvo jaunikaitis Steponas. 
Jis buvo vyras pilnas tikėjimo ir 
šv. Dvasios. Steponas turėjo tvirtą tikėjimą. 
Bet jums įdomu, kodėl jo tikėjimas už akmenį stip- 
resnis. Išgirsime toliau. Žmogui, turinčiam stiprų 
tikėjimą, Dievas duoda ir didelę galią ir jėgą. Ir 
Steponas buvo gavęs iš Dievo didelę malonę, net 
tokią, kuri galėjo akmenį pramušti. Steponas pra- 
dėjo tarp žmonių daryti stebuklų. Kur jis pasisuk- 
davo, ten minios subėgdavo jo žodžių paklausyti. Iš 
jo burnos išėję Dievo žodžiai patys darydavo ste- 
buklus: gydydavo ligonis, sužeistuosius. Bet ypač 
stebuklingai veikė jo žodžiai klausytojų sielas, ku- 
rios tuoj sutirpdavo jo kalbą išgirdusios: viską pa- 
likę Steponą sekdavo. 

Pastebėjo tai blogųjų žmonių akys. Pradėjo bi- 
joti, kad tuoj vieni nepasiliktų. Todėl sugalvojo 
Steponą įtraukti į pinkles. Pirma jie pradėjo Ste- 
poną pulti ir šaudyti žodžiais. Bet kas atsispirs šv. 
Dvasios žodžiams, kurių pilną sielą turėjo šv. Ste- 
ponas? Niekas negalėjo atsistengti išminčiai ir dva- 
siai, kuri per Steponą kalbėjo. Steponas nugalėjo 
žodžio ir ginčo lauke. 

Dar ne viskas. Sugedusios sielos imasi kietes- 
nio ginklo, kaip paprastas ginčas. Dabar Ste- 
poną. pradeda pulti prakeiktu žo- 
džiu: šmeižtu, melu, apgavyste. Tada 

sučiupo Steponą ir įdavė vyriausiam Teismui, Ir čia, 
| Steponas pasirodė stipresnis už šmeižtus, melą, ne- 
teisingus liudijimus ir t.t. Jis visą laiką laikėsi ne- 
Paprastai ramiai. Kuomet visi Steponą puolė, jo 
veidas nežemiškai nušvito, Jis ir čia laimėjo. Šmeiž- 
tai, neteisingi liudijimai jo nenugąsdino. Jis pačiam 
teismui pasakė gražų pamokslą. Išgirdo minia tei- 
singą pastabą: „Kietu sprandų, neapi- 
„ Pjaustytomis širdimis ir ausimis 
„jūs visuomet priešinatės šv. Dva- 
| siai“. Minia pradėjo niršti širdyse, o iš piktumo 
“ griežė dantimis taip smarkiai,kad buvo galima toli 
| girdėti. Mat, jie įpyko dėl Stepono drąsos ir stip- 
 rybės. Jis buvo kaltinamas nekaltas, todėl jis kal- 
 tintojams pasakė jų baisias neteisybes, kurias pa- 

| darė nužudydami Kristų ir kurias dabar kartoja. 

4 Steponas žiūrėjo į dangų, matė Dievo garbę ir 
| Jėzų stovintį Dievo dešinėje. Bet dabar jau jie ne- 

beiškentė tokios Stepono galybės. Jis kalbėjo, bet 
Jie nebenorėjo klausyti... Ką daro žmonės nebeno- * 
 rėdami klausyti? Na, žinote! Užsikemša ausis. Ir 

žydai pradėjo šaukti didžiu balsu, užsikimšo sau 

„ausis ir visi kartu puolė jį. Tuoj išmetė ji iš mies- 

| to ir mušė akmenimis, Štai vėl keiksmas! Ir kieti 

„ Palestinos akmenys, smarkiai svaidomi pikčiurnų 

| „rankomis, negalėjo nugalėti Stepono tikėjimo. Jis 

| neverkia, neaimanuoja. Kai jie jį akmenimis mušė, 

| jis siuntė savo karšto tikėjimo maldas, sakydamas: 

„Viešpatie Jėzau, priimk mano dvasią“. Vėliau jis 

. atsiklaupęs šaukė dideliubalsu: „Vie š patie,ne- 

paskaityk jiems tos nuodėmės!“. 

Toks stiprus Stepono tikėjimas nugalėjo įsiutu- 
sios minios riksmą, kietų akmenų dūžius. Jie laukė, 
kad jis juos keiktų ir piktžodžiaudamas atsižadėtų 
savo tikėjimo, bet jis šaukė: „Viešpatie, atleisk 
jiems, nes nežino, ką daro“. Todėl teisingai sakoma, 
jog Stepono tikėjimas stipresnis už akmenį, nes ir 
akmenys jo nenugalėjo! 


Taip pasakojant Marytė skubiai apsirengė ir 
noromis ėjo į bažnyčią ir mamytę kvietė, kad abi 
pasimelstų į šv. Steponą, išprašytų gyvo tikėjimo. 


Jaunieji Kristaus draugai! Suprantate, jog ir 
jums ir mums šiandien reikia melsti tokio gyvo ti- 
kėjimo, kokį turėjo jaunikaitis Steponas. Mūsų, dė- 
kui Dievui, niekas nemuša akmenimis dėl mūsų ti- 
kėjimo, bet svaido kartais piktais žodžiais, kai mes 
Dievą garbiname. Čia reikia drąsos ir tvirtybės ne- 
bijoti, bet šventai nusišypsoti ir ramiai Jėzų gar- 
binti. Mūsų gyvas tikėjimas trykšta, kai mes rim- 
tai sukalbame „Tėve mūsų“, pamaldžiai persižeg- 
nojame. Mes Steponu sekame džiugiai skubėdami 
šv. Mišių, kai nedejuojame, kai reikia truputį anks- 
čiau atsikelti, sušalti ar pavargti. Mes visuomet 
noriai bėgame išganymo keliu, nesiteisiname to- 
kiais menkais dalykais, kaip pradžioje darė Mary- 
tė. Šventasis Steponai, tvirto tikėjimo žibinte, už- 
dek ir mano jaunoj krūtinėj nenugalimo tikėjimo 
ugnį... A. 

„8. Nekaltų Berniukų Kraujas 


| Jauni žmonės labai mėgsta klausyti gražių pa- 
ojimų. Iš jūsų veidų išskaitau tokį pat norą — 
s norite išgirsti įdomią įstoriją. Mūsų kaimuose 
tokių senelių, kurie moka vaikams pasekti 
žių pasakų. Kai aš buvau mažas, dažnai klausy- 
avaus gražių ir šventų istorijų, kurias pasakodavo 
enelis Šilkinis. Nežinau ar tai buvo jo tikroji pa- 
rdė, ar taip žmonės praminė, nes jo pasakojimai 
p šilkinis plonutis siūlas tęsdavosi be pertrūkio. 
to, jo pasakojimai taip švelniai paliesdavo mūsų 
as širdis, kad, viską užmiršę, rimtai seneliui į 
S spoksodavom klausydamies ir klausydamies. 
p kitų pasakojimų mes labai mėgdavome išgirs- 
šventųjų gyvenimo istoriją. Šiurpu ir įspūdinga 
„būdavo klausyti, kaip šventieji baisiai kentėdavo, 
„betir kentėdami Dievo neatsižadėdavo. Jūs taip pat 
"tokių istorijų atsimenate. 
Bet visos šventųjų istorijos dažniausiai būdavo 
Iš suaugusių vyrų ir moterų gyvenimo, retai tokių 
akojimų išgirsdavome iš jaunųjų gyvenimo. 
ndien išgirsime jaunų, net mažųjų šventųjų gy- 
'enimo istoriją. Pamatysime, kaip mokėjo mirti už 
Kristų net kūdikiai. 
Šį pasikalbėjimą pavadinau „Nekaltųjų berniu- 
"tų krauju“ todėl, kad kūdikiai pirmieji savo krau- 
ju išpažino Kristų. Gerasis Dievas — Kristus labai 
ylėjo ir myli mažus vaikučius, todėl dar maži kū- 
iai dėl Kristaus kentėjo ir mirė. Mažųjų kanki- 

nių istoriją jūs patys gerai atsimenate. Kai tik žy- 
dų šalies valdovas Erodas sužinojo, jog užgimė 
Kristus, tuoj pradėjo bijoti  užgimusio Kūdikėlio 
Jėzaus, žemės ir dangaus valdovo, kad jo nuo sos- 
to nenuverstų. Todėl Erodas pasiryžta baisų nu- 
sikaltimą padaryti, nori nužudyti Dievą. Tai pir- 
masis Dievžudys! Bet Erodas nežinojo, kuris vaikų 
yra tas vaikelis Jėzus, todėl jis įsakė išžudyti visus 
Betliejuje ir jo apylinkėse esančius vaikus, dviejų 
metų ir jaunesnius. Prasidėjo baisios dienos moti- 
noms, kurios nuo savo kelių ir rankų turėjo atiduo- 
ti vaikus, kad juos žiauriai nužudytų. Jie buvo ma- 
ži ir dar nesuprato dėl ko kenčia, bet Jėzus jų ne- 
užmiršo. Jis davė jiems didelę malonę. Jų kraujas 
buvo jų krikšto vanduo, kurs nuplovė jų gimtąją 
nuodėmę. Tuomet verkė motinos dėl jų žuvimo, bet 
džiaugėsi dangus dėl jų gimimo dangaus karalys- 
tei. Didžiavosi ir žemė, galėdama duoti dangui tokią 
šaunią kariuomenę jaunų bernelių. Nedorasis Ero- 
das labai neteisingai ir biauriai pasielgė, bet jis sa- 
vo kerštu padarė jaunus vaikus Kristaus karalys- 
tės gyventojais, nes dėl tos karalystės jie savo 
kraują liejo: jaunieji kankiniai . buvo pirmosios 
Dievo Bažnyčios gėlelės, nuskintos iš šios žemės 
darželio ir persodintos į žvaigždėmis ir saule pa- 
puoštą buveinę! 

Jei nekalti maži vaikeliai tiek daug pelnėsi ne- 
suprasdami, kodėl jie kenčia, tai kaip šventi tam- 
pa tie jaunuoliai, kurie patys suprasdami iš didžios 
meilės pasiaukoja Kristu. Pirmieii tampa 

šventi savo nekaltu kraujų, o šie 
nusipelno dangaus vainiką nekalta 
širdimi ir didžia Dievo meile. 

Jums gal nereiks išlieti kraujo dėl Kristaus, 
et visuomet Jis reikalaus jūsų skaisčių širdžių ir 
džia meile liepsnojančių sielų. Galima išmokti pa- 
stu gyvenimu tapti šventu, be kraujo pralieji- 
1 ir didžių kančių. Pasiklausykime Albertuko gy- 
venimo; jo gyvenimas—lyg mūsų gyvenimas. 1925 
m, popiežius Pijus XI šventė 50 metų kunigystės 
i ubiliejų. Daugybė keleivių važiavo į amžinąjį Ro- 
n miestą pasveikinti popiežiaus. Iš Vienos 
važiavo jaunimo įgaliotinių būrelis, jų tar- 
ir Albertukas, 14-0s metų berniukas. Jis pasvei- 
o šventąjį Tėvą, kuris jį ypatingai palaimino, 
linkėdamas tapti šventu. Albertukas susigraudinęs 
D žo darbuotis Kristaus karalystės praplatini- 
ui, Jis pasisakė tai savo kapelionui, kurs pagyrė 
pasiryžimus. Albertukas draugavo su dviem blo- 
is draugais, kuriuos užsidegė patraukti prie Die- 
o. Pradėjo aukoti už juos dažną šventą Komuniją, 
neužmiršo ir kitaip veikti. Vasarą Albertukas 
ko prie vieno ežero atostogų. Lankydamas vie- 
ę bažnyčią, jis pamatė misijų kryžių, kuris rodė 
kutines misijas čia įvykusias 1905 met. Alber- 
tukas nuėjo paklausti kleboną, ar per 20 metų ne- 
buvo dar šioj parapijoj misijų. Susitiko seną kle- 
3, kurs ji paklausė, ko jis norįs. „„Tėveli, ar tie- 
sa, kad šioj parapijoj per 20 metų nebuvo misijų“ 
„Taip, vaikeli!“ — atsakė klebonas. — „Ir ne- 

bus?“, gailestingu balseliu paklausė Albertukas. 
„Tur būt ne, vaikeli: aš jau senas, nebegaliu, gal 
kai ateis jaunas kunigas, tada“. — „Padarykite da- 
bar misijas“. maldavo Albertukas. „O kas jas ves, 
—ar Tamsta?“ nusišypsojo klebonas.— „Ne, tėveli, 
aš žinau iškalbingą misionierių, tai mano kapelio- 
nas, aš jo paprašyčiau, jis atvažiuotų, gal net dvie- 
se, ir būtų labai gražios misijos“. — „Bet kas žmo- 
nes sušauks?“ — „Ar turite, tėveli, jų adresus?“ — 
„Adresus jų turiu, bet kas iš to?“ — „Tėveli, duo- 
kite adresus, mes čia esame daugiau negu 10 vai- 
kų, pasidalinsime gatvėmis ir sušauksime“. — „Ar 
tik ne iš dangaus, vaikeli?“, nudžiugo klebonas. — 
„Gera mintis, sutinku“. Nepraėjo nė dviejų savai- 
čių, ir visas miestelis ant kojų: kiekvienas skubi- 
nosi į misijas. Šimtai žmonių ėjo prie klausyklų, iš- 
kalbingai sakomi pamokslai privedė prie Dievo net 
užkietėjusius nusidėjėlius. Koks gražus berniuko 
apaštalavimas. Jis ir atostogaudamas gera darė. 

Dievas palaikė Albertuką didžiausiu tų misijų 
apaštalu. Toliau Albertukas stengėsi atversti savo 
draugus. Kartą jie Albertuką tempė į blogą kiną, o 
kai jis priešinosi, įsidėjo į automobilį ir vežė, bet 
Albertukas nenorėjo, šoko iš automobilio, prisi- 
trenkė. Draugai jo kišenėj rado pastabų knygutę, 
kurioj pažymėta, jog tą dieną priimta Komunija už 
jų atsivertimą. Draugai labai susimąstė. Albertu- 
kas mirė, o draugai sugrįžo į Dievą ir buvo uolūs 
apaštalai. 

Kiek yra mūsų lietuvių vaikų, kurie savo švel- 

 numu visų akį traukia. Dažnai jie yra nežymūs, pa- 
“prasti angelaičiai, bet jie savo kasdieninį gyvenimą 
labai gražiai tvarko, yra verti pagyrimo. Vienas la- 
bai gerai mokosi ir klusnus, kitas mielai padeda 
darbuotis savo mamytei, pamaldus, dažnai eina 
prie šv. Komunijos ir t.t. Visos tos paprastosios gė- 
lelės maloniai traukia kitų širdis prie Dievo. Jie yra 
nekaltų bernelių pasekėjai ne krauju, bet savo dar- 
1 bais. Pasidarykime į juos panašūs! Mokėkime dėl 
Kristaus veikti ir kentėti! A. 


9. Naujųjų Metų Sveikinimai 


Kartą vieno Prancūzijos miesto burmistras ėjo 
gatve drauge su keliais valdybos nariais. Staiga jis 
: nukėlė kepurę ir nusilenkė. Jo palydovai greit tą 
patį padarė, bet nieko nematė, kam galėtų būti reiš- 
kiama pagarba. Po valandėlės jie paklausė bur- 
mistrą, ką jis sveikinęs. Tada gražiai nusišypsojęs 
“burmistras atsigręžė į paprastą kryželį, kurs buvo 
“ įtaisytas prie vienų namų ir tarė: „Aš jį pasveiki- 
nau, Kristų!“ 

Šiandien Naujieji Metai, todėl to kilnaus bur- 
mistro pavyzdžiu ir jūs pirmiausia turėtumėte pa- 
| sveikinti Kristų. Jis buvo, yra ir bus viso pasaulio 
Valdovas, jis ypač jaunuosius savo rankose nešio- 
“ja, laimina, todėl senųjų metų pabaigoj ir naujųjų 
į pradžioj pirmas pasveikinimas jam priklauso. To- 
| liau kiekvieną Naujųjų Metų dieną privalome jam 
tarnauti. Jaunuoliai, kurie čia susirinkote, jau jį 

pasveikinote. Dabar tik išsirinkite Jį savo šių me- 
tų darbų vadovu, tikrai laimėsite, 

Šiomis dienomis užpilti Lietuvos paštai sveiki- 
nimo laiškeliais, nes visi stengiasi savuosius pasvei- 
kinti, Arčiau gyvenantieji vieni kitus sveikina ap- 
lankydami ir vis laimės linkėdami, Bet kai jie linki, 
tai dažnai apie žemiškus dalykus galvoja: jiems 
rūpi sveikata, turtai, garbė ir t.t, Tai nėra blogi da- 
lykai, galima ir jų pageidauti, bet krikščionys ne- 
gali užmiršti kilnesnių dalykų. Mes negalime vien 
apie kūną galvoti, turime ir sielą atsiminti. Juk 
anas burmistras pasveikindavo žmones, bet jis ne- 
užmiršo ir Kristui galvos palenkti. Jo draugai buvo 
tai pamiršę. Naujuose Metuose galime ir sielai svei- 
katos linkėti, kad ir ji nesirgtų. Kūnas su siela su- 
daro pilną mūsų prigimties gyvenimą. Krikščionis 
turi dar galvoti apie antgamtinį gyvenimą, tai yra 
aukštesnį, ne tik tokį, kurį gyvena kiekvienas žmo- 
gus, nors ir nekrikščionis. Antgamtinį gyvenimą 
šiandien ir pasvarstysime. 

1. Antgamtiškai mes negalime gyventi vien sa- 
vo kūno ir sielos jėgomis. Šis gyvenimas yra virš 
kūno ir sielos gyvenimo, todėl jis vadinasi antgam- 
tinis, jis yra visiškai kitoks, naujas gyvenimas, 
kurį mums suteikia gerasis Dievas iš savo malonės. 
Antgamtinis gyvenimas yra priedas prie mūsų 
paprastojo gyvenimo, jis yra paslaptingas, dieviš- 
kas 


2, Kaip susidaro šis antgamtinis gyvenimas, 
nelengva yra jums suprasti, tačiau reikalinga žino- 

Antgamtinis gyvenimas — tai dalyvavimas 
Dievo gyvenime. Kaip Dievas padaro, kad mes ga- 
Iėtumėm dieviškajame gyvenime pasinerti? Dievas 
nčia savo Sūnų į mūsų sielą. Bažnyčia neklaidin- 
apšviečia mūsų protą antgamtiškomis tiesomis. 
protas taip susilieja su antgamtiškomis tieso- 
, kad jis tampa Dievo gyvenimo tikru dalyviu. 
Valia įgyja antgamtinių jėgų, kurios padeda taip 
gyventi, kaip antgamtiškasis gyvenimas reikalau- 
Susidaro didingas, stebuklingas gyvenimas. 


3. Bet tokios gražios ir didžios dovanos mums 
Dievas neprimeta, jis tik pasiūlo laisvai priimti. 
Žmogus gali laisvai antgamtinį gyvenimą ir at- 
ti. Daugelis šiandien taip ir padaro. Bet tai yra 
is nedėkingumas ir baisus Dievo įžeidimas, o 
nonėms didelė nelaimė. Pasakysiu jums laiško iš- 
trauką tokio žmogaus, kurs atmetė antgamtinį 
enimą. Jūs pastebėsite, koks jis buvo nelaimin- 
šiame gyvenime. Laišką rašė džiova sergąs dar- 
bininkas. Jis rašo: „Aš meldžiau Dievą, bet jis ma- 
neišgydė. Apskritai, jis manęs niekuomet neiš- 
ausė, nes ir aš tik žemiškai gyvenau, Todėl aš bi- 
u mirti ir stengiuos nors valandėlę pagyventi“, 
galvokite, kodėl jis meldėsi? Norėjo pasveikti. 
jis galvojo apie sielą? Ne! Ar jis mąstė ir svars- 
apie antgamtinį gyvenimą? Ne! Klaidingai ti- 
jo, todėl dabar taip nelaimingas ir bijo mirti. Jo 
mė jau baisiai kankina dar šiame gyvenime, 
nemokėjo antgamtiškai gyventi. Ir niekas ne- 

žino, koks jo likimas laukia aname gyvenime, po 
mirties. 

Mano draugai! Mes šiais Naujais Metais bran- 
ginsime antgamtinį gyvenimą, kaip didžiausią 
vertybę, kaip savo akies lėliukę, Mūsų troškimai — 
likti gerais Bažnyčios vaikais, uoliai naudotis Baž- 
nyčios antgamtiniais turtais — Sakramentais. Ta- 
da mes būsime laimingi visus metus, o paskiau lai- 
mingi visą amžinybę. Ne be reikalo Kūdikėlis Jėzus 
buvo paguldytas prakarte. Jis yra antgamtinio gy- 
venimo atnešėjas, Ir mes geriausiai šiuos metus su- 
tiksime, maldaudami: Jėzau, duok ir išlaikyk mu- 
myse ir visuose žmonėse antgamtinį gyvenimą! 


10. Mano Dovanos 


Iš praeitų metų atsimename, kaip po jūsų na- 
mus vaikščiojo karališkai apsirengę žmonės. Jie ne- 
šiojosi didelę žvaigždę, kurią nuolat sukinėjo ir taip 
viliojo susirinkusius vaikus. Vienas tų žmonių bu- 
vo juodai išsitepęs. Jie, eidami į namus, ant durų 
rašė raides, darė kryžiukus, giedojo giesmes. Be to, 
jie nešiojosi tris dėželes, ant kurių buvo užrašyta: 
auksas, smilkalai, mira. Tai trijų Išminčių, aplan- 
kiusių užgimusį Išganytoją, priminimas žmonėms. 
Šiandien mes švenčiame tų Valdovų šventę. Jie, ap- 
lankę Išganytoją, tą linksmą žinią skelbė visam pa- 
sauliui. Todėl ši šventė vadinasi Pirmuoju Kristaus 
Apsireiškimu žmonijai. 

Dabar pasvarstykime apie 
1. Išminčių dovanas Kūdikėliui. 
2. Mūsų dovanas Išganytojui. 


į 1. Kalėdų laikotarpyje beveik kiekvienoj baž- 

nyčioj yra paruošiamas „Betliejus“ — prakartėlė. 
Čia galima pamatyti Kūdikėlį, aplink stovinčius 
piemenis, angelus, Mariją...irtris Išminčius. 
Jūs jau žinote, kokių dovanų jie atnešė Kūdikėliui 
Kristui. Šventame Rašte tai nurodyta: „Jie ati- 
dengė savo turtus ir davė jam do- 
vanų: aukso, smilkalų ir miros“ (Mat. 
2, 11). Trijų rūšių dovanos išreiškia Kristui trejopą 
pagarbą. Auksas pasaulyje labai branginamas: kas 
turi daugiau aukso, tas vadinasi turtingesnis. "Tur- 
tingiausi žmonės esti šalių valdovai, kuriems visos 
šalies auksas — turtai priklauso. Bet juk ir apie 
Kristų pasakyta, kad Jis yra Karalius. Tiesa, jis 
nėra šio pasaulio Valdovas, ne žemiški turtai Jam 
rūpi, bet tik Jis yra visų turtų tikrasis Valdovas, 
nes Jis juos sukūrė. Todėl Išminčiai, Dievo įkvėpti, 
savo dovana — auksu gražiai pasauliui paskelbė — 
Kristus didžiausias Valdovas. An- 
| troji Išminčių dovana buvo brangūs ir kva- 
„pūs smilkalai. Senovėj ir dabar smilkoma 
bažnyčioj. Smilkalų dūmai kyla aukštyn ir išnyks- 
ta. Išminčiai žinojo Kristų Dievą esant, todėl jie at- 
"nešė smilkalų jo dievybei pagerbti, nes smilkalai 
„Dievo pagarbinimo ženklai. Smilkydavo pagonys 

savo netikriems dievams. Žydai smilkė vienam tik- 

ram Dievui, Pats Dievas yra tai nurodęs daryti. Jis 
sako: „Imk kvepalų... ir padarysi smilkalą, sumai- 
šytą vaistininkų būdu, rūpestingai išmaišytą, ir ty- 
rą ir verčiausį pašventinimo, kuris pašvęstas Vieš- 
pačiui“ (Iš. 30, 34). Tuo smilkalu vyriausias žydų 
kunigas smilkydavo Jėruzalės bažnyčioj. Mūsų baž- 
nyčiose smilkalų kvapūs dūmai debesimis kyla 
prie kryžiaus, kaip ženklas mūsų pagarbos Dievui. 
Jie apsupa visą altorių, kurs reiškia Kristų, vy- 
riausiąjį kunigą. 

Trečiąją valdovui dovaną atnešė miros — kve- 
piančių sakų. Mira paaukota Kristui Žmogui. Visos 
trys dovanos gražiausiai išreiškė Kristų esantį tik- 
rajį Dievą, Žmogų ir didžiausią Valdovą. 

2. Mūsų dovanos Kristui. Jaunieji mano drau- 
gai! Nusakydamas Išminčių dovanas Jėzui, jūsų 
veiduose pastebėjau širdies susirūpinimą ir susi- 
mąstymą: — ką aš neturtingas jaunuo- 
lis galėsiu duoti Kristui? Paminėtų do- 
vanų neturiu, o vistiek ką nors norėčiau paaukoti. 
Nenuliūskite, jaunieji Kristaus Prieteliai. Išminčiai 
ir čia pamokys, ką reikia daryti. Trejopos Išminčių 
matomos dovanos nebuvo brangiausios Kūdikėliui 
Jėzui. Juk tokių dovanų jis pats galėjo pasirūpinti, 
kiek tik norėjo. Tai kas jam labiausiai patiko? Kū- 
dikėlį daugiausia džiugino Išminčių pasišventimas. 
Dėl jo garbės jie apleido savo namus, tėvynę, savo 
garbę... viską paliko ir keliavo į nežinomą šalį ieš- 
koti kūdikėlio. Bet kaip jie parodys tą savo didelį 
pasiaukojimą? Jie nutaria paimti dovanų — aukų, 

kurios turės pačios kalbėti už juos. Taigi dabar su- 
prantate didžiausią Išminčių dovaną: tai buvo no- 
ras viską jam paaukoti. Kaip gražu ir paprasta! 
Nors jūs esate neturtingi, tačiau galite atnešti Jė- 
zui brangiausių dovanų. Jau girdžiu jus giedant ar 
niūniuojant, tai širdis kalba: „Viską jam mes 
Paaukosim ir su angelais giedosim: 
garbė tau aukštybėse“. Kristus nereika- 
lauja iš mūsų didžių brangenybių, bet paprastų, tik 
iš meilės jam atneštų. Štai brangios ir nuoširdžios 
dovanos pavyzdys. Kūčių vakarą mažas Jonukas 
gauna iš senelio Mikalojaus dovanų: mažą auto- 
mobiliuką ir gražią dėžutę. Džiaugiasi berniukas ta- 
pęs turtingu... Eidamas gulti dovanas pasideda prie 
pat lovos. Miegodamas sapnuoja, kaip jis savo au- 
tomobiliuku važiuoja, o jo dėžutė pilna žaislų. Va- 
dinasi, ir miegodamas džiaugiasi berniukas dovano- 
mis, nes dovanos jam brangiausias turtas. 
Kalėdoms berniukas su mamyte nueina į baž- 
nyčią. Čia jo motina pirmiausia parodo „Betliejų“. 
Vaikas viską godžiai stebi — mato jautį, avinėlius, 
piemenėlius. Pagaliau pamato ir Išminčius, kurie 
pasilenkę duoda Kūdikėliui dovanų. Nebeiškentęs 
berniukas klausia: „Mama, žiūrėk, tas juodasis 
| žmogus turi panašią į mano dėžutę, kodėl jis ją ati- 
duoda?“ Mama išaiškina: Tas Kūdikėlis yra Die- 
vas, o tas juodasis yra žmogus. Bet žmogus viską 
iš Dievo gauna, todėl jam viskas ir priklauso. Geros 
. širdies žmonės taip ir daro: viską jam sugrąžina. 
„ Bet juo žmogus daugiau Dievui duoda, juo daugiau 

ir žmogus iš Dievo gauna. Bet daugiau sužinosi už- 
augęs. — Berniukas buvo geros širdiės. Dabar jis 
nutarė padaryti didelį dalyką: atnešti Jėzui savo 
automobilį ir dėžutę. Kitą dieną berniukas vėl ruo- 
šiasi eiti bažnyčion. Dabar jis neina tuščiom ran- 
kom: jis-susivynioja į popierių savo dovanas ir su 
savim nešasi. Atnešęs į bažnyčią, nori atiduoti Kū- 
dikėliui, bet pats nepasiekia ar nedrįsta. Motina su- 
pranta vaiko gerus norus. Ji.kartu su vaiku taria: 
„Imk Jėzau, šią mažą mūsų dovanėlę...“ Berniukas 
grįžo namo patenkintas, nes Dievas per motinos 
rankas parūpino naujų dovanų. Štai kame tikros. 
aukos vertė. Bet Dievui reikia viską aukoti, nors ir 
netektų iš jo susilaukti jokio atlygio ant žemės! A. 


11. Liepsnos 


Buvo labai šaltas vasario mėnesio dienos rytas. 
Jau buvau paūgėjęs ir nuo vasaros pradėjau kiek- 
vieną šventadienį lankyti bažnyčią. Nenorėdamas 
pasiduoti šalčiui ir tinginiui, skubiai ėjau ir šią die- 
ną, nors dantimis kalenau ir nosį tryniau. Eidamas 
šiek tiek sušilau, Mūsų „parapijos bažnyčia buvo 
medinė ir šalta. Mama, eidama į bažnyčią, kažką 
nešėsi susivyniojusi į popierių. 

Atėjome į bažnyčią prieš pat sumą. Vos tik me- 
čiau žvilgsnį, tuoj nustebau pamatęs liepsnose pa- 
skendusį bažnyčios vidų. Beveik visi žmonės ran- 
kose laikė degančias žvakes. Tuoj užsižiebė žvakę ir 
mano mama. Ji man įdavė žibančią žvakę į rankas. 
Kadangi buvo šalta, tai aš greit „supratau“, kad 

žvakės žibinamos sušildyti bažnyčiai ir sušalusioms 
nkoms. Laikydamas rankoj žvakę ir aš kelis kar- 
s šildžiausi pirštus. Bet man dar buvo neramu, 
„kodėl kitomis dienomis žmonės nesišildė, nors bū- 
o dar šalčiau. Bažnyčioj nenorėjau. klausti, bet 
iš jos išėjęs tuoj tai padariau. Išgirdęs atsakymą, 
labai nustebau, kodėl žvakės deginamos, Man pa- 
"sidarė gėda ir neramu, kad aš dar lig šiol nežinojau. 
Kad ir jums nereiktų kartais rausti, šiandien tai 
išaiškinsių. 
 Grabnyčių arba Įvedybų šventėj (2 vasario) 
"„garbiname Kristų, kurs, turėdamas 40 dienų am- 
, buvo paaukotas Dievui. Senelis Simeonas pa- 
„ėmė vaikelį į savo rankas ir džiaugėsi sulaukęs sa- 
vo Išganytojo ir Išgelbėtojo, 
Įdomiausia šioj šventėj yra žvakių šventimas, 
ką jūs visi jau esate matę. Švenčiant žvakes yra 
„kalbamos labai gražios maldos. Čia prašoma, kad 
žvakės būtų naudingos kūnui ir sielai, kad mylėtu- 
„mėm Dievą ir nueitumėm į dangų, kad šv. Dvasia 
"apšviestų mūsų sielas ir t.t. Po maldų žvakės ap- 
šlakstomos švęstu vandeniu ir daroma procesija, 
kurios metu žmonės laiko žvakes. 
Bet žvakių šviesa nėra tam, kad apšviestų baž- 
"nyčią. Jų šviesa turi kitos ir kilnesnės prasmės. De- 
čios žvakės, galėtume pasakyti, sušildo mūsų 
„sielą, ar, geriau pasakius, Dievo malonė apšviečia 
mūsų sielą taip, kaip degančios žvakės apšviečia 
"orą. Žvakių šviesa reiškia patį Viešpatį Jėzų. Kai 
Jėzus buvo atneštas į bažnyčią, Simeonas Jėzų pa- 


47 


. 


vadino — „Šviesa pagonims apšviesti“ — (Jon, 8, 
12). Bet pasaulyje yra daug blogybių — tamsybių, 
kurias reikia apšviesti. Toje šventėje ir norima 
žmonėms priminti, kad jie šviestų savo gerais dar- 
bais kitiems, kaip tos žibančios žvakės kad šviečia, 
Ypač turėtų gražiai žvakės degti jūsų jaunose ir 
nekaltose rankose! 

Pašvęstos žvakės nėra numetamos, kaip toliau 
nereikalingos, bet laikomos kaip švęsti daiktai. Bet 
gal norite žinoti, ką su tomis žvakėmis reikia da- 
ryti. Jums į tai atsakys vieno berniuko pavyzdys. 
Jonukas lankė gimnaziją. Kapelionas per tikybos 
pamoką išaiškino, kam ta žvakė reikalinga. Neužil- 
go atėjo ir grabnyčių šventė. Jau iš vakaro Jonukas 
neramus, kažko nori paklausti ar pasakyti. Paga- 
liau paprašo mamytę pinigų. Nusiperka nedidelę, 
bet gražią žvakę. Šventėj Jonukas nueina su žvake 
pas kapelioną, kuris ją pašvenčia. Bet dar ne vis- 
kas. Parėjęs Jonukas kažką dirba savo kambarėlyj. 
Vakare, kai susirenka tėveliai, broliai ir sesutė, Jo- 
nukas visus pakviečia į savo kambarėlį. Čia visi pa- 
mato Jonuko darbą ir norus. Jis iš savo mokslo 
knygų pastatęs ant stalo mažą altorėlį, kurį papuo- 
šė savo šventųjų paveikslų piešiniais, o garbingiau- 
sioj vietoj pastatęs grabnyčių žvakę. „Dabar visi 
pasimelsime“. Suklaupia, o mažasis „kunigas“ pats 
skaito vakarines maldas, Marijos litaniją ir kitas 
maldeles. Po pamaldų pats Jonukas pabuvo ir za- 
kristijonu, užgesino žvakę, sutvarkė kambarėlį. Bet 
kur dėjo žvakę? Jis ją gražiai suvyniojo į popierių 

ir pasikabino prie savo lovos galvūgalio. Štai dabar 
Jonuko poilsį saugoja pašvęsta grabnyčių žvakė. 
Kiekvienais metais jis su žvake eidavo grabnyčių 
šventėj į bažnyčią, ruošdavo altorėlį namuose ir 
melsdavosi. Kiekvieną rytą melsdamasis matydavo 
savo žvakę... 
Jonukas užaugęs, bet jo žvakė ta pati, tik su- 
trumpėjusi. Jonuko gyvenime buvo nelaimių: mirė 
tėvelis, mama... Jis su ta pačia. žvake lydėjo juos į 
amžino poilsio vietą, klūpojo prie jų mirties pata- 
lo... Susirgęs Jonukas liepdavo uždegti tą žvakę, į 
kurią žiūrėdamas įgydavo vilties, pradėdavo 
melstis. Kai Jonukas mirs, tai ta žvakė degs prie jo 
" lavono. Tik tuomet ištirps visas jos vaškas, kaip su 
mirtimi išnyksta ir žmogaus žemiškoji gyvybė. Tai- 
“gi dabar suprasite, kam reikalinga žvakė. 
' Be to, jūs esate matę ypatingą žvakę, kuri yra 
labai ilga ir sulankstyta į daug dalių, tai tikroji. 
grabnyčių žvakė. Ją žmonės labai brangina, užsi- 
žiebia gresiant dideliam kūno ir sielos pavojui, pav., 
per audras, žemės drebėjimus, mirštant ir t.t. Jei 
| mes negalėtume dalyvauti Įvedybų šventės pamal- 
dose, tai bent turėkime savo grabnyčių žvakę, ku- 
Tios liepsnos primintų mūsų tikėjimą į Viešpatį Jė- 
 zų Kristų, o žvakės šilima primintų didžią Dievo 
malonę, kuri šildo mūsų sielą... 
Jau dabar prašykime Mariją, kad ji išmelstų 
| mums tokio gyvo tikėjimo, kokį ji turėjo aukoda- 
ma savo Sūnų Jėzų bažnyčioj. Melsdami sukalbė- 
„ kime Sveika Marija... A. 
4 49 
"Žodis vaikams. 4, 


12. Pelenai Ant Galvos 


Labai seniai Dievo išrinktą tautą buvo užpuo- 
lę galingi priešai asirai. Jų vyriausias kariuome- 
nės vadas Holofernas pasiryžo greit žydus užka- 
riauti. To siekdamas, Holofernas su savo didele 
kariuomene apgulė Betulijos miestą. Žydai spy- 
Tėsi, apvedė miestą mūro siena ir apkasė pyli- 
mais. Be kai pamatė tokią didelę priešo kariuo- 
menę, izraelitai nusigando. Tada jie atsiminė savo 
galingą vadą — Dievą ir pradėjo Jį maldauti pa- 
galbos. Išsigandusių izraelitų maldos nebuvo pa- 
prastos maldos. Jie meldėsi labai karštai. Tik mes, 
jaunieji, dažnai nemokame šiltai melstis. Jie buvo 
labai judrūs ir jų maldos buvo karštos ir gyvos. 
Ką jie darė? Gal tik žodžiais maldavo? Ne! Visi Iz- 
raelio sūnūs, pamatę tokį didelį pavojų, parpuolė 
kniūbsti ant žemės. Taip jie sukniubo prieš dan- 
gaus valdovą, kad pagalbos išmelstų. Bet dar ne 
viskas. Parpuolę jie barstė sau pelenus ant galvos 
ir meldėsi visi kartu, kad tik Dievas pasigailėtų. 
Jie aiškiai matė baisią priešų rykštę. Jie tarp sa- 
vęs kalbėjosi: dabar tie žmonės nulaižys visos že- 
mės paviršių, ir nei aukšti kalnai, nei kauburiai 
negalės pakelti jų naštos. 

Kitą kartą panaši nelaimė vėl gresė žydų tau- 
tai. Karalius Asveras vieną dieną buvo paliepęs 
užmušti ir išnaikinti visus žydus, vaikus, jaunus 
ir senius, vyrus ir moteris ir jų turtus išgrobti. 
Tai išgirdo žydas Mardokajis, kurs, nenorėdamas 

iklaupti prieš karaliaus išaukštintą Amoną, ir 
buvo užtraukęs visą nelaimę ir bausmę. Tuomet 
Mardokajis perplėšė savo drabužius, apsivilko mai- 
šu, pabarstė sau ant galvos pelenų, ir šaukė didžiu 
iu miesto gatvės viduryje, rodydamas savo sie- 
s apkartimą. 

| Štai, jaunieji klausytojai, du paveikslu, kuriuo- 
du parodo, kaip dar seniai barstydavosi žmonės 
au galvas pelenais. Tai darydavo ne tik žydai, bet 
ir kitos tautos, Šventame Rašte užrašyta, kad ir 
unigai, aukodami Dievui aukas, apsibarstydavo 
elenais. Barstydavosi galvas pelenais ir krikščio- 


Šiandien ir jūsų galvos apibarstytos melsvais 
smulkiais pelenais. Kai kurie jūsų pasiėmėte 
ž upsnelį švęstų pelenų į namus parnešti ir pabars- 
tyti jaunesniųjų broliukų ir sesučių galvas. Visa 
i gražu. Bet, manau, bus jums įdomu sužinoti, 
kodėl tai daroma. 
Pastebėjau, kaip keli vaikai ėjo linksmi prie 
elenus barstančio kunigo ir negalėjo iš juoko su- 
yti. Tačiau, rimčiau pagalvojus, nėra ko šai- 
bet susimąstyti, kaip kelias pelenų dulkytes 
pila jums ant galvų ir taria: „Atsimink, 
t, jog dulkė esi ir į dulkę pavirsi“. Tie žo- 
primena, kas mes esame. Jūs esate jauni, bet 
iš tikrųjų labai menki, kaip pelenų žiupsnelis... 
lienas amerikonas išskaičiavo, kad žmogus be 
religijos nė vieno dolerio nevertas. Mat iš žmogaus 
traujo būtų galima padaryti 7 vinis. Kūne randa- 

momis kalkėmis būtų galima nubaltinti vieną sie- 
ną. Iš kitų medžiagų būtų galima padaryti 65 pieš- 
tukus, saują degtukų, kelis šaukštus druskos, o vi- 
sa tai kaštuotų apie 6 litus. 

Koks menkas žmogus. Pelenai ant mūsų galvos 
ir primena mūsų nevertumą. Nors Abraomas bu- 
vo Dievo išrinktas ir išaukštintas, bet jis nedrį- 
so su Viešpačiu kalbėtis: Kaip aš kalbėsiu, jei tik 
dulkė ir pelenas esu. Taigi pelenai ant mūsų gal- 
vos byloja kelti savo galvas augštyn, į Dievą, kurs 
vienas tik gali dar mus išaukštinti. 

Aukščiau priminti šventosios istorijos vaizde- 
liai nurodo ir antrą priežastį, kodėl pelenais bars- 
tomos galvos. Kai žydų tautai gresė pavojus, 
jie visi maldavo Viešpatį pagalbos ir atleidimo. 
Viešpats Dievas juos baudė už jų neklusnumą. 
Maldaudami apsibarstė galvas pelenais. Ar mes tu- 
rime ko maldauti? Taip! Gavėnios laikas tam ir 
skirtas, kad mes maldautumėm Dievą 
už savo ir visos Tėvynės žmonių 
nusikaltimus. Pelenų dieną tai pradedame, o 
pradėdami ir nusižeminame,apsibarstydami galvas 
pelenais. Dievas nori sutrintos ir nužemintos šir- 
dies, bet dar labiau patinka Dievui, kai žmonės 
nusižemina siela ir kūnu. Todėl šiandien, pradėda- 
mi gavėnią, ir mokysimės gražiai ją praleisti dva- 
sioje ir su kūnu. Aš neliepiu jums apsi- 
vilkti maišais, atsisėsti ant gatvės ir šaukti — 
„Štai mes atgailojame“, kaip darė senovės žydai, 
bet savo sieloj turime mokėti atgailoti, nors ne- 

žymiai ir kūnui dalyvaujant. Ne suraukta kakta, 
s akys, suspaustas kumštis turi rodyti mūsų 
tgailą gavėnioj, bet sutvarkyta širdis maloniais 
bais Dievui plakti. Ką labai mėgome ne gavė- 
ios metu, gavėnioj nuo to atpraskime, mažiau 
audokim.  Sakysime, buvome labai linksmi 
(linksmumas geras dalykas), nuolat ir visur dai- 
nelę niūniuodavome, tai gavėnioj džiaukimės Die- 
i giesmelę giedodami. Jei kitu metu mes krykš- 
ome, švilpavome ir šokinėjome, tai gavėnioj 
ščiau pasimelskime, kryžiaus kelius apvaikš- 
iokime, pagiedokime. Jei mūsų liežuviukai mėgo 
kius skanėsius ir saldumus, gavėnioj nuo jų 
silaikykime, mažiau vartokime. Visus gautus sal- 
nius sukraukim į dėžutę, Velykose jais pa- 
oškime stalą, prie kurio visi galės džiaugtis mū- 
sutaupytais saldainiais. Tokiu būdu mes tinka- 
iausiai pradėsime šventą gavėnios laiką ir paten- 
ti sulauksime šv. Velykų. A. 


13. Kenčiantis Kristus ir Mes 


Kodėl gavėnioj kryžius atrodo ūidingesnis, o 
ikaltasis prie kryžiaus skausmingesnis, dažnai 
usiame savęs ar kitų. Bet greit gauname ir tin- 
ą atsakymą. Gavėnioj minim Kristaus kančią, 
i tuomet tampa svarbiausiuoju tašku mūsų mal- 
"dų ir mąstymų. Dabar mes rimčiau įsižiūrime ir 
Nukryžiuotąjį, giliau įžvelgiame į jo skausmus. 
Gavėnioj ypač nuoširdžiai dėkojame kenčiančiam 

Išganytojui, nes jis baisia mirtimi mums dangų 
atidarė. 

Giliau pamąstę apie Jėzaus kančią ir mirtį, 
geriau suprantame, kodėl mes gauname kentėti ir 
ir kodėl turime pergyventi nepasisekimus. Juk 
ir jūs, būdami dar jauni, jau turite skausmų. Jei 
mes be intencijos kentėsime, mūsų skausmai eis 
veltui. Bet jei mes savo skausmus sujungsime su 
Kristaus kančia, t. y. jei mes mylimajam Jėzui 
juos paaukosim, savo skausmus ir nepasisekimus 
dėl jo meilės noriai išgyvensime, tuomet mūsų 
skausmai pasidarys labai vertingi amžinam gy- 
venimui. 

Todėl šiandien apsvarstykime sa- 
vo gyvenimą su visais jo skaus- 
mais amžinybės akimis. 

Mūsų žemiškasis gyvenimas gali būti palygin- 
tas pasėlio grūdui, kurs pasėtas, kol išdygs, tu- 
rės žemėj išsišakoti savo šaknimis, o tik paskiau 
savo liemeniu iš žemės išsikals aukštyn. 

Grūdas pasilieka dirvoj kelis mėnesius. Joks 
saulės spindulys jo neapšviečia, nei švelni oro srovė 
jo nepaglosto. Tik dirvos drėgmė palengvėl drėkina 
ir naikina jį taip, kad, jei jis galėtų matyti, išsi- 
gąstų, abejodamas ar begalės išsilaikyti. 

Ir iš tikrųjų, grūdas nyksta ir keičiasi daigu. 
Neilgai tęsiasi. Štai jau ir gražus, žalias augalė- 
lis išsiveržia iš rudosios žemelės, o juo grožėjasi 
jauni ir seni. 

Mūsų žemiškasis gyvenimas gali būti palygin- 
tas pasėtam grūdui. Kaip dažnai aplink mus yra 
tamsu, nejauku. Daug ko mes čia nesuprantame. 
Viena didžiausių mįslių yra liga, skurdas, bedar- 
bė ir galiausiai mirtis. Taip pat ir sielos skausmai: 
pagundos, beviltis, abejojimai ir tt. 

Visi tie dalykai mus puola, kaip tą grūdą drėg- 
mė. Bet vis dėlto visi tie skausmai ruošia mums 
gražų gyvenimą pomirtiniame pasaulyje. Žinoma, 
kas negalvoja apie Dievą ir amžinybę, tam skaus- 
mai ir nelaimės yra kvailystė. Bet tokiems ir vi- 
sas gyvenimas yra beprotystė. Džiaukimės, kad 
mes nepriklausome prie tokių vargšų. 


Mes labai laimingi ir kentėdami, nes tikime 
Dievą, Jėzų Kristų, Dievo Sūnų, mes klausome 
jo žodžių. Jo žodžiai apie savo kančią taip skamba: 
„Ar ne viską tai turėjo iškentėti 
Kristus ir taip įeiti į savo links- 
mybę“. Prisitaikykime tuos žodžius savo kan- 
čioms ir sakykime: Ir mes privalome kentėti, bet 
tik jungdami savo skausmus su Kristaus kančia, 
kad kartu su juo ir į amžinąją linksmybę patek- 
tumėm. 

Visi šventieji kančias labai gerai suprato, iš jų 
galime pasimokyti. Narsus ispanų karys Ignacas 
smarkiai kovojo, nes norėjo pasižymėti ir didelę 
garbę pelnytis. Bet Viešpaties ranka ištinka jį: 
Dievas atsiunčia sunkių kūno skausmų. Priešo 
kulka sužeidžia koją. Po operacijos jo viena ko- 

ja paliko trumpesnė, todėl turėjo šlubuoti. Ne- 
laimė! Visi jo planai iširo, kentėjo... 

“Bet didžios kančios padarė iš jo kitokį karį. Jis 
pradėjo mąstyti apie Dievą, amžinąjį ir vieninte- 
lį savo Valdovą. Dabar jis pasiryžta pasidaryti am- 
žinu Dievo kariu, Jėzaus Kristaus riterių, Išgijęs 
pasibalnojo savo kovos žirgą ir nujojo į Pirinėjų 
kalnų virtinę, prie Dievo Motinos bažnyčios. Čia 
pririšo arklį prie medžio, pats iėjo į bažnytėlę, 
nusijuosė savo kardą ir karišką aprangą ir padėjo 
ant altoriaus, o pats visą naktį karštai meldėsi prie 
Dievo Motinos paveikslo. Rytą, išėjęs iš bažnyčios, 
elgetai atidavė savo kariškus rūbus, o pats apsi- 
vilko elgetos rūbais, 


Bet pasibaigus kūno kančioms, apniko jį dvasios 
kančios, kurios norėjo jį atitraukti nuo Kristaus, 
Jis atsiskyręs meldėsi, bet jo viduj skraidė plėšrūs 
ereliai ir lojo pikti pagundų šunys. Niekas jo ne- 
guodė, viskas kalbėjo — grįžti į senajį gyvenimą, 
kodėl čia be reikalo vargintis. Taip sunku buvo 
jam kentėti, kad jis, parpuolęs ant kietų uolų, gu- 
lėjo; jei būtų buvę galima, jis savo pirštais būtų 
akmenyse įsirausęs ir ten nuo piktų vidaus balsų 
pasislėpęs. Bet visa tai ištvėrė. Šiandien ir mes 
drąsiai galime sakyti, jog ir mums kančios dėl 
Kristaus meilės taip pat bus kelio paruošimas į 
dangų, ko jauniems klausytojams ir linkiu. A. 


14. Šventasis Lietuvis 


Nukeliaukime šią valandėlę į savo mieląją sos- 
inę Vilnių. Ten rasime Gedimino kalną, ant ku- 
io plėvesuoja ne mūsų trispalvė, bet baltas erelis. 
Ten pamatysime Aušros Vartus, kuriuose Marija 
garbinama ne lietuviškai; atrodo, kad svetima ša- 
lis. Ne visuomet taip buvo. Prisiminkime anuos 
senus metus, kai ten viskas lietuviška buvo: lie- 
„tuviai gyveno ir valdė... Tuomet gera buvo, 

1479 m., 21 metų jaunikaitis Kazimieras at- 
vyksta į Vilnių, į savo tėvynės širdį. Čia nuošir- 
džiai pamilsta savo šalį ir gyvena lig mirties. To- 
ir mums labai naudinga pažinti ir pamilti tą 
aurųjį savo tėvynės sūnų ir šventąjį. 

Kazimieras buvo karaliaus sūnus, gyveno di- 
( eliuose i ir puošniuose rūmuose, dėvėjo gražiais rū- 
„ valgė skanius valgius, galėjo linksmintis, 
kiek norėjo. Jau 13 metų jaunuolis norima kara- 
liumi padaryti. Kaip gera jam buvo, mąstote ne 
enas vargšas jaunuolis ar mergaitė. Gal suply- 
jūsų rūbai, negardūs valgiai, prasti kambariai. 
lorėtumėte būti jo vietoje, bet pagalvokite... Ka- 
eras neturėjo sosto, nevaldė kariuomenės, bet 
ji tikrai galima dvasios karaliumi pavadinti. Jo 
alystė, tai jo vidaus gyvenimas. Kazimieras ži- 
jo, kad žemiškos karalystės greit išnyksta, o jų 
dovai žūna, Bet jis norėjo amžinai karaliumi 
ilikti. Jis atsižada žemiškos valdžios, kad už- 
dytų savo vidaus pasaulį, kad išpuoštų sielą, 

kuri amžinai dangaus angelų tarpe galėtų giedoti 
garbės giesmę. Kazimieras savo širdies sostą 
ruošia Kristui — Valdovų Valdovui. Savo sielai 
tinkamai papuošti jaunikaitis pasirenka du gink- 
lu: pamaldumą ir susivaldymą. Jūs jau galite su- 
prasti, kaip jam buvo sunku tai įvykinti. Jo gyve- 
nimas buvo apraizgytas įvairiausiomis pinklėmis: 
vaišės, svečiai, pasilinksminimai, kelionės, padykę 
draugai. Visa tai trukdė melstis ir susivaldyti, bet 
jo kilni dvasia viską nugali. Jis mokėjo gyvenda- 
mas ir džiaugdamasis neįžeisti Dievo ir Jį pagar- 
binti. 

Be kasdienių maldų, kurių jis niekuomet ne- 
apleisdavo nei rytą, nei vakarą, jis dažnai vidur- 
naktį klūpodavo ant kelių ar gulėdavo kryžiumi 
ir melsdavosi. Neretai jį rasdavo prie bažnyčios 
durų beklūpantį, bažnyčios durų atidarant belau- 
kiantį, kad arčiau Jėzaus Švenčiausiame pabūtų, 
su juo pasikalbėtų. Malda, šventi sakramentai, 
mąstymai kėlė jaunikaičio širdį, mintis ir sielą 
aukštyn. Jis pilnai galėjo sakyti: „Aukštes- 
niems dalykams esu gimęs“. 

Jaunuolis Kazimieras nepamiršo ir antrojo da- 
lyko — aukos ir atsižadėjimo. Jis jaunas, bet jau- 
nystę mėgsta Dievas, todėl jis ją noriai Dievui ir 
pašvenčia. Po savo minkštais rūbais pasivelka 
ašutinę, purią lovą pakeičia kietu guoliu, gardžius 
valgius dalinasi su vargšais. Vietoj pasilinksmini- 
mų jam didžiausias džiaugsmas būdavo klausyti šv. 
Mišių, kurių metu taip susitelkdavo, jog veidas nu- 

švisdavo, lyg danguj gyvendavo. Didžiai džiaugda- 
vosi melsdamasis į Mariją, kuri jo sielą palinksmin- 
davo ir didelę ramybę suteikdavo. Jos garbei jis 
yra parašęs ilgą ir gražią giesmę. 
Taip švelnų jaunikaitį visi gerbė ir mylėjo, o 
ypatingai vargšai, kuriuos jis lankydavo, užtarda- 
vo ir šelpdavo. 
Išpuošęs savo širdį žemėje gyvendamas, Kazi- 
mieras mirė savo jaunystėj, kad su Dievu am- 
žinai susijungtų. Po jo mirties tėvas pradėjo prie 
katedros statyti koplyčią, kur turėjo būti palai- 
dotas jo kūnas. Ten dabar ir ilsisi jo palaikai po 
Marijos altoriumi. 
Mirus Kazimierui, žmonės dar labiau pradėjo 
ji gerbti ir mylėti. Jie lankė jo karstą, maldavo 
“ užtarimo visose nelaimėse. Bet ir Kazimieras neuž- 
miršo savo tautiečių reikalų. Per jo užtarimą įvy- 
ko stebuklų: mirusi mergaitė atsigavo, aklas pra- 
regėjo ir kitokios negalės išnykdavo. Kartą lietu- 
viams, kovojant su žymiai galingesniu priešu, Ka- 
zimieras stebuklingai pasirodė ore, ir lietuviai lai- 
mėjo. 
Už tat Bažnyčia taip Kazimierą pagerbė: pa-" 
skelbė palaimintuoju, o vėliau ir šventuoju (1602). 
Šventasis Tėvas atsiuntė šv. Kazimiero garbei pa- 
 švęstą vėliavą. Vilniuje buvo labai didelės iškil- 
mės. Miestas pasipuošė šventadieniškai: žalumy- 
“nai, gėlės, kilimai puošė namų langus. Gatvėse, 
kuriomis ėjo procesija, buvo pastatyti ketveri gar- 
| bės vartai, papuošti herbais, tikybiniais paveiks- 

lais, užrašais ir t.t. Armotų šūviai paskelbė pro- 
cesijos pradžią. Procesijoj dalyvavo kariuomenė, 
brolijos, labdarių ir visuomenės draugijos, miesto 
valdyba, vienuoliai, kunigai ir žmonių minios. Vi- 
są laiką griežė muzika, dundėjo armotos, tarškėjo 
šautuvai ir gaudė varpai. Procesija truko 8 va- 
landas. Visą laiką šv. Kazimiero vėliavą nešė didi- 
kas L. Sapiega dviejų dijakonų lydimas. Padavi- 
mas sako, kad per procesiją atskridęs gandras, 
kurs valandėlę nutūpęs ant vėliavos, o paskiau vi- 
są laiką lėkęs pirm procesijos. Tai aiškino taip, kad 
kaip gandras naikinąs kirmėles, taip Kazimieras 
išnaikinsiąs klaidingus mokslus. 

Jaunieji! Kaip gražiai švitėjo šventojo Kazi- 
miero gyvenimas! Kaip garbingai jis buvo pagerb- 
tas. Ko visa tai mus moko? Didžio šventojo ir lie- 
tuvio gyvenimas kviečia mus pamilti savo tautą, 
jos didvyrius, paminklus, brangiąją tėvynę. Juk 
tik dėl to mes jį garbiname, kad jis, šventai gyven- 
damas, šiltai savo tėvynę mylėjo. Tikra Tėvynės 
meilė turi būt surišta su giliu tikėjimu ir gražiu 
gyvenimu, Ne šūkiais, bet darbais įrodykim savo 
širdies lietuviškumą. Lengviausiai to įgysime su- 
klaupę prie šventojo paveikslo. Jei karštai jį pa- 
galbos prašysime, tai greičiau jį laisvai pagarbin- 
sime savo sostinėj, kur jo ir mūsų garbinama Ma- 
rija nuoširdžių lietuviškų maldų laukia. A. 

15. Palmės 


Mažasis Vytukas atvertė kalendoriaus lapelį 
ir perskaitė: Rytoj verbos — Palmių sekmadie- 
nis. „Ar tu žinai, ką ta šventė reiškia?“ — kalbėjo 
tėvelis. Vytas jau buvo girdėjęs, todėl atsakė: „Tuo- 
met vaikai ėjo iš Jeruzalės pasitikti įjojantį Išga- 
nytoją, o rankose laikė palmes, kurias klojo jam 
po kojų“. Berniukas gerai paaškino. Jėzus Kristus 
žinojo savo mirtį, bet prieš pat mirtį norėjo pa- 
rodyti, kaip jį žmonės turėtų garbinti. „Kada jis 
prisiartino prie Jeruzalės... siuntė du mokytiniu, 
kad nueitų į miestelį ir atvestų asilę ir asilaitį. 
Jie atvedė asilę ir asilaitį, uždėjo ant jo savo dra- 
bužius ir užsodino jį ant viršaus. Labai didelė mi- 
nia tiesė savo drabužius ant kelio, o kiti kirto me- 
džių šakas ir klojo ant kelio. jusios priešakyj ir 
paskui sekusios minios šaukė, sakydamos: „H o- 
sanna Dovydo Sūnui! Pagirtas te- 
sie, kurs ateina Viešpaties vardu! 
Hosanna aukštybėje!“ 

Tokia yra šio sekmadienio pamaldų pradžia. 
Suaugę žmonės ir maži vaikai galingai garbino 
Dievą — Jėzų, šaukdami Hosanna, gelbėk jį, 
t. y. Dovydo Sūnų, Mesiją. Galime suprasti, kaip 
tuomet gražu buvo. Tai buvo spindinti ankstybo 
pavasario diena Jeruzalėj. Nekalti vaikučiai šventai 
žinojo Jėzaus meilę žmonėms, todėl jie, giedoda- 
mi ir palmes laikydami rankose, ėjo jo pasitikti. 
Šiandieninės mūsų pamaldos panašiai atliekamos. 

Pas mus neauga palmės, bet už tat mes turime 
nuolat žaliuojančių kadugių. Gražu buvo matyti 
jūsų būrius, bėginėjančius mūsų pamiškiais, kad 
sau ir savo namiškiams verbų parneštumėte. 
Šiandien tas verbas jau laikote rankose ir einate 
pasitikti Jėzaus savo širdyje. Kitose šalyse palmių 
sekmadienį ir vaikai po porą išsirikiavę, rankose 
laikydami palmės šakeles, giedodami šventas gies- 
mes, eina procesijoj: 
„Jau eini kentėti Tu, o Sūnau mieliausias, 
mano širdies linksmybe, Karaliau aukščiausias... 
O baisi, baisi man diena! Ką darysiu pati viena, 
[Jėzau, be tavęs“. 

Jeigu jūs ir nedalyvaujate taip iškilmingai 
šioj procesijoj, tačiau didžiai naudinga tinkamai 
suprasti šio sekmadienio bažnytines apeigas. — 

Prieš mišias kunigas meldžiasi, prašo Dievą pa- 
laiminti palmes, kurias žmonės savo rankose lai- 
ko, kad pašvęstos palmės būtų lyg palaimą sklei- 
džiančios šakelės. Kunigas prašo Dievą, kad visi 
žmonės, ypač jaunieji, žaliuotų savo doros gyve- 
nimu. Pašventus palmes, prasideda procesija. Pats 
kunigas eina nešdamasis didelę palmę — verbą, 
paskui jį seka žmonės, kurie taip pat savo rankose 
laiko žalių šakelių pluoštą. 

Giedoriai užgieda: „Žydų vaikai, nešdami pal- 
mes, išėjo pasitikti Viešpaties ir šaukė: hosanna 
aukštybėse, hosanna Dovydo Sūnui, palaimintas, 
kurs Viešpaties vardu ateina“. Giedodami apeina 
aplink bažnyčią, už didžiųjų durų sustoja, nes į baž- 


62 


nyčią nebejleidžia. Prie uždarų durų užgieda gies- 
me. Po to kryžiumi suduoda į duris, kurios atsida- 
ro ir procesija įeina į bažnyčią. 

Procesija aplink bažnyčią vaizduoja garbingą 
Jėzaus įjojimą į Jeruzalę. Palmės rankose reiškia 
anuos žydų rūbus ir medžių šakeles, minios klotas 
P o kojų, o giesmės žydų. hosanna... Bažnyčios durų 
iždarymas primena tuomet uždarytą dangų, kurį 
idarė Jėzus per kryžių, todėl su kryžiumi palie- 
nos durys. Po procesijos kunigas laiko mišias, 
r kurias skaitoma Jėzaus Kristaus kančios isto- 


Ko mes galime pasimokyti iš palmių sekmadie- 
nio? Kristui įjojant į Jeruzalę, klojo rūbus ir me- 
džių šakas, bet po kelių dienų minia šaukė: „Nukry- 
Žiuok jį“. Mes neklojame savo rūbų nei medžių ša- 
„bet už tat turime tvirtai pasiryžti nukloti Kris- 
tui kelią dorybėmis ir gerais darbais. Dorybių yra 
labai daug, bet šiandien panorėkim įsigyti vieną, 
kuri artimiausiu laiku būtų galima įvykdyti. Greit 
ės Kristaus kančios dienos, todėl šiandien pa- 
kime, ką nors paskaityti apie Kristaus kan- 
ar pasiklausyti pamokslų, kiti pasiryžkime nuo- 
žiai atvaikščioti kryžiaus kelius. Prie kiekvie- 
stacijos pamaldžiai pažvelkime į kenčiantį Kris- 
ir vis klauskime, kodėl Jis kentėjo, ar ir dabar 


ą padarysime, o paskiau įvykdysime, tai gerai 
verbų sekmadienį praleisime, Be to, palmės prime- 
a gerus darbus. Ką mes galime gero padaryti? 

Nenorėkime ko nepaprasto. Savo namuose būkime 
meilūs ir taikūs su visais, kad niekas ant mūsų ne- 
sibartų, nesiskųstų. Jei namuose mokėsime būti 
geri, tai ir Dievui geriau patiksime, Įpraskime tin- 
kamai didžiąją savaitę pagerbti, netingėkime ateiti 
į bažnytėlę, nes tik bažnyčioj galime kilniai supras- 
ti didžiosios savaitės grožį, prasmę ir šventumą. 
Mes čia ateikime ne tik pažiopsoti, bet pasimelsti, 
atjausti kenčiantį Kristų ir jau dabar permaldauti 
Jį. Neužmirškime did. Ketvirtadienio švenčiausios 
valandos, kuomet gyvasis Jėzus visiems amžiams 
pasiliko su mumis šv. Sakramente, visa siela pagar- 
binkime jį, ypač nuoširdžiai priimdami jį šv. Komu- 
nijoj. Visiems tiems mūsų kilniems pasiryžimams 
maldaukim to paties Jėzaus pagalbos, sukalbėdami 
Tėve mūsų. A. 


16. Kryžius 


Atsimename šventosios istorijos pasakojimą. 
Jokūbas, pabijojęs savo brolio, bėgo iš savo namų. 
Jo kelionė buvo varginga. Vieną kartą nuvargęs 
kelionėj jis pasidėjo akmenį po galva ir užmigo lau- 
ke. Sapne matė kopėčias. Jos stovėjo ant žemės, 
bet jų viršus siekė dangų. Tomis kopėčiomis tai į 
viršų, tai į apačią lipo Dievo angelų pulkai. Pačia- 
me viršuje buvo matyti pats Dievas. 

Praėjo ilgas laikas. Jau nebuvo sapnas, bet tik- 
renybė. Buvo tai pirmasis didysis Penktadienis. Je- 
ruzalės miesto gatvėmis ėjo ne Jokūbas, bet Abrao- 

mo ir Jokūbo Dievas — Jėzus Kristus. Jo kelionė 
buvo taip pat sunki, nes reikėjo eiti kietu gatvės 
“ grindiniu, ne minkštomis pievomis ir laukais, kaip 
keliavo Jokūbas. Jokūbas savo kelionėj nešėsi tik 
. lazdą ir mažą maišelį, o mūsų Išganytojas nešė sun- 
kią ir didžią naštą... Jūs jau žinote, ką jis nešė — 
sunkų medžio kryžių. Jokūbas kada norėjo ilsėjosi, 
o Išganytojas nuvargęs, liedamas kraują puolė po 
kryžiaus našta, kad pailsėtų. Bet ir čia pikti žmo- 
nės neleido jam atsigaivinti, tuoj vėl jį draskė kel- 
| tis... Išganytojas turėjo įlipti į didoką kalną ir ten 
pailsėti mirties guolyje. Jokūbas keliavo vienas ir 
niekas jam kelio netrukdė, o Kristų lydėjo žiaurūs 
“ kareiviai, kurie nuolat jį plakė ir visaip kankino ir 
taip jau iškankintą ir nuvargintą. Jį sekė negailes- 
tingų žmonių minia, pakeliui prisidėjo ir padykusių 
vaikų būriai. Visi jie sunkino Jėzaus kelionę, pa- 
juokė, spiaudė ir visaip tyčiojosi, Tikrai baisi buvo 
ta paskutinė jo kelionė. 
Bet štai ir kelionės galas. Kristus ant Golgotos 
viršūnės, kurios išvaizda labai panaši į žmogaus 
| kaukolę. Todėl ji ir vadinasi kaukolių kalnu. Da- 
bar čia vyksta skubus darbas, eina pasiruošimas: 
kasamos duobės, guldomi kryžiai... Ant vieno tu- 
| rės ilsėtis lig mirties ne Jokūbas, ne pranašo pa- 
 teptasis Saulius ar kitas kuris karalius, bet tikrasis 
Dievo Sūnus, visų žmonių, ypač vaikų mylimas 
Valdovas. Jokūbas matė sapne kopėčias, siekian- 
čias dangų, dabar Viešpats ant kalno pasodins sa- 
vo palaiminimo medį, kurio vaisiais džiaugsis žmo- 

nės ir jūs, malonieji jaunuoliai. Jokūbo matytomis 
kopėčiomis laipiojo angelai į dangų ir žemėn, Kris- 
taus pasodintas Kryžiaus medis bus žmonių ke- 
lias, kuriuo keliaus šventieji iš dangaus ir išrink- 
tieji per kryžiaus kelius į dangų. Todėl drąsiai gali 
me sakyti, kad Kristaus Kryžius didįjį Penktadienį 
sujungė dangų ir žemę. 

Kristaus mirtį vaizduojantieji paveikslai paro- 
do kalną, kurs apsuptas debesų, tarp kurių matyti 
iškeltas Išganytojas ant kryžiaus. Tai yra žemės 
ir dangaus junginys, nes bendra žmonių kalba nuo 
kalno arčiau dangaus. Nuo Golgotos kils Dievo ma- 
lonių debesys ir lis gaivinančio išganymo lietumi. 
Jokūbui regėjosi sapne atviras dangus. Dabar ati- 
darytas dangus per kryžių, nes permaldauta Die- 
vo teisybė ir nusidėjėliai ras pasigailėjimo. Visi 
kryžių mylintieji ir juo paženklinti lengvai pasieks 
dangų ir pamatys savo Išgelbėtoją. 

Šiandien švenčiame antro tūkstančio pabaigos 
didįjį Penktadienį, tiek pat kartų prisimename 
Kristaus kryžiaus brangumą. Juk jis tiek pat bran- 
gus, kaip pats dangus, nes tik per jį dangus atida- 
rytas, Todėl šiandien visų garbinamas ir aukština- 
mas kryžius. Jūs matėte, kaip kunigas iškilmingai 
paėmė kryžių ir pakėlė ant altoriaus. Altorius da- 
bar gali vaizduoti kaukolių kalną, ant kurio pirmą 
did. Penktadienį buvo pakeltas kryžius. Kunigas, 
paėmęs kryžių, rodo žmonėms, garbina ir paskiau 
nuneša į bažnyčios vidurį, paguldo, gieda gražią 
giesmelę: ,„Kryžiau šventas, visų medžių, vienas tu 

"esi pagarbintas“, ir, nusiavęs batus, tris kartus pri- 
klaupdamas garbina ir sveikina kryžių. Po kunigo 
eina sveikinti visi žmonės, ėjote ir jūs, jaunieji kry- 
žiaus mokiniai. Tik vieno jus prašysiu, kad eitumė- 
te su didžia pagarba ir ramumu. Jūs dar esate jau- 
"ni ir galite išmokti tinkamai ir šventai rimtose vie- 
tose elgtis. Labai negražu, kai stumdydamiesi ir 
kits kitą pargriaudami einate kenčiančio Kristaus 
pagarbinti. 

Didysis Penktadienis yra ir mūsų mylimiausio 
Jėzaus mirties metinė šventė. Visokiose metinėse 
šventėse mes stengiamės pagerbti tą, ką minime. 
Šiandien mūsų pareiga pagerbti didžiausią ir svar- 
„biausią mūsų tikėjimo tiesą — Kristaus atpirkimo 
paslaptį. Tinkamai paminėti, reiškia, kuo nors at- 
"žymėti. Mes esame jauni, todėl galime tai jaunuo- 
Jliškai padaryti. Jei tik kiekvienais metais dėl Jė- 
„Zaus pasiaukojimo įvykdysime po 1-4 gerą pasiry- 
žimą, tai greit patys šventi tapsime, o tai būtų ge- 
riausia atsilyginimo dovana  kenčiančiam Jėzui. 
metais tvirtai pasiryžkime nuoširdžiai gerbti 
ių. Jūs esate jauni, greit užmirštate savo pasi- 
nus, bet atsiminę, vėl greit taisykitės. Juk daž- 
i taip netikusiai darome ant savęs kryžiaus žen- 
: žvalgydamies, paskubomis, tvarkydamies kny- 
kalbėdamies su draugais ir t.t. Visa tai sudaro 
kryžiui ne pagarbą. Tarkime sau: žegnosiuos 
paprastai, bet rimtai ir šventai. Jei 
tai įvykdysime, didysis Penktadienis bus pagerbtas, 
tuo pačiu pagerbtas Kristus ant kryžiaus. 

Jei kas gražiai įpratęs žegnotis, tai gali pada- 
ryti kitą pasiryžimą — prižiūrėti namuose 
esančius kryžius, nuvalyti dulkes, vasarą 
papuošti, apsodinti gėlėmis. Netvarkingus kryžius 
prašyti tėvelių sutvarkyti. Eidami pro kryžių, no- 
riai pakelkime kėpurę ar palenkime galvą. 

Pagarbinkime kryžių, pagiedodami punktelį 
giesmelės: „Kryžiaus šventas“.., A. 


17. Velykos 
Aleliuja, aleliuja, aželiuja! 


Mielieji! Šiandien švenčiame Velykas, links- 
mai giedame aleliuja. Visi džiaugiamės, bet ypač 
džiūgaujate jūs, jaunieji lietuviai, nes Velykos yra 
drauge ir gerojo Dievo duota pavasario vaikų šven- 
tė. Gražiojo pavasario saulutė atgaivina jus, žydin- 
čios gėlės pradžiugina, šiluma augina. 

Kelias dienas tylėję varpai vėl sugaudė, pailsė- 
ję vargonai, giesmininkams pritariant, šį rytą ga- 
lingiau garbina Dievą, nes pats Dievas yra pasa- 
kęs: „Girkite jį su trimito garsu, gir- 
kite jį su arfa ir kanklėmis, girki- 
te jį stygomis ir vargonais“ (Ps. 150, 
3—4). 

Kodėl Velykos yra džiaugsmo ir linksmumo šven- 
tė? Tuoj, malonus jaunime, papasakosiu. Geras ir 
šventas berniukas, angelaitis Pauliukas, labai mėgo 
lankytis savo miestelio bažnytėlėn. Jis čia užeidavo 

ne tik šventadieniais drauge su savo tėveliais ar 
globėjais, bet ir dažniau, kada tik eidavo pro baž- 
nyčią, užsukdavo Jėzaus aplankyti. Bažnyčioje pa- 
traukdavo jo dėmesį verkiąs Išganytojas, kurį jis 
matydavo did. Altoriaus paveiksle. Stebino jį ir 
gražiai mirkčiojanti raudona gyvosios lempelės ug- 
nelė. Jis žinojo jos prasmę — visuomet deganti 
lemputė reiškia gyvą Kristų, altoriaus namely pa- 
sislėpusį. Tas didysis paveikslas priminė Kristaus 
"mirtį ant kryžiaus. Ypatingai uoliai berniukas lan- 
kė bažnyčią didžiosios savaitės dienomis. Tuomet 
Nukryžiuotojo Jėzaus paveikslas jam atrodė dar 
skausmingesnis. Gailėjosi berniukas kenčiančio Iš- 
ganytojo ir, neiškentęs sykį, tarė mamytei: „Ma- 
ma, nušluostyk kenčiančiam Dievuliui ašaras, atro- 
do į mus žiūrėdamas jis verkia“. — Supratusi moti- 
na gero sūnaus užuojautą, susigraudinusi paaiški- 
no: Gerasis Išganytojas taip skaudžiai kentėjo už 
visus žmones, taigi ir už mus, vaikeli, jo skausmo 
ašaras mes nubraukiame gražiu savo gyvenimu ir 
gerais darbais. 

Pasibaigė liūdnos ir įspūdingos did. Savaitės 
apeigos. Jau Velykų rytas. Minios žmonių skuba į 
bažnyčią. Tarp jų įeina į bažnyčią ir gerasis berniu- 
kas, kurs labai nustebo nebematydamas altoriuje 
Savo taip numylėto Nukryžiuotojo paveikslo. Jo 
vietoj buvo atsuktas kitas paveikslas, kuriame ma- 
tėsi rimtas ir gražus Išganytojas. Jis stovėjo prie 
urvo, kurio angos akmuo buvo atristas. Vienoj ran- 
)j laikė didelį kryžių, raudona juosta perjuostą, 

kita ranka rodė dangų. Krūtinėje, rankose ir kojo- 
se spindėjo žaizdos, po kojomis drebėjo išsigandę 
kapo sargai, o iš toliau garbino angelų pulkai. 

Mylima vaiko motinėlė paaiškino paveikslo 
prasmę. Ten buvo atvaizduota, kaip Kristus prisi- 
kėlė iš mirties. Keldamasis išaukštino ir iškėlė kry- 
žių, kurs perjuostas raudona juosta vaizdavo pra- 
garo sunaikinimą. Kada žmonės nugali pikta, 
džiaugiasi. Kristus nugalėjo didžiausį blogį, t. y. 
nuodėmę ir piktąją dvasią, todėl mes per Velykas 
taip linksmai garbiname Dievą, nes dabar jau atvi- 
ras kelias į tikras dangaus linksmybes. Gavėnios 
metu minėjome Kristaus kančią, todėl visi atgailo- 
dami garbinome Dievą. Tuomet matei kenčiančio 
Išganytojaus paveikslą. Laimėjus Kristui ir jo ave- 
lės, t. y. mes, linksmai šloviname jį. Todėl dabar 
matai kitokį paveikslą. Ant altoriaus matyti Kris- 
taus stovylėlė su raudona vėliavėle rankoje, šalia 
altoriaus stovi didelė žvakė baltu kaspinu papuošta, 
kitoj pusėj kryžius su raudona stula perrištas. Ap- 
link dega daug žvakių, girdėti džiaugsmingos gies- 
mės. Visa tai yra linksmybės ženklai. 

Gerieji klausytojai! Pasimokykime ir mes iš to 
berniuko, supraskime Velykų linksmybes, kurios 
yra Nukryžiuotojo Jėzaus dovana žemės vaikams. 
Velykų šventė ragina mus ieškoti tikrojo džiaugs- 
mo, kurs galės būti tik danguje. Jos moko jus, ge- 
rieji vaikučiai, džiaugtis su Viešpačiu Dievu ir ne- 
paskęsti vien žemiškose linksmybėse. Taigi gryno- 
mis širdimis giedokime aleliuja, kurs rėiš- 

kia garbinkite Viešpatį Dievą, gy- 
“ vendami čia ant žemės, kad paskiau be pertraukos 
galėtume giedoti danguje aleliuja. A. 


18 Velykų Margutis 


Gerasis Jaunime! Žinau, kad Velykos 
yra jums džiaugsmingiausios šventės. Pati gamta 
daro jas linksmesnes. Daugiau šviečia saulė, dygs- 
“ta žolelės, gieda paukšteliai ir skraido vaikučiai, 
kaip drugučiai. Per Velykas visur gera ir linksma. 
Juk ir bažnyčioje jaučiamas džiaugsmas dėl Kris- 
taus pergalės. Garsiai griežia vargonai ir gieda 
giesmininkų chorai. Su visu tuo džiaugsmu iš visų 
krūtinių plaukia linksmas Alleliuja, Alleliuja. Mat, 
visi linksmai garbina Dievą, kurs iš mirties prisikė- 
lė ir mums dangaus vartus atvėrė. Tai tikrai di- 
delė laimė, 

Didžiausias vaikų džiaugsmas Velykose praside- 
da prie gardžių pyragų ir gražiai nudažytų margu- 
“čių. Pasimokykime šiandien iš Velykų margučio. 
Matau, jums juokinga atrodo mokytis iš kiaušinio. 
Nieko. Galima ir iš jo pasimokyti. Pernai per Ve- 
| lykas žaidė būrys vaikų, tarp kurių buvo ir trečios 
klasės gimnazistas Romukas. Visi ritinėjo margu- 
| čius, o jiems vadovavo Romualdukas. Bet vaikams 
pažaidus, staiga klausia žaidimo vadas: „Ar jūs ži- 
note, kodėl per Velykas verdami ir marginami 
| kiaušiniai ?“, Visi susimąstė. Nė vienas negalėjo at- 
“sakyti. — Na tai aš jums paaiškinsiu, kalbėjo gim- 


72 


Es 


nazistas. Velykų margučiai turi mus pamokyti 
šventų tikėjimo tiesų... Na, mat, vyras atsirado, 
gudruolis, kad kiaušinis mus mokytų! Vieni juokai! 
Ar gali puodas puodžių mokyti, įsiterpė paūgėjęs 
berniukas Algis. Bet visi vaikai susidomėjo Ro- 
mualduko pasakymu ir neklausė Algio juoko. Jie 
dar pradėjo prašyti draugą, kad jis jiems papasa- 
kotų ir pamokytų, kodėl Velykoms dažomi bei mar- 
ginami kiaušiniai. Gerai. Papasakosiu, bet už tat 
jūs tą patį turėsite pakartoti savo namuose. 

— Labai seniai seniai pirmieji krikščionys 
šventai gyveno ir vieni kitus mylėjo. Jie dažnai su- 
sirinkdavo kartu melstis, priimdavo šventą Komu- 
niją, giedodavo šventas giesmes ir tt. O paskiau 
turėdavo šventą puotą. Visi susėdę prie valgiais ap- 
krautų stalų valgydavo, ką turėdavo, vargšai ir 
turtingi. Taip darydavo ir per Velykas. Bet pirmie- 
ji krikščionys labiausiai buvo išsiplatinę apie Ry- 
mą. Tos šalies gyventojai turėjo paproti savo val- 
gius pradėti kiaušinio valgymu. "Todėl kiaušinių 
valgymą randame ir pas krikščionis. — „Bet kodėl 
dabar dažo kiaušinius?“ — neiškentė nepaklaususi 
Onytė. — Balti kiaušiniai negražiai atrodo, todėl 
pradėjo juos visaip gražinti, marginti ir dažyti. Mes 
marginame kiaušinius savotiškai, lietuviškai, kiti 
juos margina pagal savo papročius. Dabar Velykos 
be margučių jau ne Velykos. Jau 700 metų, kaip 
margučius švenčia bažnyčioj ar namuose. 

Dar pasakysiu, kad Velykos pirmiausia prade- 
damos kiaušinio valgymu: vienas duoda kitam ga- 

balėlį kiaušinio ir linki linksmų švenčių. Taip atsi- 
Tado Velykų margučiai. Dabar papasakosiu, ko jie 
moko. Jūs žinote, jog Velykos yra Kristaus prisi- 
kėlimo šventės paminėjimas. Kristus buvo palaido- 
tas oloj, kuri buvo užrista akmeniu, Niekas iš tokio 
kapo ir sveikas negalėtų išeiti. Taip padaryta žydų, 
kad niekas Kristaus iš olos neišimtų. Bet štai trečią 
dieną po savo mirties pats išeina gyvas ir links- 
mas iš savo guolio — kapo. Visi stebisi, kaip tai 
galėjo įvykti, kad taip tvirtai uždaryta anga ne- 
sukliudė išeiti gyvam Kristui, kurs buvo miręs ant 
kryžiaus. Visi buvo užmiršę, kad Kristus buvo Die- 
vas, o Dievui nieko nėra negalima. Jis savo valia 
"prisikėlė, išėjo iš kapo, pasirodė mokiniams, kurie 
džiaugėsi ir linksminosi, atgavę savo Mokytoją. 
Dabar jau galite suprasti, kodėl ir per Velykas 
vartojami margučiai. Juk kiaušinis yra apaugęs 
kietu kevalu ir aklinas. Rodos, niekas pats iš jo ne- 
„gali išeiti. Bet kiaušiny yra pasislėpusi nematoma 
gyvybė, kaip Kristus buvo aklinai palaidotas oloj. 
Kristus pats išėjo iš olos, taip ir viščiukas pats pra- 
sikala pro kiaušinio kevalą ir gyvas išrieda. Todėl 
Velykose ir vartojami margučiai, kad jie geriau 
mums primintų Kristaus iš mirties prisikėlimą. Da- 
„bar, kada tik turėsite ar matysite Velykų margutį, 
tuoj atsiminkite, kad jis primena Kristaus iš numi- 
rusių prisikėlimą. 
Jaunieji klausytojai! Velykos yra mums malo- 
nios šventės, bet ir mokėkime šventai jas praleisti. 
pač stenkimės pasimokyti iš prisikėlusio Jėzaus, 

kurs prisikėlęs spindėjo nepaprastu grožiu ir švie- 
sa. Prisikėlęs Jėzus su savo kūnu galėjo visur eiti, 
niekas jam nekliudė, kol galutinai įžengė į dangų. 
Pasiryžkime per Velykas ir toliau per visą savo gy- 
venimą nesutepti savo kūno piktais darbais, ypač 
saugokime savo akis ir ausis. Jei taip elgsimės, tai 
ir mūsų kūnas bus skaistus ir tinkamas dangaus 
gyvenimui, ko mes visi taip nuoširdžiai trokštame. 

A. 


19. Apaštalausiu 


Ar galvojate, mano klausytojai, kaip labai keis- 
ta yra žmogaus širdis: čia ji plaka dėl Kristaus 
meilės, čia vėl daužosi mūsų krūtinėj dėl žemiškų 
linksmybių. Pirmieji Kristaus mokiniai ir apaš- 
talai turėjo taip pat žmogiškas širdis. Juk jie 
Jėzų mylėjo, sekė ir išpažino, kol jis gyvas buvo. 
Bet kai greit nebepažįsta jo prisikėlusio iš mir- 
ties. Štai II-os Velykų dienos Evangelijos ištrau- 
ka. Prisikėlęs Jėzus su dviem mokiniais ėjo į 
Emaus miestelį ir jie jo nepažino. Jėzus matė 
visus jų širdžių kampelius, žinojo jų menką tikė- 
jimą ir visokį silpnumą, pasikalbėjimais pradėjo 
juos stiprinti. Kalbėjo ir klausinėjo ir jį mokiniai. 
Jėzus apaštalų apaštalas gėrai suprato jų kalbą. 
Išklausęs jų kalbos, griežtai jiems pasakė: „O, 
neišmanėliai ir nerangios širdies 
tikėti visam, ką yra kalbėję pra- 
našai“. Bet ir po tokių žodžių mokiniai dar ne- 

pažino Jėzaus. Kristus ir toliau su jais keliavo, 
kad visiškai juos laimėtų. Tik palaiminus duoną 
atsivėrė jų akys, ir jie pažino Jėzų, Kurį vėliau 
skelbė net mirti nebijodami už Jį. 

Šis vaizdelis moko mus pasišvęsti dėl kitų, kad 
jie Jėzų pamiltų, kitaip sakant, moko mus apašta- 
lauti. Jei pats Jėzus taip stengėsi įtikinti tik du 
mokiniu, kiek mes turime rūpintis milijonais nepa- 
žįstančių Kristaus. Tik pagalvokime, jaunieji 
klausytojai! Pasaulyje yra pusantro milijardo 
žmonių, kurių tarpe milijardas pagonių. Vadinas, 
du trečdaliu pasaulio gyventojų nepažįsta Kris- 
taus! Likusįjį trečdalį sudaro katalikai, pravosla- 
vai, protestantai ir įvairios sektos. Vadinasi, per 
du tūkstančiu metų tiek mažai pažįsta Jėzų. Kiek 
daug pažįsta Dievo kūrinį — gamtą, bet nepažįs- 
ta jos kūrėjo — Viešpaties Jėzaus. Nors jie yra 
mokyti, bet vietoj Dievo jie garbina Dievo sutver- 
tą saulę, medžius, gyvulius ar žmones. Kokia 
tamsybė! Jūs esate jauni, bet laimingesni už to- 
kius mokslinčius, nes tikrąjį Dievą garbinate. Bet 
to dar neužtenka, reikia apaštalauti, t. y. rūpintis 
daugiau sielų Dievui pritraukti. Ir jūs jau dabar 
galvokite apie tuos didžius skaičius: du šimtai 
penkios dešimtys milijonų nuo Bažnyčios atskilu- 
sių klaidatikių ir milijardas pagonių. Ar mes su- 
vokiame, kas tai per skaičius milijardas? Juk mili- 
jardas minučių nuo Kristaus gimimo pasibaigė tik 
: 1902 m., balandžio mėn. 18 d., 6 valandą vakaro. 
Milijardas pagonių, sustoję po keturius eilėje ir 

praeidami kas sekundę, praslinktų pro mus tik per 
aštuonerius metus ir penkiasdešimt šešias dienas. 

Tai koks reginys? Koks didelis pulkas žmonių 
nuolat bėga, bet vis pro šalį Kristaus. Mūsų pa- 
reiga juos sulaikyti, vesti prie gerojo Jėzaus Šir- 
dies. Klauskime savęs: gal ir aš būsiu vienas to- 
kių apaštalų? 

Jauni esame ir daug ko negalėsime padaryti, 
bet visada galime savyje ugdyti pasiryžimą vis 
labiau ir labiau pasiaukoti dėl Kristaus. Juk jei 
kiti jaunuoliai tiek daug galėjo iškentėti, kodėl 
mes negalėtume. Mūsų aukos gyvenimas sustip- 
rins kitus Dievo meilėje, o kartais gal atves naujų 
sielų prie Jėzaus. Tiesa, ir mūsų laikais grįžta 
žmonės prie Kristaus, bet dažnai tokie sugrįžė- 
liai turi labai daug kentėti. 

Vienas jaunuolis darbininkas (Augustas Bodin) 
priėmė katalikų tikybą ir dėl to užsitraukė savo 
tėvo neapykantą. Vieną vakarą, sugrįžęs iš savo 
draugijos susirinkimo, rado užkištas duris. Bel- 
džiasi. Išeina tėvas su lazda ir sako: „Eik nak- 
voti kur nori, bet į šiuos namus nejeisi“. 

Kur pasidėti, atsidūrus gatvėje? Sumanė eiti 
susirasti užvėją į apleistus tvirtovės griuvėsius. 
Beeidamas ranka užkliuvo už kišenės, kurioj visa- 
da nešiodavos knygelę — Kristaus Seki- 
mą. Priėjo arčiau gatvės kampo ir skaito kas 
pasitaikė: „Kol dėl Kristaus neišlie- 
jai kraujo, žinok, kad dar nepasie- 
kei pasiaukojimo ribų“. Jaunuolis susi- 

mąstė. Negali skųstis, prataria jo širdis. Ir rytą 
karžygis jaunuolis, nakties rasa apšarmojęs, eina 
prašyti savo draugijos kapeliono, kad jam išduotų 
Komuniją, dar prieš į darbą einant. 

Jei mes daugiau kuo negalime apaštalauti, tai 
visuomet galime būti misijonieriais savo maldo- 
mis ir mažomis aukomis. Bet mes galime būti ir 
tikrais misionieriais. Tik reikia kasdien sukalbė- 
ti Sveika Marija, pabaigoj pridėti atsidūsėjimą: 
„Švenčiausioji Marija Mergelė, melsk už mus ir už 
vargšus pagonių kūdikius“. Taip turėtų melsti vi- 
si tie vaikai, kurie dar nepriėję prie pirmos Komu- 
nijos. Po pirmos Komunijos jau mums reikėtų 
kasdien sukalbėti misijų intencija 1 Tėve mūsų, 
1 Sveika Marija ir užbaigti maldele į didžiausį pa- 
saulio misionierių šv. Pranciškų Ksaverą: „Šv. 
Pranciškau Ksaverai, melskis už mus“. Toji mūsų 
bendra malda už misijas labai patinka Viešpačiui, 
nes jis pats pasakė: „Kame du ar trys susirinks 
mano vardu, ten ir aš esu jų tarpe“ (Mat. 18, 20), 
O jeigu mes taip meldžiamės, tai jau priklausome 
“prie misijų draugijos, kurių nariai visi kasdien 
taip meldžiasi, reiškia ir Viešpats Dievas padeda 
mums apaštalauti, o kur jis prideda savo valią, 
ten viskas gerai sekasi... 

Jei mes taip darysime, tai misijų globėja šv. 
Teresėlė Kūdikėlio Jėzaus išmels mums palaimos. 
Jau šiandien pradėkime apaštalauti, sukalbėdami 
Tėve mūsų ir Sveika Marija į šv. Pranciškų ir šv. 
“ Teresėlę. A. : 

20. Baltieji Vaikai 


Malonus jaunime! Jei dalyvavote visos 
Lietuvos eucharistiniame Kongrese, kurs įvyko 
Kaune 1934 m., ar buvote kitame panašiame kon- 
grese, matėte dvi dideles vaikų grupes: mėlynų ir 
baltų vaikų pulkus. Daugelis iš jų buvo angelaičiai 
ir angelaitės. Mėlyni rūbeliai buvo angelaičių uni- 
forma, o balti rūbeliai buvo parinkti visiems vai- 
kams, kurie norėjo dalyvauti kongrese ir garbinti 
Šv. Sakramentą. Viso pasaulio eucharistiniame 
Kongrese, kurs ne taip seniai įvyko Amerikoje, da- 
lyvavo kelios dešimtys tūkstančių vaikų, baltais 
rūbais pasipuošusių. Aikštė, kurioj jie Kristų gar- 
bino, atrodė, kaip baltos vatos medelių laukas, ku- 
rių švelnius plaukus lengvai vėjas judino... Kas 
tik pažvelgdavo, tuoj sakydavo: — O kaip gražiai 
atrodo baltųjų vaikų jūra sausumoje; rankose lai- 
komos vėliavos ir vėjo siūbuojamos sudarė bangų 
paveikslą. 

Atvelykis kitaip dar vadinasi baltasis sekmadie- 
nis, todėl dabar pakalbėsime, kodėl jis taip vadina- 
si, ir ką reiškia taip dažnai per iškilmes vartojami 
balti rūbai. 

Pirmiausia papasakosiu, kodėl Atvelykio sek- 
madienis vadinasi baltuoju sekmadieniu. Po Kris- 
taus prisikėlimo, t. y. po Velykų ir ypač po Sekmi- 
nių arba Šv. Dvasios atsiuntimo, daug žmonių pa- 
mylėjo ir garbino Jėzų. Daugelis suaugusių ir jau- 
nesnių ruošėsi krikštytis. Did. Šeštadienį juos 

"krikštydavo. Per krikštą žmonės nuvalomi nuo vi- 
sokių nedorybių. Tuoj po krikšto apvilkdavo juos 
„baltais rūbais, kuriuos nešiodavo lig Atvelykio. To- 
"dėl šis sekmadienis pradėtas vadinti baltuoju sek- 
 madieniu. Dabar krikštija mažus vaikus, kuriuos 
„ neapvelka baltais rūbeliais, bet prisiminimui to pa- 
pročio, vistiek uždeda baltą rūbelį ant krikštijamo 
“ vaiko. 

Kodėl Bažnyčia tai daro, ir ką Peikkis ž šis mūsų 
krikšto rūbelis? Ar pagalvojote, kada nors, kodėl 
jis vartojamas? Jis yra reikšmingas. Juk jums dar 
3 negimus, jūsų mamytė paruošė viską, kas tik bu- 
vo reikalinga pirmosioms jūsų gyvenimo dienoms. 
Tarp įvairių daiktų buvo paruoštas ir nedidelis, bal- 
„tas rūbelis, kurį kunigas, pakrikštijęs, uždėjo ant 
„naujo krikščionio širdies, Klausykitės, vaikučiai, 
| kokius gražius žodžius tada kunigas kalbėjo, kurių 
„tada mes nesupratome, bet kurie pasako mažojo 
Tūbelio reikšmę: „Imk šį baltąjį rūbą ir nunešk jį 
nesuteptą prieš mūsų Viešpaties Jėzaus Kristaus 
teismo sostą“. Taigi krikšto rūbelis reiškia šventu- 
„mą ir gerumą, kurį Dievas duoda per krikštą. Kada 
"tik jūs apsivelkate baltais rūbeliais ar kitus pama- 
tote taip apsirengusius, prisiminkite savo uždavinį 
—nunešti nesuteptą savo darbų ir 
gyvenimo rūbelį pas Viešpatį Die- 
wa... Štai ką reiškia balti rūbeliai ir baltasis sek- 
madienis. 

“| Neseniai po Velykų ir rekolekcijų. Jūs tebesate 
ipuošę baltais rūbeliais, jei ne krikšto, tai jau 

atgailos. Todėl dabar ir jus galima vadinti baltai- 
siais vaikais, šventais berniukais ir mergaitėmis. 
Baltu rūbu apsivilkę ir be nuodėmės švarią sielą 
turintieji vaikai yra panašūs dangaus angelams, 
kurie visada su baltais rūbais piešiami, nes jie vi- 
suomet šventi Dievo Akivaizdoje. Dėl tos priežas- 
ties, dalyvaudami iškilmėse, bažnytinėse šventėse, 
puošiatės baltais rūbais, nes tuomet esate arti Vieš- 
paties: ar melsdamies, ar prie Švenč. Sakramento 
klūpodami. Kada Išganytojas persimainė Taboro 
kalne, t. y. stojo Dievo akivaizdon, jo rūbai buvo 
balti, kaip sniegas, o veidas žibėjo, kaip saulė. Pir- 
mosios Komunijos dieną puošiatės baltais rūbeliais, 
nes patį Dievą į savo širdis priimate. 

Atvelykis arba baltasis sekmadienis visada 
mums primins išlaikyti nesuteptą širdį, skaisčią 
sielą ir švarų gerų darbų rūbelį. Todėl, branginkite 
savo baltus rūbelius, gražiąsias sielas, kad gerasis 
Dievas patalpintų tarp milijonų šventųjų, kurie iš 
džiaugsmo danguje gieda: Šventas, Šventas, 
Šventas. A. 


21. Pavyzdys Angelaičiams 


Malonūs angelaičiai! Bažnyčioj ar kur 
nors kitur jūs esate matę tokį įspūdingą ir gražų 
paveikslą: stipriai apsiginklavęs jaunas vyras sėdi 
ant prunkščiančio žirgo. Jaunikaitis labai gražiai 
atrodo: akys spindi nežemiška šviesa, veidas skais- 
čiai šviečia, su viena ranka stipriai laiko arklio va- 

deles, o kitoj ilgą ietį, kuria taiko į ugninį spiau- 
dantį baisūną, nori perverti baisius jo nasrus... Visi 
atspėsite, ką reiškia šis paveikslas. 

Tame paveiksle atvaizduotas jaunikaitis yra 
šventas Jurgis kankinys. 

Nors jis gyveno labai seniai, bet iš jo gyvenimo 
yra užsilikęs toks pasakojimas. Švento Jurgio lai- 
kais vienoj šalyj buvęs milžiniškas baisūnas žvėris, 
kurs siautęs prie tos šalies sostinės, gąsdinęs visus 
miesto gyventojus. Jis buvęs labai baisus, galėjęs 
visus miesto gyventojus pražudyti, todėl visi jo 
bijoję. Jis daręs viską, ką tik norėjęs, ir žmonės jo 
klausę. Jis maitinęsis gyvais žmonėmis ir jų krau- 
ju. Kasdien po vieną žmogų reikėję jam atiduoti. 
Ne kiekvieną žmogų priimdavęs, o tik jaunas ir ge- 
ras mergaites. Ilgą laiką žvėris buvęs maitinamas 
„nekaltomis aukomis. Bet pagaliau pritrūkę tokių 
mergaičių. Pasilikus tik paskutinė karaliaus duktė, 
kuri pasiaukavusi už miesto žmones ir ėjusi patekti 
į smako nasrus. Ji buvus šventa ir dora mergaitė, 
baltais rūbais pasipuošusi, jos veidas žibėjęs... Be- 
einančią žūti sutikęs jaunikaitis, kurs, sužinojęs ne- 
laimingosios likimą, pasigailėjęs niekuo nekaltos 
mergaitės ir pats pasiryžęs stoti prieš slibiną. Mer- 
“ gaitė bijojus, kad jaunikaitis nežūtų ir nenorėjusi 
| Su tuo sutikti, bet jaunuolis stojęs baision kovon. 
Nors slibinas buvęs labai galingas, ugnis spiaudęs iš 
Savo snukio, visomis jėgomis puolęs jaunikaitį, bet 
"stiprus vyras persmeigęs aną baisūną, nes jis ko- 
vojęs su Viešpaties pagalba. Stimpančio žvėries 

riksmas buvęs toks baisus, jog čia subėgęs visas 
miestas, ir pats karalius atėjęs pasižiūrėti. Pamatę 
nugalabytą slibiną, karalius ir visi gyventojai gar- 
binę jaunikaitį, dėkodami jam už išgelbėjimą nuo 
tos pabaisos. Tas narsus jaunikaitis ir buvęs Rymo 
kariuomenės kareivis, vardu Jurgis, kuris vėliau 
už krikščionybę buvo nukankintas, 

Dabar šventas Jurgis yra keleivių, artistų, ka- 
rių ir įvairių draugijų globėjas, o ūkininkai jį gar- 
bina, kaip gyvulių, ypač arklių globėją. 

Gerieji angelaičiai! Šventas Jurgis gali būti ir 
jūsų globėjas, nes iš jo daug ko galite pasimokyti 
savo angelaitiškam gyvenimui. Prisiminkime porą 
jo pamokų! 

1) Šv. Jurgis moko jus būti gerais 
angelaičiais. 

Šventasis buvo labai uolus karys, Jis pirmas 
jojikas, geras šaulys, gerai mokėjo visą kareivio 
mokslą ir buvo klusnus savo viršininkams. Ange- 
laičiai sudaro pulkus ir kuopas, vadinas, yra pana- 
šiai suorganizuoti, kaip kareiviai. Todėl jums šven- 
tojo Jurgio paveikslu reiktų būti gerais angelai- 
čiais. Ką reiškia būti geru angelaičiu, jums ne kar 
tą yra išaiškinęs jūsų pulko vadas. Geras angelaitis 
yra tas vaikas, kurs daro tą, ką angelaičių statu- 
tas įsako ir nedaro to, ką jis draudžia. Uolus ange- 
laitis moka visą angelaičių programą ir jos laikosi 
savo gyvenime... Viso aš nekartosiu, tik primenu, 
kad šventas Jurgis ragina jus būti gerais angelai- 
čiais, kaip jis buvo geru kareiviu. Jis pasižymėjo ir 

favo paaukštinimo laipsnį. Jei jūs būsite geri ange- 
laičiai, tai pats Dievas jus paaukštins, nes laimin- 
ais padarys dar ant žemės tebegyvenant. 
2) Šventas Jurgis moko angelaičius 
kariauti, Su kuo ir kaip kariauti, paklausite, gerieji 
ikučiai? Jūsų ypatingi globėjai yra angelai, ku- 
ie jums aiškiai sako, su kuo reikia kariauti. Ange- 
lai ir šv. Jurgis pirmiausia kariavo su Dievo neprie- 
lais, Todėl antros pamokos šūkis šiandien tebū- 
: angelaitis neįžeis Dievo ir melsis, 
dir kiti jo neįžeistų. Gražus pasiryži- 
Šventas Jurgis pagelbės tai įvykdyti. Juk jis 
eido, kad smakas žudytų nekaltus žmones, o to- 
ais baisiais žvėrimis, ryjūnais yra nuodėmė 8, 
urios ryja Dievo garbę. Taigi angelaitis 
yisuomet kovoja su nuodėme ir visokia piktybe! 
ykim šventojo Jurgio užtarymo, melskime ge- 
Dievą, kad sustiprintų mūsų silpnas jėgas tai 
bingai kovai. Sakykime — Dieve, leisk mums 
i, kovoti ir gyventi tik dėl Tavo garbės ir Tė- 
vynės laimės. A, 


22. Skriskime Dangun 


Mielieji Angelaičiai! Kristaus į dangų 
įže gimas arba Šeštinės yra mūsų metinė šventė. 
p gražiai sutaikyta. Kristus keliasi į dangų pas 
Savo Tėvą, ir angelaičiai pasisveikindami nuolat 
kartoja — vis aukštyn! Tuo norima pasakyti, 
tad angelaičiai trokštų skristi į padanges ir kilti 

aukštyn pas gerąjį Išganytoją, kurs šiandien pakilo 
į neįžiūrimas aukštybes. Tos mėlynės ir tie debesys, 
kuriuose pasislėpė Jėzus, buvo tik regimi ženklai. 
Tikras dangus nėra tas mūsų akims matomas ir 
vadinamas dangus. Tikras dangus yra dvasiškas, 
neišmatuojamas, tai kitas pasaulis, gražesnis ir 
aukštesnis, kurio mes ir apsakyti negalime. Tikras 
dangus yra tas, apie kurį pasakyta: „Ko akis 
neregėjo, nei ausis negirdėjo, nei į 
žmogaus širdį neįėjo, Dievas pri- 
rengė tiems, kurie jį myli“ (Kor.). 

Pasvarstykime: 5 

I. Kaip vaikas turi siekti dan- 
gaus, 

II. Kaipangelaičiaituri kilti dan- 

gun. 

I. Gerasis Dievas duoda dangų visiems žmo- 
nėms, kurie gerai gyvena ir myli Kristų, bet ypač 
vaikams, kurie dar Dievui nenusikaltę. Todėl gali- 
ma sakyti — vaikų dangus, nes ir parašyta: 
„Tokių Dievo karalystė“. „KasnepriimaDie- 
vo karalystės, kaip kūdikis, tas ne- 
įeis į ją“, sako Išganytojas (Mork. 10, 15). 
Koks išaukštinimas! Kokia laimė girdėti iš paties 
Dievo tokį didelį ir brangų pažadėjimą! Jūsų jau- 
nos širdys gal dar nesupranta, bet už tat jauste 
jaučiate, ką Kristus jums žada, kokią dovaną 
ruošia. 

Bet jis prideda vieną sąlygą —trokšti dan- 
gaus, nes pasakyta: „Dangaus karalystė 

kenčia prievartą ir smarkieji sau 
ją plėšia“ (Mat. 11, 12). Jeigu jūs trokštate 
kokio daikto,tai visokiais būdas jo ir siekiate. Jeigu 
tikrai trokšite dangaus, tai viską darysite, kad tik 
utumėte jį. Papasakosiu, ką darė vienas negriu- 
as, norėdamas dangun patekti. 


Labai tolimame krašte vienas misionierius, Tė- 
" velis su didele barzda, kaip pagoniukai vaikai jį va- 
dindavo, pakrikštijo mažą juodą berniuką Karolių. 
„Šis berniukas žinojo, jog yra geras Dievas, kurs 
gyvena aukštai, toli už žvaigždžių ir debesų. Nors 
"jis buvo mažas ir nedaug tesuprato, bet troško pa- 
"tekti dangun. Jis girdėjo misionierių kalbant apie 
"auką. Jis tuomet gerai nesuprato tų žodžių. Jis 
galvojo: aš viską Dievui paaukosiu, atiduosiu savo 
žaislelius, arkliuką, kurį misionierius atvežė, švil- 
"puką, su kuriuo taip linksmai švilpauja ir viską 
viską... 


| II Angelaičiai turi kilti dangun. 
Jei paprastai jūs atsakote, mes kilsim aukštyn, tai 
šiandien, savo metinėj šventėj ir Kristaus dangun 
3 imo dienoje, privalote jau nebe paprastai tarti, 
bet šaukte šaukti: mes kilsim į dangų, pas 
Dievą. Angelaičių pasisveikinimas tą ir reiškia 
— kilti aukštyn, į padanges savo gerais darbais ir 
gražiu gyvenimu, bet svarbiausia po mirties pa- 
kti patį Dievą. Kaip turi siekti dangaus kiekvie- 
s vaikas, taip ir angelaitis. Bet angelaitis turi 
labiau, karščiau to siekti, nes jis yra garbingos 

organizacijos narys. Kada šiandien kiti vaikai ne- 
jaučia pareigos eiti prie Komunijos, daugiau mels- 
tis, angelaičiams tas privaloma, nes jų metinė šven- 
tė. Angelaičiai pratinas būriais, pulkais garbinti ge- 
rąjį Jėzų. O tuos, kurie sutartinai, t. y., drauge 
garbina Dievą, Kristus ypatingai laimina. „Nes 
kame du ar trys susirinkę mano 
vardu, ten ir aš esu jų tarpe“. Ne vel- 
tui tai pasakyta. Tais žodžiais, malonūs angelai- 
čiai, Kristus ypatingai laimina jus, nes jūs esat 
rikiuoti Bažnyčios nariai, tikri jos kariai. Jūs esate 
Krikščioniškojo Mokslo Brolijos nariai ir gaunate 
daug Dievo malonių — atlaidų, kurių negauna kiti 
vaikai, nepriklausą prie angelaičių. Todėl jūs ne- 
tingėjote ateiti į šią bažnytėlę, priimti šv. Komu- 
niją, Jūs esate gerieji Kristaus vaikučiai, kurie 
padžiugina nuliūdusią Jėzaus Širdį. Šiandien visas 
mūsų pulkas garsiai ir galingai garbina Dievą, 
šaukia Šventas, Šventas, Šventas. Mes 
drauge meldžiamės ir giedame, o mūsų pulko Ange- 
lai Sargai nešioja jūsų širdžių ir sielų atodūsius 
prie Dievo sosto... 

Mums šiandien linksma ir džiūgu ir dar dėl ki- 
tos priežasties. Juk šiandien mūsų ilgos eilės dar 
pailgėjo ir sustiprėjo naujai įstojusiais, kurių ne- 
mažas skaičius šiandien buvo priimtas ir pasižadėjo 
būti gerais angelaičiais. Sustiprėjo ir paaugštintieji 
angelaičiai, kurie buvo pakelti į angelaičių ar vy- 
resnių angelaičių laipsnius. Taurinkime tad savo 
širdis, puoškime jas doros žiedais ir visų metų žy- 

giais, kad kitą metą susirinkęs mūsų pulkas dar 
nuoširdžiau galštų garbinti Dievą ir greičiau 
skristų dangun! A. 


23. Mano Vardas Danguje 


Gražią žiemos naktį mėgstame žiūrėti danguj 
mirgančias žvaigždutes. Mes jas vadiname angelų 
ir savo šventųjų žiburėliais ir t.t. Kartais kelios 
žvaigždės taip sustojusios, kad atrodo supynusios 
tam tikrus paveikslus, vaizdelius: — Grigo ratai, 
sietynas, trys Karaliai ir t.t. Mažoji Teresytė turėjo 
labai gilų žvilgsnį. Su džiaugsmu stebėdavo dan- 
gaus žvaigždutes. Kartą ji įsižiūrėjo į kelias žvaigž- 
dutes, kurios lyg sudarė raidę T, jos vardo pirmąją 
raidę. Nudžiugusi mergytė sušuko tėvui: „Tėveli, 
ar matai, mano vardas yra danguj užrašytas“. Iš 
tikrųjų, mergytė nebegalėjo ramiai žiūrėti į šią 
vargingąją žemę, ji tik džiaugsmingai žiūrėjo 
į dangų, o tėvo prašė ją už rankos vesti namo. Ji 
akimis žiūrėjo į matomą dangų, bet savo šventa 
siela, be abejojimo, skrido į tikrąjį Dievo dangų... 

Mergaitės troškimai išsipildė. Jos vardas tikrai 
liko tarp šventųjų pažymėtas, ką neklaidingai pa- 
skelbė popiežius Pijus XI 1925 m. Ji dabar šven- 
toji Kūdikėlio Jėzaus Teresėlė. 

Kodėl tai kalbėjau? Norėjau priminti, kad ir 
jūsų vardai danguj užrašyti. Tikrai! Pasižiūriu ir 
matau: Jonas, Petras, Alfonsiukas, Adelė, Agnė, 
Elzbieta... Taip. Jūsų vardai danguj pažymėti, nes 

Dievas rūpinasi mumis, kaip motina savo vaiku; 
jis sako: „Argi gali motina užmiršti 
savo kūdikį, bet jei ji užmirštų, aš 
tačiau neužmiršiu tavęs!“ Kaip šviesi 
žvaigždė spindi šitie Dievo žodžiai mūsų gyvenime: 
Dievas mumis labiau rūpinasi, negu motina savo 
kūdikiu. Viską tvarko jo dieviškoji Apvaizda, be 
kurio leidimo niekas neįvyksta. Kai mums ką sun- 
kaus siunčia, tai tik norėdamas mūsų gero, ir ne- 
leidžia tokio kryželio, kurio mes nepakeltumėm. 

Jaunieji! Kai jums Dievas uždės sunkią, nors 
pakeliamą naštą, mokėkite ir tada pažvelgti į dan- 
gaus žvaigždelę ir pasitikėdami Dievu melskitės: 

„Ar sunkus vargas, ar linksmybė 
bus mums atsiųsta iš dangaus, 
mes Dievo garbinsim gėrybę, 

Jis mus nubaudęs vėl priglaus“. 

Pažiūrėję dangun dar išgirstame meilingą Išga- 
nytojo žodelį. Kai apaštalai grįždavo iš savo pirmų 
misijų kelionių, džiaugdamiesi atpasakodavo Išga- 
nytojui, kiek daug ligonių išgydę, piktųjų dvasių 
išvarę, tada jiems Jėzus sakė: „Verčiau 
džiaukitės, kad jūsų vardai įrašyti 
danguje!“ (Luk. 10,20). 

Taip mums užtikrino Jėzus, kad mūsų vardai 
užrašyti danguje. Pirma su erškėčiais ir vinimis 
jis juos įrašė savo kūne, įrašė ne rašalu, bet savo 
švenčiausiu krauju. Kad mūsų vardai danguj ne- 
išbluktų, Išganytojas paliko savo kraujo sakra- 
mentus atnaujinti tiems užrašams. Tai brangiau- 

sia Jėzaus dovana, nes Jo švenčiausiu Krauju pa- 
ženklinta. Brangieji, pasižadėkime gerbti brangiau- 
sią Jėzaus Kraują ir dažnai leiskime Jam mūsų sie- 
loj tekėti per dažną šv. Komuniją, kad tuo ir Jė- 
zaus Vardą giliau savo širdyse įspaustume. 
Pažiūrėjus dangun, dar nušvinta viena žvaigž- 
delė, Išganytojo žodis: „Mano Tėvo namuo- 
še yra daug buveinių; aš einu ten, 
„kad jums vietos paruoščiau, ir kuo- 
met vėl sugrįšiu ir pasiimsiu jumis 
pas save, kad jūs ten būtumėte, kur 
ir aš esu“. 

Ką reiškia tie žodžiai: daug buveinių, ir dėl 
mūsų nori paruošti vietų? Tuomet jau tikrai už- 
rašys mūsų vardą ant kiekvieno mums paskirto 
gyvenimo, kurį mums bus paruošęs! Tokiu būdu 
jau trečią kartą pažymimas mūsų vardas danguje. 
Bet atsargiai: mums paskirtas dangaus namelis 
gali pasilikti tuščias. Jūs žinote, kad Jėzus kviečia 
„visus į jo atidarytą dangų, bet jis nevaro mūsų 
ten varu. Mes patys turime užsipelnyti jį, žinoma, 
su Dievo malonės pagalba, kurios Jėzus nupelnė ir 
„mums atsiunčia. 

Matau, jog susirūpinote. Norite sakyti, kaip 
mes užsipelnysime dangų? Atsakymas paprastas 
ir darbas nesunkus. Pirma padarykimė savo širdis 
mažu ir priruošiamuoju dangumi, tuomet nesun- 
kiai gausime tikrąjį dangų. Dažnai žvelkime ten, 
kur mūsų vardai užrašyti ir buveinės paruoštos! 
Nenukrypkime į šunkelius. Tiesa, dažnai girdėsite 

gundytojų: „Čia, ant žemės, yra jūsų laimė ir var- 
dai įrašyti, dangus tepalieka kitiems“. Mes mokė- 
sime drąsiai atsakyti — neapgausite mūsų, mes 
žinome tikrąjį kelią. „Ką padės jūsų per- 
šama laimė amžinybei, dangui? Nie- 
ko! „Aš kilnesniems dalykams esu 
gimęs“. Ir mes, nors dar jauni, bet jau turėsime 
stoti į kovą su blogiu ir jo vylingais draugais, pik- 
tuoju pasauliui ir nuodėmingu džiaugsmu. 
Šiandien iškilmingo Kristaus įžengimo dangun 
šventė. Nenurimkime ir mes, kol nešvęsime savo 
laimingos kelionės dangun. Dabar turime nuolat 
trokšti pasiekti tą vietą, kurioj užrašytas mūsų 
vardas. Nuolat prisiminkime ir kartokime: mūsų 
laimė ir gyvenimas Danguje! A. 


24. Gyvoji Bažnyčia 


Jūs daug žinote ir esate matę bažnyčių: vienos 
savo aukštais bokštais dangun stiebiasi, kitos pla- 
čios ir didelės, lyg visą pasaulį norėtų po savo 
sparnais patraukti. Vis tai yra iš plytų ar rąstų 
Dievo Namai pastatyti, bažnyčiomis vadinami. Ne 
tokios bažnyčios man šiandien galvoj. Juk buvo 
laikai, kai nė vienos tokios bažnyčios nei koplytėlės 
nebuvo, bet jau buvo Bažnyčia, geriau pasakius, 
gyvoji Bažnyčia, žmonės, kurie sudarė draugiją — 
Bažnyčia vadinamą. 

Šiandien švenčiame didžiąją šv. Dvasios šventę 
— Sekmines, o Sekminės ir yra gyvosios Bažnyčios 
šventė. Kodėl taip yra, dabar ir išgirsite. 

1. Šventoji Dvasia Sekminėse pa- 
žadino Bažnyčią tikram gyvenimui. 
Jau prieš Sekmines Bažnyčios užuomazga buvo. 
Buvo skelbiamas mokslas. Buvo išrinkti ir pašvęsti 
apaštalai, buvo tikinčiųjų... Buvo bažnytinė val- 
džia ir valdiniai. Šv. Petras buvo paskirtas visų 
viršininku, nes jam Išganytojas buvo pasakęs: 
„Ganyk mano avinėlius ir avis“. Visi 
septyni Sakramentai jau buvo įsteigti. Todėl Baž- 
nyčia prieš Sekmines jau buvo, nors ji dar nežymiai 
teveikė. Dieviškos Išganytojo įdiegtos jėgos dar 
nerodė savo galybės. Visi įgaliojimai buvo lyg už- 
rakinti: niekas nekrikštijo, neatleidinėjo nuodėmių, 
niekas neskelbė Dievo žodžio ir nelaikė šv. Mišių, 
nedalijo Komunijos. Žydai ir pagonys stovėjo prie 
Bažnyčios vartų ir niekas neatidarė. Bažnyčia 
buvo, bet dar negyva, kaip Adomo kūnas prieš 
įkvepiant jam sielą. 

2. Sekminės. Šv. Dvasia nužengia iš dangaus. 
Ji viską prikelia ir atgaivina. Šv. 
Dvasia visus uždega ir įkaitina.  Apaštalai, gavę 
šv. Dvasią, išeina viešumon ir pradeda skelbti 
Kristų. Jie gauna stebuklingą kalbos dovaną. Da- 
bar jie kalba visur: sakyklose, lipa ant paplokščių 
stogų, skelbia skersgatviuose. Todėl jie vieną dieną 
pritraukia 3000 naujų narių. Tuoj jie ir tuo nepa- 
sitenkins: keliaus po visą Romos imperiją — ka- 
ralystę, pradės nuo Atlando vandenyno ir nuke- 
liaus lig Juodųjų jūrų, pasieks Reiną, iš ten Afriką, 
vis toliau ir toliau... Tomas pasieks Indiją. Tada 

bus galima sakyti, jog Kristaus Evangelija ir Mi- 
šių Auka išsiplėtė nuo saulės užtekėjimo lig jos 
nusileidimo, nes visose šalyse laužoma duona ir ge- 
riamas Kristaus Kraujas. Užpuls persekiojimai ir 
kančios, bet jau jokia kančios audra nenušluos 
Bažnyčios nuo žemės veido. Iš tikrųjų, apaštalų 
misijinės kelionės ir visų vėlybesnių misionierių žy- 
giai neturi sau palyginimo. 

Vis naujos tautos ateina į Bažnyčią iki mūsų 
laikų. 

3. Sekminėmis buvo pradėtas di- 
delis dvasios gyvenimo pervers- 
mas, kuris sujudino dangų ir žemę 
su visais jų gyventojais. Šv. Dvasia 
įvedė naujagimį į gyvenimą, todėl Ji gali būti va- 
dinama Bažnyčios atgaivintoja. Ir dėl to šv. Dva- 
sios šventė yra kartu ir didžioji gyvosios Bažnyčios 
šventė. 

Geras katalikas krikščionis Sekminėse ypač 
nuoširdžiai turi padėkoti Dievui, kad jį į katalikų 
Bažnyčią pašaukė. Kaip tinkamiausiai tai galime 
padaryti? 

Pirmiausia klausykime Bažnyčios vadovavimo. 
Jau nuo jaunystės reikia įprasti paklusti Bažny- 
čiai, tai visada gyvai su ja jausitės ir šv. Dvasia 
stiprins jus, nes jau nebereiks dar gaivinti apsnū- 
dusių. Didžiausia nelaimė, kai prie gyvos Bažny- 
čios priklauso gyvi lavonai. Tai ne tušti žodžiai ar 
prieštaraujantys, bet tikrai taip yra: vadina save 
Bažnyčios nariu, tuo tarpu, kai jis savo darbais 

visiškai pragaro ponams vergauja, o tokie yra jau 
nebegyvėliai, nors dar ir ant žemės slankioja... Da- 
lis yra krikštytųjų, bet iš krikšto tik parapija jų 
metrikas besaugo, o jie jau nieko krikščioniško 
savo gyvenime nebeturi... Nudžiūvo švento krikšto 
vanduo, o jie patys ištrynė ir to krikšto įspaustą 
krikščioniškumo žymę... * 

Bent mes būkime gyvaisiais Bažnyčios stulpais. 
Vieni gal ir neįstengsime, bet šiandien melskime 
Šv. Dvasios pagalbos. Nuoširdžiai sugiedokime 
giesmelę į šv. Dvasią: 


„Ateik, Dvasia Viešpatie, 

ir išleiski dangiškos šviesos savo spindulį. 
Ateik, Tėve vargstančių, 

dovanų dalintojau, 

širdžių nublaivintojau“. A. 


25. Dovanos 


Kada mes buvome dar maži, bet jau mokėjome 
ištarti keletą žodelių, tai mamai ar tėčiui išvyks- 
tant į miestą visi griausmingai šaukdavome: „Ma- 
ma, tėveli, parvežkite mums dovanų, tik neužmirš- 
kite“. Pražiūrėdavome langus, spėliodavome, daž- 
nai bėgdavome ant kalniuko pažiūrėti, ar negrįžta 
su dovanomis. Gavę dovanų, mes visi džiaugdavo- 
mės ir didžiuodavomės, Bet ypač malonu būdavo 
gauti dovanų Kūčių ar Kalėdų vakarą iš Kalėdų 
senelio. Jis būdavo su didele barzda, o ant nugaros 

nešdavo dar didesnį maišą dovanų, kurių mes taip 
godžiai tykodavome. Taip. Gera gauti dovanų. 

Vieną kartą, kai mes buvome jau paūgėję, į 
mūsų miestelį atvažiavo vyskupas. Iš jo vežimo 
tarnai išnešė kelias dėžes, susirinkę vaikai laižėsi 
ir mąstė, čia tai vėl mums dovanų atvežė... 

Mane mama ruošė lydėti prie vyskupo į baž- 
nyčią. Patenkintas rengiaus, nes, svarbiausia, ti- 
kėjaus gauti dovanų, bet pirma vis dar norėjau pa- 
klausti mamą ar gausiu dovanų. Mama pasakė — 
žinoma gausi, dar ne vieną, bet visas septynias. — 
Kaip aš jas pakelsiu? — Nesirūpink, vaikeli, iš vys- 
kupėlio gausi kitokių dovanų, negu tu manai. — 
Tai ką aš gausiu? — Papasakosiu. 

Vyskupas, lankydamas parapijas, dalija žmo- 
nėms ne savo, bet šv. Dvasios — Dievo dovanas, 
kurias Jėzus Kristus per Sekmines yra atsiuntęs 
pirmiesiems apaštalams ir įsakęs dalinti žmonėms. 
Vyskupas tą ir daro. Pirma apaštalai buvo silpni 
ir bailūs, bet, per Sekmines gavę šv. Dvasios do- 
vanų, pasidarė labai drąsūs, sumanūs ir t.t. Tokių 
dovanų mes gauname priimdami Sutvirtinimo Sak- 
ramentą. Tu šiandien ir gausi, tik tinkamai prisi- 
ruošk, gerai melskis ir gražiai dėkok. Štai tos do- 
vanos: 

1. Išminties dovana padeda suprasti, 
jog dvasinės gėrybės yra daug vertesnės už šio pa- 
saulio brangenybes. Ši dovana ragina pirmiausia 
Dievą mylėti ir savo sielos išganymu rūpintis. Tą 
išmintį turėjo šv. Paulius, kurs visą savo laiką ir 

enimą vien tik Kristui paskyrė ir daugelis kitų, 
kurie dėl Dievo ir sielų išganymo gyveno. Papras- 
"tas išmanymas dažnai sako — išmintinga yra ka- 
riauti ir laimingai čia gyventi. Taigi išminties do- 
vana yra brangi ir verta melsti, kad ją gautumėm. 
"2 Supratimo dovana duoda teisingai su- 
"prasti Dievo ir Dievo — Kristaus mokslą. Jūs dar 
| jauni ir daug ko negalite suprasti. Dievas — šv. 
Dvasia duoda dovanų, kad lengviau jas suprastu- 
mėte. Visų Dievo tiesų mes niekuomet nesupra- 
sime, nes menkas mūsų protas jas suprasti. Su- 
"pratimo dovana duoda mums tiek jėgų, kad mes 
" galime šventai tikėti tą mokslą, kurį mums paskel- 
bė gerasis Dievas, nors ir ne visas tiesas pilnai su- 
“ prantame. 

3. Patarimo dovana duoda žmogui su- 
prasti, kokiais būdais tinkamiausiai galima pasiekti 
tikslas tikybos dalykuos. Mokėti patarti visokiuo- 
se dalykuose, bet ypač tikybos, yra labai svarbu. 
Žinote, kaip gudriai patarė žydų karalius Saliamo- 
"nas. Kartą pas karalių atėjo dvi moteri, kurios 
pradėjo ginčytis, katros sūnus gyvas, katros miręs, 
nes abi gyvenusios viename kambary ir, vienai mie- 
“ gant, kita apkeitusi savo negyvą kūdikį į gyvą. Ta- 
"da karalius tarė: atneškite man kalaviją ir padaly- 
“ kite gyvąjį vaiką į dvi pusi ir duokite vieną pusę 
vienai, o kitą pusę kitai. Tikroji kūdikio motina 
sušuko karaliui: Duokite jai kūdikį gyvą ir jo ne- 
" užmuškite! O ana priešingai sakė: Tenebūna nei 
man nei tau, bet tebūna padalytas. Karalius tuoj 

suprato, katros yra vaikas ir tai atidavė. Dėl to 
ir kitų dalykų Saliamonas vadinamas didžiausiu iš- 
minčiumi.  Patarimo dovana padaro mus tikrais 
Saliamonais dvasioje, nes mes išmokstame gyveni- 
mo kelio tikybos dalykuose. 


4. Stiprybės dovana, Toji dovana sutei- 
kia ne kūno tvirtumo, kad žmogus galėtų kitus 
mušti ir naikinti, o dvasios stiprybės. Štai jūs eina- 
te pasivaikščioti; silpnesni jūsų draugai ragina 
užeiti į svetimą sodą vaisių pasivogti — norisi, bet 
sąžinė draudžia. Sunku nugalėti pagundą, bet jei 
nepasiduosi, būsi stiprus, kitaip — silpnuolis. Daug 
yra blogybių, su kuriomis kovojant reikia stipry- 
bės. Supykai — nesukeik, kas tave įžeidė, dėkui 
pasakyk — būsi stiprus. Kiti į tave žiūri, nebijok 
pasirodyti esąs katalikas, persižegnok, pasimelsk 
— būsi stiprus! 

5. Mokslo dovana parodo takus, kuriais 
eidami laimingai galime nueiti į dangų. Ši dovana 
reikalinga visiems — mokytiems ir mažiau žinan- 
tiems, nes, kas neturi tos dovanos, gali nežinoti, ko- 
kiais keliais pas Dievą keliauti, todėl tie klaidžioja 
ir pražūva. Visi šios dovanos maldaukim! 

6. Maldingumo dovana pirmiausia moko 
gerai ir tinkamai melstis, bet ši dovana lengvina 
ir kitus Dievo įsakytus darbus: pasninkus, apsima- 
rinimus ir k. Ji įdiegia karštą Jėzaus ir jo šventųjų 
meilę. Jūs tokią dovaną gaunate, bet nenusimin- 
kite, jei kartais ji bus atimta, nes Dievas nori iš- 

mokyti žmones Dievą mylėti ir neturint iš to jokio 
džiaugsmo ir maldingumo dvasios. 

7. Dievo baimės dovana galima pavadinti 
ir Dievo mielės dovana, nes, turėdami tą dovaną, 
bijome vien tik nuodėmės, nes ji Dievą įžeidžia. 
Nors ji vadinasi Dievo baimės dovana, tačiau ne- 
reikia mums drebėti prieš Dievą, kaip vaikas, my- 
lėdamas savo tėvą, nedreba prieš jį, nors bijo jo 
bausmės už savo nusikaltimus. Dievas yra geras ir 
nereikia jo bijoti. Nuodėmė yra baisus dalykas ir 
jos bijokime. 

Supraskime, gerieji klausytojai, kaip Dievas 
mus myli suteikdamas tokių brangių dovanų mūsų 
gyvenimui. Visuomet, bet ypač Sekminėse, dėko- 
kime Jėzui už tokias dideles malones. Sukalbėkime 
į šv. Dvasią „Ateik šv. Dvasią“, A. 


26. Dangiška Meilė 


Pirmą kartą eidami procesijoj su švenčiausiu 
Sakramentu jūs gal nustebote pamatę ant baldaki- 
mo didelį paukštį, kurs plėšė savo kūną ir šėrė vai- 
kus. Kartais toks pat paveikslas paišomas ir ant 
durelių tų namelių, kuriuose gyvena gerasis Jėzus. 
Tai senovės krikščionių gyvo tikėjimo į šv. Sakra- 
mentą paveikslas. Jie norėjo vaizdžiai parodyti 
Jėzaus meilę, pasilikusio šv. Sakramente. Tas 
paukštis vadinasi pelikonas, kurs gyvena Jordano, 
Nylo ir ypač Dunojaus upėse ir minta žuvimis. 

Kada pelikonas augina vaikus, jis ypač daug žuvų 

gaudo, todėl nuo nuolatinio žuvų gaudymo jo krū- 
tinė esti visada kruvina. Tai matydami, senovės 
žmonės manydavo, kad pelikonas peni vaikus savo 
krauju. Iš to pradėta vartoti ir šis palyginimas — 
Kristus ir pelikonas, nes Išganytojas mus peni savo 
kūnu ir krauju. 


Šiandien, šv. Sakramento pagarbinimo šventėj, 
galime pasidžiaugti ta didžia laime, kad mes esame 
katalikai, nes Devintinės yra katalikų džiaugsmo 
šventė. Ir jūs, jaunimas, šiandien esate linksmesni, 
kaip kitados: Dievą garbinate su nušvitusiais vei- 
dais ir smarkiau plakančiomis širdimis. 

Ir kodėl nesidžiaugsime, jei Išganytojas iš mūsų 
meilės Žmogumi tapo, kentėjo, kraują liejo ir mirė. 
Ar begali būti didesnė meilė už tokią, kad net savo 
gyvybę paaukojo už savo artimuosius. 

Mielieji! Išganytojas tuo nepasitenkino. Atsi- 
skirdamas su šiuo pasauliu jis nenorėjo mūsų vienų 
palikti vargų vargti. Jis iš meilės su mumis norėjo 
amžinai pasilikti ir savo kančios vaisiais pasida- 
linti. Kasdien jis šv. Mišiose nekruvinu būdu au- 
kojasi už mus. Per pašventinimą šv. Mišiose jis 
nužengia ant altoriaus, čia altorius tampa kryžiaus 
pavaduotoju. Iš čia teka jo meilės malonės srovė 
į vargingąjį pasaulį. Taigi pagalvokime, kas būtų 
iš pasaulio be Mišių Aukos? Juk Dievo rūstybė 
dėl nuolat besikartojančių žmonių nuodėmių vėl 
pasirodytų. Bet dieviškasis Išganytojas kasdien 


aukojasi Dievui kaip atlygis už mūsų nuodėmes. 

„Nuo altoriaus visados teka nauja paguoda ir jėga 
silpniems, prislėgtiems žmonėms. 

Dar daugiau. Išganytojas norėjo visada gy- 
vai su mumis pasilikti — jo noras visuomet būti 
su žmonių vaikais. Todėl jis pasirinko sau namelį 
— mažą Tabernakulį, kuriame užsidarė, kad su 
mumis pasiliktų. Dabar jis kiekvienoj katalikų 
bažnyčioj ir koplyčioj artimai yra. Ten jis laukia 
mūsų, kad mes su savo vargais ir rūpesčiais atei- 
"tumėm, o jis paguostų ir sustiprintų. Naktį, kai 
mes miegame ir ilsimės, jis budi ir apie mus mąsto. 
"Mūsų bažnyčiose yra taip gera, miela, jog jaučia- 
'mės kaip namie. 

Visada mirkčiojanti lemputė prie tabernakulio 
"mums primena meilingos Jėzaus Širdies tvaksėji- 
mą... Prie Jėzaus visuomet galime ateiti ir jam 
"savo širdį atverti. Žmonėms mes negalime visko 
pasakyti. Jie dažnai nesupranta mūsų. Kartais 
mes patys nežinome, kas mumyse dedasi. Eikime 
tada prie Išganytojo. Jis supras ir pažins mūsų 
"sielos aimanas. Jis nepaleis be paguodos malonės. 
Vienas pamaldus protestantas yra pasakęs: „Jei 
mes švenčiausiąjį Sakramentą turėtume, tai aš die- 
ną ir naktį klūpočiau netoli altoriaus“. Jaunime! 
Mes jį turime ir tikime, bet vis dėlto dažnai stovime 
prieš altorių, kaip šalti akmens, nors iš čia spindu- 
| liuoja karšta Jėzaus meilė mums. Nors retai kas 
Jėzų nuoširdžiai aplanko, dar rečiau naktį prie jo 
budi, tačiau jo malonė nuolat teka į mūsų širdis, ji 
lanko mūsų miestus ir kaimus... 

Kai mes gyvenime silpstame, į amžiną tėvynę 
keliaujam, čia mums vėl Jėzus amžinuoju valgiu 
pasisiūlo. Iš šv. Komunijos ėmėsi sau jėgų ir iš- 
tvermės tikėjimo didvyriai, kankiniai, misionieriai 
ir šventieji. Kokia palaima gaunama prie Dievo 
stalo! Čia dangiškąja duona nuolat atsigaivi- 
name, kad naujomis jėgomis, neklūpčiodami bėg- 
tume gyvenimo kelią. 

Mano gerieji! Ką už tokią meilę galime pada- 
ryti Jėzui? Mes turime jį taip mylėti, 
kaip jis mus mylėjo ir myli. Mylėki- 
me mes jį visu savo jaunystės karščiu. Arčiau prie 
Jėzaus ir gyvenkime tik dėl jo! 

Nauji laikai! Bet tikrai jie atsinaujins tik per 
jaunus, per jus. Be Išganytojo mes nieko nepa- 
darysime. Žmonės turi priartėti prie Išganytojo, 
jaunimas turi pirmasis tai pradėti. Jūs turite atsi- 
duoti jam visiškai, pas Jėzų gyvenimo ištvermės 
ieškoti. Pirmiausia šv. Mišias pamėgti. Šv. Kotry- 
na, išgirdusi pakylėjimo varpus, ir laukuose būda- 
ma priklaupdavo ant kelių ir melsdavo iš Mišių pa- 
galbos. Jūs, išgirdę šventadienio varpą, noriai bė- 
kite dalyvauti šv. Mišiose pasveikinti iš dangaus 
nužengusį Dievą. 

Dažniau atsiminkite ir Jėzų altoriuje. Pracida- 
mi pro bažnyčią, neužmirškite pasveikinti jį. . Pa- 
skirkite valandėlę aplankyti jį, Išganytojas nu- 
džiugs. Juk jūs turite jam daug ko pasakyti, pa- 
dėkoti, dar daugiau paprašyti. Jis sustiprins kovai 
su sielos priešais ir viliojimais. Jis šalia jūsų sto- 

vės ir globos bei saugos. Čia nereikia daug žodžių, 
užtenka akių ir širdies. Vienas žmogus, kurs daž- 
nai prie altoriaus klūpodavo, paklaustas, ką jis 
ten veikiąs, atsakė: „Aš žiūriu į Išganytoją ir jis 
į mane“. Įsmeikime ir mes savo žvilgsnį į Jį, o Jis 
nepaleis tuščiomis rankomis į namus! 

Bet geriausiai padėkosime dažniau jį šv. Ko- 
"munijoj priimdami. Dažna ar kasdiene Komunija 
"mes panašesni į jį daromės, įgyjame jėgos ir pa- 
"saulį į gerą keičiame. Pasaulis atsinaujins tik per 
Kristų. Melskime pasauliui atsinaujinimo, sugiedo- 
"dami — Garbinkime šv. Sakramentą. A. 


27. Didysis Atsiskyrėlis 
Jaunieji mano draugai! Žinau, jog 
jūs visi esate pastebėję savo ar kaimyninėj bažny- 
čioj vieno švento vyro paveikslą. Jei kur nėra jo 
paveikslo bažnyčios altoriuj, ant sienos ar lubose, 
"tai ten galima jį pastebėti ant krikštyklos, prie ku- 
"rios tapome Dievo vaikais. Šitas šventasis vadinasi 
šv. Jonas Krikštytojas. Jis vaizduojamas stiprus, 
'augalotas vyras, apsivilkęs keistu trumpu rūbu, 
neišaustas ir nenupirktas... Jo rūbas nuveltas 
iš kupranugario plaukų. Aplink savo strėnas tu- 
ėjo šikšninę juostą. Jo rankos išdžiūvusios, ba- 
sas, ilgais plaukais, rimtomis akimis. Jei vaizduo- 
jama, kaip jis krikštija, tai antroj rankoj laiko ilgą 
lazdą su kryželiu ant galo ir juostele, ant kurios 
užrašyta jo didysis šūkis: „Štai Dievo Avi- 

Bet Jonas ne iš karto skelbė pasauliui Išgany- 
toją. Pirmiau jis išėjo į tyrus, atsiskyrė nuo žmo- 
nių. Čia niekas jam nekliudė ruoštis dideliam dar- 
bui. Jonas maitinosi žemės šaknelėmis, vabzdeliais 
ir laukinių bičių medumi. Labiausiai jis rūpinosi 
dvasios maistu: meldėsi, mąstė ir galvojo apie Jėzų 
Kristų, kurį jis turės parodyti visiems žmonėms. 
Kai jau prisiruošė ir atėjo laikas, Jonas pradėjo 
didžiu balsu skelbti atėjusį Išganytoją. Jonas buvo 
pirmasis ir artimiausias Jėzaus — Mesijo nurody- 
tojas. Jis buvo tas, kurs turėjo taisyti Jėzui kelią. 
Tyruose šaukiantis balsas: Taisy- 
kite Viešpaties kelią, darykite tie- 
sius jotakus, 

Atgailavęs, užsigrūdinęs, nepabijojęs tyrų žvė- 
rių nei žvarbaus vėjo, dvasios stipruolis Jonas ga- 
lingai šaukė ir skelbė Išganytoją. Jo balsas ne- 
praskambėjo pro žmonių ausis. Pas Joną pradėjo 
plaukte plaukti visi žydų šalies gyventojai, neatsi- 
liko ir miesčionys jeruzaliečiai. Ėjo pas jį maži 
ir didesni būreliai, keliavo didžios minios. Pradžio- 
je jiems buvo įdomu pamatyti ir išgirsti tą keistą 
pranašą, kurs taip keistai atrodo, keisčiau gyvena 
ir taip keistai save vadina: „Aš tyruose šau- 
kiančiojo balsas...“ 

Atėjusieji klausėsi Jono pamokslų. Didžios mi- 
nios priima jo žodžius į savo širdį, tuoj nori atgai- 
loti ir išpažįsta savo nuodėmes. Bet nuodėmėms 
atleisti Jonas skelbia krikštą. Žmonės eina prie 
Jordano upės, brenda į vandenį, o Jonas krikštija. 

Dauguma pamėgsta. Joną, gal net Mesiju laiko, 
vis daugiau ir daugiau prie jo veržiasi. Dabar Jo- 
nas pamato atėjusį laiką pasakyti tiesą, paskelbti 
didžiausią džiaugsmą, t. y., nurodyti tikrąjį Me- 
siją, žmonių Išgelbėtoją. Kartą, didelei žmonių mi- 
niai klausant pamokslo, pro šalį praėjo Išganyto- 
jas. Jonas užsidega didžiausiu džiaugsmu, nes da- 
bar galės įvykdyti savo pasiuntinybę. Todėl su visu 
savo dvasios pakilimu skelbia visiems susirinku- 
siems dideliems ir mažiems: „Štai Dievo 
Avinėlis, kurs atima pasaulio nuo- 
dėmes“. Jonas neturi puikybės skelbdamas tokią 
didelę ir svarbią naujieną. Ne. Jis nusižeminęs 
sako: Po manęs ateina galingesnis 
už mane; jam aš nesu vertas par- 
puolęs atrišti jo kurpių dirželio. 
Aš jo nepažinau, bet todėl atėjau 
ir krikštijau vandenimi, kad jis ap- 
sireikštų Izraeliui. s 

Kas mums praneša linksmą žinią, mes esame dė- 
kingi. Jonas paskelbė džiaugsmingiausią žinią, to- 
“ dėl mes jį taip labai gerbiame. Juk Jono vardų yra 
daugiausia; šv. Jono koplytėlių paupiuose dažniau- 
siai pristatyta; šv. Jono altorių bažnyčiose taip pat 
daug. 

Bet ir Jėzus Jono neužmiršo, o gražiai atsily- 
gino. Jonas paskelbė Kristų, Kristus įvertino Joną: 
Ko išėjote į tyrus pasižiūrėti? ar 
vėjo linguojamos nendrės? Bet ko išė- 
jote pasižiūrėti? ar švelniais drabužiais 

vilkinčio žmogaus? Štai tie, kurie 
švelnius rūbus dėvi, yra karalių 
namuose. Bet ko išėjote pasižiūrėti? Ar pra- 
našo? Taip, sakau jums, ir daugiau 
kaip pranašo. Iš tiesų, sakau jums, 
tarp gimusiųjų iš moterų nekilo 
didesnio už Joną Krikštytoją. 

Jei taip kilniai Jėzus įvertino Joną, pagerbkime 
ir mes ji, ypač prašykime drąsos visur pasirodyti 
gerais katalikais. Ir mes visiems parodykime Kris- 
tų savo gerais darbais ir visada skelbkime tiesą. 
Šventasis Jonai, globoki mus! 


28. Kryžiaus ir Kardo Brolystė 


Du didieji apaštalai Petras ir Paulius nebuvo 
broliai nei gimimu nei pašaukimu. Petrą pašaukė 
apaštalu Kristus gyvendamas ant žemės. Paulius 
taip pat Kristaus pašauktas, tik jau vėliau. Petrą 
pašaukė nuo žvejybos, jis tuomet vadinosi Simonas, 
Petras nedaug kuo rūpinosi — gaudė žuvis ir buvo 

“ patenkintas. Bet štai kartą, išilgai Galilėjos jūros 


praeidamas, Išganytojas pamatė Simoną ir jo brolį 
Andriejų, leidžiančius tinklą į jūrą. Jėzus juodviem 


„tarė: Eikite paskui mane; aš padary- 


siu, kad judu būtumėte žvejai žmo- 
nių. Kokie meilūs, nors paprasti Kristaus žodžiai. 
Savo pakvietimą Išganytojas patvirtino dar didžia 
malone Simonui. Jis liepė įmesti tinklą, kad sugau- 
tos žuvys parodytų, kaip gausiai jie turės sužvejoti 
žmonių sielų. Įmetus tinklą, ištraukiama didelė 
daugybė žuvų. Ką labar daro Petras? Jis buvo 
geros širdies ir nusižeminęs — puolė Jėzui į kelius, 
sakydamas: Eik sau nuo manęs, Viešpatie, nes aš 
žmogus nuodėmingas. Koks didelis Petro nuolan- 
kumas. Bet Jėzus nesitraukė nuo.Petro, o žinoda- 
mas jo širdį, giliai įsmeigė savo žvilgsnį į Simoną, 
pervėrė jo sielos gelmes ir tarė: Tu, Jonos sūnau 
Simonai, tu vadinsies Kėfas, tai reiškia Petras 
(uola). O koks didelis nustebimas. Simonas va- 
dinsis uola. Kodėl toks vardo pakeitimas? Petras 
viso to negalėjo suprasti. Vėliau jis dar nuosta- 
besnių dalykų išgirs. Bet dabar jam nėra ko gaišti. 
Jėzus pašaukė, tai reikia skubiai klausyti jo pa: 
kvietimo. Petras nieko nebelaukia, palieka visą 
savo brangiausią turtą — žvejybos įrankius ir seka 
Jėzų. Toks buvo kelias prie Jėzaus. 

Kitoks buvo Pauliaus pašaukimas. Jis pirma 
vadinosi Saulius. Tai buvo karštas, energingas ir 
mokytas vyras. Pet jis nepasitenkino ramiu amatu, 
o norėjo platinti savo mokslą. Būdamas žydas, ne- 

apkentė krikščionių, juos persekiodavo. Jis tiek bu- 
vo užsidegęs, kad šv. Raštas apie jo žygius taip 
rašo: „Saulius, dar tebealsuodamas kerštu ir žudy- 
nėmis prieš Viešpaties mokytinius, atėjo pas vy- 
riausiąjį kunigą ir prašė jį laiškų į Damasko sina- 
gogas, kad, kuriuos tik ras to mokslo vyrus ir mo- 
teris, galėtų apkalęs atvesti į Jeruzalę“. Vargšas 
Paulius nežinojo, kad jis pats apsikals retežiais dėl 
Jėzaus vardo. 

Ant prunkščiančio žirgo, pats ugnimi liepsnojąs 
Saulius išjojo krikščionių gaudyti. Bet prie Damas- 
ko Saulių ištinka staigmena. Ūmai apšvietė jį švie- 
sa iš dangaus. Saulius iškrinta iš balno, sukniubęs 
viena ranka pasirėmęs arklį, kitą pridėjęs prie kak- 
tos bailiai žvelgia, kas dabar bus. Čia dabar išgirsta 
balsą, kurs Saulių trenkia kaip perkūnas iš dan- 
gaus: Sauliau, Sauliau, kam mane persekioji? Sau- 
liaus širdis suminkštėjusi pasidarė palankesnė dan- 
gaus balsui. Todėl Saulius nužemintai klausia: 
„Kas tu gi, Viešpatie?“ Saulius išgirsta nelauktą 
atsakymą. — Aš Jėzus, kurį tu persekioji. Sunku 
tau spardytis prieš akstiną. Dabar Saulius susimai- 
šo. Juk jis tik krikščionis persekioja, o čia Jėzus 
sakosi persekiojamas. Saulius gal nežinojo Kris- 
taus pasakymo, kad kas krikščionis per- 
sekioja, tas patį Jėzų persekioja. 
Bet, malonūs jaunuoliai, mes gerai tai žinome, to- 
dėl vieni kitus dėl Kristaus mylime. 

Ką dabar daro Paulius? Jis sudreba iš bai- 
mės, kad patapo paties Dievo persekiotojas, dan- 

gaus griovėjas. Susijaudinęs Saulius klausia Jė- 
zaus, ką jis turįs daryti. Jėzus jam liepia keltis 
ir eiti į miestą,-kur bus pasakyta, kas reikia da- 
ryti. Atsikelia Saulius, bet jau aklas, tik vėliau 
jis praregėjo. Čia jis iš krikščionių persekiotojo 
tampa uoliausiu Jėzaus Vardo skelbėju. Dabar jis 
tikras apaštalas Paulius! 

Tokiais keliais Petras ir Paulius pasidarė Kris- 
taus apaštalais, Jėzaus mokslo skelbėjais. Jau Je- 
ruzalėj jie susitikdavo, kartu tardavos. Petras 
vyresnis savo pašaukimu, bet ir Paulius labai 
užsidegęs Kristaus mokslo platinimu. 

Po didžių darbų ir ilgų metų vėl abu apaštalai 
susitinka Romoje. Čia abu vargsta, skelbia Kris- 
taus mokslą, bet ir abu sugaunami ir kalinami 
dėl Kristaus meilės. Taip įvyko, kad abu pasidarė 
kančios ir mirties broliai. Mirtis sujungė juos am- 
žinai su Tuo, Kurs juos buvo pašaukęs. Miršta 
kartu, bet ne vienodu būdu. Vienas miršta ant 
kryžiaus, kitas nuo kardo, bet ir kryžius ir kardas 
paskelbė juodviejų brolystę. 

Šiandien švenčiame abiejų šventųjų mirties me- 
tines, šiandien tartum matome, kaip nuvargintas 
Petras privedamas prie mirties kryžiaus. Jį nori 
nukryžiuoti. Bet Petras ir šiandien nuolankus sa- 
vo Jėzaus mokinys. Todėl jis iš nusižeminimo ne- 
nori taip mirti, kaip mirė Jėzus Kristus. Bude- 
liai paklauso ir jį prikalę prie kryžiaus pakelia 
aukštyn, tik ne taip kaip mokytoją, bet žemyn gal- 
va. Dabar Petras įvykdo savo pakvietimą sekti 

Jėzų be sąlygų, pas jį nueina amžinam gyvenimui, 

Daug veikęs Paulius mielai palenkia galvą, kad 
ją nukirstų ir taip jis įeitų į tą šviesybę, kurią 
matė įjodamas į Damaską, kad dabar veidas vei- 
dan susitiktų su Tuo, Kurį gyvendamas taip nuo- 
širdžiai skelbė. 

Ir štai vieną dieną dvi sielos, kaip du nekalti 
paukšteliai, nuskrido dangun, vienas per kryžių, 
kitas per kardą, bet tarp jų įvyko tikra mirties 
brolystė. Petro ir Pauliaus mirtis iškalbingai mus 
ragina būti tvirtais ir ištvermingais. Ypač svei- 
kinu Petrus ir Paulius, linkėdamas jiems tos pat 
ištvermės ir jėgos. A. 


29. Lelijos Žiedas 


Balti ir gražūs lelijos žiedai yra paveikslas 
jaunuolių nekaltų širdžių. Tokių tikro, jaunuoliš- 
ko nekaltumo gyvuoju žiedu buvo šventas Aloy- 
zas. Jis gyveno gražioj šalyj Italijoj ir buvo ku- 
nigaikščio sūnus, bet nuo jaunų dienų pasižymėjo 
ypatingu pamaldumu ir širdies skaistumu. Kar- 
tą, dar būdamas mažas, išgirdo iš savo tėvo karei- 
vių nešvarių kalbų, kurių nesuprasdamas pradė- 
jo kartoti. Kai jam mokytojas paaiškino tokių 
kalbų bjaurumą, susigėdo ir visą savo gyvenimą 
apgailėjo tokias kalbas. Jis buvo vyresnysis sū- 
nus, todėl jam po tėvo turėjo tekti kunigaikščio 
vardas. Bet Aloyzas savo širdyj jau seniai kitaip 
nusprendęs: jis norėjo Dievui pasišvęsti ir įstoti į 

vienuolyną. Tėvai su tokiais sūnaus norais neno- 
rėjo sutikti, todėl nusiuntė Aloyzą į Madridą, kur 
tėvai turėjo namus, kad ten gyvendamas tarp ki- 
tų padykusių draugų atsisakytų noro būti vie- 
nuoliu. Čia Aloyzas išgirsdavo iš svečių netikusių 
kalbų, matydavo nekuklių elgesių. Bet jis mokėjo 
tarp pavojų gyvendamas uždaryti savo ausis ir ne- 
žiūrėti, kas pikta. Jis bėgdavo nuo blogio, todėl 
pasidarė dar šventesnis. Jo pasiryžimas stoti vie- 
nuolynan sustiprėjo. Kartą tėvas pro plyšį pasi- 
žiūrėjo, ką veikia jo sūnus. Pamatė atsiklaupusį ir 
kruvinai besiplakantį. Tai pamatęs tėvas susijau- 
dino ir leido jaunuoliui stoti vienuolynan. Septy- 
niolikos metų jaunuolis nuvyko į Rymą, įstojo į 
Jėzuitus, bet tik šešerius metus pabuvęs AEBED IAE 
nukeliavo į dangų. 

Jaunuoliai! Iš šv. Aloyzo gyvenimo mes labiau- 
siai pasimokykime, kaip galima ir reikia išlaikyti 
nesuteptą širdį. Žmonės ir vaikai Dievui nusikals- 
ta. Bet bjauriausi nusikaltimai yra tie, kurie su- 
tepa jaunuolio nekaltą sielą ir kūną. Aš manau, 
kad jūs suprantate, ką aš tuo mąstau, Kai jūs 
visai maži buvote, jau jūsų motina perspėdavo nuo 
visokių susitepimų. Kai jūs nepadoriai sėdėdavot, 
tuoj sakydavo, taip negalima ir negražu. Jei iš- 
girsdavo netinkamų žodžių, pespėdavo, kad nežais- 
tumėte su blogais vaikais. Gaila, bet pasitaiko ne- 
gerų vaikų, kurie nepadoriai kalba ir didžiuojasi 
tokiomis savo kalbomis: neklausykite jų, bet bė- 
kite iš to kelio, kaip Aloyzas darė, Kaip supuvęs 

obuolys kartu su sveikaisiais supiltas visus suga- 
dina, taip blogas vaikas savo nešvariomis kalbo- 
mis gali užkrėsti daugelį gerų vaikų širdžių. Ne- 
kalbėkite piktų kalbų, ypač nedainuokite netiku- 
sių dainų, nors ir vieni būdami. Visada kalbėkite 
taip, kad jūsų kalbų galėtų klausytis tėvai, mo- 
kytojai ir kunigėlis“ Reikia mokėti tvarkyti ir 
savo akis. Yra paveikslų, nuo kurių geri vaikai 
nugręžia savo akis. Dievas mūsų akims davė du 
vožtuvėlių — blakstienu, kuriais norėdami galime 
atidaryti ar uždaryti savo akis, Žiūrėkime, kai 
reikia. Juk akys yra dveji vartai, pro kuriuos 
daug pikto įsiveržia į sielą, ko nebegalima taip 
lengvai iškrapštyti. 

Kartą senovėje buvo išsiplatinusi baisi liga, 
kurią žmonės „juodąja mirtimi“ vadino. Kas ja 
susirgdavo, to visą kūną išpildavo baisios votys, 
juodi šašai, kurie pratrūkdavo, pūliuodavo, ne- 
malonų kvapą skleisdavo ir kitus užkrėsdavo. Dar 
blogesnis dalykas yra nešvarumo nuodėmė, tai juo- 
doji mirštamoji nuodėmė, kuri užteršia žmogaus 
sielą ir kūną. Dėl tokių nuodėmių kadaise Die- 
vas išnaikino du miestu — Sodomą ir Gomorą, 
kuriuos iš dangaus iškritusi liepsna sunaikino su 
visais gyventojais, kadangi jie nusidėdavo nedo- 
rybės nuodėmėmis... Kur buvo miestai, dabar yra 
ežeras, Mirties jūra vadinamas. Ten visuomet už- 
nuodytas oras, ant jos krantų nežaliuoja žolė, ne- 
žydi gėlės ir paukščiai perskrisdami negyvi puola 
į jūrą. Taip labai Dievas neapkenčia nedorybės 


110 


nuodėmės, nubaudžia ant žemės, bet dar labiau po 
. mirties. 
Dievas mėgsta skaisčius ir nekaltus. Dėl to 
jis Mariją išrinko savo Sūnaus Motina, kad ji bu- 
vo be nuodėmių. Šv. Juozapas buvo parinktas Jė- 
zaus globėju, nes buvo skaistus. Dėl to jo ran- 
kose laikoma lelija — skaistybės ženklas. Šven- 
tas Jonas apaštalas buvo skaistus, todėl jį Jėzus 
labai mylėjo, net dangų leido pamatyti. Jis ten 
matė šventųjų būrį, kurie buvo apsivilkę baltais 
rūbais, rankose laikė palmes, o taip gražiai ir ma- 
loniai skambėjo muzika, kaip niekur negirdėta, kad 
šv. Jonas norėjo mirti iš tos laimės ir džiaugsmo. 
Vėliau angelas jam pasakė, kad tai buvo visiškai 
skaisčios sielos, kurios lydėjo Dievo Avinėlį ir 
giedojo, ko nė viena kita siela to negalinti. 
Malonieji jaunuoliai! Matau jūsų žvilgsnius, 
girdžiu širdžių balsus: ir mes būsim tų išrinktųjų 
būry, vengsime nepadorių kalbų ir žvilgsnių, visuo- 
met atsiminsime savo Angelą Sargą, kurio didžiau- 
“sias rūpestis mūsų nekaltybę apsaugoti. Jis daž- 
nai jus perspėja nuo to pavojaus pirma negu jūs 
“pastebėsite, kaip arti yra nuodėmė. Jei jūs tiktai 
“ stebėsite, tai būsite skaistūs visą savo gyvenimą. 
Tuomet tiks jums tie džiaugsmingi palaiminimo žo- 
džiai: „Palaiminti nekaltos širdies, nes jie Dievą 
regės“. Jau šiandien nuoširdžiai pasimelskime į 
"šv. Aloyzą, prašydami ir jo malonaus užtarimo. 
Sukalbėkime į tą šventąjį Tėve mūsų. A. 

30. Džiaugsminga Kelionė 


Vienas dailininkas yra nupiešęs paveikslą, vaiz- 
duojantį mergaitę keleivę, kuri kelionės lazdą ran- 
koje laikydama eina ramiai, maloniai ir papras- 
tai. Bet iš jos veido galima išskaityti didelį 
džiaugsmą, kurį ji pergyvena viduj. Pirm jos ei- 
damas angelų choras gieda ir barsto jai ant kelio 
dangaus gėles, o iš tolo sekdamas ją keleivis rū- 
pestingai ir dievobaimingai rankioja išbarstytąsias 
angelų gėles. 

Iš to aprašymo galite jau suprasti, jog čia pa- 
pasakotas paveikslas yra Marijos kelionė. Marija, 
gavusi iš dangaus apreiškimą, jog yra išrinkta Die- 
vo Motina, iš to paties angelo sužinojo kitą nau- 
jieną, kad jos giminaitei Elzbietai Dievas duos sū- 
nų, kuris bus didelis pranašas Jonas. "Todėl ji 
norėjo aplankyti savo giminaitę, kad pasveikintų. 
Zakarijas ir Elzbieta gyveno šv. Jono kalnuose, va- 
dinamuose Ain-Karim. Pati jų buveinė buvo 
viduryj slėnio, gulsčioj kalvoj. Ten buvo dailūs 
nameliai, aukštais, amžinai žaliuojančiais kipari- 
sais, alyvomis ir vynmedžiais gražiai apaugę. 
Aukščiau aplink namelį matėsi pilkos uolos. 

Kodėl tai jums pasakojau? Dėl dviejų dalykų 
tai darau. Pirma noriu priminti Marijos susitikimo 
su Elzbieta proga pasikeistus pasisveikinimo žo- 
džius. Jie mums brangūs tuo, kad dažnai juos var- 
tojame savo maldoje. Marija prisiartinusi prie 
Elzbietos namų, sutikusi savo giminaitę, nuošir- 

džiai pasveikino. Bet išgirdusi Marijos pasveikini- 
„mą, gavusi Dievo įkvėpimą, Elzbieta sveikina Ma- 
Tiją mūsų maldoj kalbamais žodžiais: „Pagirta 
tu tarp moterų ir Pagirtas tavo 
įsčios vaisius. Iš kur man tai, kad 
mano Viešpaties motina ateina pas 
mane?“ Marija suprato Dievo valią, nes Elzbieta 
tęsia angelo pasveikinimą. 

Dabar Marija nuoširdžiai dėkojo Dievui už iš- 
"rinkimą ir visa savo siela sugiedojo gražiąją gies- 
.mę — „Magnificat“, kurią dažnai giedame 
 mišparuose, o kunigai kasdien kalba savo poteriuo- 
„se. Jūs jauni, bet jau galite atsiminti tą gražiąją 
giesmę, o kai kurie ir patys giedate mišparuose. Štai 
gražesniosios jos eilutės: „Mano siela gar- 
bina Viešpatį ir mano dvasia džiau- 
'giasi Dievuje, mano Išganytojuje. 
Jis pažvelgė į savo tarnaitės žemu- 
(mą. Štai nuo dabar visos kartos va- 
dins mane palaiminta, nes didelių 
dalykų padarė man galingasis, ku- 
rio vardas šventas“, 


Kaip pamokantys yra tie žodžiai jums, jaunuo- 
liai, kurie esate dar žemi Viešpaties tarnai ir tar- 
 maitės. Bet juk Jėzus iškels vargingiausius, men- 

kiausius, nusižeminusius. Daugelis jūsų tokie esate: 
nuvargę, nuskurdę, neturtingi, žmonių mažais lai- 
komi. Bet štai Marija didelių dalykų mokina: per 
Jėzų siuntė malonių, per Ją visus jus išaukštins. 

Marija bus didžiausia to geradarė, nes ji Jėzaus 
motina, o Kristus visokių malonių šaltinis. 

Jei lig šiol ir nežinojote, kokiose aplinkybėse bu- 
vo pasakyti Sveika Marija tolimesnieji žodžiai, tai 
dabar jau žinote, todėl toliau melsdamiesi ne tik lū- 
pomis juos kartokite, bet' ir mąstykite, kaip jie 
buvo pasakyti, ką jie reiškia, Jei kuomet giedosite 
„Magnificat“ prisiminkite, kokia dvasia ją 
giedojo Marija, kad ir jūsų siela dėl to sušiltų. Ta 
giesmė buvo tartum lakštutės giedamas himnas 
Viešpaties pasaulin atėjimui pagarbinti, kurį už- 
giedojo Marija, įkvėpta šv. Dvasios, ir todėl ji labai 
brangi visiems Marijos vaikams. 

Marijos apsilankymo šventė moko ir nuošir- 
džios meilės tarp giminaičių. Jei vienas giminių 
džiaugiasi, tai džiūgu ir kitiems, jei jis liūdi, visi 
kenčia. Marija būdama Dievo motina buvo labiau 
išaugštinta už savo giminaitę Elzbietą, bet ji to 
nežiūri, pirmoji eina pas Elzbietą sveikinti ją ir 
savo džiaugsmu pasidalyti. Koks gražus paveiks- 
las, atvaizduoti galįs, kaip vaikai skrenda pas savo 
gimines ir artimuosius jų pasveikinti ir palinkėti. 
Ypač čia gali parodyti artimumo ryšius dvasios ir 
bendro darbo artimieji. Štai gražu būtų matyti 
angelaičius sveikinančius kitus angelaičius jų var- 
dinėse ir t.t. Kaip malonu būtų girdėti, kad jie 
neša savo draugams užuojautos gėlelę, maldų 
puokštę ar paguodžiantį žodelį. 

Viso to moko gražioji Marijos Apsilankymo 
šventė. Melskime Mariją, kad ji išklausytų ir va- 

dovautų mūsų šventiems pasiryžimams. Jau da- 
"bar nuoširdžiai jos garbei užgiedokime Marija, 
Marija, A, 


31. Dvasiniai Šarvai 


Iš šv. Istorijos atsimename smarkią kovą tarp 
Dovydo ir Galijoto. Dovydas buvo jaunas berniu- 
kas, nepratęs kariauti. „Galijotas buvo Izraelitų 
priešų milžinas, galingas vadas. Seniau žmonės ap- 
sivilkdavo geležiniais rūbais arba šarvais. Ant gal- 
„vos dėvėdavo taip pat geležinį šalmą, rankoje lai- 
kydavo geležinį skydą. Žodžiu, gyvieji žmonės, 
eidami kariauti, pasidarydavo geležiniais vyrais. 

Galijotas buvo labai gerai apsišarvavęs: ant 
„galvos jis turėjo varinį šalmą ir buvo apsivilkęs 
žvyniuotu šarvu, kurs svėrė 70 kilogramų; jis tu- 
rėjo varines uždangas, ir varinis skydas dengė jo 
pečius. Pradžioje ir Dovydas buvo apsivilkęs Sau- 
liaus šarvais ir pasiėmęs jo kalaviją, bet taip apsi- 
ginklavęs jis negalėjo paeiti. Viską šalin padėjęs, 
jis pasiėmė savo lazdą ir išsirinko iš upelio penkius 
slidžiausius akmenis. Tai buvo visi jo ginklai. Bet 
mes žinome, koks buvo kovos galas, Dovydas nu- 
galėjo Galijotą. Kodėl? Žinome, Gerasis Dievas 
yra geriausia apsauga tiems, kurie jo vardu ką 
daro. Nors Dovydas buvo neapsiginklavęs, tačiau 
jis sakė: „Aš einu prie tavęs vardan „kareivijų“ 
Viešpaties, Izraelio būrių Dievo“, kurs ir buvo ge- 

iausias Dovydo ginklas. 

Iš to, malonieji jaunuoliai, galime suprasti, jog 
be blizgančių varinių ar plieninių ginklų yra dar 
už juos galingesni dvasiniai šarvai. Be to, be pa- 
prastos kovos žmogaus gyvenime yra dvasinė kova, 
kurią laimėsime tik dvasiniais ginklais būdami tin- 
kamai apsišarvavę. 

Gal dabar jūs dar savyj nejaučiate didelės ko- 
vos, esate ramūs, bet neužilgo viduj užgims tokia. 
kova. Viena jėga trauks jus į pikta, kita turės 
atsispirti, kaip prieš Galijotą. Bet jūs dar būsite 
silpni, jauni, o jūsų priešas atrodys daug stipresnis. 
Todėl reikės didelės ir sunkios kovos. Kas padės 
jums pergalėti? Dvasinė kova laimima tik dvasi- 
niais ginklais; ypač čia gali padėti dvasiniai šar- 
vai. Kas gi jie yra? Manau suprantate. Šiandien 
švenčiame Marijos Škaplierinę šventę. Taigi škap- 
lieriai mūsų dvasios gyvenime yra tikros pergalės 
šarvai. 

Prisiminkime aną laimingąją Pirmosios Komu- 
nijos dieną, kada įrašę jus į škaplieriaus broliją, 
uždėjo gražų Marijos garbės rūbelį — škaplierį. 
Kaip malonu buvo tada pirmą kartą nešioti tą rū- 
belį, kuris teikia pagalbos sunkioj gyvenimo kovoj. 
Graži škaplierių istorija patvirtina škaplierių dva- 
sinę galią. 

Palestinoj yra Karmelio kalnas, ant kurio po 
Kristaus mirties apsigyveno pamaldūs Marijos gar- 
bintojai. Vėliau čia buvo pastatytas vienuolynas, 
iš kurio buvo išėjęs pamaldus Simonas Škotas. Jis 
nuoširdžiai garbindavo Mariją. Kai jis išsikėlė į 

„Romą gyventi, vienuolija vargo ir kentė persekio- 
jimus. Simonas maldavo Marijos užtarimo. Yra 
padavimas, kad Marija įteikusi jam škaplierius sa- 
kydama: „Priimk, brangus sūnau, savo vienuo- 
liams šiuos škaplierius (rūbą), kaip mano brolijos 
ženklą, kurį išprašiau tau ir Karmelio vaikams. 
Kas numirs, turėdamas ant savęs 
šiuos škaplierius, bus apsaugotas 
nuo amžinos ugnies. Šis rūbas bus 
išganymo ženklas, skydas pavojuje 
iki amžių pabaigos ramybės ir ypa- 
tingos mano globos užtikrinimas“. 
Ar bereikia gražesnio liudijimo! Juk mes čia ži- 
nome, kad sunkiausia mūsų gyvenimo kova yra ' 
mirtis. Čia reikia sielai su kūnu skirtis. Dėl sielos 
varžosi piktasis ir dangus. Nelengva atlaikyti. Bet 
Štai čia pat mūsų laimė. Geroji Marija duoda mums 
"didelį ir gerą šarvą — škaplierių. Kas juos nešios, 
„laimės. Dvasinio gyvenimo kovoj mes esame maži 
Dovydukai, kurie kitaip nelaimėsime, jei nesinaudo- 
sime dvasiniais šarvais, tarp kitų ir Marijos škap- 
lieriais. Škaplierių yra daug rūšių, bet labiausiai 
prasiplatinę šv. P. Marijos Karmelių škaplieriai. 
Klauskime savęs: ar branginame ir uoliai ne- 
šiojame juos? Jei ne krikščionys uoliai nešioja 
netikrų dievų ženklus, iš kurių mano gausią pa- 
„galbos, kaip uoliai mes turėtume nešioti tikrus Ma- 
Tijos siųstus pagalbos ženklus! Bet ir čia mes ap- 
sileidžiame; nepagalvojame, užsimirštame ir škap- 
lierių nebenešiojame, darome didelę žalą savo sie- 

lai, nes be škaplierių lengviau galime netekti dan- 
gaus — pralaimėti dvasinę kovą. Bet Marija saugo 
ir nuo žemiškų nelaimių. 1927 m. geras dvylikos 
metų berniukas užmiršo užsidėti škaplierius, ku- 
riuos jis visada nešiodavo. Tai pastebėjo prie gim- 
nazijos durų. Apsigręžęs parbėgo namo: „Mama, 
aš užmiršau savo škaplierius. Aš noriu juos su- 
rasti. Nežinau, kas šiandien su manim gali atsi- 
tikti“. Motina surado sūnelio škaplierius ir išly- 
dėjo į gimnaziją. Prie gimnazijos vartų stovėjo 
automobilis. Tuo pačiu metu, kada berniukas par- 
puolė, automobilis pradėjo eiti ir pirmas ratas per- 
važiavo koją, o bestabdant automobilį ir paskuti- 
nysis pervažiavo berniuko kūną. Matęs vienuolis 
bėgo teikti paskutinį Patepimą, bet visi nustebo, 
kai berniukas stovėjo sveikas ir norėjo eiti į gim- 
naziją, bet auto savininkas gydytojas parvežė 
namo pailsėti. 

Škaplierių nešiojimas duoda labai daug malonių 
— atlaidų, tik reikia nepatingėti sukalbėti septy- 
nerius poterėlius, be kurių negaunami atlaidai. Bet 
šiandien dar palengvinta: vietoj mažo škaplieriaus 
rūbelio, galima nešioti medalikėlį — Marijos ordi- 
ną. Puoškimės ir ištikimai nešiokime savo dangiš- 
kos Motinos Marijos ženklus. A. 


32. Gėlių Puokštė 


Ar neklausinėjote savo namiškių, kodėl šiandien 
žmonės eina į bažnyčią, rankose nešdamies gėlių ir 

geltonų javų varpų puokštes. Šiandien mūsų vieš- 
keliai ir takai marguoja maldininkais su gamtos 
grožybėmis. Visi neša prie Marijos altoriaus ir mels 
iš jos javams palaimos ir gėlėms gardaus kvapo 
prašys. 

Norėdami suprasti Žolines, turime geriau pa- 
žinti šiandieninę Marijos šventę — Jos skridimą 
dangun. Vieną kartą Marija sėdi savo kambaryje 
pilna ilgesio ir meilės ašaromis akyse prisimena 
savo mylimą sūnų. Ji kelia savo išsiilgusias akis 
ir rankas į dangų. Įeina angelas, kuris blizga dan- 
gaus šviesa. Jis jai atneša meilės rūbus ir pal- 
mės šakelę, kaip ženklą, jog dabar ateis Die- 
vas jos nusivesti į savo karalystę. Marija apsivelka 
įkapėmis ir atsigula paskutiniam poilsiui. Visi mo- 
kiniai netikėtai susirenka prie jos mirties lovos. 
Ateina šventosios moterys. Visi apaštalai meldžia- 
si ir gieda, kiti deda smilkalus į indus, šv. Petras 
laiko šlakstytuvą, šv. Jonas duoda į rankas mirš- 
tančiajai žvakę. 

Dabar pasirodo Kristus angelų ir šventų mer- 
gaičių lydimas. Marija prašo palaimos žemėj pa- 
siliekantiems vaikams. Švelniai atsiskiria nuo kūno 
jos šventa siela. Kūnas nenublykšta ir apie jį dvel- 
kia malonus kvapas. Mokiniai neša į grabą. Jonas 
eina pirma nešdamas palmę, kiti eina paskui ir 
gieda. Jie paguldo į uolos grabą. Trečią dieną vėl 
ateina Kristus su savo Motinos siela ir prikelia 
kūną naujam gyvenimui. Mariją pasiimama į dan- 
gų, Ji nuskrenda kaip lakštutė su Nekaltuoju Avi- 

nėliu — Jėzumi Kristumi. Tomas apaštalas ateina 
pavėlavęs, bet nori pagerbti Marijos kūną. Kada 
grabas buvo atidarytas, jame neberasta kūno; gra- 
bas buvo pilnas kvepiančių gėlių, o iš dangaus gir- 
dėjosi angelų chorų giesmės. 


Taip pasakojamas Marijos dangun paėmimas. 
Visa supinta su palmėmis ir gėlėmis, kurias atneša 
angelai, o kitas randa jos karste. Todėl dabar ga- 
lite suprasti, kodėl Marijos dangun Ėmimo šventėj 
nešamos gėlės į bažnyčią. Mes norime išprašyti iš 
Dievo palaimos mūsų laukų javams, grūdams ir 
visiems augalams. Tik mes neturėtume naikinti to 
papročio: kaip gražu matyti jaunuolius, kurie sku- 
ba į bažnyčią ir nešasi savo darželio gėlių puokštę, 
pamargintą javų varpomis, kad Dievas viską pa- 
laimintų. Jūs esate jauni, todėl jums labiausiai 
reikalingas geras sielos ir kūno maistas. Čia yra 
proga Marijos prieglobsty išmelsti savo jaunam 
kūnui jėgų. Prašykime, kad visi Dievo duoti auga- 
lai, žalumynai, javų varpos mums padėtų augti ir 
stiprėti, o jei susirgsime, kad pašvęstos gėlės būtų 
vaistai mūsų jėgoms atgaivinti. Gėlių puokštė ly- 
dės mus į kapą. 


Šiandien galime pagalvoti ir apie kitokių gėlių 
puokštę. Kokių? Nešamos gėlės ir javų varpos 
moko mus siųsti Marijai gerų minčių ir darbų 
puokštę. Puošnūs margi žiedai vilioja akį, o Mari- 
jai yra malonūs mūsų sielos žiedai, pirmiausia — 
geros mintys, kurios kyla lig Marijos ir Dievo. 

Prinokusios javų varpos yra mūsų geri darbai, 
kurie ne tik gražūs pažiūrėti, bet jais džiaugiasi ir 
dangus. Mūsų pareiga nuo jaunų dienų rišti gerų 
darbų puokštę, kuri būtų maloni gerajam Dievui 
| ir jo Motinai Marijai. Dėl to šiandieninėj šventėj 
taip dažnai minėjau gėlių puokštes. A. 


33. Maldų Vainikas 


Po kaitrios vasaros atsirito ruduo. Lauke da- 
rosi šalta, nyku, tuščia. Viens po kito pageltę me- 
džių lapai ritasi nuo šakų žemyn, Daugelis gėlių 
“jau nuvyto, bet ir kitos palengva vėl lenkia savo 
galvytes žemyn poilsiui. Bet Dievo darže, mūsų Ka- 
talikų Bažnyčioj, kaip tik dabar pradės žydėti ro- 
 žės, nepaprastos, bet šventos rožės — tai rožan- 
čiaus gyvos maldos, kurias rytais ar vakarais žmo- 
nės spalių mėnesį kalba. Manau, kad ir jūs nuo- 
širdžiai kalbėsite tą maldų rinkinį — šventą ro- 
žančių. 

Iš kur šventas rožančius atsirado, jūs jau ži- 
note. Šiandien pasvarstykime, kodėl jį rei- 

kia kalbėti. 
3 1. Rožančiaus maldos gražios, 

2. Rožančiaus maldos galingos. 

1. Buvo laikai, kai žmonės išsiilgę laukė Išga- 
nytojo. Jie tartum vienu didžių balsu šaukė: „Te- 
atsiveria žemė ir dangus telyja 
mums teisųjį“. Dievas išgirdo žmonių balsą. 

Pirma jis nusiunčia angelą pas gražiausią žiedelį — 


Mariją. Atskridęs Gabrielis iš dangaus atneša Ma- 
rijai brangų pasveikinimą: „Sveika, malo- 
nės pilnoji, Viešpats su tavimi; pa- 
girta tu tarp moterų“. Tai jau vienas 
rožės žiedelis atsiųstas iš dangaus. Greit bus su- 
pintas ir visas vainikas. Archangelo pasveikinta 
Marija eina pas savo giminaitę Elzbietą, kuri Dievo 
įkvėpta taip kalbėjo: „Pagirtatutarpmo- 
terų ir pagirtas tavo įsčios vai- 
sius“. Dangaus duotas ir Jėzaus vardas, kurs 
tuoj buvo įpintas į maldų vainikėlį. Dar ne viskas. 
Kristaus įkurtoji Bažnyčia prideda: „Šventoji 
Marija, Dievo motina, melsk už mus 
nusidėjėlius dabar ir mūsų mirties 
valandoj. A.“ ir taip susidarė pilnai pražy- 
dusi roželė — „Sveika Marija“. Prie tų maldų buvo 
prijungta paties Jėzaus Kristaus iš dangaus at- 
nešta malda Tėve mūsų, vėliau kitos malde- 
lės, iš kurių ir susipynė gražusis maldų rinkinys — 
rožančius. 

Dabar jau aišku, kad iš dangaus atneštos mal- 
dos yra pačios švenčiausios ir tinkamiausios. Ne- 
tikusių Dievas neleis siųsti. 

Dangaus siųstos maldos turi būti mūsų malo- 
niai priimamos ir kalbamos. Juk jei mes mėgstame 
kartoti savo mylimų asmenų žodžius, dar labiau 
turime mėgti paties gerojo Dievo duotus žodžius. 
O šv. rožančius ir yra dangaus maldų vainikas. 
Kalbėdami savo gyvais žodžiais, mes jį padarome 
lyg gražiai žydinčių rožių vainiku. 

Šv. Rožančių kalbėti negali nusibosti, tik rei- 
kia kalbant mąstyti apie Jėzaus ir Marijos gyve- 
nimo paslaptis. Mąstydami pamatysime gyvą Jėzų 
ir Mariją, kaip buvo maži, kiek kentėjo ir džiau- 
gėsi. 

2. Rožančių kalbantieji gauna labai daug ma- 
lonių iš Dievo per Mariją. Kada dvyliktame ir try- 
liktame amžiuje visoki klaidatikiai pradėjo plėstis 
ir pakeisti Kristaus mokslą, jie pradėjo viešai ka- 
talikus persekioti, griaudavo katalikų bažnyčias, 
užpuldinėdavo vienuolius ir vienuoles ir niekam ne- 
bedavė ramybės. Katalikai pradėjo net kardu gin- 
tis nuo tokių baisių priešų. Bet nepasidavė, kova 
tęsėsi keliasdešimts metų. Kaip tik dabar atsiran- 
da šventas vienuolis Domininkas, kurs pradėjo pa- 
galbos prašyti iš Marijos. Marija duoda šv. Domi- 
ninkui ginklą apsiginti nuo klaidatikių, Tas gink- 
las buvo šv. rožančius, kurį Domininkas turėjo pla- 
tinti. Šventasis uoliai skelbė rožančiaus garbę, o 
katalikai jį kalbėjo, todėl visi priešai kaip garas 
pranyko! 

Nuo to laiko rožančiaus garbė vis plačiau ir 
plačiau plečiasi. Kuomet tik būdavo didelis priešas 
tikėjimui, valstybei ar šeimai, sukalbėję rožančių 
sulaukdavo pagalbos. 

Prancūzijoj yra daug bedieviškų mokyklų, kur 
katalikų vaikai esti pašiepiami ir niekinami. Vienoj 
tokioj mokykloj buvo egzaminai. Mokiniai žymiai 
anksčiau susirinko į mokyklos kiemą, kuriame žais- 
davo ar susirūpinę laukdavo egzaminų. Žaidžiant 

vienam mokiniui iš kišenės iškrinta rožančius. Ki- 
tas tuoj nutveria ir nunešęs pas direktorių sako: 
„Žiūrėk ponas direktoriau, kad mūsų mokykloj 
yra tokių, kurie kalbėdami rožančių daro mums 
gėdą“. Direktorius smarkiai supykęs ir paėmęs ro- 
žančių pakabino visiems matomoj vietoj. Sušaukęs 
visus mokinius liepė prisipažinti keno jis esąs. Išei- 
na priešakyn linksmas jaunikaitis ir pasisako: „Tai 
mano rožančius, Aš jį kalbėdamas kasdien prašau 
Dievo, kad jis palaimintų mano darbus ir pašauktų 
darbininku į savo vynyną. Ir mano malda bus tik- 
rai išklausyta“. Ir pasiėmęs rožančių įsidėjo kiše- 
nėn. Po egzaminų pasirodė, kad tas mokinys ge- 
riausiai išlaikė egzaminus. Dievas jį laimino; tai 
buvo garsusis popiežius Leonas XIII. 

Bet kas suskaitys, kiek jaunieji ir senieji pa- 
„jaučia pagalbos iš rožančiaus. Rožančiaus malda 
taip yra galinga, kad jos kalbėti dauguma katalikų 
spalių mėnesį susirenka. Jūs esate moksleiviai, ku- 
riems reikalinga pagalba, o toliau toji pagalba dar 
labiau bus reikalinga ir naudinga.  Neužmirškite 
visada savo rūbelių kišenėlėj laikyti maldų — vai- 
niką — rožančių, o turėdami laiko, eidami, važiuo- 
dami, vasarą gyvulius ganydami jį kalbėkite. Juk 
galima sakyti piemenėlė Bernadeta per rožančių 
šventąja tapo. Neapleis ir jūsų Marija, jei ją gar- 
binsite kalbėdami rožančių. Kas negali iš karto 
visą dalį, užteks, jei sukalbėsite 1 Tėve mūsų ir 10 
Sveika Marija, o kitą kartą vėl tiek pat ir taip visą 
dalį. Šiandien padarykime pradžią, sukalbėdami 

Marijos garbei ir savo naudai vieną šv. rožančiaus 
dalį. Marija, globok mus! A. 


34. Mūsų Palydovai 


Visi mes žinome, jog viskas pasaulyj bėga, sku- 
ba ir keliauja. Dangaus šviesuliai: saulė, mėnulis, 
begalybė žvaigždžių, debesys... visi skuba, bėga, 
vieni kitus seka. Ir mūsų žemė, kuri yra kaip di- 
delis futbolas, nuolat bėga ir sukasi, o ją nori pa- 
vyti mėnulis ir kitos planetos. Neatsilieka ir žemės 
gyventojai: gyvuliai, paukščiai, kirminai ir kirmi- 
nėliai, slankioja ir juda, nestovi vietoj... Bet kaip 
yra su mumis? Ir mes bėgame, judame, dirbame 
ir krutame. Ar viskas? Ar mes tiek pat tejudame, 
kaip automobiliai, lėktuvai ar kitos mašinos? Ne, 
mano mieli klausytojai! Žmogus nėra tik mašina 
ar neprotingas gyvulys, bet žmogus yra mašinos 
meisteris ir gyvulių valdovas. Juk ne jus valdo 
jūsų padirbti malūnėliai, o jūs juos tvarkote, ant 
mietų pakabinate, kad vėjas suktų. Vadinasi, mūsų 
kūne yra kas tai skirtingo, ko neturi kiti žemės gy- 
viai. Tai yra mūsų siela. Bet siela yra šventa. Ji 
valdo kūną ir gyvendama ant žemės neatsiskiria 
nuo jo. Todėl siela ir kūnas draug keliauja ant 
žemės, o ta kelionė vadinasi gyvenimas. Mes gy- 
vename, taigi keliaujame. Ko sėkmingai kelionei 
reikia? Kai jūs keliaujate, ką jūs pasiimate? Ma- 
tau, ką norite atsakyti —pasiimame užkandžių, 1a2- 
dą į rankas ir keliaujam, To užtenka mūsų kūnui. 

Bet juk gyvenime keliaujame mes ne tik kūnu, bet 
ir siela. Kas galėtų palydėti sielą? Jau numanau 
jūsų atsakymą. Mes žinome — gerasis Dievas 
kiekvienam mūsų davė dangišką palydovą, kurį 
mes Angelu Sargu vadiname. Jis mus lydi ir 
sergsti nuo pikta! Kokia laimė turėti Die- 
vo siųstą Dvasią sau palydovu visame gyvenime. 
Bet ar tik sielą Angelas Sargas saugoja? Aišku, 
kad visą žmogų, nes ant žemės gyvename su siela 
ir kūnu. Bet labiausiai vis dėlto Angelas saugoja 
- mūsų sielą. Taigi Angelas Sargas yra geriausias 
mūsų palydovas žemiškajame gyvenime. 

Iš šv. Istorijos atsimename, kaip angelas Rapo- 
las pasivertęs į jaunikaitį lydėjo Tobiją. Jaunasis 
Tobijas turėjo keliauti į tolimą kelionę, parnešti 
tėvui iš draugo skolą. Anais laikais buvo labai sun- 
ku keliauti, nes traukiniai nevažinėjo, automobiliai 
nezvimbė ir neskraidė lėktuvai. Keliai buvo prasti 
ir be rodyklių kelio linkmei pažymėti. Buvo galima 
greit paklysti. Tuomet jodavo kupranugariais, asi- 
lais arba pėsti eidavo, 

Jaunasis Tobijas atsisveikino su tėveliais, o an- 
gelas palydovas pažadėjo sugrąžinti sūnų laimingą. 
Jie keliavo per visą kiaurą naktį. Vakare priėjo 
sriaunią upę. Po ilgos dienos kelionės Tobijas jau- 
tėsi išvargęs ir norėjo šaltame upės vandeny atsi- 
gaivinti, išsimaudyti, 

Įbrido į vandenį, bet staiga pradėjo šaukti, nes 
pamatė didelę žuvį, kuri metėsi į jį, lyg norėdama 
praryti. „Nesibijok“, sakė jam Angelas Sargas, 

„čiupk žuvį už galvos ir trauk ją iš vandens ant 
kranto“. Tobijas ištraukė žuvį ant smėlio, o būda- 
mas išalkęs norėjo ją paruošti valgyti. Palydovas 
liepė išimti žuvies taukus ir laikyti vaistu. Tobi- 
jas taip ir padarė. Dabar pavalgę ir pailsėję kelia- 
vo toliau. Atsiėmė skolą, surado Tobijui gerą žmo- 
ną ir linksmi grįžo namo. Čia išsiilgusi laukė sū- 
naus motina ir aklas tėvas. Sugrįžę žuvies taukais 
patepė tėvui akis, kurios prasivėrė. Senis Tobijas 
vėl praregėjo ir garbino Dievą. 

Susijaudinę tėvai norėjo pusę turtų atiduoti 
sūnaus palydovui, nes nežinojo, kad jis yra ange- 
las. Tuomet tas palydovas jaunam Tobijui tarė: 
„Aš nesu žmogus, bet angelas Rapolas, vienas iš 
septynių, kurie tarnauja Dievui. Kai aš buvau su 
jumis, jums rodėsi, jog aš valgau ir geriu. Tikru- 
moje aš neturiu kūno ir man nereikia savęs maitin- 
ti taip, kaip jūs save maitinate. Aš jus nuo seno 
pažinojau ir jūsų nepastebimas buvau prie jūsų. 
Mačiau jūsų visus gerus darbus ir girdėjau jūsų 
maldas į Dievą. Dievas pasiuntė mane pas jus. 
Vėl grįžtų!“ Štai koks Dievo gerumas. Ar tik To- 
bijas buvo toks laimingas? Aišku, kad ne. Jūs jau 
žinote, kad ir jūsų kiekvieną lydi angelas, kurio 
taip pat nematote, nes jis neturi kūno, Jis mus 
mato, girdi mūsų maldeles, skaičiuoja mūsų gerus 
darbelius, viską užrašo savo atminty ir Dievui per- 
siunčia... Angelas Sargas mato jūsų širdį, mintis, 
žiūri jūsų veiduosna... Jei jis pamato iš pykčio 
surauktą kaktą, sugniaužtą kumštį, jei jis girdi jū- 

sų neteisybės žodžius, keiksmus, negražias dainas... 
Angelas Sargas verkia didelėmis ašaromis, kurios 
neištirpsta, kaip ledo gabalas, kol jūs vėl nepasitai- 
sote, netampate geri. Bet Angelas Sargas džiū- 
gauja ir krykštauja, matydamas nekaltas širdis, 
darbščius prie mokslo knygos, pamaldžius bažny- 
čioj ir meilius sų savo tėveliais ir kitais namiškiais, 
Tobijo tėvai angelui Rapolui pažadėjo pusę savo 
turto, kurio jis neėmė, Ką mes galime duoti ange- 
lams Sargams? Įspėjote! Mes atiduosim savo šir- 
dies raktelį, akių vokelį ir raudoną savo liežuvėlį. 
Mes sakysim — „Angele Sarge, tu būsi 
mano sielos sargas, mano akių ir 
liežuvio valdovas. Kątu norėsi, tą 
mano širdis vykdys! 

Tėvelio ar mamytės šventėj mes juos pasveiki- 
name, duodame gėlių, pareiškiame savo meilę. Spa- 
lių 2 diena yra Angelų Sargų šventė. Toj šventėj 
mes privalome prisiminti juos, padėkoti už mūsų 
palydėjimą, ryžtis jų neliūdinti, tik pradžiuginti ge- 
rais darbais mokykloj, namuose ir visur. Ypatingą 
pagarbą turime reikšti mes angelaičiai, nes Angelų 
Sargų šventė yra visų angelaičių šventė. Toj die- 
noj tūkstančiai angelaičių garbina savo dangiškus 
globėjus ir tūkstančiai Angelų Sargų siunčia savo 
palaiminimą visiems Lietuvos angelaičiams. Kaip 
danguj yra angelų pulkai, taip ir Lietuvoj yra an- 
gelaičių pulkai. Be kiekvieno angelaičio angelo 
Sargo, dar visas Angelaičių pulkas turi savo glo- 
bėją, kuris rūpinasi visais angelaičiais, priklausan- 

čiais prie to pulko. — Todėl gera ir naudinga būti 
angelaičiu. Baigsime visiems žinoma maldele: 
„Angele Sarge, man paskirtasis, 
būk prie manęs, tu mano gerasis, 
vakarą, naktį, rytą ir dieną 
saugok mano žingsnį kiekvieną“. A. 


35. Gamtos Mylėtojas 


Prieš kelis šimtus metų jaunikaitis Pranciškus, 
viską tėvui palikęs, apsivilko rudine, susijuosė vir- 
ve ir išėjo iš mūro miestų į platųjį Dievo pasaulį, 
gyvąją, gražiąją gamtą. Čia jo siela mokėsi kalbė- 
tis su Dievo paukšteliais, kirminėliais, saule ir visa, 
„kas tik ant žemės ir po dangumi yra. Visa, ką tik 
jis gamtoj matė ir girdėjo, kas žaliuoja ir žydi, kas 
skrenda ar šliaužia, gieda ir čirpia, viskas jauni- 
kaitį džiugino, nes visa tai priminė Dievą ir jo ge- 
rumą. Saulės šviesa, ugnis, šaltiniai ir upeliai, 
uolos ir medžiai, gėlės ir lapai, paukščiai ir avinėliai 
buvo jo vadinami broliukais ir sesutėmis, kuriuos 
jis savaisiais laikė, Taip įsigilino į Dievo gam- 
tos grožybę, kad viskas jam priminė gerąjį Dievą. 
Rytą, patekėjus saulei, visi turi garbinti Dievą, 
kuris saulę dėl mūsų sutvėrė, nes tik dėl saulės vis- 
kas matoma pasidarė. Naktį taip pat visi turi 
Dievą garbinti už brolį mėnulį, kurį mums sutvėrė 
tamsybėm pašalinti. Mes esame lyg akli, tik Die- 
vas mums davė brolį su seserimi — saulę ir mė- 
nulį, kad šviestų. Kai jis pamatydavo vandenį, at- 

simindavo krikštą, todėl palenkdavo galvą. Kai 
jis plaudavosi rankas, ieškodavo vietos, kad nu- 
kritę vandens lašeliai nebūtų kojomis mindžiojami. 
Vaikščiodamas po kalnus, uolas sulygindavo su 
Bažnyčios pamatu... nes Petras reiškia uolą — 
Bažnyčios pamatus. 


Kartą sutiko ūkininką, nešantį du avinėliu pa- 
siskersti.  Pagailo. Nupirko juos už apsiaustą, 
kad nepapjautų. Kaip jis išgirsdavo juos bliaunant, 
tai susigraudindavo ir guosdavo, kaip motina savo 
vaikus. Pasakojama, kad jis turėjęs prijaukintą 
avinėlį, kuris jį visur sekiodavęs, į bažnyčią atei- 
davęs broliams giedant ir jis švelniai pritardavęs, 
lyg ir jis prie choro priklausytų. Vienas ūkininkas 
jam padovanojęs didelį paukštį fazaną, o jis kal- 
bėjosi su juo: „Garbė Dievui, brolau fazane!“ Ir 
jis nebepasitraukdavo nuo jo... „Sveika, sese Cika- 
da“ (žiogeli), ir ji giedojo, kol tik jis girdėjo. Slie- 
kus nuo gatvės pakeldavo, kad praeiviai nesu- 
tryptų. Ž 

Vaikščioja miške, o čia skraido daug paukščių. 
Ką daro Pranciškus? Jis pasako jiems pamokslą. 
Tikrai pamokslą. Taip, malonūs jaunuoliai! Ne tik 
jums kunigas pasako pamokslą, bet ir Pranciškus 
pasakė paukšteliams. Jis kalbėjo, kaip paukš- 
teliai privalo Dievą garbinti, nes Dievas jais rūpi- 
nasi. Paukšteliai išgirdo ir čiulbėdami sekė šven- 
tąjį. Jis ir paukšteliams lizdus taisė, inkilus kėlė. 

Prieš mirtį atsisveikino su gamta: „Lik sveikas, 

“ šventas kalne, Alverne! Lik sveikas, mielas ereli, 
" kuris savo ryžtingumu mane žadinai, dėkoju tau už 
tą rūpestį. Lik sveika, didžioji uola, ant kurios 
melsdavaus, tavęs daugiau nebematysiu“. 

Taip jautriai šventasis Pranciškus Asyžietis my- 
lėjo gamtą ir visus gyvius. Todėl pasaulis jo ne- 
užmiršo. Gamtos mylėtojų ir gyvuliams globoti 
draugija išsirinko jį gyvosios gamtos globėju, 
Kai Bažnyčia švenčia jo šventę ir visi gamtos 
bičiuliai švenčia savo šventę. Ir mūsų Tėvynėj 
gamtos globėjai ragina mus branginti savo gra- 
žiąją gamtužę. O juk mūsų Tėvynės laukai, pievos, 
miškai, girios, gėlės yra tikrai gražūs. O koks 
paukštelių margumas, jų dainelių malonumas! Jūs 
patys galite tai paliudyti. Kaip linksma ir malonu 
yra girdėti lakštutės la la, vieversėlio čirenimus, 
gegutės kukavimą, pempės „gyvi“... Kaip malonu 
žiūrėti į linksmai šokinėjančius pavasario eriukus, 
žvengiančius žirgelius. O pirmąsias žibuokles bė- 
"gate pamatyti keletą kilometrų... Žiemą rūpinatės 
„padaryti keletą namelių mieliesiems svečiams var- 
nėnams. Kai kurie ir ilgakojui garniui ratą ant 
stogo ar į medį įritina. Gražu. Šventasis Pranciš- 
kus ir moko mus mylėti visus Dievo tvarinius. 
Mūsų globa gamtai turi būti veikli. Čia neuž- 
tenka nieko pikto nedaryti, bet reikia gera daryti. 
Tiesiog baisu būtų girdėti ar matyti skriaudžiant 
gražiąją Dievo gamtą, jos augalėlius ar paukšte- 
lius. Bet pasitaiko blogos širdies vaikų, kurie laužo 

pakelių medelius, pjausto medžių žieves, daužo 
botagu gėlių žiedus... drasko paukštelių lizdus, o 
kartais juos nukankina. Tai labai negražu. Dažnai 
pats Dievas nubaudžia tokius vaikus. Jie iškrinta 
iš medžių, nusilaužia ranką ar koją ar visiškai už- 
simuša. Jei yra paukščių ar gyvių, kurie nenau- 
dingi, bet žalingi, tai jūs, vaikai, patys jų nenai- 
kinkite, o pasakykite tai savo namiškiams, kurie 
žinos, ką reikia padaryti. Mes esame gerojo Jėzaus 
ir šv. Pranciškaus globoje. O Kristus nenulaužė 
nendrės, nenumynė žolelės, nieko nesunaikino be 
reikalo, nors Jis yra gamtos Viešpats. Mokykimės 
mylėti gamtą iš Jo. 

Koks gražumėlis, kai pavasarį būrys vaikų eina 
į pakeles, miškeiius ir čia sodina medelius. Tie me- 
deliai augs jiems augant. Ir kai jūs išnyksite, jie 
dar apie jus kalbės. Gyvūnėliai ir paukšteliai mus 
linksmina, patarnauja. Todėl rodykime meilę savo 
prieteliams. Neplakite gyvulėlių be reikalo bota- 
gais, nepančiokite kietais pančiais, bet prižiūrėkite 
ir globokite savo geradarius. Užeis gili žiema, daug 
žibančių akučių žiūrės iš medžio viršūnės į jūsų 
trobą, kad sušalę paukštelių kūneliai gautų grūdelį 
ar duonos trupinėlį. Pavalgę išmeskite ir jiems už- 
sikąsti, nes ir jie Dievo sutvėrimai nori gyventi. 
Jei mes gamtą ir visus gyvius mylėsime, mums pa- 
tiems bus geriau gyventi, 

Jūs galite būti gamtos sargais, prieteliais ir 
globėjais. Šv. Pranciškau, išmokyk mus mylėti 
gamtą ir jos gyvius. A. 

36. Garbinkime Šventuosius 


Jaunieji mano bičiuliai! Visi esate matę ir gro- 

žėjotės dangaus mėlyne nakties mėtu. Kaip nuo- 
stabiai gražiai tas dangus atrodė. Jo gaubti skliau- 
tai tolumoje siekė žemę ir atrodė lyg didelis lietsar- 
" gis, po kuriuo vaikščiojame ir gyvename mes, Die- 
"vo vaikai. Be to, visas dangus pasipuošia šviesiais, 
mirgančiais žiburėliais — žvaigždutėmis. Vienos 
didesnės ir šviesesnės, kitos mažesnės ir tamsesnės. 
Tiek jų daug, jog ir suskaityti negalima: vos pra- 
dėjai skaityti, štai ir vėl nebežinai, kur skaitei, mir- 
"ga marga akyse ir tiek, nes žvaigždė prie žvaigždės 
šviečia. Neretai dangų pamargina pilkšvi ar juodi 
debesėliai, ir uždengia žvaigždučių šviesumą. Bet 
gražią naktį jos spindi ir mirksi pilnoje savo gro- 
žybėje. 
Gerieji klausytojai, šiandien noriu jūsų klausti, 
ką jūs galvojate žiūrėdami į daugybę dangaus 
žvaigždelių?  Įspėju, ką jūs mąstote, — kad tą 
"gražų dangų su visomis jo margybėmis sutvėrė 
gerasis Dievas. Gerai galvojate. Taip ir yra. Die- 
yra viso pasaulio Viešpats ir Kūrėjas. Jis yra 
grožio ir laimės Valdovas. 


Dabar papasakosiu, kaip vienas mažas berniu- 
kas šnekėjosi su savo mama apie mėlyną dangų ir 
irksiančias žvaigždeles. — Vėlai vakare grįžta Jo- 
nukas nuo kaimyno iš spalinių — šv. Rožančiaus 
dų. Buvo gražiai žvaigždėtas dangus, kurs 

patraukė berniuko akį. Eina vaikas ir grožisi mar- 
guoju dangumi. Pagaliau nebeiškenčia ir klausia 
mamytę. — Ar ten gyvena Dievas, Jėzus Kristus, 
Marija ir šv. Jonas? Kodėl tiek daug žiburėlių ir 
kas ten juos uždega ir užgesina, kodėl jos nevie- 
nodai šviečia, kaip toli nuo mūsų ir t.t. — Gerai, 
vaikeli, viską tau pasakysiu. Šis matomas dangus 
yra gerojo Dievo sutvertas, bet ne jame gyvena 
Dievas ir šventieji. Tikras dangus yra nematomas, 
taip kaip ir mūsų siela nematoma. Tikras dangus 
yra dvasiškas ir mums sunkiai suprantamas. Bet 
mes galime pasimokyti iš šio matomo dangaus ir 
žibančių žvaigždelių. Šis gražusis dangus mums 
primena gerąjį Dievą ir jo galybę. Jau baigiasi 
spalių mėnuo, tuoj bus pirma lapkričio. Tą dieną 
garbinsime visus šventuosius, kurie gyvena dan- 
guje ir džiaugiasi garbindami Dievą ir Jo Sūnų 
Jėzų Kristų. Šventųjų danguje yra labai daug. Jų 
negalime suskaityti. Visi gražiai ant žemės gyvenę 
arba maži būdami yra šventais danguje. Vieni buvo 
labai didelio šventumo ir gerumo, tie daugiau ma- 
lonės pas Dievą turi. Kiti mažiau, bet visi yra lai- 
mingi danguje, galėdami Dievą garbinti. Visi jie 
atsimena ir savo draugus, broliukus ir seseles, ku- 
rie dar ant žemės gyvena ir nori į dangų patekti. 
Jie meldžia Dievą už mus, kad mes nenusidėtume, 
būtume geri ir į dangų patektume. Bet kad mes 
neužmirštume šventųjų danguje, kartas nuo karto 
žvaigždelės padeda mums tai prisiminti. Jos mirk- 
čioja, tartum kalbasi su mumis ir meldžia Dievą už 

mus, lyg kartodamos: „Atsiminkite, mažieji gyven- 
tojai, kad jūsų laukiame danguje. Jei gražiai elgsi- 
tės, pateksite į neišpasakytas linksmybes. Čia ma- 
tysite Kristų, Jo Motiną Mariją, kurios garbei spa- 
lių mėnesį taip nuoširdžiai rožančių kalbėjote, ge- 
gužės mėnesį gėlių nešėte ir giesmes giedojote. Čia 
sutiksite savo angelą Sargą, kuris visada budėjo 
prie jūsų šalies, saugodamas nuo nuodėmių ir ne- 
laimių. Čia sutiksite savo Vardo globėją, savo tė- 
velių globėjus, gerus vaikus ir t.t. Danguje maty- 
site pulkus angelų ir archangelų, milijonus kentė- 
tojų, mirusių už Kristų ir daug daug šventai gyve- 
nusių sielų. Visi jie gieda šventas giesmes, šlovina 
savo Dievą ir Sutvėrėją. O kaip ten gera ir miela! 
Mes dar negalime suprasti. Jūs tik pagalvokite, 
kaip jums malonu būti su gerais tėveliais, su mie- 
lais pažįstamais. Kaip būtumėte patenkinti, jei jūs 
galėtumėte pagyventi su mūsų valstybės preziden- 
tu, vyskupu ar popiežium. Bet danguje būsite kartu 
su pačiu Dievu, visako Viešpačiu, Koks džiaugsmas 
ir laimė, kas gali apsakyti. Matyti Dievą ir su juo 
draug būti yra didžiausia laimė. Kas tą pasiekė, 
nieko daugiau nebetrokšta ir yra labiausiai laimin- 
gas. Todėl visi šventieji taip karštai troško dan- 
gaus, jog nebijojo kentėti ir mirti dėl dangaus lai- 
mės. 

Šventųjų danguje yra labai daug, o dienų me- 
tuose tėra 365, todėl šiandien garbiname visus 
šventuosius kartu. Dėl to ir ši šventė vadinama 
Visų šventųjų švente. Ji mus mokina gar- 

binti šventuosius ir melsti jų pa- 
galbos ir ištvermės. Jie daug gali pas 
Dievą: juos prašydami prašome patį Dievą, kurs 
viską gali. Be to, šventieji yra buvę žmonės, mūsų 
artimieji krikščionys, mūsų seselės ir broliai, todėl 
negalima jų užmiršti ir negarbinti. Sveikinkime ir 
garbinkime šiandien visus šventuosius, o ypatingai 
iš jų išrinkime savo globėjus, į kuriuos melskime 
kasdieną. Ypač garbinkime savo angelą Sargą ir 
vardo Globėją. Jie yra artimiausi mūsų geradariai. 


Toliau ta šventė moko, kad mes galime 
būti šventais ir gyventi danguje. 
Juk šventieji buvo toki pat žmonės. Nemaža šven- 
tųjų yra tokio pat amžiaus, luomo, kaip jūs. Jie 
dabar šventi, todėl ir mes galime tokiais likti, tik 
reikia prašyti jų užtarimo. Jei šv. Agnietė 14-kos 
metų būdama galėjo drąsiai mirti už Kristų; jei 
trys šv. Sofijos dukterys, 9, 10 ir 12 metų būdamos 
nuėjo į dangų, jei daug jaunų berniukų pateko į 
dangų, kodėl ir jūs negalėtumėte jų pavyzdžiu 
sekti. Taip. Galite. Tam pasiekti ne daug tetrūksta. 
Užtenka, kad jūs klausysite savo tėvelių, mokyto- 
jų ir kunigų, gyvensite kaip jie pataria, garbinsite 
šventuosius, būsite šventi. 

Tad klaupkime ir garbinkime visus šventuosius, 
kad jie būtų mūsų vadai į dangaus grožybes. Seki- 
me jų gyvenimo pavyzdžiu, o jų kelias tik dangun 
veda. Tad į dangų, mielieji vaikučiai, visi, kaip vie- 
nas, ženkime per dienas. A. 

37. Gelbėkime Mirusiuosius 


Mieli jaunuoliai! Vakar garbinome visus šven- 
“ tuosius, šiandien meldžiamės už visus mirusiuosius 
„ir skaistykloj kenčiančiuosius. Šventieji labiau 
mums pagelbsti, o mes mirusiems, kurie dar nėra 
danguje. Jau vakar vakare pradėjome melstis už 
juos. Visur liūdna ir juoda. Gedulas. Miestų kapai 

pražydo gėlėmis, dega apstatyti žvakėmis. Visi 
"skuba į amžinojo poilsio vietą, neša gėlių, žvakelių, 
“ puošia, klūpoja, meldžiasi ir rauda prie mirusiųjų. 
Motina kalbasi su mirusiais vaikais, vaikai liūdi ir 
aimanuoja savo mirusių tėvelių. Pilni kapai žmo- 
nių, lyg visi numirėliai prisikėlę ir vieni su kitais 
kalbėtųsi. Gražu, vaikučiai, kaip žmonės bent vieną 
dieną prisimena savo mirusiuosius. Galima pa- 
puošti gėlėmis jų kapus, apstatyti žvakėmis, bet 
to dar maža. Tai yra gražu pažiūrėti gyviesiems, 
bet ne mirusiems. Jų nebevilioja gražūs gėlių žie- 
dai ir šviečiančios žvakės. Mirusieji nebežiūri savo 
kūno akimis, o sielai toki dalykai nenaudingi. Šian- 
| dien mirusiųjų sielos, kurios dar nepateko į dangų, 
„bet skaistykloj kenčia, trokšta ir maldauja kito- 
kios pagalbos, negu gėlės ir žvakės. Girdisi jų 
jautrus šauksmas: „Pasigailėkite manęs, 
'pasigailėkite manęs, bent jūs, mano 
"prieteliai, nes Viešpaties ranka iš- 
tiko mane“, (Job. 19,21). Ypatingos pagalbos 
reikalingos tų sielos, kurių kūnai palaidoti be kapų, 
kurie žuvę ir užmiršti, 

Bažnyčia šiandien prisimena visus mirusiuosius, 
meldžiasi už juos. Pasimokykime ir su- 
praskime, kaip reikia gelbėti sie- 
las skaistykloj kenčiančias. Jūs dar 
esate jauni, jei Dievas leis, ilgai gyvensite ir gerai 
galėsite pagelbėti mirusiųjų sieloms. Kad geriau 
suprastumėte, kaip galima tinkamai gelbėti miru- 
sius, papasakosiu tokį vaizdelį. Vėlinių vakarą ne- 
turtinga mergaitė eina į kapus. Jos veidas rimtas, 
susimąstęs, akys ašaromis pasruvusios. Ji keliauja 
prie savo motinos kapo, kurs gražiai sutvarkytas, 
bet vis dėlto liūdna jai darosi, kad ji nieko neat- 
nešė prie to kapo: nei gėlių, nei žvakelių... Aplink 
matė taip gražiai papuoštus kapus, visus liėpsnose 
paskendusius. Tikrai graudu darėsi mergaitei, bet 
ji nenusiminė. Ji gerai žinojo, kaip tikrai sieloms 
galima pagelbėti. Todėl kalbėjo sau: — Mama, mo- 
tute, tu žinai, kad tavęs neužmiršau, nors aš neat- 
nešiau ant tavo kapo gėlių ar žvakės, bet užtai at- 
nešiau kitokių dovanų, niekad nevystančių gėlių... 
Aš šį rytą už Tavo sielą priėmiau šv. Komuniją, 
išklausiau kelerias šv. Mišias ir aplankiau bažny- 
čią, kad pelnyčiau tau atleidimą. Tą patį pakarto- 
siu ir kitas kelias dienas. Aš turėjau kelius centus, 
už kuriuos žadėjau nupirkti gėlių ant tavo kapo, 
bet nupirkau duonos ir sušelpiau vargšus beduo- 
nius, kad ir jie už tave melstųsi. Manau, motina, 
kad tau bus lengviau. Atleisk man... pravirko mer- 
gaitė. 

Šis vaizdelis parodo tikrai krikščionišką pagal- 

bos teikimo būdą mūsų mirusiesiems. Taigi geriau- 
siai ir jūs pagelbėsite melsdamies, priimdami šv. 
Komuniją, išklausydami šv. Mišių už mirusiuosius. 
Taip pat geri darbai, išmalda ir pasninkas tikrai 
gelbsti mirusiems. Ne visus gerus darbus dar galite 
atlikti, bet melstis, šv. Mišių klausyti ir bažnyčias 
lankyti tikrai galite. Šiandien šv. Tėvo yra su- 
teikta didelė malonė — priėjus išpažinties ir pri- 
ėmus Komuniją, lankyti bažnyčią, pasimelsti po- 
piežiaus intencija ir kiekvieną kartą galima gauti 
visuotinius atlaidus už sielas skaištykloj kenčian- 
čias. Koks palengvinimas ir Bažnyčios gerumas. 
Kaip gražu, kai būriai angelaičių lanko bažnyčias ir 
taip laisvina sielas iš skaistyklos kančių. Jūs bū- 
dami maži ir nekalti, geriau galite išmelsti iš Dievo 
sieloms kalčių atleidimo. Todėl nepatingėkite tai 
atlikti. 

Taigi, melstis, aukoti ir aukotis geriausiai tinka 
mirusiems, o visoki išoriniai pagražinimai, kapų 
aptaisymas gėlėmis, žvakėmis, nieko jiems nepade- 
da. Todėl šv. Raštas sako: „Maldasupasnin- 
ku ir išmalda geresnis dalykas, ne- 
gu krauti aukso turtus; nes išmal- 
daišlaisvina iš mirties ir ji tai ap- 
kuopia nuo nuodėmių ir duoda ras- 
ti mielaširdystę ir amžinąjį gyve- 
nimą“ (Tob. 12, 8-9). Nors sieloms geriausiai pa- 
deda malda, išmalda ir pasninkas, bet ir išoriniai 
reikia gerbti kapus. Kapai yra šventa vieta. Juose 
ilsisi kaulai visų mūsų protėvių. Geri vaikai labai 

tykiai ir ramiai vaikšto, žaidžia, kada ilsisi jų tėve- 
liai. Panašiai reikia įprasti elgtis ir kapuose, kur 
amžinai ilsisi visų tėvai, broliai, seserys. Kapai yra 
amžinos ir šventos ramybės vieta. Kur turi būti ra- 
mybė, ten negalima jos sudrumsti. Kur yra šventa 
vieta, tą reikia tinkamai pagerbti. Todėl įpraskime, 
vaikučiai, laikyti ramybę šventose kapinėse. Nie- 
kuomet nebėgiokite ir nežaiskite, kaip aikštelėj, ka. 
puose. Nekrykštaukit ir nejuokaukit, nedainuokite 
ir nešūkaukite šventose kapinėse. Neskinkite nuo 
kapų gėlių ir nelaužykite medelių. Visuomet su pa- 
garba vaikščiokite takeliais ir nemindžiokite supil- 
tų kapų, kurie slepia mirusiųjų karstus ir kaulus. 
Jūs jau esate nebemaži ir galite tai suprasti, Su- 
drauskite tuos, kurie netinkamai elgsis. Kaip šven- 
tą vietą jūs turite mokėti tinkamai pagerbti. Eida- 
mi pro didžiuosius kapų vartus,neužmirškite nuimti 
kepurės, mergaitės palenkti galvas ir a. a. sukalbė- 
ti. Užaugę mokėkite gerbti kapų kryžius, prižiūrė- 
kite, kad nebūtų pakrypę, neišvirstų. Iškrypusius 
atitieskite, per naują įkaskite. Tinkamai sutvarky- 
kite savo giminių kapus, kad ir išoriniai gražiai at- 
rodytų mūsų mirusiųjų buveinė, į kur kasdien arti- 
namės atsigulti ir mes dar gyvi esantieji. 

Įpraskite, vaikučiai, laiko turėdami, ypač šven- 
tadieniais, aplankyti savo parapijos kapus, pasi- 
melskite už savuosius ir tuose kapuose beilsinčius. 
Dažniau lankydami kapus, įprasime atsiminti ir mi- 
rusiuosius, kurie patekę dangun mus prisimins ir 
pagelbės. LE 

Pradėkime dar šiandien nuoširdžiai melstis už 
mirusiuosius, suklaupę ir sukalbėdami amžiną 
atilsį duok mirusiems, Viešpatie! A. 


38. Giedokim Viešpačiui 


Kada žydų tauta buvo Dievo išrinkta, ji turėjo 
mokyti pasaulį, kaip reikia Dievą garbinti. Pats 
Dievas paskelbdavo savo valią. Izraelio vaikai kas 
met dideliais būriais skubėdavo iš visos Palestinos 
į Jeruzalę, kad čia tikrąjį Dievą pagarbintų vienoj 
vietoj, gražioj Jeruzalės bažnyčioj. Šventkeleiviai 
eidami giedodavo šventas giesmes. Bažnyčioj taip 
pat gražiai Dievą garbindavo giedodami šventas 
giesmes, čia būdavo dideli chorai, kurie gražiai gie- 
dodavo, Bet gal manote, kad tik suaugę giedodavo! 
Klystumėte. Juk ir vaikams reikia garbinti Dievas. 
Šv. Rašte yra užrašytas įsakymas visiems Jį gar- 
binti: „Alleliuja. Giedokite Viešpa- 
čiui naują giesmę, tegul skamba jo 
gyrius šventųjų susirinkime..tegul 
jam gieda su bubneliais ir su arpa... 
Garbinkite vaikai Viešpatį;garbin- 
kite jį visa giminė“. Tuo tikslu prie Je- 
ruzalės bažnyčios būdavo Dievui paaukotų vaikų, 

„ kurie patarnaudavo prie bažnyčios, valydavo baž- 
nytinius indus, rūbus, o turį stipresnius balsus su- 
darydavo chorus ir giedodavo. Tokie vaikų chorai 
patikdavo Dievui, nes vaikų nekaltos širdys šven- 
tai garbindavo savo balseliais. Pasakojama, kad 

Marija, būdama paaukota prie Jeruzalės bažnyčios, 
priklausiusi tokiam vaikų chorui ir savo šventa sie- 
la jautriai ir maloniai garbindavusi Dievą. Sakoma, 
kai Marija užgiedodavusi, visas dangus klausyda- 
vęs, o paukšteliai suskrisdavę pasiklausyti jos dan- 
giškos giesmės. Bet tikra, kad Marija labai šventai 
Dievą garbino savo giesmėmis, 


Kaip dabar mes Dievą garbiname? Ar mūsų 
balsai skrenda į dangų, ar giedame šventas gies- 
mes? Šiais laikais vaikai yra laimingi, visi lanko 
mokyklą, mokosi. Čia visi gali išmokti šventų gies- 
mių, kurias giedosim bažnyčioj. Šiandien taip ir da- 
roma. Kada yra vaikų pamaldos, jaunesnieji gies- 
mininkai visu balsu ir šlovina savo Viešpatį. Tai 
yra labai gražu ir pagirtina. Jei nuo jaunų dienų 
įprasime giedoti, tai ir užaugę nebeužmiršime. O 
giesmė Dievą garbina ir mūsų sielą džiugina. Gie- 
dodami dvigubai meldžiamės. Geriausia visiems 
kartu per šv. Mišias lietuviškas giesmeles giedoti. 
Bet kartais gera ir lotyniškai pagiedoti, ar keliais 
balsais išsimokyti lietuviškų giesmių. Dėl to kai 
kur yra vaikų chorai, būriai giesmininkų, kurie iš- 
simoko giedoti šv. Mišias ir kitokių giesmių. Pas 
mus dažniausiai yra sudaromi angelaičių chorai, 
kurie tikrai gražiai pagieda. Gražios giesmės pa- 
veikia visų žmonių širdis, nors jos būtų šaltos, su- 
šildo ir atgaivina. Šv. Cecilija taip gražiai skambin- 
davusi ir giedodavusi, kad kas tik išgirsdavęs, tuoj 
krikščioniu patapdavęs, nes šventos mergaitės bal- 

sas perverdavęs klausytojų sielas. Dėl to šv, Ceci- 
lija yra giesmininkų globėja. 

Jos šventė yra 22 lapkričio. Lietuvoj yra šv. 
Cecilijos giesmininkų ir muzikų draugija, kurios 
turi chorų plačioj Tėvynėj. Kaip jūs užaugsite ge-- 
rabalsiais, galėsite prie tos draugijos prisidėti ir 
kartu Dievą giesmėmis garbinti. 

Giesmė tikrai padeda pakeisti sielą ir ją į Die- 
vą nugręžia. Štai Šveicarijos kalėjimuose sėdėjęs 
vienas didelis nusikaltėlis, kurs išeidamas iš kalėjų. 
mo jau buvo sumanęs apsivogti. Eina. Išgirsta Iš- 
ganymo armijos narius begiedant. Įeina ir jis pa- 
siklausyti, Čid beklausant Dievas taip sukrečia jo 
sielą, kad jis pasibaisėdamas pamatė savo biaurią 
praeitį. Čia pat jis pasiryžo nauju žmogumi tapti. 
Tokiu jis tapo. Jį išgelbėjo giesmė. 

Labai daug atsitikimų yra žinoma, kad beklau- 
sydami gražių giesmių ir dideli nusidėjėliai sugrįž- 
davo pas Dievą, jie patys pradėdavo savo giesmė- 
mis Viešpatį garbinti, nes giesmė labiau veikia sie- 
14, kaip paprasta malda. Kad tai yra tiesa, jūs pa- 
tys galite pasakyti. 

4 Ne kartą mačiau didelį jūsų nustebimą išgirdus 

naujų giesmininkų balsus. Kartą, užgiedojus gra- 
žią giesmę, nebesusilaikė vaikai, atsisuko į vargo- 
nus, prasižiojo (vienas net liežuvėlį iškišo), viską 
užmiršę klausėsi gražios giesmės. Tik pabaigus at- 
siminė, kad jie ne į altorių atsisukę, bet į vargonus, 
kad giesmių klausė ne ausimis, bet akimis, vėl atsi- 
suko į altorių. 

Jaučiu jūsų jaunų širdžių balsus, kurie šauktų 
— nuo šiandien mes rūpinsimės giesmėmis, nes 
giesme geriau ir lengviau Dievą garbinti. Taip. Ge- 
rai. Bet to dar maža. Reikia tikrai pasiryžti ir ruoš- 
tis giesmininku. Ką pirmiausia reikia daryti? Gies- 
mės turi žodžius, todėl pirmiausia pradėkite mo- 
kytis giesmių žodžių. Įsigykite giesmynėlių ir skai- 
tykite namuose, bažnyčioje, ar pamėginkite na- 
muose pagiedoti. Taip palengvėl mokėsite visų gies- 
„mių žodžius, bet kartą išmokę nepalikite, o dažniau 
juos pakartokite, Kaip tai išmoksite patys, galėsite 
padėti kitiems išmokti, ypač neturtingiems vai- 
kams, kurie negali nusipirkti giesmynėlių. Kuomet 
jau bus jūsų būrys mokančių žodžius, nueikite pas 
vargonininką ir prašykite pamokyti giedoti. Šven- 
tadieniais ir šiaip kuomet pasimokydami tapsite 
tikrais giesmininkais. Jūsų giesmių klausys tėve- 
liai ir visa parapija. Jūs galite giedoti rytmečio va- 
landas, Mišias, karunkas, mišparus ir daug daug 
giesmių. Kad tai įvykintumėte, jau šiandieną pasi- 
melskime į giesmininkų globėją šv. Ceciliją, sugie- 

dodami Marija Marija... Giedokime Viešpačiui! A. 

39. Mūsų Valdovas 
„Valdove, neik pro šalį, 
išvydęs mūsų šalį, r 
Tau duosim, ką tik galim, 
Ė tik lik su mumis“. 

Jaunieji! Šiandien džiaugiasi dangaus ir žemės 
gyventojai, Angelai ir sielos danguj lenkiasi prie 

Kristaus Valdovo sosto, o žmonės klūpi prie jo Al- 
toriaus durelių. Visi džiūgauja, nes šiandien Kris- 
taus Valdovo šventė. Jei žemiško valdovo šventėj 
visi stengiasi jį tinkamai pagerbti, tai dar labiau 
turime susirūpinti Kristaus — Dievo Valdovo pa- 
gerbimu. Tinkamiausiai pagerbsime, jei gerai su- 
prasime, kas yra mums Kristus ir ką jam privalo- 
me. Todėl šiandien svarstysime: 


1. Kristus vaikučių Valdovas, 

2. Mūsų širdys Kristui. 

Gerieji! Kristus yra galingiausias Valdovas. 
Jūs dažnai galite jam giedoti: „Valdove, neik pro 
šalį... Tau duosim, ką tik galim, tik lik su mumis“. 
Teisingai sakoma: jam lenkiasi dangus ir žemė, nes 
jis viso Sutvėrėjas ir Viešpats. Jo žodžių privalome 
klausyti. Jūs dar atsimenate, kai mokykloj kuni- 
gas pasakojo, kaip kartą Kristus laivelyje miegojo, 
tuo tarpu siautė audra, bangavo jūra, kaip išsigan- 
dę apaštalai šaukė: „Viešpatie, gelbėk mus, žūna- 
me!“ Tada visur buvo neramu: širdyse ir gamtoje. 
Pabudo Kristus, pati ramybė ir nuramino įšėlusią 
gamtą. Galingai ištarė: „,Nutilkite, nurimkite“! Vi- 
sa nutilo. Kaip nuramino audrą, taip Kristus gali 
išgydyti žmones nevartodamas vaistų. Užtenka 
Kristui pasakyti: „Stokis, imk savo lovą 
ir eik namo“, ir 38 metus sirgęs stojasi svei- 
kas. Gydo raupsuotus jų nepaliesdamas. Taria: 
„Noriu, būk nesuteptas“, ir raupsai iš- 
nyksta. Ta pačia galia išvarydavo piktąsias dva- 

sias. Pati mirtis ir gyvybė jo rankose. Jis pasakė 
mirusiam jaunikaičiui: „Aš tau sakau — kelkis“ ir 
vėl kitą kartą: „,Mergaite, kelkis“, ir mirtis išnyko, 
nes Kristus gyvybę pašaukė. Taigi Kristus yra vi- 
sagalis Valdovas. 

Vienas žymus karalius yra pasakęs: „Tikras 
karalius privalo pirmasis savo tautos tarnas būti“. 
Kristus dar gražiau tai išreiškė: „Nes ir žmo- 
gaus sūnus neatėjo, kad jam tar- 
nautų, bet kad jis pats tarnautų ir 
duotų savo gyvybę, kaip atvadavi- 
mą už daugelį“ (Mrk. 10, 45). Mieli vaikučiai! 
Tai nėra tik gražūs žodžiai. Ne. Juk jis iš džiaugs- 
mingo dangaus ant žemės atėjo, vargšu žmogumi 
tapo, buvo paklusnus, dirbo nuo ryto lig vakaro, 
sužeistom kojom vaikščiojo, ieškodamas pražuvu- 
sių avelių. Jis davė prikalti prie kryžiaus savo 
rankas, perdurti širdį, mirė iš žmonių meilės, kad 
mes dangaus gyvenimą gautumėm, Dievo ir Kris- 
taus Valdovo vaikais taptumėm. Šiandien mes to- 
kiais ir esame. Bet ypatingai Jis yra vaikučių Val- 
dovas, nes jam brangiausia nesuteptos kūdikiškos | 
vaikučių širdys. Jis tampa jūsų Valdovas per krikš- 
tą, pirmąją Komuniją. Jis jūsų sielos Valdovas, kai 
mokotės, ilsitės, meldžiatės, ar žaidžiate. Jis visuo- 
met arti jūsų, nes Jis meilingasis Valdovas. 

II. Malonūs jaunuoliai! Ką mes privalome už tai 
Kristui Valdovui? Mums, Valdovo vaikams, tas yra 
aišku. Ką mes jam privalome, tą dažnai ir karštai 
išreiškiame giesmėj: 

„Todėl Tau, saldi Paguoda, 
savo širdį atiduodu“. 

Mūsų Išganytojui priklauso mūsų ištiki- 
„mybė ir meilė. Niekas negali mūsų nuo jo 
"atskirti. Jis mūsų Valdovas, kurs valdo tiesa, tikė- 
jimu, kurį Pats atnešė. Šiandien pasiryžkime nie- 
kuomet neatsisakyti tikėjimo. Geriau mirti, 
negu katalikiškąjį tikėjimą pra- 
rasti. Toliau Kristus yra mūsų širdies ir 
„valios Valdovas. Todėl mes privalome Jo ir 
Jo įkurtos Bažnyčios klausyti. Pagaliau Kristus 
yra ir mūsų kūno Valdovas, mumyse jis gyvena, 
kaip savo bažnyčioj, čia yra Jo karališkas sostas. 

Kaip tinkamiausiai įteiksim Kristui Valdovui 
savo jaunas širdis? Manau, žinote. Visiškai paau- 
kosim savo širdis savo dangiškam Valdovui maldin- 
gai klausydami šv. Mišių ir priimdami šv. Komu- 
niją. Šv. Mišiose Kristus yra arčiausiai, o per ko- 
muniją jis apsigyvena jumfyse, čia Jis pradeda vieš- 
patauti. Jums reikia paruošti ir nuoširdžiai kvies- 
ti Jį į savo širdį. Priėmę Jį praturtėjate ir tampate 
kilnesni. Po komunijos, gerieji vaikučiai, Kristus 
ena jūsų dvasioje ir valioje, širdyje ir kūne! 
Bet kartais aukojant Kristui savo širdis tenka 
ir labai daug kentėti. Kai Meksikoj persekioja ka- 
talikus, tai ir vaikai turi uoliai ginti savo tikėjimą. 
Tikinčiuosius sugauna, sukiša į kalėjimus, kankina. 
Vieną Didįjį Penktadienį sugavo jaunuolį, pastatė 
rie sienos sušaudyti, jei jis drįstų Kristų išpažinti. 
Norėjo jam užrišti akis, bet jis nesutiko. — Aš ne- 

šu joks nusikaltėlis ir pats drąsiai galiu duoti žen- 
klą savo mirčiai, Tai ištaręs sušuko: „Tegyvuo- 
ja Kristus Valdovas!“ Su tais žodžiais 
krito negyvas, bet už tai buvo ištikimas iki mirčiai. 

Tai nebuvo berniuko tušti žodžiai, bet gyvybės 
verti. Ir mes gyvenimo sunkenybėse visuomet pasi- 
ryžkime aukoti gerajam Kristui jei ne savo gyvybę, 
kurios niekas dar dabar iš mūsų nereikalauja, tai 
aukokime bent gyvai tikėjimu plakančią širdį. Jei 
gyvai Kristų išpažinsime, jo apaštalai būsime, daug 
laimėsime; jei užsiginsime, Jo išdavikais būsime. 
Bet iš jūsų veidų matau, kad jūs pasiryžę visuomet 
su Kristumi būti, lyg girdžiu galingai šaukiančius, 
kaip anas meksikietis — TegyvuojaKristus 
Valdovas! A. 

II. PASITAIKANČIOSE ŠVENTĖSE 
40. Naujas Žmogus 


Mažasis Jonukas, dvejų metų berniukas, vos gą- 
lėdamas paeiti parvirto į purvyną, susipurvino savo 
"rūbelius, visas išsitepė ir atrodė kaip koks purvo 
„Jonelis“, Pamačiusi motina taip išmurzintą vaiką, 
greit čiupo į savo rankas, nešė į kambarį, pervilko 
švariais, gražiais rūbeliais, nuprausė, sušukavo... 
Jonukas vėl pasidarė švarus, gražus motinai ir 
visiems kitiems, 

Kitas atsitikimas po šešerių metų. Jonukas jau 
onerių metų. Jis bėgioja gatvėmis, žaidžia su 
ikais. Taip bežaisdamas vaikas panorėjo parody- 
kaip degloji voliojasi saulės atokaitoje, purvyne. 
Todėl gerokai pasivoliojo ir Jonukas, susitepdamas 
šavo drabužėlius, rankas ir veidą. Tokį murziną Jo- 
nuką vėl pastebi budri motinos akis. Dabar motina 
liepia pačiam nusiprausti ir už tokį sauvaliavimą 
Jonuką išbara ir net beržinę parodo, iš namų nebe- 
išleidžia. 

„Gerieji! Manau, suprantate, ką tiedu vaizdeliai 
škia. Mažasis Jonukas yra jūsų sielos paveikslas 

prieš krikštą. Tuomet jūsų siela buvo sutepta, su- 
bjaurota, kaip tas mažas vaikas, bet jūs patys bu- 
vote nekalti, todėl jus mūsų dvasiška motina Baž- 
nyčia krikšto vandeniu greit apvalė, ir vėl tapote 
šventų širdžių žmonės. 

Aštuonerių metų Jonukas yra dabartinės mūsų 
sielos paveikslas. Jūs jau ne be supratimo, bet ži- 
nodami, savo noru, išsimurzinate sielą. Todėl šian- 
dien savo noru, su Bažnyčios pagalba ir ruošiatės 
ją nuvalyti. Pirmoji jūsų išpažintis, geriau pasa- 
kius, pirmą kartą priimtas Atgailos Sakra- 
mentas apvalys nuo nuodėmių, ku- 
rias patys padarėte. Krikštas nuplauna 
nuodėmes ir be mūsų pačių, bet atgaila išdildo nuo- 
dėmes tik mums patiems to norint. Tiesa, čia reikės 
jums išgirsti pabarimo ir pamokymo, žodžiu, gau- 
site bausmę, tik niekas neplaks jūsų rykšte, nepeš 
ausies, kaip gal kai kurie jus pagasdindami pasakė. 
Kadangi jūs šiandien pirmą kartą atliekate išpažin- 
tį, tai bus sunkiau, negu įpratus, bet nėra taip bai- 
su ir sunku, kaip kartais mąstome. Pirma išpažintis 
bus lengviau atlikti, negu kai reikėjo iškęsti sūnui 
bausmę iš savo tėvelių už nusikaltimus. Čia jus teis 
ne kunigas, bet pats Dievas per kunigą. Dievas yra 
geras, ypač vaikams, kurie prie Jo eina. Dievas ne 
tik teis, bet ir palaimins, padarys jus kitais žmo- 
nėmis, o tai yra laimė, 

Bet vis dėlto atgailos Sakramento priėmimas 
yra rimtas įvykis jūsų gyvenime. Jis toks bus visą. 
gyvenimą. Kaip prieš rimtą dalyką jūs rimtai ir 

ruošiatės jau keli metai, bet ypač paskutiniaisiais 
mėnesiais. Paskutinė diena ir naktis ypač buvo ne- 
rami. Laukėte egzaminų, mokėtės kaip elgtis prie 
langelio, bet daugiausia mąstėte savo širdy, ką pa- 
darėte netinkamo Dievui. Štai dabar matau jus 
esant labai susirūpinusius. Artėjant prie langelio, 
dar smarkiau pradės lakstyti jūsų širdis krūtinėj... 
Atsiras baimė. Tai paprastas dalykas, nėr ko rūpin- 
tis, bet nekreipiant dėmesio siekti savo tikslo. 

Jūs viską jau mokate ir žinote, kaip reikia pri- 
imti šv. Atgailos Sakramentą. Taip ir reikia. Bet 
prieš tokį rimtą darbą naudinga pakartoti pačius 
svarbiausius klausimus, Aš noriu tai priminti prieš 
pirmą išpažintį, kad kai jūs vieni eisite išpažinties, 
patys lengvai galėtumėte tai padaryti. Vieni palikti 
esame silpni ir negalėtume tinkamai tai atlikti. To- 
dėl dabar ir vėliau prieš kiekvieną išpažintį neuž- 
mirškite karštai pasimelsti. Galite melstis iš mal- 
daknygės, bet galite ir savo žodžiais prašyti šv. 
Dvasią, kad ji paruoštų jūsų jaunas sielas tokiam 
svarbiam veiksmui atlikti. Galite sukalbėti septy- 
nerius poterius ir palenkę galvutes mąstyti ir lauk- 
ti, ką pasakys jūsų vidaus balsas. Pamėginkime 
šiandien pasimelsti kartu, kad vėliau mokėtumėte 
vieni. (Čia sukalbami pot. ir padaroma pašnekesys 
su šv. Dvasia). Jau. Juk geriau sieloje pasidarė. 
Dabar dar kartą stsiminkime ta tvarką, kuria su- 
skaičiavote savo nusikaltimus. (Keliais žodžiais pa- 
kartojama išpažinties atlikimo būdas). Sakykime 
ką žinome: nuodėmes ir jų skaičių, rūšis, apsilei- 

dimus, skriaudas. Dabar, dar turime atlikti patį 
svarbiausią pakartojimą. Kas yra svarbiausia at- 
gailos Sakramente?... Gerai. Žinote. 

Gailestis su tvirtu pasiryžimu  nebenusidėti. 
Tik pagalvokime, kaip meiliai Kūdikėlis Jėzus į mus 
žiūri ir laukia mūsų sugrįžimo. Jis buvo mažas, už- 
augo, mokė žmones. Bet paskui? Paskui aukštai 
ant kryžiaus iškeltas kentėjo ir mirė, visas kraujas 
ištekėjo... Už ką? Už tas nuodėmes, kurias mes 
dabar savo sąžinės krepšelyj turime. Todėl su skau- 
dančia širdimi ir kenčiančio Jėzaus pasigailėjimu 
tarkime: „Jėzau, atleisk man, aš tave 
įžeidžiau, nors tu mane labiau m y- 
lėjai, kaip manc motina. Nuo šian- 
dien aš būsiu kitas, tikras tavo 
draugas. Jėzau, padaryk, mane savo 
draugu“. Valandėlę gailėkimės savo širdyj. Pa- 
siruošta. Dabar ramiai ir rimtai galite eiti prie dva- 
siškos ugnies, atgailos Sakramento. Čia tegul dega 
mūsų nuodėmės ir tegul pražysta šventos gėlės. 
Visi už savo gerą išpažintį drauge sukalbėsime 
Tėve mūsų. A. 

4. Vėl sieloj Giedra 


Jaunieji mano klausytojai! Pradžioje nukeliau- 
kime į vieną Vokietijos miestą — Regensburgą, ku- 
riame yra šv. Emerano bažnyčia. Tos bažnyčios 
prieangyje prieš daug šimtų metų Didįjį ketvirta- 
dienį dideli nusidėjeliai laukdavo nuodėmių atleidi- 

mo. Tur būt tie atgailautojai virš durų abiejose 
pusėse buvo nupaišę Jėzaus ir Marijos paveikslą, 
"kuris atrodo tikrai senoviškas, nors neryškus ir nu- 
blukęs, nes daug šimtmečių jis išbuvo po kalkėmis. 
Mat, pradžioj jis buvo tikrai gražus, bet kai kurį 
"laiką tų paveikslų grožio niekas nebevertino. Juk ir 
Pažaislio bažnyčioj ir vienuolyne paveikslų nebran- 
"gino ir naikino. Tuomet tuos paveikslus užtepdavo 
kalkėmis. Ir taip užtepti jie išbuvo lig mūsų laikų, 
kai keli gražiųjų paveikslų mylėtojai įspėjo tose 
vietose galint būti paveikslų, atsargiai su peiliu nu- 
skuto. Nuostabu. Su džiaugsmu sušuko: — Mes 
atradome gražiuosius paveikslus, nors žmonės iš jų 
juokiasi. Dabar tie paveikslai saugojami ir niekuo- 
met nebebus sunaikinti, nes tai yra senų šimtmečių 
liudininkai. 

b Šiomis dienomis, malonieji klausytojai, jūs pri- 
"valote ką panašaus padaryti savo sieloj, panašiai, 
kaip anie dailininkai su paveikslais. Tai jūsų dar- 
"has atgailos sakramentą priimant. Jūs' jau gerai 
žinote, jog ir jūsų siela yra didžiai gražus paveiks- 
Jas, panašus į Dievą, kuris savo begaliniu grožiu at- 
sispindi jūsų sieloj. Mūsų sielos yra spindintis Iš- 
"ganytojo paveikslas, Kristaus kraujo lašeliais iš- 
puoštas. Jūsų sielos yra šv. Dvasios indu, kuriame 
"sukrautos, kaip auksas žvilgančios Dievo malonės. 
Bet, deja, kaip išrodo šis nuostabus paveikslas kai 
kurių vaikų sielose. Jis yra užtrintas visokeriopo- 
is bjaurybėmis, Giliau įsižiūrėję jūs galite pama- 
į vieną sielos brūkšnį raudoną, kaip kraują, tai 

koliojimasis, keiksmai ir peštynės vienų vaikų su ki- 
tais, tai yra įžulus nepaklusnumas tėvams, kada jie 
užkaitina šiems širdis! Kitas bruožas atrodo gelto- 
nas—ar tai nėra geltonasis pavydas ir niekingas 
džiaugsmas iš artimo nelaimės, Toliau vėl matyti 
pilkas kleksas, tai ne juodas ir ne baltas, bet savo- 
tiškas, neapsakomas — tinginys, kurs nepajudina 
savo valios rimtiems darbams. 

Toliau vėl blizga žaliai, mėlynai, violetiniai ir 
dar kaip kitaip: tai melagiai vaikai, kurie į viso- 
kius klausimus gali visada pataikyti, kaip kuomet 
reikia. Bet ką dar galima pamatyti? — Juoda kaip 
anglies dėmė! Ar tai galima, kad vaikai jau būtų 
savo dieviško panašumo sielos paveikslą mirtina 
nuodėme taip baisiai sutepę, kad nieko iš jų dieviš- 
ko nebebūtų galima bepažinti? Gaila ir graudu nu- 
stoti dangiško grožio paveikslo... 

Bet nenusiminkite, nors yra ko nuliūsti. Šis gra- 
žusis jūsų sielos paveikslas turės būti vėl atgražin- 
tas. Tik leiskite nukaišti nuodėmių kalkes, o siela 
vėl suspindės tokiu nekaltumu, kaip ką tik po 
krikšto buvo. 

Dabar galite suprasti, ką atgailos sakramentas 
iš sielos padaro. Čia nuskaistinama, nes visos nuo- 
dėmės atleidžiamos, subjaurinta siela vėl Dievo kū- 
dikiu tampa, reiškia atgauna malones, kurias bu- 
vo praradusi. Taip! Sielos skaistumas sugražina- 
mas su Dievo malonės pagalba, bet mes turime no- 
rėti ir toliau jį gražinti. Sielai puošti teptukas yra 
pamirkomas dieviškojo Išganytojo kraujuje, kuris 

šv. Komunijoj yra išliejamas atgaivintame sielos 
paveiksle, Mes dabar turime atsižymėti visus Kū- 
dikėlio Jėzaus bruožus. Bet ir taip papuošta siela 
negali palikti be rūpesčio. Ji kasdien turėtų būti 
puošiama gerais darbais, kad mes, kaip sako šv. 
Paulius, pasikeistume iš skaistumo į skaistumą. 
Kartais sieloj taip sunku ir liūdna, kad nei ki- 
tam negalima pasakyti, nei nusiraminti. Ateikite 
tada prie Jėzaus per išpažintį, Jam pasiguoskite ir 
tuoj geriau pasidarys. Siela po išpažinties pasidaro 
panaši į nugiedrėjusį dangų. Ką tik čia pilki debe- 
sys slankiojo, vėjas ūžė, lietus lijo, perkūnija skal- 
dė. Praėjo. Padangėj vėl saulės spindulėliai suži- 
bėjo, ramu ir giedra pasidarė. Taip yra ir sieloj po 
gerai atliktos išpažinties. Prieš ją gal ir baisu buvo, 
bet po jos tik malonu, gera, giedra. Ypač jums, jau- 
nieji klausytojai, tokios sielos giedros nuoširdžiai 
linkiu, kad niekuomet audros nesiaustų, o tik giedra 
jūsų sieloj viešpatautų, kaip ramią vasaros naktį... 
A. 


42, Mano Žvakė 


Jėzau, prie manęs ateiki, 
savo meilės man suteiki... 


Mielieji Kristaus jaunuoliai! Matau nušvitusius 
jūsų veidelius, džiaugsmu spindinčias akutes ir... 
Dar daugiau... Ramu. Klausaus. Lyg girdžiu Kris- 
taus Kūnu ir Krauju pasotintų jūsų širdžių plaki- 

mą: tuk tuk tuk. Taip. Tikrai jūs džiaugiatės, nes 
yra kuo džiaugtis. Laimingesnės dienos neturėsite 
Savo gyvenime ant žemės. Laimingi ir linksmi būsi- 
te, kaip su Jėzumi danguje gyvensite, Šiandien esa- 
te dangiškojo Rojaus prieangyje. Jūs turite Jėzų ir 
Jėzus jumyse gyvena. Čia telpa visa laimė. Kai 
žmogus yra labai laimingas, jis viską užmiršta ir | 
užsimiršta, nes laime gyvena. Jūs šiandien ir esate 
taip laimingi, nes pats Jėzus jums tą džiaugsmą 
teikia, bet nenorėčiau, kad jūs visiškai užsimirštu- 
mėte, kaip bus toliau. Šią valandėlę pagalvokime, 
kaip toliau reiks gyventi, kad toki pat laimingi lik- 
tumėt, kaip šiandien esate. 

Aš žinau, kad jūs jau padėkojote Jėzui už Pir- 
mąją Komuniją, dieviškąją dangaus dovaną. Nu- 
jaučiu, kaip jūs kalbėjotės su geruoju Kristumi, ką 
Jam sakėte ir ko prašėte. Gražu. Leiskite ir man 
dar kelius žodelius pasakyti, 

Eidami Pirmosios Komunijos turėjote gražes- 
nius rūbelius, naujus batelius, mergaitės su gėlių 
vainikėliais ant zalvų, ant rankų laikėte apsivynio- 
je Dievo Motinos Marijos rožančių. Bet vieną daik- 
tą jūs visi turėjote tokį pat. Kas tai? Įspėjate — 
žvakė. Kodėl jūs einate prie Pirmosios Komuni- 
jos su žvake rankoje? Gerai, papasakosiu, Jūs esa- 
te matę krikštijant mažus vaikus. Kai jūs buvote 
mažiukai ir jus kunigas pakrikštijo. Ką kunigas 
įduoda kūdikiui į rankas tuoj pakrikštijęs? Matėte, 
kad jis įduoda degančią žvakę. Tai yra krikšto žva- 
kė, pirmoji mūsų gyvenimo žvakė. Tos žvakės lieps- 

na išreiškia Dievo malonės šviesą, kurią gauna 
kiekvieno apkrikštytojo širdis. Prieš krikštą mūsų 
širdis yra juoda ir sutepta, bet po krikšto tampa 
skaisčiai spindinti. Uždegta krikšto žvakė aiškiai 
tai parodo. Pirma ji nedegė, bet dabar liepsnoja. 
Pirma mūsų tikėjimo šviesa buvo užgesinta, dabar 
ji veržiasi į Jėzų Kristų. Tą tikėjimo šviesą, kurią 
gauname per krikštą, negalima užgesinti, bet dar 
labiau šviečiančią nunešti dangaus Viešpačiui, Jė- 
zui Kristui, Marijai ir visiems šventiesiems. 

Štai jūs augate ir stiprėjate. Kartu didėja ir jū- 
sų tikėjimas, Dievo malonė veda mus vis arčiau 
dangaus. Šiandien jūs jau įžengėte į neapsakomojo 
dangaus prieškambarį. Šiandien parodėte Dievui, 
kad jūsų pirmoji krikšte gauta šviesa neužgeso, bet 
dar šviesiau dega... Tie, kurių tikėjimas užgeso, čia. 
nepasirodė. Jūs gi džiaugdamiesi atėjote. Atėjote 
pasakyti Dievui, pareikšti Jam savo karštą tikėji- 
mą į Jį. Pasakėte, kad tikite ir į Švč. Sakramentą, 
ne tik tikite, bet panorėjote Jį į savo jaunas širdis 
paimti. Kartu atsinešėte ir pirmąją — krikšto žva- 
kę. Nesvarbu, kad tai kita žvakė, bet ji tą patį reiš- 
kia. Matau jūsų eiles, — visų rankose tikėjimo ir 
šviesos ženklas — žvakė, Prieš Komuniją užside- 
gėte ją iš Amžinos lempelės liepsnos. Kaip ta lem- 
pelė nuolat dega prieš Švč. Sakramentą, taip ir 
jūsų tikėjimas į Švč. Sakramentą nuo šiandien dar 
labiau liepsnos. Kas dega, tas šildo ir kaitina. Jėzus 
šv. Komunijoj tikrai maloniai šildo, tik ne kūną, 
bet sielą. Tą dievišką šilumą dabar jaučiate ir vi- 

suomet jausite, kai tik šventai Jėzų priimsite Ko- 
munijoj. Tai bus visuomet, kai tik degs jūsų antroji 
žvakė, arba Pirmosios Komunijos žvakė. 

Komunijos žvakės istorija nesibaigia šia diena. 
Šią žvakę jūs turite pasilikti tolimesniam gyveni- 
mui. Ji turi būti jums brangi. Malonu būtų girdėti, 
jei jūs visi šią žvakę gražiai užlaikytumėte visą 
savo gyvenimą. Kai kurie vaikai taip ir daro. Pir- 
mosios Komunijos žvakę parsinešę padeda pato- 
gesnėj vietoj: pakabina prie savo lovelės ar padeda 
į savo daiktų skrynelę, kad nesugestų. 

Vėl gyvenate, kartais prisimenate savo Pirmo- 
sios Komunijos žvakę. Paklausiate savęs: ar neuž- 
geso anas šventas tikėjimas, kurį gavote per krikš- 
tą ir kurį taip jautriai atnaujinote ir pagilinote pri- 
imdami Pirmąją Komuniją. Štai dabar Viešpats 
siunčia savo angelą iš dangaus, kurs kviečia jus ke- 
liauti pas save. Kas dabar ves jus? Kas rodys kelią, 
apšvies takelius? Prisimenate savo Pirmosios Ko- 
munijos žvakę — pasiimate ją. Dabar ta pati Pir- 
mosios Komunijos žvakė tampa Paskutinės jūsų 
Komunijos žvakė. Kaip per Pirmąją Komuniją ji 
švietė jūsų sielai tolimesnį žemės gyvenimą, taip 
dabar apšvies amžiną kelionę. Matote, ši žvakė taps 
jūsų mirties ir dangaus gyvenimo šviesa. Kaip 
prasminga turėti savo Pirmosios Komunijos žvakę! 

Įsivaizduokite, kad esate seneliai, gulite mirties 
patale, taip sunku, baisu... Bet štai paduoda jums 
Pirmosios Komunijos žvakę... Suspaudžiate stings- 
tančiomis rankomis ir prisimenate šią laimės dieną, 

| kai Jėzų priėmėte, džiaugiatės, ką Jėzus jums buvo 
. prižadėjęs. Tas prisiminimas suteikia jėgų ir jūs su- 
. stiprėjate. Čia tuoj ir Paskutinioji Komunija. Jūsų 
. siela laimėjo. Trejopa žvakė neužgeso, bet dega ir 
šviesdama veda jus į laimingą amžiną gyvenimą. O 
| laimė! Taigi žvakė neduoda tik šia diena gyventi, 
bet ji moko tinkamai visą gyvenimą sutvarkyti. Pa- 
siryžkim visuomet išlaikyti šviesiai degančią tikė- 
| jimo, Dievo ir artimo meilės žvakę. Kad tai pavyk- 
“tų, kartu sukalbėkime trumpą maldelę Sveika Ma- 
rija. A. 


43. Neišgriaunama Pilis 


. 
4 
| 
. 
4 
| Daugelis jūsų esate keliavę po gražiąją mūsų 
tėvynę. Stebėjote, kaip blizga patvinę ežerai, ža- 
liuoja miškai, žydi gėlės... Bet visų akys labiau- 
| siai nukrypdavo į kalnus, kurie piliakalniais vadi- 
nasi. Gal yra jų ir jūsų apylinkėj. Jei kas nematė ir 
nelankė, tai bent girdėjo ar skaitė jų padavimus. 
Visų akyse stovi darbščių lietuvių rankų supilti 
kalneliai: Merkinės, Pūnios, Birštono, Pilėnų, Ve- 
| liuonos, Šatrijos, Džiugo ir t.t. Kodėl juos pylė, visi 
"gerai žinote. Čia statė pilis, degino ugnis ir darė 
ženklus priešui artėjant, budėjo Tėvynės sargyboj. 
Lietuvių pilis zyvai gali pavaizduoti mūsų sielą. 
Ė Priešai, norėdami nukariauti tautą, pirmiausia 
stengiasi paimti pilis, Ar sielos pilys neturi priešų? 
“O, kur neturės, ir kiek dar daug. Mūsų sielą puola 
" tūkstančiai įvairių gudragalvių nevidonų. Visas 

margasis gyvenimas nusėtas sielos žudikais. Jų 
slankioja namuose, kelyje, mokykloj, žaidžiant ir 
ilsintis... Kartais jie kaukia kaip vilkai,tykodami 
mus praryti, kartais švelniais žodeliais prašneka 
draugo lūpomis. Bet tikslas tas pats — pražudyti 
sielą. 

Smarkiai priešai puldavo senovės lietuvius ir 
griaudavo jų pilis. Bet narsūs mūsų broliai nepa- 
siduodavo — ritindavo rąstus nuo pilies kalno, Jie- 
davo verdantį vandenį, akmenis svaidydavo, bet 
apie pasidavimą nė kalbos! Tada priešai šaukdavo 
—čia neišgriaunama pilis! Kai jėga neįveikdavo, tai 
griebdavos gudrybės. Apsupdavo pilį iš visų pusių 
ir laikydavo neišleisdami nė vieno žmogaus. Taip 
tęsdavosi kelius mėnesius. Pilies gynėjai pritrūk- 
davo maisto ir vandens, nusilpdavo ir be vargo pa- 
tys pasiduodavo išbadėję ir išvargę: Išalkintus ka- 
rius priešas tuoj paimdavo į nelaisvę ar išžudydavo, 

Mielieji klausytojai, ar nenuvokiate, kad taip 
įvyksta ir su mūsų sielos pilimi. Ji tada lengviausiai 
įveikiama, kai dvasia kenčia alkį ir troškulį. Nesi- 
stebėkite, jaunieji klausytojai. Jūsų sielos dažnai 
šiandien pratinamos ar net verčiamos badauti. Ar 
nejautėte tingų savo širdies balsą, nerangumą, kai 
ruošėtės eiti prie Dievo stalo, tai buvo pirmas žen- 
klas sielos alkimui paskelbti. Gal jau pas kai ku- 
riuos tas badas jau tęsiasi kelius mėnesius, o gal 
jau metus. Ne, jūs to dar nežinote, bet pasėta sėkla 
greit keroja ir užauga dideliu medžiu. Juk mes į 
dieną kelius kartus maitiname ir girdome savo bro- 


160 


lį asilą — kūną, bet kiek kartų pasotiname to kūnė 
valdovę sielą? Ar neraustame tai prisiminę? Ar 
nežvanga priešo retežiai, kurie greit gali būti už- 
nerti ant išbadėjusios mūsų sielos. 

Jaunuoliai ir jaunuolės! Šiandien noriu jums 
skelbti, ne, noriu kartu su jumis kartoti — mes 
ilgiau nebadausime ir netrokšime! Kas yra mūsų 
sielos dvasiškas penas? Aišku. Pats Jėzus Kristus 
šv. Komunijoj. Klausykimės, supraskime jo džiugi- 
nančius žodžius: „Aš gyvenimo duona,kas 
ateina pas mane, tas nealks, ir kas 
tikiį mane niekuomet netrokš“. Koks 
geras Jėzus ir kaip brangus jo maistas. Kitoj vietoj 
jis vėl tai kartoja, aiškiau pasakydamas, kas bus 
. tas maistas, nuo kurio nemirs: „Iš tikrųjų, iš 
tikrųjų, sakau jums, jei nevalgysi- 
te žmogaus Sūnaus kūno ir negersi- 
te jo kraujo, neturėsite savyje gy- 
venimo. Nes mano kūnas tikrai yra 
valgis, ir mano kraujas tikraiyra 
gėrimas“ (Jon. 6). 


Ar begali būti aiškesnis liudijimas ir branges- 
nis palikimas. Pats Jėzus duoda save mūsų sie- 
lai maistu, kad ji nealktų, o išalkusios neužval- 
dytų piktasis, t. y., nuodėmė ir gyvenimo nedo- 

rybės. 

Iš to, kas lig šiol pasakyta, nebegalite abe- 
joti, kaip svarbu dažnai eiti prie šv. Komunijos. 
„ Tik Komunija palaiko mūsų sielos gyvybę, jėgą 

ir grožį. Dažna Komunija yra apgultai pilies įgu- 
lai iš dangaus numetama mana. Dabar apgultus 
karius aprūpina maistu ir visokiais reikmenimis 
lėktuvais. Bet ir Dievas nepamiršta savo karalys- 
tės karių, jis juos aprūpina dvasišku maistu, daž- 
nai prie Komunijos kviesdamas, 


Dažna Komunija ne tik saugo mūsų sielą, bet 
ir puošia ją, Pažįstu vaikų, kurie dažnai eidami prie 
Komunijos iš pikčiurnų pasidarė švelnūs ir malo- 
nūs, iš tinginių — įpratę dirbti, iš nepaklusnių — 
klusnūs. Tokių jaunuolių akys linksmai žiba, min- 
tys dažnai į dangų kyla, žodžiais Dievą garbina. 
Pasitaiko būti neramiems, nuliūstate ir nepaten- 
kinti... Skubėkite į bažnyčią, prieikite išpažinties, 
priimkite Komuniją ir vėl atsinaujinkite, kaip pa- 
vasario gėlelė, vėl čiurlensite, kaip skaidrus upelis. 


Augant kūnui ir siela daugiau priešų sutiks. 
Kas padės tada jūsų dvasiai į gera pakrypti, kas 
išmokys kenčiant džiaugtis? Atsakymas tas pats 
— dažna Komunija. Bus sunku dirbti, nepasiseki- 
mai persekios, nelaimės aplink jus skraidys, kaip 
šikšnosparniai, ir tada tikras apsigynimo ginklas 
— dažna Komunija. Bet kaip dažnai eiti? Juo 
dažniau, juo geriau — kad ir kasdien. Bet ne re- 
čiau, kai kartą į mėnesį. Tai jau nevadinsis daž- 
na Komunija. Reiktų dažniau. Stiprinkitės kas 
savaitę, prieš didesnes šventes ar dažniau, niekas 
jūsų sielos pilies neišgriaus. Viešpatie, laimink mū- 
sų didžius pasiryžimus, A. 

4. Dievas su Mumis ir Mumyse 


Septyni šimtai metų prieš Išganytojo gimimą 
Žydų žemėje gyveno didis pranašas. Jo vardą visi 
esate girdėję. Jis vadinosi Izaijas. Pranašas Iza- 
Ijas labai daug pranašavo apie būsiantį Mesiją. Jis 
„Skelbė tai, kas turėjo įvykti po kelių šimtų metų, 
"nes Dievas jam buvo suteikęs pranašystės dovaną. 
Tarp kitų žinių, jis yra nusakęs ir Mesijo vardą: 
„Jis vadinsis „Emanuelis“, skelbė pranašas. 
Mes pakartojame — Emanuelis. Lietuviškai 
tai reiškia — Dievas su mumis! 
| Tokiu būdu visi gerieji žmonės sužinojo didelę 
ir malonią žinią: Ateis laikas, kad Die- 
vas gyvens su mumis ant žemės. 
Jis gyvens, kaip ir mes gyvename. Jis kalbės, 
aip ir mes vieni su kitais šnekamės. Papasakos 
Apie savo dangiškąjį Tėvą — Dievą, dangų, ange- 
Jus... Jis vargšams nusidėjėliams žmonėms atleis 
nuodėmes. Kaip mielai džiaugsis žmonės! Pagal- 
vokime, kaip jie laukė Mesijo. 
Kaip pranašas sakė, taip ir įvyko. Gerasis Iš- 
"ganytojas atėjo į pasaulį. Jis su savo motina Ma- 
ija ir globėju Juozapu gyveno Nazarete. Užau- 
s keliavo po visą šalį, mokė žmones, stebuklus 
ir barstė žmonėms savo gerumą. Tada gyve- 
„nę žmonės tikrai galėjo šaukti — Dievas su mumis! 
Ar mes negalime to pat sakyti — „Dievas 
5u mumis“. Taip. Ir mes galime ir turime tai da- 
tyti, kadangi Dievas altoriaus namelyje visada pa- 

šilieka su mumis. Ten, kur dega amžina ugnelė, 
jis pasirinko sau gyvenimą tarp mūsų — Dievas 
su mumis! Mes galime dar daugiau pasakyti... 
Ir jūs, mano mielieji Pirmosios Komunijos daly- 
viai, pirmą kartą gyvą Jėzų priimdami į savo šir- 
dis, galite daugiau pasakyti negu Dievas su mumis. 
Juk per Komuniją Išganytojas mumyse apsigyve- 
na. Mumyse! Ar tai gali būti, klauskime savęs, 
kad Dievas mūsų vargingose širdyse rastų sau pa- 
stogę... Taip tikrai yra, Džiaugsmingai plaka šir- 
dis, kurioje turi atrasti gražiausią ir tyriausią na- 
melį. To ir mes norime. Todėl mes taip karštai 
meldžiame, kaip tik galime, Kokie jūs laimingi bū- 
site Dievo vaikai. Jumyse dabar gyvens Dievas! 
Jūs būsite gyvasis Dievo namelis. Čia reikia rim- 
tai ir ramiai pamąstyti, kokia laimė ir džiaugsmas 
apglėbs jus. Prie jūsų širdžių dabar atskris an- 
gelų pulkai, lydės šventieji, nes Dievas pas jus 
ateis... 

Jūs tur būt esate matę dideles bažnytines iš- 
kilmes, kurios primicijomis vadinasi. Tada kuni- 
gas pirmą kartą vienas laiko šv. Mišias. Džiau- 
giasi parapija, visi žmonės, bet didžiausia laimė ku+ 
nigui, kurs savo žodžiais Dievą iš dangaus nukvie- 
čia ir visoms širdims maistą pateikia. Tada ku- 
nigas yra galingesnis už pranašą Izaiją, nes jis pa- 
sako Išganytojui: „ateik“ ir jis ateina. 

Jūsų šiandieninė Pirmosios Komunijos valanda 
yra panaši į kunigo pirmųjų šv. Mišių laikymo lai= 
ką. Ir jūs sakotei „Ateik, Jėzau mie- 

iausias, į mano vargšę širdį“, ir Jis 
paklauso, skubiai ateina, apsigy- 
vena, kalbasi, laimina. Ar begali būti 
„didesnis džiaugsmas ir laimė! Suprantu, kodėl nu- 
švitę jūsų veideliai, kodėl taip patenkinti... O jei 
bes atrasčiau. 

Ne jūs vieni žiandien džiaugiatės., Džiaugsmo 
ašarą braukia ir jūsų miela mamytė ir tėvelis, visi 
namiškiai ir artimieji. Juk jūsiškiai paskutinėmis 
savaitėmis daug meldėsi ir dabar meldžiasi už jus. 
Visi jie pasako Išganytojui labai daug svarbaus, 
kas jus gali nudžiuginti, ko Išganytojas šioj valan- 
doj laukia. Ar žinote, ką jūsų tėvai tyliai gerajam 
Išganytojui sako? Pasiklausykite: „Mielas Jėzau! 
Mes rūpinamės ir stengiamės, kad mūsų vaikai bū- 
tų tinkamesni tavo gyvenimo nameliai, Mes bu- 
"dėsime, kad piktasis ir blogieji žmonės jiems ne- 
pakenktų. Mes kasdien su jais melsimės, šv. Mi- 
šiose dalyvausime, dažnai ir pamaldžiai šv. Komu- 
„nijos eisime!“ Taip tą valandą šnekėjo jūsų tė- 
weliai Išganytojui. 

Ką mes pasakysime gerajam Išganytojui Kris- 
i? Ne ką kitą, kaip tą patį, ką pasakė ir jūsų 
tėveliai. Taip kalba jūsų kunigas klebonas, kuris 
jus priruošė prie tos šventės ir kuris jus taip myli, 
s jis yra jūsų dvasios Vadas, o jam rūpi, kad jūs 
itumėte geri ir šventi parapijiečiai. Taip kalbė- 
jo jūsų mokytojai, kurie jums gero linki, taip mąs- 
to visi tie, kurie yra bažnyčioj. Jėzus, išgirdęs to- 

kią mūsų kalbą ir šventus pasiryžimus, palaimins. 
Jis dabar tikrai yra su mumis ir mumyse. 

Pasikalbėkime valandėlę su geruoju Jėzumi pa- 
tys vieni, pasakykime, ką dar kiekvienas savo šir- 
dyj turime ir ko norėtume turėti. Ypač nepamirš- 
kime padėkoti Jėzui už šiandien gautą malonę — 
dangišką Svečią. Pasveikinkime jį taip, kaip kiek- 
vieno širdis moka sveikinti savo geriausius gera- 
darius. Jėzau, pasilik su mumis ir gyvenk mu- 
myse. A. 


45. Kelias Dangun 


Kai šv. Aloyzas buvo dar mažas ir išgirsdavo 
pasakojant apie dangų, jis greičiau troško užaug- 
ti ir pakilti į jį. Jis girdėjo, jog ten bus Jėzus, 
daug angelų ir būriai šventųjų, kurie tik šventas 
giesmes giedos ir Dievą garbins. Kiek paugėjęs 
pradėjo klausinėti, kur yra tas kelias, kurs į dan- 
gų veda? Ar tas vieškelis, kur vingiuojasi į kal- 
nus, už debesų... Aš ten bėgsiu, kad tik greičiau 
į dangų patekčiau. „Palauk dar, mažasis Aloyzai“, 
sakydavo jam vyresnieji, „kai priimsi Pirmąją Ko- 
muniją, tuomet tikrąjį kelią į dangų surasi“. Da- 
bar vaikui prasidėjo naujas gyvenimas. Dieną 
klausinėjo, galvojo, kuomet jis Pirmosios Komu- 
nijos sulauks, o naktį jau sapnuodavo ją priėmęs 
ir pamatęs baltomis rožėmis kelią išklotą į dan- 
gaus linksmybes. Prie ryto ir vakaro maldų pridė- 
davo ir maldelę, kad greičiau Pirmosios Komuni- 

“jos diena ateitų. Jaunuolis troško Jėzaus, ieško- 
jo kelio į dangų. 

Galite įsivaizduoti jo džiaugsmą, kai išgirdo pa- 
sakymą: ,„Aloyzai, tu greit jau prie Pirmosios Ko- 
munijos eisi“. Vaikas viską užmiršdavo: valgį, žai- 
dimus, vis ruošdavos prie Pirmosios Komunijos. 
| Visi stebėjosi tokiu jaunuolio karščiu. Jis džiau- 
gėsi, kad išsipildys jo didysis, iš vaikystės dienų 
įgytas troškimas — surasti kelią į dangų! Alo- 
yzas prisiruošė. Pirmosios Komunijos rytas išau- 
"šo. Naktį kiekvieną valandą nubusdavo ir vis 
melsdavosi, kad tik gerai šv. Komuniją priimtų. 
Eina Aloyzas į bažnyčią. Ką manote, ar ir dabar 
| jis dar klausia, kur kelias į dangų? Ne, mano ge- 
" rieji Pirmosios Komunijos priėmėjai! Jis pats 
jau žino ir nujaučia. Eina į bažnyčią, bet jau rodo- 
si, eina į dangų, nes juk šiandien pas jį Jėzus ateis 
ir apsigyvens. 

Ir iš tikrųjų. Užgieda vaikų choras, užgroja 
“ vargonai, lyg prie dangaus vartų Aloyzas atsira- 
do. Dabar jo sieloj jau dangus matosi, o čia tik 
angelų chorus girdi. Dar valandėlė ir Aloyzo šir- 
| dis bus dangus, nes į ją nužengs dangaus Viešpats 
Jėzus... 

Pagaliau per šv. Mišias išsipildo jo šventasis 
“ troškimas — jis priima Komuniją — Jėzų. Užten- 
"ka. Aloyzui aišku pasidarė, nebereikia klausti ke- 
"lio į dangų. Jis jau žino, šiandien, šią valandą jis 
tuo keliu pradėjo eiti, pirmą žingsnį žengė. Jau- 
" nuolis iš džiaugsmo kalbėjo, šaukte šaukė, kad ir 

kiti girdėtų — kelias į dangų per Jėzų 
šv. Komunijoj! 

Šiandien mes žinome, kad tai tiesa, Aloyzas yra 
šventas ir gyvena danguje, jau ne sapne, bet tik- 
rumoj. Jis su pasigėrėjimu stebi jūsų būrį, pradė- 
jusį žengti tikrąjį kelią į dangų. 

Bet gal dar maža to pavyzdžio. Prisiminkime 
kitą dangaus gėlelę, kuri į dangų nuėjo taip pat 
per Jėzų šv. Komunijoj. Tai šv. Teresėlė Kūdikė- 
lio Jėzaus. Ji taip pat dar mažutė būdama žiūrė- 
davo į žvaigždeles, net matydavo savo vardą ten 
užrašytą. Ji troško šv. Komunijos ir dangaus. Ir 
Aloyzas ir Teresėlė ir milijonai kitų dangų pasiekė 
per dažną šventą Komuniją. 

Dabar galite suprasti, kokią laimę jums Dievas 
šiandien teikia, ateidamas šv. Komunijoj. Jis jus 
pastato į tikrąjį kelią, duoda geriausią Vadovą į 
dangaus laimę. Bet dar ne viskas. Jūs pažįstate 
ir tokių, kurie taip pat priėmė Pirmąją Komuniją, 
bet kurie vis dėlto neina į dangų, nusigręžė nuo 
jo. Kas reikia daryti, kad ir su mumis taip ne- 
atsitiktų? Pirmiausia nukrypo nuo dangaus tie, 
kurie, priėmę Pirmąją Komuniją, greit ją užmiršo, 
daugiau nebeėmė. Taip negali būti! Kartą apsi- 
gyvenęs Jėzus nori ir toliau pasilikti, o kas jį iš- 
veja, tas tuo pačiu nusigręžia ir nuo dangaus, pa- 
meta tikrąjį kelią, vaikščioja šunkeliais. Ne taip 
elgėsi mūsų paminėti šventieji ir visi dangaus gy- 
ventojai. Jie, priėmę pirmąją Komuniją, artimai 
susibičiuliavo su Jėzumi, niekuomet nebeatsiskyrė, 

| tartum gyveno dangaus prieangyj ir dangiškos lai- 
mės priešaušryj. Jie prie Jėzaus Komunijoj eida- 
vo dažnai ar kasdien. Bet ir nepriimdami Ko- 
 munijos, jie dvasiniai jungdavosi su Jėzumi, suža- 
" dindami karštą norą ir troškimą, priimti jį. 

Vėliau nukrypo nuo dangaus tie, kurie šaltai 
priėmė Pirmąją Komuniją, o paskiau jei ir ėjo prie 
„ Dievo stalo, tai tik verčiami, be noro ir be supra- 
 timo. Kaip šventai reikia priimti šv. Komuniją, 
moko šventieji, kurie, Komuniją priimdami, viską 
užmiršdavo, tik Jėzaus meile degdavo... 

Šiandien pastebiu ir jūsų karštą meilę Jėzui šv. 
Komunijoj. Todėl padarykime stiprų ir nebeat- 
šaukiamą pasiryžimą taip šventai priimti kiekvieną 
šv. Komuniją, kaip priima šventieji, kaip mes pri- 
imame pirmąją Komuniją. Priimkime taip daž- 
"nai, kaip ją priimdavo visi dangaus gyventojai. 
" Šventa ir dažna Komunija nuves mus tikru ir leng- 
vu keliu į Dievo dangų... Dieve, laimink mūsų pa- 
siryžimus! A. 


46. Stebuklinga Duona 


Jaunuoliai ir iaunuolės! Iš šv. Istorijos jūs ge- 
rai atsimenate, kaip Jėzus Kristus, gyvendamas 
"ant žemės, stebuklingai padaugino duoną. Štai 
paties šv. Rašto žodžiai: „Ir, liepęs miniai atsisėsti 
žolėje, jis paėmė penkis kepalus duonos ir dvi žu- 
vi, pažvelgė į dangų, palaimino, laužė ir davė duo- 
"nos mokytiniams, o mokytiniai minioms. Ir visi 

valgė ir privalgė. Ir surinko, kas buvo likę trupi- 
nių, dvylika pilnų pintinių. Valgiusiųjų gi skaičius 
buvo penki tūkstančiai vyrų, be moterų ir vaikų“ 
(Mat. 14, 19-20). Šitas Kristaus stebuklas moko 
mus trijų tiesų, kurias ir pasvarstysime: 

1. Duonos padauginimas primena šv. Sakra- 
mentą, 


2. Stebuklingas pasotinimas parodo kūno ir sie- 
los pasisotinimą, 


3. Šis stebuklas ragina bendrai artintis prie 
šv. Komunijos. 

1.  Malonūs klausytojai! Kristus atėjo į pa- 
saulį dėl žmonių meilės. Bet ir ant žemės Jėzus 
žmonių labai gailėjosi. Stebuklingas duonos ir žu- 
vų padauginimas parodo tą nepaprastą Kristaus 
meilę. Tuo stebuklu Jis norėjo pabrėžti ir kitą 
svarbią tiesą — savęs palikimą Šv. Sakramente, 
t. y., Šv. Sakramento įsteigimą. Šitame stebukle 
panašiai darė, kaip darė per paskutinę Vakarienę. 
Kristus paima duoną į savo rankas, kad paro- 
dytų turįs galios daryti stebuklus.  Paskiau pa- 
žvelgė į dangų, kad parodytų, jog Dievas yra visų 

„ gėrybių šaltinis. Jis dėkojo už tuos, kurie valgys 
ir bus nedėkingi. Laužė ir laužydamas savo ran- 
kose daugino duoną ir davė savo mokiniams, kad 
jie, tarsi kunigai, išdalytų žmonėms. Didelė dau- 
gybė žmonių valgė, visi buvo sotūs, ir dar daug 
liko. Visi supranta, kad gyvoji duona, tai yra šv. 
Sakramentas bus stebuklingas valgis, kurį visi val- 

gys, bet kuris niekad nesibaigs. Ir štai jūs šian- 
dien maitinatės tuo valgiu jau kelintą ar kelioliktą 
kartą. 

2. — Antra, šis stebuklas primena didelę šv. 
Sakramento galią. Jis pasotina kūną ir sielą. Pa- 
daugintoji duona pasotino tik kūną, dabar šv. Sa- 
kramentas, gyvoji duona, ypač pasotina žmogaus 
sielą, nes Komunija yra dvasiškas sielos penas. 
Be maisto žmogus negali gyventi, bet ir be dvasios 
peno siela lieka silpna. Nusilpusi dvasia naikina 
ir kūną. Todėl kas šventai priima Komuniją, tas 
stiprina ir savo kūno jėgas. Yra buvę daug atsiti- 
kimų, kada ligonys ilgai gyvendavo vien tik Ko- 
muniją priimdami, nieko kito nevalgydami. Tai tik- 
rai stebuklinga duona — Jėzaus Kristaus Kūnas 
ir Kraujas. 

Kokią dvasišką naudą teikia šis Sakramentas, 
sunku ir apsakyti. Jūs visi gerai žinote, kad Ko- 
munija daugina pašvenčiamąją malonę, silpnina 
piktus geidulius, naikina mažas nuodėmes, saugo 
nuo sunkių. Šv. Komunija berte apiberia žmogų 
gausiomis malonėmis. Teisingai ji vadinama gyvy- 
bės duona, nes visokeriopą ji gyvybę teikia. . Dė- 
kokite Jėzui už taip brangų maistą! 

3. — Pagaliau, stebuklingas duonos padaugi- 
nimas ir išdalinimas ryškiai ragina mus bendrai, 
būriais artintis prie Dievo stalo. Juk Jėzus galėjo 
pasotinti kiekvieną atskirai, bet ne taip Jis pasiel- 
gė. Jis liepė visiems susėsti, išdalino, ir visi bend- 
rai valgė. Tuo jis parodė, kaip Jam patinka, kad 

žmonės Jį bendrai garbina, ypač kada Jį priima 
bendrai šv. Komunijoj. Jūs, malonieji jaunuoliai, 
Angelaičiai, labiausiai galite tuo džiaugtis, nes jūs 
beveik kiekvieną mėnesį bendrai einate prie Dievo 
stalo. Todėl jūsų bendroji Komunija Jėzui labai 
patinka... Neatsisakykite nuo jų dėl kokių menkų 
kliūčių, bet noriai eikite prie Viešpaties, imkite Jį 
į savo širdis, prašykite sau reikalingų malonių. 
Bendroji jūsų mėnesinė Komunija turėtų pasida- 
ryti džiaugsmingiausia jūsų gyvenimo valandėlė, 
kurios reiktų laukti, ilgėtis ir per visą mėnesį ruoš- 
tis. Kas uoliai dalyvauja toje šventėje, tasai gaus 
tikrą džiaugsmą nesibaigiamame pokylyje — Dan- 
gaus Karalystėje. Mėnesinės ir dažnesnės jaunimo 
Komunijos turi pasidaryti nuolatine dvasine mo- 
kykla. Jei jūs neapleisite tos pareigos, neapleis 
ir jūsų Dievas. Todėl visomis jėgomis stenkitės 
surasti laiko ir galimybės dalyvauti savo ange- 
laičių Pulko ar šiaip vaikams suruoštoj bendroj 
Komunijoj. Iš anksto paskirkite tas Komunijas 
gražioms savo intencijoms, šventiems norams, 
o palaima plaukte plauks, ko nuoširdžiai visiems 
linkiu. A. 


47. Gyvasis Vanduo 
Kaitrią vasaros dieną visi esate buvę ištroškę. 
Sušilę skubėjote prie upelio ar šulinio atsigerti. 
Jei mūsų krašte taip ištrokštama, kur nėra tokių 


didelių karščių, tai kaip norima gerti šiltuose pie- 

tų kraštuose, kamė saulė kepinte kepina. Teri dar 
prisideda kita nelaimė — mažai lyja ir todėl neuž: 
tenka vandens, nes išsenka ir išteklius, kurs esti 
surinktas iškastuose šuliniuose. Žmonės palieka 
be vandens ir privalo jo eiti jieškotis gana toli. 
Todėl šuliniai būdavo labai branginami, o prie šu- 
linių dažnai prisirinkdavo labai daug moterų, kur 
semdavos vandenį ir pasišnekėdavo. 


Kartą Išganytojas ėjo per šalį, kuri vadinosi 
Samarija. Jis ėjo pro šulinį, kurs vadinosi Jokūbo 
šulinys. Jėzus taip pat nuvargo, iškaito ir atsisė- 
do taip, kaip buvo prie šulinio. Jam besėdint atė- 
jo viena samarietė semtis vandens. Jėzus jai ta- 
rė: „Duok man gerti“. Moteriškė nenorėjo jam 
duoti gerti, nes žydai negerdavo iš samariečių in- 
dų, kuriuos laikė suteptais. Moteriškė nepažino 
Jėzaus. Jėzus atsakė jai: „Jei tu pažintumei Die- 
vo dovaną ir kas yra tas, kurs tau sako: duok 
man gerti, tu tikrai būtumei jį prašiusi, ir jis tau 
duotų gyvojo vandens“. Moteriškė vėl nesuprato 
ir sakė: „Viešpatie, tu juk neturi kuo pasisemti, 
o šulinys gilus, tai iš kur turi gyvojo vandens?“ 
Ji manė apie paprastąjį vandenį, bet Kristus atsa- 
kydamas jai tarė: „Kiekvienas, kurs ge 
ria šitą vandenį vėl trokš, o kas 
gers vandens, kurį aš jam duosiu, 
bus jame šaltinis vandens, trykš- 
tančio į amžiną gyvenimą“, 


Taigi Jėzus kalbėjo apie sielos troškulį, kurį ga- 

li numalšinti ne koks upelio ar šulinio vanduo, bet 
gyvasis vanduo. Kas tas gyvasis vanduo, kurį mi- 
ni Išganytojas? Čia Jėzus turėjo galvoj savo šven- 
tąjį mokslą ir dangišką malonę arba sielos pagal- 
bą, kurią gavusios mūsų sielos nieko kito nebe- 
trokštų. Paklausiu jūsų, kuomet mes daugiausia 
tokių malonių gaundme? Kada Išganytojas pa- 
girdo mus gyvioju vandeniu, kad mes daugiau 
nebetrokštumėm? Girdžiu jūsų atsakymą. Tai 
įvyksta per Komuniją. Šventoji Komu- 
nija, ypač dažna ar bent mėnesinė ir yra tuo šu- 
liniu, šaltiniu, iš kurio mes be perstojimo galime 
semtis gyvojo vendens arba Dievo malonės jau- 
noms savo sieloms. Mėnuo yra toks metų laikas, 
kad žymiai kas ant dangaus pasikeičia. Todėl nau- 
dinga, kad ir mūsų siela pasikeistų, išgerdama gy- 
vojo vandens, priimtų gyvąjį Jėzų į savo šrdį, kurs 
yra gyvybės ir malonių šaltinis.  Mėnesyj kartą 
susirenka draugijos pasitarti savo reikalais, tinka 
ir mums susirinkti kartu į bažnyčią pasimelsti, 
ir, kas svarbiausia, priimti šv. Komuniją. Jei mes 
ir dažniau atskirai priimdavome Jėzų į savo šrdį, tai 
mėnesyj kartą labai naudinga drauge su kitais ar- 
tintis prie Dievo stalo. Jėzus nori bendros maldos, 
jis nori ir bendrų šv. Komunijų. Juk Pirmoji apaš- 
talų Komunija, o Paskutinė Jėzaus vakarienė, kaip 
tik buvo bendra Komunija. Rodos, Išganytojas 
galėjo su kiekvienu apaštalu pasikalbėti, pasida- 
linti dangišku valgiu atskirai. Bet ne taip Jis 
pasielgė. Prie bendro stalo visi kartu priėmė Ko- 

“ muniją. Taigi pats Kristus ragina bendrai eiti 
“prie Dievo stalo. 


Toliau dar galime pridėti, kodėl naudinga bend- 
 roji šv. Komunija: 1. Geriau prisiruo- 
"šiame. Jei kas atskirai rengiasi priimti šv. Ko- 
| muniją, tai dažnai skuba, nė nepagalvodamas, kur 
jis eina ir ką jis daro. Jei jūs geriau pagalvosite, 
tai ir patys pasakysite, kaip sunku atskirai einant 
prie Komunijos pasiruošti ir susitelkti. Kas kita 
per bendrą Komuniją. Čia neskubama. Ta valan- 
dėlė pašvenčiama rimtam sielos atsigaivinimui,. 
Bendrai priimama dažniausiai per šv. Mišias, o lig 
Komunijos turima laiko gražiai paruošti savo šir- 
dies kambarėlį ateisiančiam Dangaus Svečiui. Ta- 
„ da ruošiasi kiekvienas atskirai ir visi kartu. Čia 
viens už kitą meldžiasi ir todėl geriau pasiruošia. 
Kad taip yra, patys žinote iš pirmos ir kitų bend- 
rų Komunijų. 


2. Švenčiau priimame. Pavieniui ei- 
dami prie Dievo stalo nematome savo draugų, ma- 
nome, kad tik mes vieni toki, todėl kartais šaltai 
Jėzų priimame. Kas kita, kai bendrai tai darome. 
Dabar matome rimtai susitelkusius savo draugus, 
" pažįstamus, pastebime jų rimtus veidus ir sielos 
džiaugsmą ir m=s panašiai užsidegame. Be to, 
bendrai einant niekas mūsų nestumdo, kaip pasi- 
taiko atskirai einant, nes mes laisvai, išskirti pa- 
" kviečiame Dievą į savo širdį. Dažniau mes priima- 

me ant altoriaus laiptų atsiklaupę, tuo parodyda- 

ini artimą savo bendravimą, su šv. Mišių auka, kuri 
ką tik ant altoriaus buvo atnašauta. 

3. Tinkamiau padėkojame, Su Jėzu- 
mi pasikalbėti ir tinkamai padėkoti yra didžiausias 
uždavinys priėmus Komuniją. Pavieniui priėmę, 
to dažniausiai neatliekame: skubame, bėgame, čia 
dar alkis kankina, na padėkoti ir nebėra kada. Žiū- 
rėk, nuo Dievo stalo vaikai jau ant šventoriaus 
sėdi, bulką ar riestainį įsikandę! Bendrai priim- 
dami, visi bendrai giesmėmis ar maldomis Jėzui 
padėkojame, pasiklausome jo kalbos. Tik po to ei- 
name prie savo kasdienių darbų. Juk dažnai yra 
balsiai perskaitomos maldos po Komunijos, prime- 
nama neužmiršti pasikalbėti su gyvuoju Jėzumi. 
Per bendrąją Komuniją išgirstame ir mūsų sielai 
pritaikytą pamokymą. Ilgiau sugaišta valandėlė 
mūsų sielai keleriopai atsilygina. 

4. Bendra mūsų Komunija uždega suaugusius 
karščiau priimti šv. Komuniją, nes jie pamatę mū- 
sų uolumą, patys atsimena savo jaunystės karš- 
tas Komunijas. Štai per bendras Komunijas mes 
tampame ir apaštalai. "Todėl nesiteisinkime dėl 
menkų priežasčių ir neapleiskime bendrų mėnesi- 
nių Komunijų, tada tikrai laimingi būsim. A, 


48. Dangiškas Vaistas 
Vienas šventas kunigas prieš pat savo mirtį 
pasakė: „Jei aš nebūčiau tapęs kunigu, būčiau nie- 


kam vertu autu pasidaręs“. Tada jį paklausė, ko- 

„dėl jis taip manąs. Kunigas paaiškino: „Mano 
sieloj rusena tiek daug visokių norų, kurie plėšte 
"plėšia mane prie pikto; mano pageidimai dažnai 
"esti taip stiprūs, jėgos prie gero taip silpnos, kad 
aš seniai būčiau paskendęs nuodėmėse, jei mano 
sieloj kasdien nebūtų tekėjusi gausi Dievo malo- 
"nės srovė, kuri katalikų kunigą persunkia. Kas- 
dien einu prie altoriaus, kasdien Jėzų šv. Komu- 
nijoj priimu. Tik čia randu jėgos savo geidulius 
nugalėti“. 
Kodėl jums tai papasakojau, jaunieji klausy- 
jai? Jūs nesate kunigais, bet turite savyj viso- 
piktų norų, kurie reikia nugalėti. Ir ne tik 
logi nugalėti, bet dar gerų savo sieloj išugdyti. 
patys esame silpni. Bet turime stipriųjų 
uoną —šv. Komuniją. Jei mes negalime 
dien, tai bent kas mėnesį sotinkimės gyvenimo 
duona, kad sustiprėtumėm. "Taigi šiandien per- 
svastykime — kodėl sunku būti ge- 
rais ir kas gali mums padėti likti 
gerais. 
“1. Iš jūsų veidų išskaitau abejojimą, lyg norite 
klausti, ar iš tikrųjų taip sunku gerais būti? Kaip 
jautė anas kunigas, taip einasi daugeliui žmonių. 
Kiekviename mūsų glūdi šventasis ir nusikaltėlis. 
Viskas priklauso nuo to, katras ima viršų. Jei ku- 
as kasdien turėjo kovoti, tai ir mes tos kovos 
engsime. Tikrai ne! Kodėl? Žmonių širdys 
palinkusios į pikta nuo pat jaunų dienų. Iš 
tai yra, visi gerai žinome, tai pirmųjų tėvų 

nuodėmės pasėkos. Tik prisiminkim mūsų pasi- 
ryžimus per paskutinę Komuniją padarytus, kaip 
sunkiai juos įvykdėm ar visiškai neįvykdėm. Juk 
kiekvieną rytą atsikeldami atsimindavote savo pa- 
siryžimą: pirmasis žingsnis greitas, pirmasis žo- 
dis Jėzui. Bet girdėjote ir priešingą balsą, kurs 
jums šnibždėjo, kaip žaltys Jievai: „Jaunas kvai- 
liuke, dar pagulėk, pasivoliok. Nedaryk to, ką tau 
kunigėlis patarė. Nieko blogo dėl to nebus, juk 
niekas taip punktualiai nesikelia!“ 

Juk per paskutinę išpažintį pažadėjote Išgany- 
tojui nemeluoti, prieš piktas mintis kovoti, bet kaip 
dažnai vėl tą patį pakartojote, Kas gera žinote, 
bet nedarot. Taip einasi daugumai žmonių. 

2. Ką todėl turime daryti? Kas gali pagelbė- 
ti, kad darytumėm tai, kas gera. Jei susergi — 
kvieti gydytoją. Kai mes klystame gero kelyje, tai 
reiškia serga siela, kuriai reikia kviesti sielos gy- 
dytoją, kurs patartų ir pagydytų. Vienintelis tik- 
ras sielos gydytojas gali būti dangiškas gydytojas 
— Jėzus Kristus. Šv. Augustinas sako: „Jei tavo 
siela serga, pasikviesk Jėzų, pasveiksi“. Išgany- 
tojas suteiks dangišką vaistą, jei tik tu pasisotin- 
si Jo meilės puotoj. Taip. Šv. Komunijoj glūdi 
stebuklinga jėga. Pats Jėzus tai pasakė: „Kas 
valgys tos duonos, tas turės gy- 
venimą“, tai reiškia to siela pasveiks ir galės 
gera daryti, gaus malonės su Jėzumi danguj gy- 
venti. Pasimokykime iš pavyzdžių. 

Esate girdėję šv. Pranciškaus Salezo vardą. 

Tai buvo šventas vyskupas. Iš jo veido ir balso 
„ sklido švelnumas ir malonumas taip, kad daugelis 
mąstė Išganytoją matą ir girdį. Bet ir jis, kaip 
4 Išganytojas, turėjo savo priešų. Vieną kartą Pran- 
 ciškų įžūlus vyras labai iškoliojo. Šventasis ra- 
: miai išklausė ir draugiškai jam tarė: „Aš Dievui 
prižadėjau nė žodžio netarti, kai būsiu susijaudi- 
„nes, tai yra būdas pyktį į tylą paversti“. Kartą 
. jam priešai įdavė nuodų, bet ir tada jis nė trupučio 
. nesupyko, nors dėl to daug iškentėjo. Jis už tai at- 
silygino naujomis geradarybėmis. Bet galite pa- 
„ manyti, jog šventasis iš prigimties toks švelnus 
buvo. Atvirkščiai. Pradžioje jis buvo didelis pik- 
| čiurna, daug jam kainavo pasidaryti tokiu švelniu 
" avinėliu. Po mirties gydytojai jo tulžį rado suak- 
" menėjusią, reiškia prigimtis buvo labai pikta. Iš 
| kur šventasis gaudavo jėgų nugalėti savo kietą pri- 
| gimtį? Jis pats yra atsakęs: kasdienė Komunija, 
| jį pakeitė. Priimdamas Jėzų nuolat meldėsi: „Jė- 
“ zau, ramusis ir nuolankios širdies, padaryk mano 
“ širdį panašią į savo“. Todėl per šv. Komuniją pasi- 
" darė ramus, stiprus ir meilus kunigas ir šventas 
vyskupas, 
Arba kas nesate girdėję apie šv. Augustiną. 
Jis ne visuomet buvo šventas. Savo jaunystėj jis 
buvo pamėgęs nuodėmių keliais vaikščioti. Labiau 
ir labiau jį rišo nuodėmių pančiai, nuo kurių ne- 
begalėjo atsipalaiduoti. Jis girdėjo nuolatinį vi- 
daus balsą: „Kelkis, pasitaisyk, pamesk nuodėmin- 
gą gyvenimą“. Bet jis vis negalėjo atsispirti įpro- 

| ekidasdikiiau satis kata kis ka iai ainiai i 


čiams, jis kartojo: „Tuoj, bet dar truputį pažai- 
siu“, Bet vieną kartą jam pasigirdo, kaip žaibas, 
šv. Rašto žodžiai: „Dabar yra laikas keltis iš nuo- 
dėmių miego“. Tą akimirksnį pasiryžo tapti ge- 
ru, bet pripratęs blogai gyventi, dar sunkią kovą 
turėjo laimėti. Kas jam padėjo. Atsako pats Au- 
gustinas: „Angelų duona davė man 
stiprybės gyventi, kaip angelai. 
Kasdieną gardžiavaus ir taip laimingas dieną iš die- 
nos gyvenau. Per gausiai tekėjo malonė iš dieviš- 
kos Širdies į mano sielą. Ir tuomet, kai pagundų 
audros šėlo, aš likau Jėzui ištikimas. Jo meilė yra 
stipresnė už geidulius“, Tokiu keliu iš nemažo nu- 
sidėjėlio liko didžiu šventuoju. 

Malonūs jaunuoliai! Tą gali paliudyti tūkstan- 
čiai kitų žmonių. Mintys apie Jėzų, Jo meilė ap- 
saugo mus nuo blogio. Ir tau dangiškasis gydy- 
tojas nori padėti, kai tu pas Jį ateini ir kaip aklas 
ant kelio maldauji: „Jėzau, Sūnau Dovydo, pasigai- 
lėk manęs!“, arba kai tu meldi, kaip anas pirklys: 
„Viešpatie, nesmi vertas, kad tu jeitum į mano šir- 
dį, bet tark tiktai vieną žodį, ir mano siela pa- 
sveiks“ — dangiškasis gydytojas pagelbės. 

Po to Išganytojas su draugais pas tave ateis, 
apsigyvens, išpuoš širdį... Jei jūs pastebėjote, kad 
sunku vienam geram išlikti, tai dažniau pas jį eik 
ir kalbėk: „Žiūrėk, mielas Jėzau, aš dar tebesu 
netvarkingas, savo tėveliams ir globėjams sudarau 
tiek daug rūpesčių, pagelbėk man būti geresniu ir 
doresniu. Palaimink mane, kaip anuomet laiminai 

kūdikius, kuriuos savo rankomis apkabinai, tada. 
aš džiaugsiuos ir kitus linksminsiu Viešpatyje“, A. 


49. Ryžkimės 


. Kodėl čia šiandien susirinkote, mielieji jaunuo- 
Ę liai? Kodėl neišbėgote į miškelius, pievas ir pau- 
“| pius? Juk ten vilioja jau įsirpusios uogos, akį trau- 
“kia žydinčios gėlės... Bet suskridote čia, prie Die- 
į vo altoriaus, prie šventų paveikslų... Girdžiu jūsų 
“ širdies atsakymą: 

. Čia mus sukvietė mūsų Gelbė- 
"tojas ir Prietelius Kristus; 

Mes norime Jam padėkoti. 

Iš tikrųjų, jaunieji dangaus piliečiai, Kristus 
yra jūsų gelbėtojas ir prietelis. Jūs būdami maži 
ir silpni žinote, kaip dažnai jums reikia suaugusių 
jų pagalbos, ypač kai norite toliau keliauti, daugiau 
mokytis ir tt. Jūs patys neapsirūpintumėte mais- 
tu, rūbais. Taip pat pagalbos reikalinga jūsų sie- 
la, kuri, kaip paukštelis, turi skraidyti, niekuo- 
| met nenutūpti ant žemės taip, kad nebegalėtų pa- 
“ sikelti. Jum reikia savo klaidas pataisyti, melstis, 
| eiti sakramentų; kai bus sunku — Kristus pa- 
| gelbės. 

: Vieną kartą pas Pilypą Nerijų atėjo jaunikai- 
tis, kurs su ašaromis skundėsi, kad dažnai vis į tą 


pačią nuodėmę įpuoląs. Jis kalbėjo šventajam: 
„O, kaip neapkenčiu tos baisios nuodėmės iš visos 
“širdies, bet pagunda ir palinkimas yra taip didelis, 

jog vis nupuolu“. Šventasis jį paguodė. Ką ma- 
note jis jam: patarė? Jis jam pasakė: „Eik prie 
Komunijos keturioliką dienų iš eilės, bus geriau“. 
Nusidėjėlis taip ir padarė. Ir štai viskas pasikeitė. 
Dažnai priimdamas švenčiausį Jėzų, susilpnino savo 
palinkimą į nuodėmę ir sustiprino valią prie gero 
taip, kad jaunuolis niekuomet į tą pačią nuodėmę 
nebeatkrito. 

Taigi, Išganytojas yra mūsų gelbėtojas ir drau- 
gas, kuris budi prie mūsų šalies, kad piktą nugalė- 
tumėm, dar dugiau — Jis padeda, kad mes džiaug- 
tumėmės nauju, gražesniu gyvenimu, kuris mu- 
myse prasideda. Jis yra tikrai džiūgaus gyvenimo 
teikėjas. 

Tikrai nuostabu. Jūs šiandien keliaudami į šią 
šventę gal buvote pikti, nepaklusnūs, bet dabar, 
priėmę Jėzų, tapote ramūs ir švelnūs. Jei pirmiau 
jūsų siela buvo panaši į nakties metamą šešėlį, da- 
bar liko kaip šviesi diena; jei joje buvo žiemos 
nuotaika, tai dabar pavasaris spindi. Kaip aukštas 
kalnas uolomis ir miškais apaugęs žiemą yra šal- 
tas, nemalonus, negyvas, atrodo ir visa gamta ap- 
mirusi ir negyva. Bet-kas kita pavasarį, kai visu 
grožiu pasirodo miškai ir pievos. Gėlės apdengia 
visą paviršių, o skraidą paukšteliai maloniai čiul- 
ba. Jei palygini, nenori tikėti, kad ta pati vieta 
čia yra. Kas pakeitė? Tai saulės darbas. Jos 
karšti spinduliai ištirpdė sniegą ir ledą, gėles ir 
žalumynus naujam gyvenimui prikėlė. 

Pagalvokite, vaikai, ką saulė padaro gamtoje, 

tą Jėzus padaro mūsų širdyse, kai mes Jį dažnai 
| įr šventai priimame. Jis ne tik išnaikina negera 
| ir pikta, ne. Jis daugiau padaro. Gražusis sielos 

pavasaris pražysta širdies daržely dorybių gėlė- 
mis, nes Išganytojas su savo malonės spinduliais 
“dažnai įsiveržia, pasilieka ir veikia, kaip ištikimiau- 
sias mūsų bičiulis. 
Jei Išganytojas sukuria mūsų sielose naują, 
“ gražų gyvenimą, jei mus gelbsti, tai mes esame 
Jam skolingi. Mes privalome Jam dė- 
koti, Jį mylėti ir Jam ištikimi 
būti. 
Ką reiškia dėkoti? Tai nereiškia tuščiažodžiau- 
| ti ir smarkiai šaukti, bet nuoširdžiai savo žodžiais 
| kalbėti ar padėkos giesmę giedoti. Dėkinga širdis 
atras žodžių. Gali sukalbėti ir apmąstyti, kad ir 
šios giesmės žodžius: 


Be Tavęs ašai nerimstu, 
nuolat nuliūdiman grimstu. 
Todėl Tau, saldi Paguoda, 
savo širdį atiduodu. 


i. Viename didmiestyje siautė baisi užkrečiamoji 

liga. Gailestingoji sesuo, kalbėdama rožančių, lankė 
ligonis. Kelyje ji susitiko netikėlį, kurs gerąją se- 
serį išplūdo, įžeidė ir išjuokė. Antrą rytą tą patį 
žmogų atnešė susirgusį į ligoninę. Ten nebuvo nė 
“ mažiausios laisvos vietos ir vedėjas norėjo išmesti. 
Kaip tik ateina vakar jo iškoneveikta gailestingoji 

sesuo. Kaip jūs manote ji su juo pasielgė? Ji pra- 
dėjo maldauti vedėją, kad priimtų ligonį; užleido 
savo lovą ir pati gulėjo ant grindų, nuolat rūpes- 
tingai jį slaugė, kol jis pasveiko. Bet vėliau ji pati 
susirgo ir mirė, nes užsikrėtė nuo to, kurį taip rū- 
pestingai slaugė. Dėkingas žmogus kas rytą gra- 
žių gėlių nešdavo ant gailestingos sesers kapo. Jau- 
dinantis įvykis. Gailestingoji sesuo meilingai glo- 
bojo savo priešą, kurs ją paniekino. Tik pagalvo- 
kime, suprasime, jog ir mes turime dar kilnesnį, 
begaliniai meilesnį, dėl mūsų pasiaukojusį, negu 
ana gailestingoji sesuo. Juk Kristus dėl mūsų buvo 
išjuoktas, paniekintas, prie kryžiaus prikaltas, mirė 
už mus visus. Jis savo mirtimi mus visus išgel- 
bėjo ne tik nuo laikinosios mirties, bet nuo baisios 
amžinos mirties. Jis mums naują amžiną gyvenimą. 
užtarnavo. Jis mūsų sielos maistu pasiliko, kad 
stiprintų ir palaikytų, Jis mūsų sielos bičiulis ir 
valgis. ž : 


Jei mes tik tai suprasime, tai galėsime nuošir- 
džiai kartoti: „Todėl Tau, saldi Paguo- 
da, savo širdį atiduodu!“ Iš dėkingumo 
ir meilės privalome Jam kiekvieną dieną naują mei- 
lės gėlę širdies daržely pasodinti, o dangiškasis so- 
dininkas ją globos ir ugdys. 

Taigi mūsų šventė buvo artimo susidraugavimo 
su geriausiu sielų prieteliumi Kristumi. Melskime 
tos dangiškos draugystės tolimesniam gyvenimui, 
sukalbėdami Tėve Mūsų. A. 

50. Garbinkite, Vaikai, Viešpatį 


Nukeliaukime šiandien į Palestiną — žydų že- 
mę, kurioj dabar dauguma arabų gyvena. Prieš du 
tūkstančių metų ten žydai savo tėvynėj gyveno. 
Tai esate girdėję mokykloj. Ta šalis brangi žy- 
dams, bet šventa ir mums krikščionims, nes joje 
“ vaikščiojo mūsų gerasis Išganytojas: mokydamas 
žmones, gydydamas ligonius ir prikeldamas numi- 
" rėlius. Jėzus gyveno Nazarete, bet yra išvaikščio- 
jęs visą šalį. Jis plaukiojo Genezareto ežere, kopė 
į Palestinos kalnus, vaikščiojo Pajordaniu ir t.t. 
Visi žydai, sulaukę 12 metų, turėdavo kartą 
“ metuose nueiti į šventą Palestinos miestą — Jeru- 
zalę. Mes žinome, kad ir Jėzus buvo ten nukeliavęs. 
“ Švenčių metu plaukte plaukdavo žmonių ir jaunuo- 
lių minios į Jeruzalės miestą, į didžiąją Jeruzalės 
bažnyčią. Iš visų šalių, per kalnus ir slėnius, gie- 
dodami šventas giesmes skubindavosi į tautos šven- 
„tes — Velykas. Keliaudavo įvairaus amžiaus 
žmonės, bet ypač išdidžiai ir džiaugsmingai eidavo 
jaunuoliai, pirmą tokią kelionę atlikdami. Nors to- 
| limas kelias nuvargindavo, bet jie nesiskųsdavo, 
o patenkinti bėgte bėgdavo į garsųjį miestą — Je- 
"ruzalę. Čia juos traukė didžiulė ir puošni Salia- 
mono bažnyčia, giedorių chorai, didingos visos tau- 
“tos maldos ir k. 
š Kai šiandien pažvelgiau į mūsų apylinkės kelius 
| ir takelius, susidarė įspūdis anos didingos kelionės 
| į Jeruzalę. — Jūs keliavote ne į Jeruzalę, bet į savo 

apylinkės miestelį. Bet ir jūs skubėjote ir paten- 
kinti, nes ėjote ir važiavote ne Senojo Įstatymo | 
bažnyčios lankyti, kur giedamos giesmės, degina- 
mos aukos... Atėjote ne į Saliamono, bet į paties 
Dievo Jėzaus Kristaus bažnyčią. Čia ne pasižiūrėti 
ar pasiklausyti atėjote, bet patys dalyvavote pa- 
maldose, giedojote giesmes... Ten vienas kunigas 
aukodavo deginamą auką, dabar jūs patys su ku- 
nigu atnašaujate Nekruviną Auką, Jėzų Kristų. 
Čia esate ne stebėtojai, bet dalyviai. 

Šiandien pasvarstykim — 1. Kodėl mes čia su- 
sirinkome, 2. Ką darysim sugrįžę. 

1. Prieš šią šventę buvo galima girdėti įvairių 
aiškinimų. Buvo tokių, kurie geriau bevelijo pa- 
žaisti, pasimaudyti, pauogauti... juk, sako, reiks 
anksti kelti, lig 9—10 val. alkti, o čia jau rytą taip 
norisi kirsti. Kiti skundėsi neturį kuo pasipuošti: 
švarkelis aptrintas, kelnaitės sulopytos, suknelė ne- 
benauja, batukai neblizga ar gal ir visai jų nėra. 
Kaip čia dabar dalyvausi šventėj basas ir nepasi- 
puošęs... Dar kiti teisinosi: mes piemenėliai, varg- 
šeliai, mums nereikia šventės, teeina tie, kurie vis- 
kuo pertekę. Bet dauguma nieko negalvojo — jie 
sakė: šiandien paskelbta visų vaikų šventė, tai ir 
mano šventė, nors aš ir piemuo, apiplyšęs ir nu- 
vargęs, bet turiu eiti ir dalyvauti. Juk Jėzus labiau 
žiūri į mano širdį negu į drabužius. Bet už tai aš 
baltai išsiprausiu, panages išsivalysiu, kojas nusi- 
plausiu... ir eisiu. Eisiu ne žmonėms pasirodyti, nė 
kitų pamatyti... Bet kad savo silpną širdį arčiau 

altoriaus ir Jėzaus atneščiau. Aš žinau Jėzaus norą 
pamatyti ir mano menką širdį. Jis galingas ir be 
galo geras apsigyvens mano vargšėj širdelėj, kuri 
pradės galingai plakti. Jie žinojo, ko renkasi į savo 
šventę. Jie nešė Jėzui savo jaunas sielas, kurios 
gal kelis mėnesius nebuvo buvusios arčiau Jo, iš- 
troško... Todėl šiandieną jos skuba prie Jėzaus, 
Kurs yra tikras sielų atgaivintojas. Dauguma jūsų 
tuo tikslu ir susirinkote į šią bažnyčią, prie alto- 
riaus, todėl priėmėte dangišką valgį, gyvybės duo- 
ną, klausėte šv. Mišių. Žodžiu, mes susirin- 
kome dvasiškai pasidžiaugti, sielą 
atgaivinti. Tik turėdami džiūgią sielą, galėsi- 
me po pamaldų smagiai pasilinksminti — tai bus 
antrasis mūsų šventės uždavinys.; 

2. Malonūs jaunuoliai! Įvykdę šios šventės 
abiejus uždavinius vėl sugrįšime į savo kasdienį gy- 
venimą. Čia mes pasidžiaugėm tik kelias valandas, 
o toliau prie savo darbų praleišime gal mėnesius. 
Todėl mūsų pasiryžimai sugrįžus iš šventės ir tu- 
. rėtų būti svarbiausias rūpestis. Ką mes veiksime 
| ir koki būsime? Mūsų tolimesni darbai bus įvai- 
rūs. Vieni padėsim namiškiams ūkio darbus dirbti, 
kiti prie amato dienas praleisim, treti globosite 
jaunesnius savo broliukus ir sesutes ir t.t. Bet gal 
daugiausia bus tokių, kurie ganys gyvulėlius, va- 
rinės avis, karvytes, dainuos piemenų dainas, šo- 
kinės per šokines, žais ir t.t. Visi, ką beveiktumėm, 
galime padaryti vieną galingą pasiryžimą — džiu- 
„ginti savo sielą. Kaip maloniai jaučiatės 

šią valandėlę. Kodėl? Todėl, kad rami siela. Ne- 
suteptos dvasios džiaugsmas yra didžiausias sma- 
gumas. Kaip mes tai padarysime, gali kai kurie 
paklausti? Tegul atsako vienas berniukas. Ange- 
laitis Romutis kasdieną turėjo ganyti bandą. Kas 
rytą storas šeimininko balsas prikeldavo jį iš sal- 
daus miego ir šilto guolio. Romutis buvo tikrai ro- 
mus ir švelnus berniukas. Jis greit šokdavo iš 10- 
velės, nors drėgna ir šaltokas ruduo ūžė lauke. Bet 
jo siela rami ir karšta. Jis visada stengiasi džiu- 
ginti savo sielą. Vos pabudęs kreipdavosi į kryželį, 
kurį iš pynių pats buvo nusipynęs. Pirmas žvilgs- 
nis Kristui paskirtas, pirmas veiksmas — kryžiaus 
ženklas, pirmas berniuko žodis taip pat Jėzui pa- 
švęstas. Ir todėl linksma būdavo berniukui, nes 
varydamas gyvulius ne vienas eidavo, bet vaikučius 
mylinčio Jėzaus akis ir angelas Sargas sekdavo. 
Čia jis susitikdavo su kitais vaikais, kurie kartais 
būdavo paniūrę, nes jie nedžiūgindavo savo sielos. 
Jų pirmasis žodis būdavo — „Mama, duok užkąsti, 
kur tas botagas, kada parginti bandą“ ir p. Romu- 
kas patenkintas šokinėdavo paskui šokinėjančius 
avinėlius. Geresnėse vietose priganęs bandą Romu- 
kas turėdavo laiko pažaisti, paskaityti, padrožinėti, 
o kartais atsiklaupęs ant kelmelio ir rožančių su- 
kalbėdavo. — Romutis todėl buvo laimingas, kad 
mokėjo kasdieną džiuginti savo sielą. Jeigu ir mes 
iš šios šventės parsinešim šį vieną pasiryžimą ir jį 
įvykinsim, tai šventė bus labai gerai pasisekusi. 
Dieve, laimink mūsų pasiryžimus! A. 

51. Blaivutė 


„Mūs jaunos širdys tegul 
puošias doros žiedais ir 
blaivumu“. 


“Jaunuoliai! Jūs daug esate keliavę ir visko matę. 
" Šią valandėlę aš su jumis noriu pasivaikščioti, bet 
tik mintimis ir vaizduote, Gerai, matau, jog jūs 
"mane seksite ir stebėsite, ką mes keliaudami pa- 
matysime. Ne tik pamatysime, bet ir girdėsime, 
mes patys kalbėsime... Kaip tai gali būti, klausite 
nustebę? Tuoj suprasite, tik negaišdami keliau- 
" kime, 
“Pirmiausia noriu jus nuvesti į jaunos mergaitės 
" angelaitės darželį. Na, stebiu, kad jūs matote dar- 
želį, kuris gražiai aptvertas, lysvės dailiai baltais 
akmenėliais sudarytos taip, kad kelios kartu su- 
darytų Gedimino bokštus, kitos vaizduoja širdį, 
angelaičių ženkliuką ir t.t. Lysvės pilnos margų 
margiausių gėlių, kurių visų vardų mes vieni ir 
žinoti negalime. Dabar pasirodo darželio šeiminin- 
kė, 9 metų angelaitė Birutė. Mes paprašome, kad 
| ji papasakotų apie savo gėles. Nedrąsiai, bet aiš- 
kiai mergytė pasakoja mums gėlių vardus, pirma 
įleidusi mus į savo darželį. Čia žaliuoja rūtelė, čia 
"linguoja lelijėlė, ten žydi bijūnai, gvazdikėliai... 
Tarp visų gėlelių buvo matyti viena labai gražiai 
" melsva gėlelė, kuri gali mus dominti. Kaip ji vadi- 
nasi? Laukiame, kaip ją pavadins. Prieina ir prie 

mums rūpimos gėlelės. Čia matote blaivutę. 
Bet kodėl jai toks vardas? Mergaitė pradeda aiš- 
kinti: „Aš ją taip pati pavadinau todėl, kad ji man 
taip mėlsva atrodė, kaip blaivios dienos dangus. 
Be to, ji melsva, kaip mano akys...“ tyliai pabaigė 
Birutėlė... 

Gerai. Dabar vėl sugrįžkime iš tos ekskursijos. 
Pasižiūrėkime į save. Jau. Štai ką aš prieš savo 
akis regiu. Matau vieną, du, tris... ir kur čia ir 
besuskaitysi, matau, daug darželių. Kiekvieno jūsų 
siela galima palyginti gražiam gėlių darželiui, Į ji 
nelengva įeiti, jis aptvertas kūno tvora. Reikia 
šeimininko, tai jūsų pačių valios, kad jūs parody- 
tumėte, kas ten auga. Kas gi yra tos jūsų darželio 
gėlės? Tai dorybės arba, kitaip tariant, labai švie- 
sūs šviesūs spinduliai, kurie įvairiomis spalvomis 
apšviečia sielą. Jūsų sielas puošia, kaip to darželio 
lysves, lelijėlės, tai skaistumas, kuklumas; žaliuo- 
ja rūtelė — reiškia gražią viltį; raudonuoją bijūnai 
vaizduoja degančią Dievo ir artimo meilę ir daug 
kitų dorybių. Bet kas tai būtų blaivutė? Manau, jau 
įspėtumėte. Blaivutė atvaizduoja susivaldymo, 
ypač nuo girtuoklystės, dorybę, todėl ją vadiname 
blaivybės dorybe. Blaivybės dorybė viena ne- 
galėtų tarpti, ji gali laikytis tik tarp kitų dorybių, 
kaip blaivutė tarp kitų gėlių. Nors blaivutė nebuvo 
gražiausia gėlelė, bet vis tik labai gražiai ir žaviai 
atrodė. Jei jos nebūtų, rodos, ir kitos gėlės nustotų 
savo grožio. Taip ir blaivybės dorybė, nors nėra 
svarbiausia, bet labai reikalinga. Jei nyksta blai- 

vybė, greit gali išnykti ir kitos dorybės. Taigi, jau- 
. nuoliai, labai labai gražu turėti savo sieloj blaivy- 


bės gėlelę. Aš matau, kad jūs ją turite, kuri žydi, 
blaivina jūsų akis, mintis ir visą jūsų gyvenimą, 
todėl mes sakome — jūs blaiviai gyvenate... Todėl 
jūs toki laimingi, jūsų veidai patenkinimu spindi, 
nes jūsų sielos daržely tebeauga blaivutė. Var- 
gas tam, kurs ją nuskintų ar sumažintų jos gražu- 


" mėlį ! 


Bet gal norite padaryti dar vieną ekskursiją? 


Galima. Tik nenusiminkite, tvirtai galvokite ir pa- 


simokykite. Šį kartą noriu jus nuvesti ne į gėlių 


darželį, bet į... įspėkite — į vaikų darželį. Yra ir 
tokių darželių, o Kaune jų yra gan daug. Mes nuke- 
„ liaukime į vieną didelio miesto vaikų darželį. Štai 


jau atėjome. Tikrai, vaikų — gyvų gėlių darželis. 
Matau, kad jūs labai nustebę ir norite klausti, ko- 
dėl šitie vaikai tokie keisti. Tiesa, jie maži, bet ir 


. maži galėtų būti kitoki. Nekaip jie atrodo: sukrypę, 


sulysę, didelėm galvom, išbalę, perkreiptom akim... 
daugelis ir kalbėti negali, nuliūdę, daugiau pakam- 
piais slankioja, nenori žaisti ir linksmintis. Nors čia 
vaikų darželis, kurie turėtų būti judrūs, bet jie toki 
nelaimingi ir nepatenkinti: nesijuokia ir nedainuo- 
ja, mažai kalba, dar mažiau juda. Tačiau jie yra 
gyvi vaikai, bet atrodo kaip skeletai ar iškimšti 
maži nedideli žmogiukai, kurie tik mokytojo lie- 
piami pasijudina ar kelius žodžius pasako. Dabar ir 
jūs galėtumėte pasakyti, ko trūksta to darželio vai- 

kams. Pasakysiu. Visi to darželio vaikučiai yra su- 
rinkti iš tokių ramų, kuriuose nežydėjo ar labai 
blogai mėlynavo blaivutė. Jų tėveliai buvo nuskynę 
blaivutę, o tai padarę patys buvo didžiai nelaimingi 
ir jų vaikai liko dar nelaimingesni. Tėvai būdavo 
neblaivūs, nesusivaldą, todėl jų vaikai auga toki ne- 
laimingi, nuskurę, be šypsnio ir juoko. Baisu, bet 
tai yra tikra. Visuomet taip atsitinka, jei kas mė- 
gina išrauti iš savo širdies blaivutę. Jog tai yra 
tiesa, jūs patys esate matę ir pastebėję tokių namų, 
kuriuose nebeauga blaivutė. Kas ten pasidaro? Tas 
ūkis apleistas, trobesiai apgriuvę, gyvuliai vos pa- 
sivelka, patys šeimininkai apiplyšę, suvargę. Nere- 
tai į tokius namus ateina svetimieji: policija, ar žy- 
delis ir juos užvaldo, o šeimininkai su tarbomis ir 
lazda šunes lodo. 

Bet kas darosi tokių žmonių sielose, kai blaivutė 
išnyksta? Baisu ir pamąstyti. Jūs patys supranta- 
te, kad ten nebeturi vietos nė viena kita dorybė, 
nebėra šviesos spindulių... Toki siela pasidaro kaip 
aprūkęs stiklas, sukirmijęs obuolys... Tai liūdnas 
neblaivaus žmogaus paveikslas. 


Gerieji! Šiandien pasiryžkim dar uoliau globoti 
savo sielos melsvąją gėlelę — blaivutę, o kad tai 
geriau pavyktų, pasimelskime į Dievo Motiną Ma- 
riją, sukalbėdami Sveika Marija. Melskimės ir už 
tuos, kurie jau yra nelaimingi, nustoję blaivybės 
dorybės, kad ir dar prablaivėtų ir vėl blaivutę už- 
siaugintų. A. 

52. Ir Mes Blaivininkai 


Malonūs jaunuoliai! Šiandien jūs labai daug 
gavote iš gerojo Dievo, Viską, net ir patį save, jums 
Eirmojoj Komunijoj atidavė. Jūsų širdis kupina di- 
ižiojo džiaugsmo. Bet kas daug gauna, tas yra. ne- 
I ir skolingas. Jūsų jaunos širdys, be abejoji- 

, jau pasiaukojo. Bet taip gausiai apdovanotai 
i ai, rodos, nebus perdaug, jei dar vienos šir- 
gėlės iš jūsų paprašysiu. Bet ką? Kam, paklau- 
e, jaunieji klausytojai! Kam pavesiu savo širdies 
naują gėlę? Štai, pažvelkim į dangiškojo grožio Ma- 
rijos paveikslą, kuris šiame altoriuje yra, suprasi- 
te, jog Marijai Nekaltai Pradėtai raginu jus tai pa- 
aukoti. Dabar pasakysiu, ką jūs galite Marijai pa- 
tukoti. Čia noriu prašyti, kad jūs būtumėte blai- 
rūs. Blaivumas yra dorybė, lyg gėlelė iš mūsų dar- 
želio, Marija gi yra vadinama Nekaltoji Lelija, lyg 
sėlių karalienė. Marija Nekaltai Pradėtoji yra visų 
ivininkų globėja. Todėl jai tinka savo blaivią šir- 
paaukoti. Jūsų jaunos akys yra lyg ką tik pra- 
nčios gražiojo pavasario gėlės, kurios nemato 
dar dulkių ir dėl to nesuteptos. Jums viskas gražu 

malonu atrodo. Bet ir kaip ankstybos gėlės kar- 
tais gauna purvo, taip ir jūsų akys kartais gali pa- 

tyti gyvenimo juodumą. Vieni iš tokių yra ne- 
ivumas. Gal matėte vyresniųjų žmonių, kurie 
ebuvo blaivūs. Jie yra nelaimingi ligonys, todėl 
Ž tokius reikia melstis, užjausti, bet ne juoktis ar 
hėginti juos pamėgdžioti. Prieš paimdamas jūsų 

širdies pasižadėjimą būti blaiviais, noriu pažymėti 
du dalyku: 

1. Kodėl blaivumas visiems reikalingas, o jau- 
niems būtinas. 2. Tik blaivūs gali būti linksmi. 

1. Niekuomet niekas neabejojo, jog blaivumas 
yra visiems reikalingas. Dėl to nereikia ilgai kalbė- 
ti. Blaivus žmogus yra sveikas žmogus, o apsvaigęs 
yra ligonis. Bet juk niekas tyčia nesuserga, bet tik 
iš nelaimės, taip tyčia niekas negali apsvaigti. Sa- 
kau tyčia, nes netyčia kartais gali pasitaikyti. Jūs, 
tur būt, esate girdėję apie Nojų. Šis Dievo žmogus, 
išsigelbėjęs nuo tvano, pastatė Dievui altorių ir pa- 
dėkojo. Vadinasi, jis Dievą mylėjo. Bet jis pradėjo 
ūkininkauti, o toj šaly gerai augo vynuogės. Noe 
spaudė vyną, nežinodamas jo galios. 

Kartą Noe gerokai išgėrė to vyno ir apsigėrė. 
Noe buvo nekaltas, nes pirmą kartą tokį skystį pa- 
daręs nežinojo jo galios. Mums tokio pavojaus nė- 
ra. Ant visų butelių užrašoma, kiek jis stiprus. Bet 
ir jei to nebūtų, mes aiškiai žinome, jog vynas, deg- 
tinė ir dar kitais vardais besivadiną gėrimai svai- 
gina. Mes šiandien ryžtamės būti blaivūs, todėl to- 
kių gėrimų nė nepradėsime ragauti. Mes norime bū- 
ti sveiki, raudoni, stiprūs, greiti sporte, pirmieji 
moksle, todėl būsime blaivūs. Gal dar abejojate. 
Matau, kad ne, nes dėl to negalima abejoti. Visi 
sportininkai, bėgikai, įvairūs žaidikai, futbolistai, 
jei nori laimėti, esti blaivūs ir santūrūs. Yra išban- 
dyta. Kareivių pulkai, kurie gaudavo išgerti svai- 
giųjų gėrimų, greičiau nusilpo savo ilgoj kelionėj, 

negu tie, kurie ėjo negerdami. Tiesa, pradžioje jie 
greičiau pradėjo eiti, bet toliau nusilpo ir atsiliko. 
Pradžioj atrodo, kad svaigūs gėrimai pastiprina, 
sušildo, bet greit žmogų nusilpnina ir sušaldo, Išgė- 
Trę greičiau nuleidžia galvą ir snaudžia, jie greičiau 
sušola ir suserga, nors išgėrę to nejautė. Mes nori- 
me būti sveiki, todėl būsime blaivūs ir santūrūs. 
Tai nauja mūsų auka Marijai. Ž 
Ypač blaivumas reikalingas, net būtinas jau- 
niems žmonėms, tokiems vyrams ir mergaitėms, 
"kaip jūs. Jūs esate silpni, todėl greičiau svaigalų 
raugas nuveikia, sugadina smegenis, padaro jau- 
nus žmones senais lepšiais, kurie prastai mokosi, 
o dažnai iš mokyklos išvaromi, tampa jauni skur- 
džiai ir nelaimingi. Jūs būtinai turite būti laimingi 
ir patenkinti, todėl būtinai blaivūs. Didžiausias visų 
troškimas matyti jus užaugusius gerais, laimingai 
gyvenančius, visų mylimais žmonėmis. Ir jūs tokie 
būsite, jei tik blaivumą mylėsite. Neabejoju. 
2.Jauni jaunai ir turi atrodyti. Jauni turi dirbti, 
bet ir džiaugtis. Džiaugsmas pasaldina jaunystę. 
Bet koks džiaugsmas? Tikras džiaugsmas. Daugelis 
jieško džiaugsmo ten, kūr yra šūkavimai ir išdyka- 
vimai. Jie neranda ir nežino, kur jieškoti to tikro 
džiaugsmo. Gal jūs jau matėte, kaip linksminasi 
įsitraukę“ jauni žmonės. Jie šūkauja, skaldo grin- 
is, laužo tvoras, o kartais dainuodami į „karą“ 
ina, t. y., su savo draugais lazdomis kovoja, nosis 
nusilaužo, Ir tai neva džiaugiasi. Kodėl jie nemoka 
džiaugtis? Atsakymas aiškus — neblaivūs. Tik 

blaivūs gali džiaugtis, nes tikras džiaugsmas yra 
nesuteptos sielos ir šventos širdies spindėjimas. 


Netikėkite ir kitiems pasakykite netikėti pasakoji- 
mais, kad ir neblaivūs gali pilnai džiaugtis. Visiems 
skelbkite — blaivūs būdami turėsime 
daug džiaugsmo! Blaivus jaunimas gražiai 
žaidžia ir dainuoja, neblaivus bliauna ir rauliuoja. 
Blaivus moka dailiai pašokti ir dirbdamas pasi- 
džiaugti. Neblaivūs šokdami grindis skaldo, o dar- 
bo jokio negali dirbti. Bet kam čia kalbėti... Patys 
žinote, kad tikrai džiaugiasi tik blaivūs. Prašykime 
savo Užtarytojos Marijos globos ir drąsiai ryžki- 
mės būti blaivūs ir santūrūs. Jau dabar už blaivybę 
sukalbėkime Sveika Marija. A. 


53. Mes Laisvi 


1. 16 vasario — laisvės šventė, 

džiaugsmo ir pasiryžimo diena, 2 — 

Dievas liepia mylėti Tėvynę. Kristus 

ir šventieji jas mylėjo. 3 — Vaikų pa- 

reigos Tėvynei: a) uoliai mokytis, 

b) daug skaityti, c) išmokti lietuviš- 

kų dainų ir pasakų, d) taupyti, 

e) melstis už Vilnių ir visą Lietuvą. 

Mielieji jaunuoliai! Šiandien mes visi 
džiaugiamės savo brangios Tėvynės išsilaisvinimu, 
minime .... metų laisvo gyvenimo šventę. Džiau- 
giamės laisve, nes laisvė labai vertinga gerojo Die- 
vo dovana. Prisiminkime, kaip laimingas ir links- 

mas yra oro paukštelis ar miško žvėrelis ir kaip 
„jis nyksta ir greit gauna galą narvelyje uždarytas, 
"nors būtų labai prižiūrimas. Taip yra su visų ir mū- 
'sų tautos laisve. Tauta yra-vienodai kalbančių, pa- 
 našiai mąstančių, savo bendrus vargus vargstan- 
čių žmonių grupė. Kada tauta nebelaisva, tada ji 
verčiama svetima kalba kalbėti, kitokias knygas 
skaityti; tautai pasidaro sunku gyventi, nes sveti- 
"mieji ją spaudžia ir skriaudžia. Lietuvių tautą daug 
šimtų metų spaudė kiti; ji buvo belaisvė, bet taurūs 
ir garbingi lietuviai prikėlė, išlaisvino tautą. Todėl 
| šiandien mes džiaugiamės Nepriklausoma Lietuva. 
"Laisva tauta, laisvi ir jūs, mažieji tautos vaikai, 
gražieji šalies paukšteliai!... 

 Gerieji jaunuoliai, lietuviukai! Kaip motina glo- 
boja savo vaikučius, taip Tėvynė savo sūnus ir duk- 
reles. Vaikai privalo mylėti savo motiną Tėvynę, 
"kaip ir savo tikrąją motinėlę, Tai daryti turi ne tik 
suaugę, bet ir jūs, mažieji Tėvynės sūnūs — pilie- 
čiai. Mūsų šalis graži, maloni ir daug gero duodanti. 
" Štai, kaip meiliai ją apdainuoja tautos dainius Mai- 
ronis: BEI 


„Graži, tu mano, brangi Tėvyne, 
šalis, kur miega kapuos didvyriai, 
graži tu savo dangaus mėlyne, 
brangi, nes daugel vargų prityrei“. 
Pats Dievas įdiegė į žmonių širdis Tėvynės mei- 
lės jausmą ir nori, kad visi ją mylėtų. Kristus savo 
gyvenimo pavyzdžiu aiškiai parodė reikalą brangin- 

ti Tėvynę, nes ir jis savo žmones labiau mylėjo ir 
savo šalį brangino. Bet paklausite, kaip mes, maži 
vaikai, galime tai atlikti? Atsakysiu pavyzdžiu. Ka- 
da mūsų Tėvynės žmones spaudė rusai, draudė 
skaityti lietuviškai parašytas knygas, už neklausy- 
mą baudė, tada/toki vaikai, kaip jūs, mokinosi slap- 
tai skaityti, slėpė lietuviškas knygas, laikraščius, 
paūgėję slapta nešiodavo lietuviškas knygas ir laik- 
raščius savo kaimynams. Kartą rusų žandarai už- 
puolė mažojo Stasiuko tėvų namus ir pradėjo da- 
ryti kratą, norėdami surasti lietuviškų knygų ir ki- 
tokių uždraustų raštų. Bet neradę tėvų pradėjo 
kankinti berniuką: baugino, grasė, vėliau pradėjo 
mušti reikalaudami pasakyti, kur yra slepiamos lie- 
tuviškos knygos; bet jis neprisipažino. Tada suri- 
šo berniuką ir pusplikį išsivežė į laukus, kur dar vi- 
saip prikankinę, bet nieko neišgavę, paleido už ke- 
liolikos kilometrų miške tarp žvėrių... Toks pavyz- 
dingas vaiko pasielgimas, tikro karžygio darbas! 
Jis verkdamas ir kankinamas neišdavė priešams 
savo Tėvynės, nes jis mažas amžiumi, bet galingas 
savo didinga lietuviška dvasia liejo ašaras už savo 
"šalį ir raštą, o jo skausmo ašaras gerasis Angelas 
Sargas nešė parodyti Dievui, Kurs laimino tokius 
vaikučius, Tai ir jūs, malonūs jaunuoliai, geriausiai 
patarnausite Tėvynei, pasižadėdami gerbti lietuviš- 
ką knygą, jei skaitysite ir uoliai mokysitės iš jų, 
kad išmokę galėtumėte nešti lietuvišką raštą savo 
broliams lietuviams, kuriė galėtų ką nors gero iš 
jų išmokti ir Tėvynei patarnautų. Antras jūsų pa- 

žimas turėtų būti melsti gerąjį Dievą, 
kad jis globotų mūsų Tėvynę... Tad 
visi kalbėkime, Dieve laimink mūsų Tė- 
vynę Lietuvą! A. 


54. Laisvas Kiškelis ir Mes 


Du vaikai, vaikščiodami po laukus, rado mažy- 
čių kiškučių gūžtą. Jų motina buvo išbėgusi ar pa- 
mačiusi berniukus pasislėpusi. Kiškeliai buvo labai 
"maži, bet gražūs ir patenkinti. Jie ramiai snaudė ir 
sapnavo savo motiną, kuri jais rūpinosi. Ilgai ber- 
niukai žiūrėjo į snaudžiančius žvėrelius ir nežinojo, 
ką su jais daryti. Tuomet vienas berniukas tarė: 
„Pasiimkim po vieną, jie toki maži ir apleisti, mes 
juos gerai maitinsim, prižiūrėsim, užauginsim. O 
bus gražūs kiškeliai, Juk dabar jiems bloga čia gy- 
venti, niekas jų negali apginti nuo gudrių lapių, 
plėšrių vanagų ir smarkių vilkų, greit jie žus“. Kaip 
nutarė, taip padarė.  Kiškelius paleido viename 
kambary. „Dabar kiškeliai būsite laimingi, nebe- 
"reiks bėgioti po kietas dirvas, o turėsite lygias, gra- 
žiai dažytas grindis, nebijosite vilkų ir kitų žvėrių, 
nes jie čia neateina. Čia augsite ir šokinėsite. Jūsų 
maistas bus skanus: kopūstai, jauni dobilėliai ir 
šiltas pienas, Šventėse mes ir saldainių duosim, kad 
tik jums būtų gera“. 

„Bėga dienos, bet kiškeliai nelabai auga ir kunta. 
Pradeda šiauštis jų plaukai, iš mažyčių galvelių 
liūdnai spindi akys, auselės nulinko, lūpytės dar 1a- 


199 


biau perskilo. Atrodė, kad kiškeliai verkia ir ser- 
ga. Dar labiau pradėjo berniukai rūpintis savo kiš- | 
keliais. Bet viskas veltui. Kiškeliai nesitaisė, nors 
vaikai nesuprato, kodėl jie taip nyksta, juk niekas 
jų neskriaudžia, manė sau, bet iš tikrųjų kiškeliai 
kentėjo! Kodėl jie kentėjo, paklausite mažieji vai- 
kučiai, jei jiems taip gera buvo? Nesunku atspėti, 
Jūs patys geriau pagalvoję galėtumėte atsakyti. 
Jie nelaimingi, nes gyveno nelaisvė je. Nors 
jiems negrasino tikrieji priešai vilkai ir kiti žvėrys, 
bet užtat juos kasdien gasdino naminiai, kurie vis 
tykojo jų minkštos mėsos. Ypač kankino mažas 
katiniukas ir šuniukas, kurie nedavė kiškeliams ra- 
mybės ir visaip persekiojo. Kada jie norėjo miego- 
ti, tuomet šie norėjo su jais žaisti ir ilgas ausytes 
pakramtyti. Kai jie norėdavo ėsti, tai jų nedrau- 
gai skanėsus pirmieji nuėsdavo. Bet svarbiausia, 
kad kiškeliai neturėjo savo motinos, kuri juos glo- 
bodavo ir užtardavo bei gindavo nuo priešų. Kiške- 
liai nematė kitų savo draugų, su kuriais galėtų pa- 
žaisti ir pasidžiaugti, nes visur tik priešų akys žiū- 
rėjo. Jie negalėjo laisvai pabėgioti po kalnus ir pa- 
kalnes, pievas ir dirvonus, miškus ir gojus. O ten. 
taip gera ir gražu. Nors yra pavojų, bet kiškeliai 
greiti ir gudrūs. Kiškeliai dažnai jieškodavo kur 
nors atrasti spragą ir išbėgti iš to kalėjimo, bet 
jiems vis nepavykdavo. 

Pagaliau tėvas visa tai pastebėjo ir atjautė 
vargšų kiškelių liūdną būklę. Paima nuvargusius 
kiškelius, nuneša ant kalnelio ir paleidžia. Koks 

džiaugsmas. Žvėrelių ausys išsitiesė, kojos sustip- 
rėjo, atgijo ir kiek tik gali nusprekseno miško link. 
Jei po mėnesio vaikai būtų pamatę tuos pačius kiš- 
kelius, tai būtų nebepažinę jų. Jie užaugo, pagra- 
žėjo ir palinksmėjo. Jie dabar būriais lakstė ir 
džiaugėsi laisve. 

Mažieji Lietuvos kiškeliai, lietuviukai berniukai 
ir mergaitės! Tur būt, supratote, kodėl aš šiandien 
NN-oj Nepriklausomybės Dienoje kalbėjau apie 
kiškelių nelaisvę. Taip. Supratote. Matau tai iš jūsų 
akių. Juk ir mes esame panašūs, kaip tie jauni kiš- 
keliai, nes vos tik pora dešimčių metų, kaip laisvi 
ir nepriklausomi. O anksčiau? Anksčiau mes buvo- 
me svetimųjų pavergti. Jūsų dar nebuvo, bet ken- 
tėjo jūsų tėveliai ir kiti vyresnieji lietuviai. Dabar 
galime lengviau suprasti, koks panašumas tarp mū- 
sų ir kiškelių gyvenimo, dabar aišku, kodėl apie 
kiškelius kalbėjau. Iš to vaizdelio lengviau suprasi- 
me, kaip sunku nelaisvėje gyventi ir kaip gera lais- 
viems būti. - 

Tiesa, ir mums, kaip tiems kiškeliams, priešai 
sakė, jog jums gera gyventi, turite ko valgyti, ap- 
saugoti nuo priešų, galite būti patenkinti, Mieli lie- 
tuviukai! Mus priešai apgaudinėjo, norėjo palen- | 
gvėl išnaikinti. Gal neprileido sudraskyti sveti- 
miems, bet už tai patys mus kandžiojo ir plėšė. Jų 
valdžios žmonės plakė ir persekiojo visus lietuvius, 
neaplenkė nei vaikų. Visi vargo ir skurdo. Juk žmo- 
nės ne vien duona esti gyvi, kaip sakė Išganytojas. 
Prislėgta buvo ir mūsų dvasia. 

Tokie kaip jūs vaikai skendėjo dvasios tamsu- 
moje. Tada neleido lietuviškų mokyklų, knygų, ne- 
davė lietuviams mokytojams vaikus mokyti. Ne- 
galėjo taip godžiai klausyti ir sekti lietuviškų pasa- 
kų, dainuoti lietuviškų dainų. Net bažnyčioj nega- 
lėjo giedoti lietuviškų giesmių... Sunki buvo gy- 
venti. Skurdo ir nyko lietuviai be lietuviško peno, 
kaip anie du kiškeliai. 

Bet nenusiminė. Neleido viešai, siekė laisvės 
slaptai. Kentėjo, mirė, žuvo, bet jieškojo spragos, 
pro kurią būtų galima pasigauti laisvę ir nepriklau- 
somybę. Ir štai pasisekė. Kartą laimėjom. Šiandien 
džiaugsmingai kartojam — mes laisvi lietuviai. 
Jau... kartą galingai šaukiam pasauliui — mes lais- 
vi dvasia ir stiprūs jėga, o patys sau dar dažniau 
kartojam — laisvi esam ir laisvi bū- 
sim! Mes jau skraidome po savo mylimos tėvy- 
nės laukus, kupinom saujom braukiam savų pievų 
gražius žiedus, mokomės ir gyvename lituviškai. 
Šiandien mes jau atkutom ir sustiprėjom. Toliau 
dar labiau stiprėsim. 

Bet neužmirškim ir svarbiausiojo dalyko. Ar 
būtų vien savo jėgomis kiškeliai gavę laisvę? Ne. 
Ir mes laisvę gavom pagelbint Galingiausiajam Die- 
vui, kurs pasigailėjo mūsų ašarų ir vargų. Dievo 
galybė viską gali. Bet ir šiandien mes dar ne visi 
laisvi. Dalis lietuvių skursta persekiojami. Daryki- 
me dabar stiprų pasiryžimą melsti laisvės ir bro- 
liams vilniečiams ir visoms jos žemėms. Atsimin- 
dami kalbėkime į Aušros Vartų Mariją Mergelę 

Sveika Marija, Ji pagelbės greičiau išlaisvinti bro- 
lius pavergtuosius ir atgauti sostinę Vilnių. Tuo 
geriausiai patarnausim savo brangiai Tėvynei, nors 
“ dar jauni tebesame. Viešpatie, laimink Tėvynę. A. 
Ė 55. Mūsų Tėvynėir Tu 
Jaunieji Tėvynės sūnūs ir dukros! Tur būt, at- 
| simenate anuos svarbius Evangelijos žodžius: 
„Atiduokite ciesoriui, kas jo yra“. 
Šiais žodžiais Išganytojas nusakė, kaip mes turime 
elgtis su savo Tėvyne ir valstybe. Pasiaiškinkim 
tai šiandien plačiau. Juk mūsų Tėvynė yra mums 
Dievo duota didžiausia žemiška gėrybė, už kurią 
mes privalome ir didžiai dėkoti, Tėvynę mes labiau 
" mylime, negu visas kitas žemės gėrybes: už tėvą, 
motiną, brolius, seseris! Karys palieka savo tėvą, 
motiną, žmoną, vaikus, kad savo Tėvynei viską pa- 
aukotų, net gyvybę. Šiandien pasvarstysime: 
„ 1. Kas Tau yra Tėvynė? 
2. Ką Tu jai privalai? 
1. Jaunuoliai! Kai aš dar vaikas buvau ir į ran- 
"kas paėmiau didžio mūsų Tėvynės mylėtojo Mai- 
" ronio eilėraštį Mano Gimtinę, godžiai skaičiau ir 
mokiausi šiuos žodžius: 

„Ten, kur Nemunas banguoja 

tarp kalnų, lankų... 

Ten užaugau, iškentėjau, 

aš kančias visas...“ 

Nuo to laiko mačiau svetimų kraštų arba kiti 

pasakojo tai matę, bet mano miela Tėvynė pasiliko 
visuomet maloniausia. Tik apie ją galiu nuošir- 
džiausiai tarti: Lietuva brangi, mano Tė- 
vyne... Juk čia mano lopšys lingavo, lopšinė aidė- 
jo. Čia mano tėviškė! Kaip tas pats kraujas mus 
jungia su tėvu ir motina, taip pat mes esame su- 
rišti su savo tėvynės pašvęsta žeme, jos laukais, gi- 
riomis, lankomis... Mūsų žemė, lyg mūsų širdies da- 
lis, Tėvynė Lietuva! Tik ji mums tėra tokia graži 
žemė pasaulyj, 

Tik pakeliaukite tarp Lietuvos ežerų, pasidžiau- 
kite upių sraunumu, krantų grožiu, laukų įvairu- 
mu... Kaip žavingai atrodo visa šalis Tėvynė, išmar- 
ginta žemaitiškais kryžiais, rūpintojėliais, koplytė- 
lėmis, iš tolo matomais bažnyčių bokštais. Kiek mū- 
sų krašte šventų vietų, stebuklingų apsireiškimų. 
Juk mūsų sostinės Aušros Vartai žinomi ir gerbia- 
mi visame pasaulyj, Šiluvos ir Žemaičių Kalvarijos 
Marija gaivina mūsų dvasią. Daug turime ir garsių 
vyrų, garbingai žuvusių karių... 

Mūsų Tėvynė surišta su savo labai senos kilmės 
gyventojais lietuviais, Mūsų kalba, dainos, pasakos, 
rūbai yra labai gražūs. Mes turime ir savo mėlyną- 
ją jūrą, kuri mus riša su visu pasauliu. Todėl su pa- 
sididžiavimu galime tarti: Esam mes berne- 
liai, Lietuvos vaikeliai, o mergytės 
lyg Metuviškos rūtytės. 

2. Jaunasis lietuvi, lietuvaite! Ką Tu privalai 
savo mielai Tėvynei? Jau daug sykių girdėtas klau- 
simas, bet pakartotinas, Girdime ir atsakymą: My- 

lėk, mylėk ir dar kartą mylėk savo Tėvynę! Šian- 
„ dien galime skelbti ir sakyti savo meilę Tėvynei 
| darbais. Tėvynė reikalauja darbų. Juk žodžiai daž- 
nai palieka žodžiais mažaverčiais, o darbai viską 
nugali! Ypač daug gali vieningi darbai. Mes turime 
daug priešų ir neprietelių, todėl vieningai privalome 
savo Tėvynę darbais remti. Kai jūroj laivą audra 
drasko, tai laive negali būti ginčų, pykčio ir nesu- 
tikimų. Teisingai sako patarlė — vienybėje galybė; 
nesutinkantieji greit žus. Visus nesutikimus turi 
išnaikinti Kristaus pavyzdys ir žodžiai, kuriais 
liepia savo artimą mylėti, kaip patį save. Mes iš 
jaunystės turime pratintis vieningai gyventi. Tam 
turime daug progų mokykloj, klasėj, žaidimuose ir 
t.t. Čia mes galime gražiai su draugais sugyventi, 
užaugę su kaimynais, ir su visais lietuviais, mylėtis, 
| kaip su broliais. Juk ir šventas Paulius yra pasa- 
" kęs: „Vieni kitų naštas nešiokite“. 
Ž Tikrasis gyvenimas duoda mums progų mokytis 
mylėti artimą. Žiema, šalta, namuose ar lindynėse 
vargsta žmonės. Pagalvokim, kaip mes jiems galė- 
tume padėti vargą iš namų išvyti. Juk malonu au- 
koti vargstantiems ir kenčiantiems broliukams ir 
sesutėms. Mergaitės vietoj pirkti žaislelių, nupirki- 
te vargšams porą kojinių. Senus, bet dar vartoti- 
nus drabužius taip pat galite atiduoti varginges- 
" niems už save. Tai būtų pirmas jūsų katalikiškas 
Tėvynės meilės žygis, pasireiškiąs darbais. 
Tėvynei reikia dorų ir vertingų piliečių. Ką 
reikštų mūsų Tėvynė be didvyrių ir kilnių žmonių? 

Taigi grūdinkim savo kūną, kaip plieną, o širdį pa- 
darykim labai gerą ir taurią. Darykim visa tai, ko 
moko mūsų šv. tikėjimas. Juk gražiausia mūsų ti- 
kyboje yra pasiaukoti dėl kitų, o didvyriškiausia 
pasiaukoti už savo Tėvynę ir tautiečius, kaip pasi- 
aukojo Išganytojas. Kasdien jis savo auką ant al- 
toriaus tęsia. Kas Jį seka, tas geriausiai savo tėvy- 
nę myli. Juk mūsų Tėvynė turi daug didvyrių, sava- 
norių, kurie būdami geri katalikai ėjo už Tėvynę 
kovoti ir mirti. Kiek jų krito prie Giedraičių, Šir- 
vintų ir kituose frontuose. Tai buvo ir Bažnyčios 
sūnūs taip išauklėti, kad mylėtų savo Tėvynę ir 
jos žmones, Mes turime suprasti, kas geras 
katalikas, tas ir geras lietuvis,tau- 
tos ir Tėvynės mylėtojas! 

Lietuviukai ir lietuvaitės! Mūsų Tėvynės globė- 
jas šv. Jurgis turi mokyti mus kovoti už savo Tė- 
vynę. Tai karys didvyris! Mes dabar turime apsi- 
ginkluoti tiesos šalmu, ištvermės skydu galingiau- 
siais dvasios ginklais ir kovoti prieš visa tai, kas 
žema ir menka. Tš jūsų negali išaugti bėglių, kurie 
bėgtų, kai Tėvynė šauks ją ginti. 

Paskutinis mūsų uždavinys Tėvynei — karšta 
malda už ją. Dažniau prisiminkime maldoje visus 
lietuvius, čia ir už jūrų gyvenančius, visokius dar- 
bus dirbančius. Ypatingai nuoširdžiai melskimės 
tautinėse dienose, junkime savo maldas su kunigo 
malda: „Saugok Dieve ir laimink mūsų brangią 
Tėvynę su jos vadais ir visais gyventojais“. Nuo- 
širdžiai prašykime savo tautietį šv. Kazimierą už- 

tarymo, kad jis būdamas danguj, atsimintų Tėvy- 
nės vaikus, Šventasis lietuvi, Kazimierai, globok 
mus! A. 


56. Tėvynės Globėja 


Be savo Nepriklausomybės šventės, jau kelinti 
metai švenčiame tautinę Tėvynės šventę rugsėjo 8 
dieną. Ji parinkta 1930 m., kai minėjom Vytauto 
Didžiojo vainikavimosi sukaktuves. Kiekviena tau- 
ta yra tiek laiminga, o valstybė tiek stipri, kiek 
tauta ir valstybė turi gerų vadų. Lietuvos galybė 
visiems spindėjo, kai mus valdė mūsų didysis kuni- 
 gaikštis Vytautas. Jis buvo ir yra mūsų Tėvynės 
nemirštamas vadas. 

Bet kaip Vytautas palaikė tą garbę? Nors jis 
buvo galingas, bet nepasitikėdavo vien savo jėgo- 
mis, o nuolat aukštesnės pagalbos prašydavo. Kai 
Vytautas apsikrikštijo, jis tuoj sau ir savo Tėvynei 
išsirinko dangaus globėją. Kas ji buvo? Tai Marija 
Dievo Motina, kurios gimimo dieną šiandien ir 
švenčiame. Vytautas buvo išsirinkęs Mariją Tėvy- 
“nės globėja, į ją meldėsi Tėvynės reikalais, o ji iš- 
klausydavo, globodavo jo valdomą kraštą, žmones, 
mūsų Tėvynę Lietuvą. 

Štai visi žinome, kaip įvyko didysis mūšis su 
kryžiuočiais prie Žalgirio 1410 m. Lietuviai ir len- 
“ kai buvo silpniau apsiginklavę, atrodė, kad vokie- 
čiai laimės. Ką veikė Lietuvos gynėjai Vytautas ir 
Jogaila? Jie ne tik uoliai ruošėsi į karą, bet ir mel- 

dėsi, prašydami Marijos pagalbos. Prieš pat mūšį 
buvo laikomos mišios, kurių kelerių iš eilės klausė 
Jogaila ir meldėsi į Mariją. Nors Vytautas tvarkė 
kariuomenę, bet ir jis nenustojo prašęs dangaus 
pagalbos. Ir dangus duoda laimę. Galingesnė priešų 
kariuomenė suklumpa, lietuviai laimi. Mes ne kitų 
pavergti norėjom, bet savo saugojom, todėl Dievas 
laimino. Laimėjimas grąžino Tėvynei gražųjį Že- 
maičių kraštą ir mūsų valstybė toliau laimingai gy- 
vavo. Marija globojo Lietuvą ir kitais kartais, Kar- 
tą Vytautas pralaimėjo mūšį ir turėjo bėgti nuo 
priešų. Buvo pavojus ir jam pačiam pražūti, kas 
sudarytų didelę nelaimę Tėvynei. Ir toj nelaimėj 
padeda Marija. Vytautas išsigelbsti su Marijos pa- 
galba. Žinoma, Vytautas neužmiršta dėkoti Mari- 
jai. Jis pastato Marijos Dangun Ėmimo garbei Vy- 
tauto bažnyčią. Su Marijos pagalba Lietuva buvo 
apkrikštyta, Marijos mylimiausiam Sūnui Jėzui pa- 
vesta. Vėliau Vytauto parama buvo pastatyta daug 
bažnyčių Marijos ir Jėzaus garbei, kuriose be per- 
stojimo garbinama Marija — Tėvynės globėja. 
Mūsų mylima Tėvynė su Marijos garbe ir globa 
buvo surišta ir vėlybesniais laikais. Daug altorių 
Marijos garbei pastatyta, lietuviai Mariją pamilo ir 
nuoširdžiai ją garbina, kaip savo dangišką moti- 
ną. Prie Marijos šaukėsi lietuviai nelaimėse, kartu 
džiaugėsi pasisekimuose. Mariją ir lietuvius surišo 
artimi ryšiai. Mūsų žemė pradeda vadintis Marijos 
žemė, nes jos vardas buvo karštai garbinamas visų 
lietuvių širdžių. Lietuviai uoliai kalbėjo rožančių, 

giedojo jos garbei giesmes, valandas, Karunką, ne- 
iojo škaplierius. Kad dar labiau išreikštų meilę ir 


Malonus jaunime! Ar manote, Marija negirdėjo 
„mūsų balsų, neatkreipė savo širdies? Ji stengėsi 
atsilyginti, Marija norėjo nuolat su mumis gyventi, 
pagalbą duoti. Mūsų Tėvynės širdyj — Vilniuj Ma- 
ija ypatingu būdu apsireiškė; čia atsiranda Aušros 
Vartų Marijos garbinimas. Iš čia ji meldžiasi už 
mūsų švento tikėjimo sugrąžinimą, ypač užtaria, 
d mes laisvę atgautumė. Ir mes laisvi, Tiesa, dar 
Vilnius su Aušros Vartais ne mūsų rankose, bet jei 
mes ja pasitikėsime, greičiausiai Vilnių išlaisvin- 
sim. Gera, kad mūsų Vilniaus Vadavimo Sąjunga 
platina „Aušros“ Vartų Marijos paveikslą. 
Neužmiršta mūsų Marija ir toliau. Ji išsirenka 
mūsų žemę sau ypatingos garbės vieta — Žemaičių 
Kalvariją ir Šiluvą. Tose vietose galime ir šiandien 
tyti, kokią meilę jaučia lietuviškos širdys savo 
iškai globėjai. Šiomis dienomis vykstą Mari- 
garbei atlaidai ryškiai rodo mūsų prisirišimą 
prie jos. Juk per kančią, o kartais ir mirtį mes sku- 
e prie Marijos Šiluvoj. Kiti kraštai turėdami 
tokią Dievo malonę, stebuklingą vietą būtų seniai 
ją išpuošę, pasauliui paskelbę, gerus kelius, gele- 
inkelius nutiesę. Mes esame kuklūs, vargstame 
= pėsti, ar arkliais keliaudami šimtus kilomet- 

is vaikams, 14, 


rų.. Bet tas tik parodo gilų mūsų tikėjimą ir gryną 
Marijos meilę, 

Jūs, jaunieji Tėvynės piliečiai, šioj šventėj ne- 
šūkaukite vien tuščiais žodžiais, bet nuoširdžiai 
melskitės į Dievo Motiną Mariją — Lietuvos glo- 
bėją. 


Prašykime jos pagalbos augti Marijos garbin- 
tojais, kad užaugę galėtume laisvai Vilniuje ir ki- 
tose vietose garbinti Ją ir Jos Sūnų Jėzų. Už mūsų 
laisvę ir Vilniaus atvadavimą, nuoširdžiai sukalbė- 
kime į Aušros Vartų Mariją 3 Sveika Marija. A. 


51. Kodėl Kristus Kentėjo 


Mažiukų Petruko, Jonuko, ir Elytės namuose 
buvo keli kryžiai. Vienas didelis iš medžio, su didele 
kančia kabojo didžiajame kambaryj. Kitas mažes- 
nis stovėdavo ant lango ar ant stalo. Dar mažesni 
kryželiai buvo pakabinti prie vaikų lovelių. Pirmi 
vaikučių žvilgsniai būdavo atkreipiami į kryžių. 
Nors jie mažai suprato, bet kryžiai buvo patraukę 
jų dėmesį. Geroji mamytė vakare paduodavo jiems 
pabučiuoti kryželį ir vis sakydavo: „„Pasveikinkite 
Dievulį! Vaikai džiūgiai tai padarydavo, nes ir pati 
motina noriai pasveikindavo kryželį. Vaikams paū- 
gėjus, motina, turėdamas laiko ir tėvas, eidavo su 
vaikais į didįjį kambarį ir čia prie didžiojo kryžiaus 
suklaupę pradėdavo ir baigdavo dieną. Tėvai kal- 
bėdavo maldos žodžius, vaikai  sudėję rankutes 

klausydavo ir pritardavo, bet ypač jie meiliai ir 
gailestingai žiūrėdavo į Kristaus kančią. 
Kristaus kančia (mūkelė) vaikams atrodė labai 
įspūdinga. Ji buvo labai didelė, veik prilygo jų au- 
„gumui. Vaikai suprato kenčiantį Išganytoją. Aiš- 
kiai matė dideliais ir smailiais erškėčių spygliais 
subadytą galvą, matė skausmingas, bet vilties pil- 
nas akis. Jie pastebėjo ir kenčiančio Kristaus krau- 
juotas lūpas, kurios lyg krauju norėjo paliudyti 
Savo skausmingus žodžius. Įsižiūrėjo į išdraskytą 
šone žaizdą, stebėjo perplyšusias rankas ir kojas... 
Matė ir atjautė skausmuose paplūdusį Jėzų. 

Seniai vaikai norėjo paklausti kenčiančio Jėzaus 
istorijos, bet vis nedrįsdavo, laukdavo. Kartą nebe- 
išsilaikė ir kartu visi paklausė: „Mamyte, kodėl Jė- 
zus taip skaudžiai kenčia?“ Tai buvo tikrai nuošir- 
" dus vaikų klausimas, Motina, be abejojimo, paaiš- 
kino. 

Kodėl Jėzus kenčia ir kentėjo, 
šiandien ir pasvarstysim. 

Jūs jau trumpą atsaką žinote — Kristus ken- 
tėjo dėl mūsų išganymo. Jis atpirko mus nuo trejo- 
pos mirties, kūno mirties, dvasios ir amžinos mir- 
ties. 

1. Nuo kūno mirties. Kūno mirtis yra tada, kai 
siela atsiskiria nuo kūno. Paprastai mes tai mirti- 
mi ir vadiname. Kristus savo kančia ir mirtimi 
nugalėjo mirtį, nes jis trečią dieną prisikėlė. Mes 
žinome, kad mirsime, bet taip pat atsimename, kad 
prisikelsime pasaulio pabaigoj, nes mes esame Kris- 


211 


taus vaikai ir tėvainiai. Taigi, mieli jaunuoliai, ateis 
valanda, kurioj šiame pasaulyj nebus ne vieno gra- 
bo ir kapo. Čia mūsų viltis, jei kas miršta: „Jis 
prisikels“. Tai žinodami mirštančiųjų galime ne- 
verkti, nes jie vėl bus gyvi. Kristus savo kančia 
mirties baimę pavertė viltimi. Todėl prie kapų yra 
statomi kryžiai. Kapinės, mirusiųjų karalystė, dau- 
geliui žmonių tapo paguodos vieta. Kad tokiose 
sunkiose valandose, kaip mirus artimiems, mes bū- 
tume ramūs, Kristus mums savo kančia nupelnė. 

2. Kristus išgelbėjo mus nuo dvasinės mirties. 
Gerai pagalvokime. Prisiminkime kenčiantį Kristų 
ant kryžiaus; mes Jį pamatysime tokį pat, kokį 
matė vaikai. Dvasinė mirtis yra sielos atsiskyrimas 
nuo Dievo malonės, Jo pagalbos. Pirmas atsiskyri- 
mas įvyko Adomui nusidėjus. Dievo sutverta siela 
buvo labai graži, nes joje atsispindėjo pats Dievas 
kaip veidrodyje. Nuodėmė tą veidrodį sukūlė, o su- 
daužytas veidrodis gali parodyti tik sugadintą pa- 
veikslą, kuriuo Dievas negali džiaugtis. Jei visi 
žmonės iš meilės Dievo būtų norėję mirti, vistiek 
to nebūtų galėję atitaisyti. Dar daugiau. Jei visi an- 
gelai būtų prikalti prie kryžiaus, Dievo paveikslas 
nebūtų buvęs atitaisytas. Dievas po žmonių nuodė- 
mių į žmones sugrįžo tik tuomet, kai buvo sutrintas 
ir nukankintas. — Iš čia matyti nepaprasta Kris- 
taus meilė mums, kuris dėl mūsų kentėjo ir kenčia. 
Jis savo mirtimi nugalėjo dvasinę mirtį ir vėl mu- 
myse Dievo paveikslą sugrąžino. 

3. Kristus mus išgelbėjo nuo amžinos mirties. 

Amžinoji mirtis yra pomirtinis sielos atsiskyrimas 
nuo Dievo regėjimo. Kaip baisu! Įsivaizduokite, 
jaunuoliai, kad jums sugrįžus į namus, pasitiktų 
jūsų tėvas ir tartų: „Šalin nuo manęs! Daugiau ne- 
„peržengsite mano namų slenksčio“. Kaip liūdna ir 
išgąstinga! Kur eiti? Kur pasidėti? Niekuomet jau 
„neturėti tėviškės! Dar baisiau, daug blogiau būtų 
išgirsti Dievą, amžinąjį Tėvą, ant amžinybės slenks- 
čio sakantį: „Eikite šalin nuo manęs...!“ Visada, 
visada! Kur? Į amžinąją kančią! — Išganytojas 
ant kryžiaus nugalėjo ir amžinąją mirtį. Į pragarą 
„patenka tik tie, kurie miršta su sunkia nuodėme. 
Dabar suprantame, kodėl Išganytojas prikaltas 
„prie kryžiaus. Jis kentėjo už visų nuodėmes, kenčia 
ir šiandien, kai mes nusidedame. Jūs laimingi esa- 
te, nes tuoj nusivalysite nuo savo nuodėmių, nusi- 
 mazgosite Kristaus išlietame „krauje. Dabar pažiū- 
Iėkite į kenčiantį Išganytoją, prašykite jo pasigai- 
lėjimo; savo širdyse verkite, gailėkitės, kad jį įžei- 
dėte nuodėmėmis. Dabar gavėnia. Kristaus kančios 
laikas. Prašydami nuodėmių atleidimo, pamaldžiai 
apeikime kryžiaus kelius. A. 


58. Dažna ir Gera Išpažintis 


Jaunuoliai! Jūs gerai žinote, kas vyksta jūsų 
namuose prieš didesnes šventes ar iškilmes. Visuo- 
se namuose juda kruta. Šeimininkės dirba ir tvarko 
„kambarius. Juk reikia juos išvalyti, išplauti, su- 
tvarkyti. Dar daugiau vargo turi virtuvėj, kurioj 

reikia sušilus, dūmams akis graužiant, gaminti sau 
ir svečiams valgius. Nestovi dyki ir jaunesnieji šei- 
mos nariai — vaikai. Dažnai tenka ir jiems savo 
miklias kojas išbandyti: nubėgti į kaimyną, ką 
nors paskolinti, nueiti į miestą, ką nors nupirkti. 
O jei to ir nereikia, tai jau čia pat atsiranda įvairių 
darbelių: malkų ar vandens parnešti, krosnį prižiū- 
rėti, kad katinas kepsnio neištrauktų ir t.t. Lauke 
ir aplink namus tvarkosi vyrai. Jie irgi nori pasi- 
ruošti šventėms. Žodžiu, visi dirba, nors nuvargsta, 
bet viltis, kad pabaigę galės pailsėti ir pasivaišinti, 
priduoda jiems jėgų. Ypač visi ruošiasi prieš Vely- 
kų šventes. 

Bet jūs neramūs! Norite paklausti, kodėl aš 
jums apie tai kalbu, kam primenu tą triūsą ir dar- 
bą besiruošiant šventėms? Atsakysiu — Kad „ge- 
riau suprastumėte, kaip reikia paruošti savo dva- 
sią — sielą didžioms šventėms, kad paskiau galėtu- 
mėte pilnai jose džiaugtis. 

Dvasia valdo kūną, todėl dvasios geras paruo- 
šimas šventei yra svarbesnis, kaip kūno. Jei dėl iš- 
viršinio pasiruošimo visi taip sunkiai dirba, kaip 
rimtai reikia rūpintis paruošti sielą. Mes dabar ruo- 
. šiamės didžioms šventėms — Velykoms. Bet pana- 
šiai reikia rengtis ir prie kitų švenčių. 

Tinkamiausiai sielą paruošime 
šventėms gerair dažna išpažintimi, 

1. Gera išpažintis yra smulkme- 
niškas sielos nuvalymas. Mes girdėjo- 
me ir esam matę, kaip yra valomi kambariai ir juo- 


214 


„ WRAHM: 


UN AVV NNRSSAVYTNRHAVIPMAS 


se esantieji daiktai, Štai du paveikslu. Darbšti Onu- 
tė valo savo kambarius smulkmeniškai ir stropiai. 


„ Pirmiausia ji išvalo visus kampus ir lindynes, palo- 


vius, kerčias, pasuolius. Išvalytas vietas, kurios 
sunkiai pasiekiamos — aukštai ir giliai. Jos budri 


akis pakelia kiekvieną daiktą: kada ji tai atlieka, 


tai lengviau atsikvėpusi be vargo šluoja kambario 
vidurį ir jau viskas švaru ir tvarkoj. Kitaip elgėsi 
nerangi Marytė. Ji pirma brūkštelėjo kambario vi- 


“ duri, o kampai ir palovės palauks kito karto. Ji 


greit pabaigė. Iš karto atrodo viskas tvarkoj, bet 
tik trumpai. Po valandėlės kambarys atrodo toks 
pat, kaip ir prieš valymą, nes iš nevalytų kampų ir 
kerčių vėl pridulka ir prisiteršia. Pirmoji gerai iš- 
valė, o antroji blogai ir paviršutiniškai, 

Panašiai gali atsitikti ir su mūsų sielos valymu. 
Mes turime gerai ją išvalyti, smulkmeniškai nu- 
šveisti, kad po išpažinties ilgai ir skaisčiai bliz- 
gėtų... 

Reikiaperžiūrėtitriskambarius: 


"Dievo, artimo ir savo, kurie yra mūsų 
“ sąžinės gelmėse. Ypač smulkiai pasvarstyti, kas gy- 
“ vena Dievui skirtame mūsų sielos kambarėlyje. Pa- 
klausti, kas jame gyvena šventadienį, kas darbo 
“ dieną. Ar vietoj Dievo meilės, tikėjimo, vilties ne- 


„atrėpliojo šaltumas, abejingumas, neviltis ir kitos 


blogybės. Ar šventadieniais mūsų siela tikrai šven- 


"čia? Ar lankome pamaldas, einame išpažinties, Ko- 


munijos? Ar meldžiamės? Ar savo darbais garbina- 
me Dievą, ar bent retkarčiais prieš darbą, pamo- 

kas prašome Dievo palaimos, o po pasisekimo ar 
dėkojame? Taip ir panašiai pasižvalgę po Dievo 
kambarėlį, lengvai pamatysime, kas reikia valyti 
ir tvarkyti. 

Kaip atrodo artimui skirtas mū- 
sų sielos kambarėlis? Pirmiausia reikia 
paklausti savęs, kokioj vietoj ir pagarboj yra laiko- 
mi brangiausi mums žmonės: tėvai, broliai ir sese- 
rys, mokytojai, kunigai. Toliau kaip gerbiame savo 
draugus, kaimynus, pažįstamus? Ar atsimename ir 
ar pakviečiame į savo artimui skirtą namelį savo 
brolius ir sesutes lietuviukus ir lietuvaites, kurie 
kenčia nelaisvėj, ar toli nuo mūsų kituose kraštuo- 
se gyvena? Ar esame meilūs su tais, kurie mus įžei- 
džia? Ar niekam nedarome skriaudos, neužgauna- 
me žodžiais, mintimis, ar darbais? Ar globojame 
paukštelius ir gyvulėlius? Gerai ištirkime savo ar- 
timo kambarėlį, kad jame visi jaukiai ir meiliai 
gyventų! 

Šventasturibūtimūsų pačiųkam- 
barėlis. Gražios mintys, švelnūs žodžiai, o ypač 
naudingi ir šventi darbai turi puošti mūsų sielos 
kambarėlį. Jei švarus bus mūsų minčių, vaizdų, kal- 
bų ir darbų kambarėlis, tai lengvai išsaugosim šva- 
riais ir kitus kambarėlius. 

Taip peržvelgus visus tuos tris kambarėlius, s u- 
rinkti ir suskaityti visas blogybes. Dabar 
taip kaip dulkes apvalyti gailesčio aša- 
romis, kurios gali slėptis sutrintoj šir- 
dyj, viską atnešti prie klausyklos — 

pasakyti. Pirma dar kartą pasiryžti dau- 
giau to nebekartoti, nebesuteršti sielos 
kambarėlių. Paėjus nuo klausyklos, padaryti 
tai, ką įsakė kunigas ir jau gerai 
atlikta išpažintis. 

2. Dažna išpažintis palengvina, sielai išlikti ne- 
suterštai, 

Jei kambariai dažnai plaunami, tai jie mažiau 
susitepa, visada atrodo gražūs. Taip ir sielos kam- 


“ barėliai gražiai atrodys, jei dažnai išpažintimi bus 


švarinami. Bažnyčia liepia bent vieną kartą metuo- 
se atlikti išpažintį, bet pageidauja dažniau tai atlik- 
ti. Jūs patys pagalvokite, mielieji klausytojai, kaip 
atrodytų namas, kurs tik vieną kartą metuose būtų 
valomas. Ir kokia bjauri liktų mūsų siela, jei mes 
ją taip retai nuvalytume išpažintimi, Apleistą kam- 
barį reikėtų valyti su plūgais ir kastuvais, o su- 
terštą sielą kaip benuvalytume? Taigi, šiandien at- 
likdami Velykinę išpažintį, pasiryžkime gerai ir 
dažmai atlikinėti kitas išpažintis, Darykime pasi- 
ryžimą, kurį būtinai įvykdinkime — už mėnesio vėl 
atliksime gerą išpažintį. Ta intencija sukalbėkime 
Sveika Marija. A. 


59. Kristaus Meilė 
Mielieji jaunuoliai! Jūs ką tik priėmė- 
te Gerąjį Jėzų į savo jaunas širdis. Jūs gal ir ne- 
jaučiate, kaip Kristaus Kūnas ir Kraujas pašvenčia 


jūsų sielas, kūnus ir visą gyvenimą. Bet taip yra. 

Reikia tik giliau pagalvoti. Jėzaus apsilankymas 
pas jus yra didžiausios Jo meilės parodymas. Kuo- 
met Kristus gyveno ant žemės, jis ir tada mylėjo, 
nors ir nekrikštytus vaikučius, nes sakė: Leiski- 
te mažutėliams eiti pas mane ir ne- 
drauskite jiems, nes tokių Dievo 
karalystė (Mork. 10, 14). Bet dabar pats ge- 
rasis Dievas ateina į jūsų širdis ir sielas. Koks 
džiaugsmas ir malonumas! Kaip jūs esate paten- 
kinti ir linksmi, kad pas jus ateina koks nors bran- 
gus svečias. Bet dabar savo nekaltomis lūpomis 
priėmėte ne žymų žmogų, bet dangaus Viešpatį, di- 
džiausią geradarį, savo Tvėrėją — Dievą. Tikrai, 
kaip labai jis numylėjo. Jis būdamas Dievas noriai 
atėjo į mūsų širdis, kurios kartais esti ir gerokai 
suteptos; pašventė jūsų lūpas, kurios gal ir iš ne- 
apsigalvojimo drįsta negražų žodį ištarti. Dabar 
Jėzus jus visiškai myli, laimina. Ar jūs jaučiate tą 
jo gerumą! Manau, kad taip. Štai, noriu jums pa- 
pasakoti, kaip viena šventa mergytė, vardu Imelda, 
džiaugėsi pirmą kartą priėmusi Jėzų į savo širdį, o 
juk Jėzus tas pats visada, tad ir jūs panašiai galė- 
tumėte atjausti dabartinį džiaugsmą, kurį gaunate 
priėmę Viešpatį Jėzų. 

Imelda buvo italų bajoro duktė. 10-čiai metų su- 
ėjus ji pradėjo mokytis pas vienuoles domininkones 
Bolonijos mieste. Mergaitės širdis vienuole būti 
troško. Pagal tų laikų paprotį tuoj ji buvo apvilkta 
baltais rūbais ir apgaubta nuometu, Imelda dabar 
buvo kaip sesuo vienuolė ir visur kartu sų kitomis 

seserimis norėjo dalyvauti. Bet kada visos eidavo 
prie Komunijos, Imelda turėdavo susilaikyti, nes ji 


„ nebuvo dar prie pirmos Komunijos priėjusi. Ji nuo: 


širdžiai prašė, kad būtų prileista prie Komunijos, 
bet niekas jos neišklausė, nes pagal anų laikų pa- 
protį, pirmąją Komuniją priimdavo tik 12— 13 me- 
tų turį vaikai. Tuomet ji pati karštai meldėsi į die- 
višką Išganytoją. Kristus pasigailėjo jos. Vieną ry- 
tą, kunigui dalijant Komuniją, staiga pakyla iš 
pūškos viena Komunija ir sustoja ties Imeldos gal- 
va. Kunigas paima ir paduoda mergaitei. Kokia lai- 
mė ir džiaugsmas apėmė Imeldą. Ji paskendo mąs- 
tyme apie Jėzų ir ilgai pasiliko beklūpanti bažny- 
čioj, kai visos seserys seniai buvo išėjusios iš baž- 
nyčios. Vėliau atėjo jos jieškoti. Jos širdis iš 
džiaugsmo ir meilės nebeišlaikė ir plyšo. Ji jau ne- 
begyveno čia, nes ji nepernešė tos didelės laimės ir 
užteko vienintelės Komunijos, kad ji šventa dan- 
gaus linksmybėse gyventų... 

Tai nepaprastas atsidėkojimas tokioms sieloms, 
kurios Jėzų myli. Ką jūs galite padaryti Jėzui, kad 
atsilygintumėt už tokią didelę geradarystę, kurią 
jūs jau kelioliką kartų patyrėte? Šiandien jūs vieną 
atsidėkojimo pasiryžimą užrašykite Išganytojui sa- 
vo širdyse (o į namus parėję ir į savo užrašų kny- 
gelę). Tas pasiryžimas bus —nesutepta šir- 
dis Jėzui, kurį ir aukokite kas rytą ir vakarą 
— dienos metu ir visada, kada tik atsiminsite. Jė- 
zui bus didžiausias džiaugsmas gauti sau buveinę 


. — nesuteptas gerų vaikučių širdis. Jūsų širdys pa- 

sidarys Jėzaus prieglauda. Senovėje bažnyčios bū- 


davo ta vieta, kur dažnai bėgdavo slėptis prasikal- 


tėliai nuo savo persekiotojų, nes Dievo namų šven- . 


tumas juos gindavo nuo žemės valdovų jėgos. 

Dabar, mieli jaunuoliai, Jėzus ieško prieglau- 
dos pasislėpti nuo žiaurių žmonių išniekinimų nuo- 
dėmėmis. Jis vienatvę kenčia altoriuje, atšalę tikė- 
jime niekina esantį ant altoriaus. Kada jis eina į 
gatves ir kelius, kad savo malones gausiau pa- 
skleistų, savo pergales sielose praplėstų, Jėzus su- 
tinka dažnai tokių pat paniekinimų ir piktybių, ko- 
kių jis patyrė eidamas į Kalvarijos kalną. Ir vienin- 
telė šventovė, kur jis gali apsiginti, tai jūsų geros 
širdys. Laike savo išniekinimo audros kaip tik ti- 
kėjosi įplaukti į gerų žmonių sielos uostą prisi- 
glausti nesuteptose širdyse. Pamąstykite, gerieji 
Jėzaus vaikučiai, kokį lengvą, bet garbingą pasiry- 
žimą jūs galėsite parsinešti iš šių rekolekcijų. Jūs 
nuo šio laiko nuolat būsite gyvosios Jėzaus bažny- 

/ čios, kuriose jis linksmas gyvens ir jus laimins. Bet 
dar mažas uždaviniukas — reiks gerai saugoti savo 
širdies duris ir langus, kad į jūsų širdis neįsiveržtų 
bloga mintis ar darbas, kas galėtų išvyti Išganyto- 
ją. Bet to nebus! Jūs būsite su Kristumi. Jėzus gy- 
vens jumyse! 

O dabar dėkokime Jėzui už tą didelį jo gerumą 
ir mūsų meilę kalbėdami: „O Jėzau, Tu širdingasai 
meilės nešėjau — dovanok man, kad aš taip ilgai 
Tave verčiau laukti!... Štai, dabar mano atvira šir- 
dis tik Tau Bet Tu žiebk mano sieloje bent menką 

kibirkštėlę Tavosios meilės ir mano širdis tuoj pa- 
virs į galingą dangiškos meilės ugnyną“. Amen. 


60. Kristaus Kraujas 


Gerieji! Šventos gavėnios metu jūs kalbate 
maldelę: „Kursai kentėjai už mus kal- 
tus, Jėzau Kristau, Viešpatie mūsų, 
pasigailėk mūsų“. Ši maldelė nurodo mums 
 gavėnios laiko rimtumą, nes per ją mes prisimena- 
- me karčias ir baisias Geriausiojo mūsų Jėzaus kan- 
čias. Jei jūs pamatote kenčiantį vaiką ar žmogų, tai 
užjaučiate, nors ir ne dėl jūsų kaltės kenčia. K o- 
dėl kentėjo Jėzus? Jėzus kentėjo už visus 
žmones ir už jūsų blogus darbus. Paklausite, kaip 


tai galėjo būti. Taip tikrai buvo. Kristus kentėjo už 


mūsų nuodėmes. Todėl Jėzų reikia atjausti ir dėko- 
ti. Savo mintyse ir širdyse pulkite Išganytojui po 
kojų, sukniubkite po Nukryžiuotojo kryžiumi ir 
verkite prašydami nuodėmių atleidimo. Įsižiūrėkite 
į dieviškojo Išganytojaus paveikslą — kryžių, kurs 
prieš jus kabo. Jo plačiai išskėstos rankos nori ap- 
kabinti visą pasaulį. Jis visus myli ir dėl visų mirė. 
Visus iš nuodėmės skurdo išliuosavo. Jis leido at- 
verti savo širdį, kurioj visas pasaulis vietos rastų. 


Baisiai Jėzus kentėjo, bet dar baisiau, kad jūs 
savo nuodėmėmis prie tos kančios prisidėjote, pa- 
dėjote prikalti Jį vrie kryžiaus, Bet neišsigąskite ir 
nesibijokite prie jo artintis. Jis neatstums jūsų nuo 

savęs, bet meiliai priims besiveržiančius prie Jo. Jis 
mirė už visą žmoniją, kuri buvo ir yra nusidėjėlė, 
ir išplėtė savo rankas, kad nusidėjėlius pas save pa- 
trauktų. Jis ir mirdamas meldėsi už savo nepriete- 
lius. Jis ir šiandien dar meldžiasi už vargšę žmoni- 
ją, ypač už savo numylėtus vaikučius. Jis meldžiasi 
už jus ir džiaugiasi, kad jūs su Juo esate, Jis matė 
jus savo maloniu žvilgsniu kybodamas ant kry- 
žiaus, bet ir dabar gyvasis Jėzus laimina jus per šv. 
Mišias po duonos ir vyno pavidalais. Čia reikia Jė- 
zų garbinti, padėti jam kentėti, atjausti Jo kan- 
čias.... 

Senovėje Romoje, persekiojant krikščionis ir 
ypač apaštalus dėl Kristaus, šventasis Petras išsi- 
gando kančių ir ruošėsi bėgti iš Romos, palikdamas 
krikščionis ir miestą. Eidamas Petras pamatė tokį 
vaizdą. Jis regėjo, kaip keliauja palikęs Romą, bet 
išėjęs už miesto sutinka nuliūdusį Išganytoją, 
einantį į Romą. Susirūpinęs ir nuliūdęs Petras klau- 
sia Išganytoją: „Mokytojau, kur eini, ir kodėl 
toks susimąstęs?“ — Nereikėjo Petrui laukti atsa- 
kymo iš Kristaus, nes vienas Jėzaus žvilgsnis viską 
jam paaiškino. — Aš sykį miriau Jeruzalėj ant kry- 
žiaus už visą žmoniją ir tave, bet tu nenori kentėti 
už mane, todėl einu į Romą, kad ten vėl mirčiau už 
man brangias sielas. Aišku, kad supratęs Petras 
nebėjo iš Romos, nebepaliko tikinčiųjų, o vargo 
kartu su jais. Jis dabar daug aiškiau suprato Kris- 
taus kančios reikšmę ir, neleisdamas antrą sykį 
Išganytojui mirti ant kryžiaus, pats buvo nu- 

kryžiuotas. Bet Petras nuolankus Jėzaus apaštalas, 
nusižeminęs mirė prikryžiuotas žemyn galva... 
Mielieji jaunuoliai, ar bereikia aiškesnio pamo- 
kymo, dėl ko Jėzus kentėjo ir kaip mes privalo- 
me kentėti už Kristų, už savo nuodėmes, kad ne- 
priverstume Jėzaus antrą sykį mirti už mus. Jūs 
esate jauni, bet ir toki turi skausmų ir vargų. Jū- 
sų vaikiškai širdžiai ir mažas kryželis yra taip pat 
sunkus, kaip suaugusiam didysis kryžius. Kaip 
tik šiais laikais ir vaikai turi daugiau iškentėti. 
Namuose dažnai yra didelis triūsas ir rūpestis dėl 
duonos kąsnio. Nuliūdusios yra jūsų motinos šir- 
dys, jei negali jūsų tinkamai aprūpinti. Gal tėvas 
yra be darbo ir bevilty skęsta. Dėl to ir jūs turite 
kentėti. Bet nemurmėkite, nekaltinkite savo tė- 
velių ir gerojo Dievo, kad jis leidžia jums kentėti, 
nes jūs girdėjote, kad gerasis Išganytojas pirmasis 
kentėjo, ir tai už jus, už jūsų nuodėmes. Geriau- 
siai Jėzui atsilyginsite, jei savo vargus, nelaimes 
kantriai nukęsite, viską dėl Jėzaus paaukosite. 
Ypač pratinkitės pakęsti šioje gavėnioje įvairius 
nesmagumus, o kenčiančiojo Jėzaus garbei kalbėki- 
te kad ir šią maldelę: „Garbiname tave, 
Viešpatie Jėzau Kristau, ir šlovi- 
„ name tave, kad per kryžių ir kan- 
| čią atpirkai pasaulį“. A. 
1 

61. Mano Gavėnia 


Malonūs jaunuoliai! Prasidedant šventam ga- 
vėnios metui, noriu jūsų vieną rimtą klausimą pa- 

klausti, į kurį jūs patys privalote atsakyti: „Ar 
jūs esate uolūs Dievo tarnyboje?“ Taip turi būti! 
Ar jūs esate drungni? Taip? Pasvarstykime! 

1. Kas yra drungnas? Sugrįžęs iš darbo tėvas 
prašo kavos, kad susišildytų. Onutė paduoda iė- 
vui kavą. Jis geria, bet vėl pastato puoduką ir 
sako: „Ji jau atvėsusi!“ Reiškia: ji yra nei šil- 
ta nei šalta. Jis tokios nemėgsta ir nesušilo. Drun- 
gnas gėrimas nepasiekia savo tikslo. 

Dabar mes žinome, kada yra drungnumas Die- 
vo tarnyboje. Drungnas nesimeldžia mielai. Jis 
meldžiasi, kuomet jam patinka, kuomet tėveliai 
verčia melstis, bet ir tai ne greit jis atlieka, nes da- 
bar turi tą ar kitą darbą greičiau padaryti. 

Drungnas vaikas tingiai eina klausyti šventų 
Mišių. „O kad tik jos greičiau pasibaigtų!“ — 
mąsto jis. Jis tik žvalgosi į visas puses ir dar ki- 
tus vaikus pakumščiuoja.  Nenoriai atsiklaupia. 
Mieliausiai jis sėdi ir patogiai įsitaiso. 

Drungnas tingiai eina šv. Sakramentų. Ko jis 
eis ir ko prašys! 

Drungnas vaikas nenori būti vienas ir tylėti, 
nes čia reikia save nugalėti ir per pamokas nešne- 
kėti! Jis bijo susivaldymo ir aukos. 

Tai yra drungnumas. Kiekvienas jo turime 
po dalelę. Drungnumas nėra gražus dalykas. Leng- 
vai tą pastebime pas kitus, kurie yra drungni; pas 
save nepastebime ir nenorime pastebėti. 

2. Ką aš dabar privalau daryti, kad nugalė- 
čiau drungnumą? Priminsiu dvejopus vaistus. 

dingai Kristaus Kančią apmąstydamas Kryžiaus 
Kelius vaikšto, tas gerai melsis, pamaldžiai šv. 
Mišių klausys, kuriose paslaptingai pats Viešpats 
ant altoriaus nužengia. 


Antrasis vaistas prieš drungnumą yra Jėzaus 
Širdies garbinimas. Išganytojas daug apreiškimų 
"davė Margaritai apie savo Švenčiausią Širdį. Štai 
jų vienas taip skamba: „Jei drungnasis 
mano Širdį garbina, jis pasidarys 
uolus“. Todėl norėčiau jūsų klausti, ar jūs ne- 
norėtumėte, kaip daugelis žmonių, pirmaisiais mė- 
nesių penktadieniais eiti prie šv. Sakramentų. Pir- 
mieji mėnesių penktadieniai vadinami Šv. Jėzaus 
Širdies penktadieniais... Kas negali prieiti pirmąjį 
penktadienį, tas gali pirmąjį sekmadienį, kuris nuo 
seno Jėzaus Širdies sekmadieniu vadinamas. Aš 
klausiu, ar jūs norite laisvai tai daryti? Prievar- 
tos nereikia. Dievas nieko neverčia. Bažnyčia 
taip pat. Aš tik klausiu. Ir aš jūsų prašau... 


Viena visiems aišku: sename apsileidime ilgiau 
nebegalime pasilikti. Būsime protingi ir šioje ga- 
vėnioje melsimės eidami Kryžiaus Kelius kas vie- 
šai, kas atskirai ir pirmais mėnesių penktadieniais 
bei sekmadieniais uoliai Jėzaus Širdį garbinsime. 
Viešpats Dievas rimtai yra pasakęs: O kad tu bū- 
tum šiltas ar šaltas! Bet kad tu esi drungnas, aš 
noriu išmesti tave iš savo burnos. Būkime uolūs! 
Amen. 

Pirmasis: Kryžiaus Kelių vaikščiojimas, Kas šir- 

62. Pasiryžimų Gėlės 


Gerieji mano jaunuoliai! Štai jau 
baigiasi mūsų valandėlė su geruoju Kristumi, su 
mieluoju Išganytojumi šių šv. rekolekcijų metu. 
Bet ar išėję iš rekolekcijų jūs pamiršite, ką čia 
girdėjote? Ne. Dar kartą ne, Jūs baigdami re- 
kolekcijas padarysite stiprių pasiryžimų, kurie ly- 
dės jus per gyvenimą... 

1928 m. žiauriems Meksikos persekiotojams pa- 
vyko sučiupti vieną berniuką katalikiškus raštus, 
laikraščius beplatinant. Jų platinimas ten laiko- 
mas nusikaltimu. Ten valdo Dievo ir Bažnyčios 
priešai. Už tą berniukas buvo nuteistas mirti. Ką 
darė vaikas prieš mirtį? Gal, manote, verkė ir 
šaukė, gal sugundytas nuo šventų sumanymų atsi- 
sakė? Ne! Jis visai ramiai tarė: „Aš noriu pa- 
simatyti su kunigu!“ Jis prieš mirtį norėjo atlikti 
išpažintį. Bet čia nėra nė vieno kunigo, nes jie 
visi kalėjimuose pūva arba ištremti“ — atsako bu- 
deliai. „Tai duokite man valandėlę ramybės, kad 
aš galėčiau pasimelsti ir savo sielą Dievui pavesti“, 
Ramiai ir maldingai suklupo berniukas ant kelių, 
kad apverktų ir apgailėtų trumpo savo gyvenimo 
nusižengimus. Besimeldžiantį budeliai nušauna... 
miršta. 

Šis didvyrio berniuko paveikslas gali kai ko 
pamokyti ir jus, baigiant šias šventas rekolekci- 
jas. Jūs dabar dar neinate mirti, nors ir ji greit 
gali ateiti, bet einate gyventi, o gyvenimas, kad 

būtų geras, kaip to berniuko, reikalauja didelio 
rimtumo. Vieni neįstengsite gražiai gyventi. Rei- 
kia pagalbos. Todėl, baigdami šias rekolekcijas, 
paveskite savo sielas gerajam Dievui, kad Jis jas 
globotų, kaip kad motina globoja savo kūdikį. Kas 
eina su Dievu, tam nieko pikta negali įvykti. Nuo- 
širdžiai pasiaukokite per paskutinį palaiminimą, 
švenč. Sakramentu. Jautriai sakykit: Dieve, nuo 
šiandien mes savo sielas Tau pavedame, globoki 
Tu jas, kad jos vėl Tave pamatytų po laimingos 
mirties. Pratinkitės dažnai pakartoti — mano 
siela Jėzui pavesta. 
Tai atlikę, padarykite antrą svarbų pasiryži- 
"mą — Marija mano Užtarytoja. Gal 
įvyks nelaimė, pulsite, bet keldamies kreipkitės į 
“ Mariją. Ji yra geroji Motina, nusidėjėlių užtary- 
| toja, sugrąžins jus savo Sūnui. Kada melsitės, 
karštai kalbėkite „Sveika Marija“, o-kurie gali dar 
pridėkite kad ir šiokią maldelę: „Marija, geroji 
Jėzaus Motinėle, išklausyk manęs vargšo vaikelio, 
neleisk nusidėti, o nupuolusį greit vėl savo Sūnui 
“ sugrąžink“. Šiais ir panašiais žodžiais jūs galite 
“ ir patys melstis, Marija supras ir išklausys. Sa- 
„ kykite: „Esam mes vaikai Marijos, Dievo Moti- 
“ nėlės, todėl melsim ir kalbėsim šventai poterėlius“. 
. Trečias jūsų pasiryžimas, manau, dar nebus per 
daug — neužmiršti maldos į Angelą Sargą. 
Jis jūsų kelio draugas. Jis lydėjo jauną Tobiją, 
“| lydės ir jus. Jis jūsų jaunų ir suaugusių geriau- 
sias draugas. Jautriai kalbėkite jau žinomą mal- 

delę: „Angele, Sarge, globoki mus, ir keliu geruo- 
ju veski Tu mus...“ 

Baigiame su Viešpatimi. Pats Dievas palaimins 
mus.. Džiaukitės su Dievu visuomet. A. 


63. Velykinė Komunija 


Mielieji Jaunuoliai! Papasakosiu gero berniuko 
Kaziuko trumpą gyvenimo istoriją. Kaziukas £y- 
veno kaime, netoli mokyklos. Jis buvo linksmas 
ir patenkintas. Lankė mokyklą ir gerai mokėsi, 
Kas savaitę mokyklą lankė kunigėlis, kurs mokė 
vaikučius Dievą ir artimą mylėti, nueiti į dangų. 
Vieną kartą girdėjo Kaziukas, kad kunigėlis ragi- 
no visuomet linksmiems būti, nors ir kentėti reikė- 
tų. Kaziukas toks ir buvo. Jis patenkintas žaidė 
su kitais vaikais, linksmai klausė tėvelių, jis gerai 
žinojo, kad tikrai linksmas gali būti tik toks vai- 
kas, kurs neįžeidžia Dievo. Paaugęs įsirašė į an- 
gelaičius, nes angelaičiai mokėsi, kaip būti gerais 
ir linksmais vaikais. Ir taip angelaitis Kaziukas 
buvo labai linksmas ir darbštus berniukas. 

Bet nelaimė. Gerasis angelaitis serga. Sun- 
kiai kenčia. Ir gydytojas nieku negali padėti. Ka- 
ziuko linksmos akutės, jis kentėdamas džiaugia- 
si, nes taip nori gerasis Jėzus. Susirūpinę tėveliai 
visokiais būdais nori jam pagelbėti. Neatstoda- 
mi nuolat klausia: „Ko labiausiai nori, mūsų 
brangusis sūneli?“ Jis linksmai atsako: „Trokš- 
tu velykinės Komunijos, noriu su- 

laukti Jėzaus. Buvo gavėnia, todėl jo di- 
džiausias troškimas buvo — Velykų Viešpaties 
atėjimas į jo širdį. Jis nujautė, kad Velykų pyragai 
ir margučiai ne jam skirti. Berniukas troško tikro- 
jo džiaugsmo. Ir kai kunigėlis atvažiavo su Šv. Sa- 
kramentu, skausmingos berniuko akys džiaugsmo 
ašaromis prisipildė, Kaziukas laukė Jėzaus šv. 
Komunijoj. Jis žinojo, kad ši Velykinė išpažintis 
yra jam paskutinė, todėl jis šventai ir karštai pri- 
ėmė ją. Jo veidas pasidarė skaistus, patenkintas: 
nekalta siela laukė valandėlės, kada neatskiriamai 
pamatys gerąjį Jėzų. Vaikas laukė, ilgėjosi kito 
gyvenimo. Neilgai laukęs sulaukė... Jo šventa 
siela pakilo draug su angelais prie Dievo sosto. 


Gerojo vaiko paskutinė Velykinė šv. Komunija, 
moko mus maldingai priimti Velykinę šv. Komu- 
niją ir tinkamai pasiruošti Velykoms. 


1. Kiekvieną kartą, kada tik priimame šv. Ko- 
muniją, reikia ją priimti tyra širdimi, skaisčia sie- 
la, nes visuomet tą patį Gyvąjį Dievą priimame. 
Bet Velykinė Komunija neišsiskiria iš kitų Komuni- 
jų, nes ji turi būti visų katalikų priimama ir tai Ve- 
lykų laikotarpyje, o ne kuriame kitame laike. Ko- 
dėl taip? Atsakysiu. Brangiausias mums Kris- 
taus palikimas yra švenč. Sakramentas. Geriau- 
sias sielos penas yra šv. Komunija. Bet švenč. 
Sakramentą, Kristus įsteigė prieš Velykas, did. 
Ketvirtadienį. Ir Pirmąją Komuniją davė apašta- 
lams taip pat prieš Velykas. Dėl tos priežasties 

Bažnyčia ir liepia prieš Velykas priimti šv. Komu- 
niją. Apie Velykas priimdami šv. Komuniją mes 
visi susijungiame su Kristumi, kaip didįjį Ketvir- 
tadienį susijungė visi apaštalai. 

Kadangi Velykinė Komunija yra viso pasaulio 
katalikų religinė puota, kurioj pats Kristus yra 
mums dvasinis penas, todėl toj puotoj niekas ne- 
gali atsisakyti dalyvauti. Čia negalima pasiteisin- 
ti. Jei kas nepaklauso, tai tas skaudžiai įžeidžia 
Dievą. Supraskite, jaunieji, ką pamanytų kara- 
lius, jei jis kviestų pas save vargšus, kad juos pa- 
mylėtų, o šie atsisakinėtų įvairiai pasiteisindami: 
„Mes vargšai, mums reikia rūpintis paprastu duo- 
nos kąsniu, mes neturime tinkamų rūbų ir tt.“ Ka- 
ralius įsižeistų, nes jei jis kviečia, tai jis žino, ką 
kviečia ir ką jie turi. Panašiai yra ir su Jėzaus 
kvietimu. Jis kviečia visus, kurie vargsta ir yra 
apkrauti, kad atgaivintų ir pastiprintų. Bet jei 
kviestieji atsisako, Jėzui liūdna pasidaro, Jį įžei- 
džia. Jūs šiandien esate laimingi, nes paklausėte 
Jėzaus kvietimo, atėjote jį p Jis jau palai- 
mino ir pašventė jus. 


Kaip reikia maldingai priimti Velykinę Komu- 
niją, gali mokyti gerojo berniuko Kaziuko pavyz- 
dys ir apaštalai, kurie taip maldingai priėmė pir- 
mą kartą. Jų sielos viską užmiršo, žinojo tik vie- 
na: Jėzus ateina į mano širdį, Jie 
su Jėzumi kalbėjosi, dėkojo ir maldavo. Ir mes 
gerai ir maldingai priimsime, kada už nuodė- 

mes gailėsimės, Jėzų garbinsime 
„karštai dėkosime, o vėliau su Juo 
kalbėsimės ir maldausime. 


2. Velykinė Komunija paruošia 
„mūsų sielą šventoms džiaugsmo 
Velykų šventėms. 


Velykos yra didelio džiaugsmo šventė, ypač 
vaikams. Tikras džiaugsmas trykšta tik iš skais- 
čios sielos ir širdies. Juk jūs žinote, kad švarus 
ir tyras vanduo trykšta ir teka iš švarios versmės. 
Iš pelkės ir balos netekės tyras vanduo. Taip ir 
iš suterštos sielos nekils pilnas džiaugsmas. Gali 
vanduo smarkiai bėgti, kunkuliuoti ir iš užteršto 
šulinio, bet tame vandenyje nespindės krištolinis 
grožis, neplaukys žuvelės... Taip ir suteršta siela 
žmogus gali šūkauti ir linksmintis, bet jo džiaugs- 
mas ne tikras. Mes turime džiaugsmingai praleis- 
ti Velykas. O priėmę Velykinę Komuniją ir pa- 
sisaugoję nuo nuodėmių, galime tikru džiugesiu 
praleisti šventes. Velykinė Komunija paruoš mus 
tikram džiaugsmui, kurs yra Kristaus Prisikėlimo 
šventėje — Velykose. Velykinė Komunija yra mū- 
sų sielos prisikėlimas ir atsigaivinimas tikram Ve- 
lykų džiaugsmui Viešpatyje. 

Taigi pasižadėkime šias Velykas praleisti links- 
“mai, šventai t. y. neįžeidžiant Dievo ir artimo. Už 
šventą Velykų praleidimą sukalbėkime Sveika Ma- 
rija. A. 

64. Mokyklos Varpelis 


Kartą paklausė mokinių, kas galingiausias jū- 
sų mokykloj? Kaip manote, ką jie atsakė? Jų 
mokykloje buvo keli mokytojai, lankėsi keli kape- 
lionai, visi atrodė galingi ir stiprūs, visų mokiniai 
klausė ir visus mylėjo. Bet kuris galingiausias, — 
reikėjo atsakyti. Jų mokykloje buvo ir mokinių, 
stipresnių už mokytojus, gerai užaugusių. Visi 
svarstė ir galvojo. Tuomet pakelia ranką mažiau- 

„sias berniukas ir taria: „Galingiausias yra mo- 
kyklos varpelis“. Visi pradėjo linguoti galvą pri- 
tardami, kad šis mažiukas tikrai tiesą pasakė. 
Kiekvienas pradėjo mąstyti, kaip visi klauso var- 
pelio balso. Tik spėjo dzin dzin ausis pasiekti, 
tuoj klauso jo balso, bėga, skuba iš žaidimų salių, 
iš kiemo į klases. Jo skambesio laikosi ne tik mo- 
kiniai, bet ir mokytojai. Jį išgirdę ir vėl visi su- 
junda, išbėgioja, žaidžia, ilsisi, Tikrai, varpelis yra 
galingas. Jo klauso ir mūsų tėveliai: kai mūsų pa- 
silinksminimuose suskamba varpelis, tai visi nu- 
rimsta, klauso, ką mes pasakysime, ir žiūri, ką pa- 
rodysim, Tikrai varpelis galingiausias mokykloje. 

Nors jis ir toks galingas, mes jo negirdėjome 
ir neklausėme jau keli mėnesiai. Vargšelis! Juk 
rytoj susirinkę rasime jį dulkėtą, kur nors užmes- 
tą, saulės įkaitintą, lietaus išplautą... Taip. Bet 
jis vėl pradės eiti savo pareigas, jis mūsų varpe- 
lis. Su pirmu jo skambesiu pradėsime pirmąją 
savo poatostoginę pamoką... O vėliau? Vėliau jis 

dar ilgai skambės ir skambės, jis vėl mus valdys, 
nes tikrai yra galingas. 

Bet juk šiandien yra naujųjų mokslo metų pra- 
džia, o mes negirdime mokyklos varpelio! Kodėl? 
Jūs patys atsakytumėte. Jei yra varpelis, tai turi 
būti ir varpas, o varpas yra galingesnis už varpelį. 
Todėl mes šiandien pirmiau paklausėme varpo bal- 
so, kuris taip gražiai ir galingai skambėjo mūsų 
. bažnyčioj, mieluose Dievo namuose. Pirma negu 
buvome mokomi, jau buvome Dievo vaikai, ap- 
krikštyti, palaiminti, į dangų pakviesti. Vadinasi, 
jau seniau girdėjome galingą Bažnyčios, paties 
Dievo balsą, jo klausėme. Todėl ir šiandien pir- 
miau jo balso paklausėme. Susirinkome čia į baž- 
nyčią savo Sutvėrėją pagarbinti, Jo palaimos pa- 
prašyti tolimesniam darbui. Susirinkome kviečiami 
didžiojo varpo, kad vėliau gerai girdėtume mažojo 
varpelio garsus ir suprastume. 

Tad pirmiausia ir paklausykime, ką mums kal- 
ba ir skambina bažnyčios varpas, ką jis pataria. 
Bet juk varpas nekalba, pasakysite, mieli moki- 
niukai! Kaip ne. Ir varpas kalba, tik reikia įsi- 
klausyti. Šiandien varpas jums kalbėjo: „Dzin 
dzin, vaikai, bėkite į mokyklą linksmai. Kelkitės, 
skubėkite, bet ir Dievą mylėkite, Skaitykite, rašy- 
kite, bet ir giesmelę giedokite. Dzin dzin, vaikai, 
grįžkite iš mokyklos linksmi“. Štai ką varpas 
jums kalbėjo, ar girdėjote? Kitą kartą gerai įsi- 
klausykite. Taigi, pradėdami mokslo metus, pra- 
dedame naują lauką arti. Bet juk artojas pirma 

palaimina savo lauką, ir mes šiandien tos palaimos 
ir mokslo prašome iš mokslo ir dirvos Viešpaties. 
Moksleiviams dirva yra knyga, sąsiuvinis, lenta, 
žemėlapis. Dirvos vaga yra knygos lapas, sąsiu- 
vinio puslapis, kuriuos turime perskaityti ar prira- 
šyti. Šiandien atėjote į bažnyčią be savo mokyk- 
los krepšelių, be knygų ir kitų mokslo priemonių, 
bet galėjote visa tai atsinešti, padėti prie altoriaus, 
arčiau Dievo, o Dievas siųstų savo palaimą, kuni- 
gas pašvęstų šv. vandeniu, ir štai mūsų pasiseki- 
mas užtikrintas. Bet tai nebūtina. Dievas yra ga- 
lingas, Jis žino, ko jūs norite, Jis visus jus mato, 
todėl laimina jūsų knygas ir jų čia nesant: žinoda- 
mas jūsų norus iš anksto juos palaimina. 
Trumpai sakant, varpas mums skelbia moky- 
tis ir melstis. Mokslas be maldos, be to sielos 
maisto, būtų tik vienos mūsų pusės lavinimas, mes 
pasidarytume vienpusiški. Bet juk mes norime 
būti ir užaugti tikri lietuviai,, vyrai ir moterys, 
todėl mes turime mokėti dirbti, o neužmiršti ir 
melstis. Mūsų pirmieji žodžiai po mokyklos var- 
pelio garso bus maldos žodžiai. Tik noriu atkreip- 
ti dėmesį, jaunieji moksleiviai — jei meldžiamės, 
tai melskimės, bet ne ką nors kitą veikime, Labai 
nemalonu matyti, kai melsdamiesi mokiniai drau- 
gus pešioja, knygas tvarkosi ir p. Taip negražu, 
nemokiniška. Tą valandėlę turėtų būti sunertos 
mūsų rankos, pakeltos akys į kryžių, o žodžiai 
taip nuoširdūs, kad angelas Sargas juos nuneštų 
sakydamas: „Štai kokių dovanų siunčia Lietuvos 

kais Aidis nida Bilas k kikilių Gliių msi Gal. kardiės ka ia 


| mokiniai!“ Tai būtų gražu. Mūsų daromas kry- 


žiaus ženklas turi būti rimtai ir pamaldžiai atlie- 
kamas. 
Po tokios maldos seksis ir rimtas mokyklos 


darbas. Mokyklon ne žaisti, išdykauti ar snaus- 


ti einame, bet dirbti, klausyti mokytojo nurody- 
mų. Čia kartais ir paprakaituoti reikia. Geri mo- 
kiniai pasakoja, kad jie mokydamies sušyla. Vadi- 
nasi, dirba taip, kaip jūsų tėveliai ir vyresnieji, 
dirbdami prakaituoja. Tik toks darbas džiugins jū- 
sų mokytojus ir namiškius, o jus padarys laimin- 
gus. Taigi, uoliai klausykime varpelio garsų, kai jis 
skelbia melstis — melskimės, kai dirbti — dirbki- 
me! Tad į gražų ir malonų mokslo lauką su Die- 
vo palaima ir savo didžiais norais. A. 


65. Nauja Vaga 


Kai lietuvis ūkininkas gausų metų derlių su- 
renka į kluoną, jis toliau nežiopso, bet vėl ruošia, 
dirvą kitų metų viūčiai. Kurie esate mėginę lau- 


. ke dirbti, žinote, kaip nelengva tai padaryti. Ar 


jūs kada nors stebėjote ūkininką, einantį šalia ark- 
lo, stipriai savo rankomis jį į žemę smeigiantį, kurs 
vagą po vagos versdamas maišė juodą žemę su 


" gelsvu prakaitu. Ūkininkas dirbdamas nežiūri nei 


į kairę, nei į dešinę, nesižvalgo atgal, kad nesusi- 
artų provagėmis, nes tada atrodytų nesuarta, bet 
išvagota. Jis tik žiūri pirmyn ir verčia vagą po 
vagos, kurios dailiai suklotos ir jį patį laimingą 


" padarys. 

Tokį ūkininko darbą turėjo minty ir mūsų myli- 
masis Išganytojas, kai kartą sakė jaunikaičiui, 
kurs norėjo būti Jėzaus mokiniu, bet vis dar pir. 
ma norėjo atsisveikinti su namiškiais. Kristus, 
jam besižvalgant, tarė: „Nė vienas, kurs 
prideda savo ranką prie arklo ir 
atgal dairosi, netinka Dievo kara- 
lystei“ (Luk.9, 62). Šiuos gražius Išganytojo 
žodžius galime prisitaikyti sau, šiems naujiems 
mokslo metams,. Juk mes arsim savo proto ir šir- 
dies lauką, sėsime grūdus, kad pabaigoj mokslo 
metų gausiai piautume. 

1. Šiandien prasidėjo nauji mokslo metai, pa- 
ėmėm arklą į savo rankas. Dabar nedera 
daugiau atgal žvalgytis. Ne. Atos- 
togos su savo išsiblaškymais jau praėjo. Pasida- 
rytūme sau daug žalos, jei ir dabar vis dar dažnai 
savo tuščiais pasikalbėjimais ir pasilinksminimais 
praleistume darbo laiką. Jei ir galime pažvelgti į 
savo praeitų atostogų kelius ir takelius, tai tik to- 
dėl, kad pasitaisytumėm, apgailėtumėm negerai 
praleistas atostogų valandėles, kitaip atgal nesi- 
žvalgykime, tik pirmyn! 

2. Mūsų žvilgsnis pirmyn! Bėkime 
į tikslą! Daug įums paskirta išmokti šiais moks- 
lo metais; kad tai galėtumėm lengvai pasiekti, 
reiks uoliai ir rimtai padirbėti. 

Tokio rimto darbo pirmiausia reikalauja ge- 
rasis Dievas, kurs jūsų amžiui skyrė mokslą taip, 
kaip jūsų tėvams skyrė darbą prie amato, fabrike, 

ūkyje ar įstaigoje. Bet jei jūs neišgirsite to Die- 
vo balso, vietoj tvirtai čiupti arklą, knygą, lyrą, 
tik rankas į kišenius susikišę vaikščiosite, tai tik 
brangų laiką eikvosite. Tur būt atsimenate tin- 
ginį tarną, kurs gavęs talentą užkasė, vietoj pel- 
nęs kitą. O darbštūs jo draugai priešingai pasi- 
elgė. Žinote ir kokią bausmę jam paskyrė ne už 
tai, kad jis būtų praradęs talentą, bet už tai, kad 
jis savo darbu nepadvigubino. Kokią griežtą baus- 
mę iš Dievo išgirsite jūs, jei taip brangius savo gy- 
venimo metus prasnausitė, neišnaudosite, jei savo 
sielose gerų vaisių pavasario piūčiai nepribrandin- 
„site. Bet jūs viską gerai sutvarkysite. Juk jūsų 
šių metų šūkis — malda ir darbas, vis- 
kas didesnei Dievo garbei, gražūs 
šūkiai, kuriuos kasdien prisiminkite. 

Rimtai dirbti ragina ir jūsų tėvai, kurie šalią 
. jūsų stovi ir susidomėję seka jūsų darbus. Jiems 
. nėra lengva šiais sunkiais laikais jus leisti moky- 
| tis. Jie dėl to kasdien turi aukotis dėl jūsų švie- | 
" sesnės ateities. Parodykite ir jiems savo dėkin- 
gumą gerai mokydamies ir gražiai elgdamies. Jū- 
| sų tėvams tikrai rūpi jūsų ateitis. Jie galvoja, ko- 
kį pašaukimą išsirinks, kam pasišvęs. Jie gerai 
supranta, jog tik kilnių sielų berniukai ir mergai- 
tės galės daryti pažangą moksle ir nereikės raus- 
ti dėl jų elgesio. Jei jūs darbštūs būsite, tai nu- 
imsite nuo savo tėvų pečių vieną sunkią naštą, už- 
sipelnysite Dievo palaimos, kurią Dievas paskyrė 
tiems, kurie įvykdo ketvirtąjį Dievo įsakymą. 

Nuoširdžiai rūpinasi ir jūsų mokytojai ir glo- 
bėjai, kurie nuolat sodina mokinių sielose gerų sėk- 
lų. Jūsų mokytojai moko, bet ypač stengiasi jus 
gražiai išauklėti, kad būtumėte meilūs Dievui, Tė- 
vynei ir žmonėms. Mums nėra tas pats matyti 
mūsų darbo pastangas veltui einant ar nešant gra- 
„žių vaisių! Jūsų uolumas ir bendradarbiavimas 
duoda ir mums naujo džiaugsmo ir meilės mokyk- 
lai, nes mes jaučiame, kad jūs suprantate mūsų 
gerus norus jūsų pačių naudai. 

„ Kaip stipriai ir uoliai kreipiate savo žvilgsnį 
pirmyn, taip pat neužmirškite pakelti savo: akių 
ir aukštyn, į Dievą, kurs laimina kiekvieną. 

Jūsų darbas turi ir didesnį uždavinį, negu lai- 
mingai čia gyventi. Jūs turite pelnyti dangaus 
vainiką; jei tam jums paprastųjų jėgų neužtektų, 
pats Dievas išties savo malonės ranką. Mūsų vi- 
sai lengva pareiga — kasdien melsti Dievą tos pa- 
galbos, kurią jis prižadėjo, o jis savo išpildys, gau- 
siai laimins moksle ir visuose gyvenimo reikaluose. 
Mūsų laimė, kad Jis visur mus priimtų, kap kadai- 
se priėmė savo dangiškąjį kūdikėlį Jėzų. Malonių 
šaltiniai teka Šv. Sakramente. Iš to galima semti 
uolumo savo pareigoms, ypač religinėms, kad ne- 
apleistume moksleivių pamaldų, šv. Mišių, dažniau 
susijungtume su Jėzumi šv. Komunijoj. 

Štai atidengiau jūsų sieloms plačius darbo lau- 
kus. Džiaugsmingai brandinkite vaisius, kuriais 
džiaugtųsi tėvai ir mokytojai, o tada patys lai- 
mingi tapsite, Ir kai ateis dangaus piūtis, tuomet 

jumyse išsipildys, ką Viešpats yra pasakęs 125 
psalmėj: „Jie sugrįš su džiaugsmų, 
nešdami šavo pėdis“, - A. 


66. Atostogos 


Jau kelinta diena, kaip visų lūpos garsiai kal- 
ba — atostogos, atostogos. Atostogų nuotaika 
viešpatauja paskutinėse pamokose, pertraukose, ei- 
nant į mokyklą ir grįžtant iš jos. Po paskutinių 
pamokų daugelis patenkintų skiriasi su mokykla, 
nes jie jau paaukštinti į vyresnį skyrių, o kai ku- 
rie bus jau gimnazistai, nes išlaikė egzaminus į 
V skyrių. Kai kurie džiaugiasi galėsią užsidėti pa- 
našias į gimnazistų kepures, dėvėti jų uniformas, 
skaityti gimnazistų laikraščius ir tt. 

Matau ir girdžiu, kaip gerasis jūsų mokytojas, 
susikvietęs visus apleidžiančius mokyklą mokinius 
į vieną salę, paskutinį kartą stengiasi jiems įdieg- 
ti naudingų žinių ir pasakyti, ką veikti atostogų 
metu. Ką sakau? Veikti, dirbti atostogose? Ne. 
Gerieji mano mokiniai, Atostogos yra poilsio me- 
tas, bet ne tinginystė. Žmogus yra skirtas darbui 
ir visada turi dirbti, o. poilsis yra trumpas, kurs 
dažnai pakeičiamas kitu darbų. Atostogose jūs 
mažiau rūpinsitės knyga, raštu, bet visiškai to už- 
miršti negalima. Ganysite gyvulius, skraidysite 
po margaspalves pievas, vaikščiosite paupiais, kiti 
padėsite dirbti laukuose tėveliui, namuose mamy- 
tei ir kitiems namiškiams. Vadinas, jūs dirbsite, 

tik kitokį darbą. Mokytojai paragino būti garbin- 
gais mokiniais, pailsėti ir po atostogų vėl sugrįšti 
į mokyklą. Mokytojas toliau kalbėjo neužmiršti 
knygų -— turėdami laiko galėtumėte paskaityti ir 
pasimokyti iš jos. Tiesa, kai kurie jau susirišote - 
savo knygas virve ir paslėpėte ar į užpečkį suki- 
šote... Yra buvę tokių mokinių, kurie, surinkę 
knygas, sukrovė į krūvą ir padegė. Kaip manote, 
ar tie gerai pasielgė? Suprantama, kad ne. Kny- 
gos turi būti jūsų mylimos sesutės, kurios lydėtų 
jus ir mokykloj ir per visą gyvenimą. Mokinys ir 
jo knyga — du neatskiriami draugai. Pagaliau 
mokytojas palinkėjo atsigauti, užaugti ir vėl lai- 
mingai sugrįžti. Jūsų jaunos širdys norėjo gerie- 
siems mokytojams kai ką pasakyti, padėkoti, atsi- 
prašyti, bet susijaudinę negalėjot tai padaryti. Bet 
tai padarėt savo širdyje, o mokytojo širdis moka 
pažinti jūsų skolos balsą ir be žodžių, 

Dabar jau atostogos! Vieni su kitais sumeta 
kelius žodelius, pasiryžimus, atsisveikina, nors ne- 
toli gyvendami galės susitikti, pasimatyti, bet jau 
ne mokykloje... Dabar dar peržvelgia klases, suo- 
lus, lentą, knygyną ir visus žemėlapius. Gal jau 
keleri metai, kaip tą pačią mokyklą lankėte, tuose 
pat suoluose sėdėjote, dabar kelis mėnesius visa 
tai apleisite, kad vėl, sugrįžę su naujomis jėgomis, 
kibtumėte į mokslą. Kai kurie gal ir ant visados 
sakysite sudiev tai mokyklai, nebegrįšite į ją, iške- 
liausite kur kitur mokytis, būsite gimnazistais ir 
p. Nors ir nebesugrįžtumėte, nors gaila ją palik- 

ti, sunku skirtis, tačiau skirkitės tvarkingai su sa- 
vo mokykla. Jei buvote pasiskolinę knygų iš drau- 
gų ar mokytojo, ar kokių daiktų, tai visa tvarkoj 
grąžinkite, atiduokite kieno buvo, nes ir mažiau- 


„sias svetimas daiktas gali slėgti jūsų tyrą širdį. 


Toliau, tvarkingai palikite ir savo suolą, nes jis 
dar ilgai turės tarnauti kitiems po jūsų ateinan- 
tiems mokiniams. Negražus ir nuodėmingas yra 
paprotys išpjaustyti suoluose savo pavardę, var- 
dą ar kitokius ženklus. Taip geri mokiniai nesi- 


" elgia. Jei visi piaustys, tai greit visa supiaustys. 


Jūs savo suolus palikite kaip naujus, tada kiti, 
jūsų vietoje sėdėdami, džiaugsis jūsų gerumu. 

Pagaliau ko mes čia susirinkome pradėdami 
atostogas. Gerai padarėme. Iš tos vietos ėjome 
į mokyklą, iš tos vietos žengsime ilsėtis, atosto- 
gauti, gyventi. Per šiuos mokslo metus mūsų pro- 
tos pasidarė stipresnis, įsigijome daugiau žinių, pa- 
sidarėme išmintingesni, bet visa tai pasiekėme ge- 
rajam Dievui laiminant. Jei Jis atitrauktų savo 
palaimos ranką, ir mes bemoksliai skurstume, kaip 
yra daug nelaimingesnių už mus, kurie negali mo- 
kytis, ar nesiseka mokslas. Taigi Viešpats yra vi- 
sokio pasisekimo šaltinis. Jei su Juo pradėjome, 
tai su Jo rankos palaima ir baikime. Už viską rei- 
kia Dievui dėkoti. Atverkim jam savo dėkingos 
sielos vartelius ir išleiskimę nuoširdžius pagarbos 
žodelius! 

Čia mes išgirsime ir vieną staigmeną. Ką? 
Dievas mums šiandien skelba: „Mokiniai, 

nors jūs turėsite atostogas moks- 
le, bet mano mokykla jūsų sieloj 
niekada nenustoja dirbusi“. Vadinas, 
Dievas mums primena, jog siela per mokslą, tikėji- 
mą, Sakramentus santykiaudama su Dievu nepails- 
"ta, bet vis stipresnė darosi. Sielos atostogos reikš- 
tų jos mirtį. Todėl šiandien mums Jis kartoja: kai 
turėsite mokyklos atostogas, tai mano mokslas ir 
visas gyvenimas turės būti dar stipresnis. Atostogų 
maldos turės būti karštesnės, Komunija dažnesnė, 
ypač rūpinsimės dalyvauti šv mišių Aukoje. Nors 
atostogose ir bus sunku nueiti į bažnyčią, bet už 
tai parodykime didesnį uolumą ir pasiryžimą. Be 
svarbios priežasties neapleiskime Mišių. Per atos- 
togas įpraskime būti uoliausiais Jėzaus mokiniais, 
mokėkime džiaugtis su juo, o tada mūsų atostogos 
bus tikrai laimingos ir naudingos, ko taip nuošir- 
džiai linkiu, A. 


61. Mano Motina 


Sveika Marija, Motina Dievo. 


Praeitų metų gegužės mėnesį mačiau tokį vaiz- 
delį, kurį ir jums papasakosiu, gerieji jaunuoliai. 
Tada buvo šilto sekmadienio pavakarė. Karštoji 
saulutė jau buvo suspėjusi atgaivinti ir prikelti iš 
žiemos snaudulio visą gamtą. Visur virte virė gy- 
venimas: bėginėjo ir triūsė skruzdėlės iš savo na- 
miukų išėjusios, zvimbdamos bitės čiulpė ir nešė 
saldųjį medutį, čiulbėjo ir ulbėjo paukšteliai, rėp- 

liojo kirminėliai, bliovė avinėliai. Žodžiu, visa 
judėjo ir krutėjo, dirbo ir plūšėjo. 

Iš vienos kaimo trobelės išbėgo dvi mergytės. 
Viena buvo labai nuliūdusi, kitos veide spindėjo 
užuojauta ir susirūpinimas. Jųdviejų rūbeliai bu- 
vo prasti, bet už tat gražios, nesuteptos ir Dievą 
mylinčios širdys, nekaltos kaip saulės spinduliai 
akys, darė jas zražesnėmis ir už šilkais pasipuo- 
šusias turtuoles. Jos atrodė kaip gražiai žydin- 
čios pievų gėlės. Kas jos buvo ir kur bėgo? Liūd- 
noji mergaitė vadinosi Teresėlė. Ji dabar našlaitė, 
dar maža būdama neteko savo motinėlės. Ir dabar 
ji jauna, aštuonerių metų mergaitė. Antroji, jos 
globėja Onutė, dvylikos metų mergaitė. Jos tė- 
veliai globoja mažąją našlaitę, nes yra jos krikšto 
tėveliai, o ji yra tikroji našlaitės draugė, kuri pa- 
guodžia vargšę mergaitę. 


. Ta diena buvo tokia pat, kaip šiandien, t. y. 

Motinos Diena. „Kur skubate ir ką veiksite, gero- 
sios mergaitės, paklausiau praeinančias mergytes? 
Ar buvote šiandien bažnyčioj ir ar žinote kokia 
diena?“ — „Taip, kunigėli, nedrąsiai atsakė mer- 
gaitės. Mes jau buvome bažnytėlėje ir nuoširdžiai 
meldėmės per savo parapijos kunigėlio šv. Mišias 
ir priėmėme šv. Komuniją į savo širdį“. Gerieji ma- 
no klausytojai, tai buvo labai geros mergaitės. Po 
Komunijos su kitomis mergaitėmis jos nuėjo prie 
Marijos altoriaus ir graudingai žiūrėdamos į jos pa- 
veikslą ilgai meldėsi už gerąsias savo motinėles. 

Elis. 


Toliau dalyvavo gegužinėse pamaldose ir, nors 
plorjais savo balseliais, karštai giedojo „Sveika 
Marija, Dievo Motina“. 

Ypatingai karštai meldėsi našlaitė Teresėlė. Ji 
norėtų prikelti savo gerąją motinėlę, pasakyti jai 
eilėraštį, atnešti gėlių, pasiguoti. O kaip gera bū- 
tų su motinėle! Be mamytės ji taip neturtinga 
ir nelaiminga. Seniau ji turėjo gražių rūbelių, 
žaislelių. Dabar vargšė be mamytės ir nieko ne; 
turi. Graudu pasidarė mergytei ir pravirko grau- 
džiomis ašaromis. Bet tuoj išgirsta savo širdyj 
suraminimą: „Neverk Teresėle, ne tu viena esi naš- 
laitė ir neturtėlė. Dievo Sūnus paliko turtingiau- 
sią dangų ir atėjo į suskurusią žemę. Gimė tvar- 
telyj, ėdžiose ir neverkė, nenuliūdo. Štai pažvelk 
į paveikslą; čia Jėzaus Motina, kuri yra ir tavo 
motina. Prašyk jos sau pagalbos ir: paguodos. 
Pažvelk, kaip meiliai ji į tave žiūri, lyg atsako į 
tavo skausmus ir aimanas... Nusiramink, mažoji 
našlaite“. Jos lūpos pradėjo šnibždėti Sveika Ma- 
rija, o širdis kilo į dangų, kur yra Marijos Širdis: 
„Ji yra mano motina, nes aš neturiu kitos motinos“. 
Dabar juodvi bėgo į kaimo kapines. Našlaitė ne- 
šėsi margai žydinčią gėlę, kurią pati užaugino. Va- 
zoną apjuosė juodu kaspinu gedului prisiminti, o 
į gėlės žiedus įdėjo vienintelę savo brangenybę, mo- 
tinos fotografiją. Viską pastatė ant motinos ka- 
po, ant pat jos širdies ir jausmingai sukalbėjo am- 
žiną atilsį. Ji tiek tik gali paaukoti motinos ka- 
pui motinos dienos proga. 

Jos draugė Onutė taip pat nešėsi gyvų gėlių 
vazonėlį, kurį pastatė menkoj kapinių koplytėlėj, 
tuo pagerbdama visas mirusias motinas, nes jos 
motina dar buvo gyva. Ją šį rytą gražiai pasvei- 
kino, padovanojo labai didelę ir brangią dovaną. 

Ji paaukojo motinai savo jauną širdį, kurią pri- 

žadėjo išlaikyti švarią ir nesuteptą. Ji atnešė bal- 
tą lapelį, kuriam buvo surašytos dvasinės dovanos 

:— tai maldų ir gerų darbų rinkinys už savo bran- 
giosios motinėlės laimę. Ten buvo surašyta 15 
dalių rožančiaus, 5 šv. Komunijos, 5 išklausytos šv. 
Mišios ir kitos įvairios maldelės. Daugiau, sakė 
ji, nieko neturiu ir negaliu paaukoti tau, mano 
mieloji motinėle! 

Nudžiugo motinos širdis. Iš džiaugsmo grau- 
džiai apsiverkė, pamačiusi tokią gerą ir kilnią savo 
dukrelės širdį.  Apkabino motina savo dukrelę ir 
stipriai viena kitos laikėsi, lyg bijodamos, kad ne- 
perskirtų kas jų, neatimtų jų laimės. Jos jautė, 
kaip gera, kada vaikai myli ir gerbia savo tėvus, 
o tėvai laimina savo vaikus. Visi prisiminė gero- 
jo Jėzus paliktą pamokymą, kaip vaikai privalo 
mylėti savo motinėles, kaip ir jis mylėjo savo Mo- 
tiną Mariją. 

Mielieji Jaunuoliai! Tos dvi mergytės moko 
mus ir jus, kaip reikia Motinos Dieną švęs- 
ti. Daugiau aiškinti nebetenka. Kurie turite £y- 
vas motinėles, pasveikinkite jas, netingėkite nusi- 
lenkti savo didžiausioms geradarėms čia ant že- 

mės, kad gautumėte Dievo palaimą dar ant žemės 
begyvendami, nes tiems, kurie gerbia savo tėvus, 
Dievas prižadėjo ilgą amžių. Noriai ir greit tar- 
naukite savo motinėlėms, kol jas dar turite, kad 
nereiktų paskiau raudoti, kaip anai našlaitei, kada 
per savo kaltę neteksite jų globos. Svarbiausias 
dalykas, tai įpraskite melstis už savo tėvelius. Rei- 
kia melstis visuomet, netik Motinos Dieną. Naš- 
laičiai gali pasimokyti iš našlaitės Teresėlės, kaip 
reikia atsiminti savo mirusias motinas ir melsti 
joms amžinos laimės danguje. O čia žemėje pa- 
klausyti Jėzaus ir išsirinkti sau motiną Mariją, ku- 
rią mums visiems Kristus paliko žemiškųjų Moti- 
nų vietoje, kurią šiame mėnesy visi taip kūdikiškai 
garbiname. Taigi pasimelskime už savo gyvąsias 
motinas, sukalbėdami tris Sveika Marija, o už mi- 
rusias tris syk amžiną atilsį! A. 


63. Motina ir Tu 


Visi šiandien prisimename savo motinas ar jos 
gyvos, ar pas Dievą gyvena. Ir kaip neprisiminsi, 
jei jos mus taip myli, kenčia... Kartą vienas nar- 
sus ir gyvas jaunuolis turėjo eiti į karą, kai jo vy- 
resnysis brolis buvo jau žuvęs už tėvynės laisvę. 
Jis skubiai traukė į kovą už tėvynę. Tik vieną 
kartą buvo jam liūdna; iš liūdesio vos akyse aša- 
ras sulaikė. Jis prisiminė atsisveikinimą su ra- 
mia, susigraudinusia moteriške, savo motina. Gir- 
dėjo ausyse paskutinius atsisveikinimo žodžius, 

kuriuos jis taip nuoširdžiai pasakė: „Mamyte, būk 
ištverminga, melskimės viens už kitą, laimingai gy- 
vuok, ir, Dievui taip norint, mes pasimatysime, jei 
ne čia, tai geresniajame pasaulyje!“ Iškeliavo. 
Buvo uoliausias karys, vado mylimiausias pagel- 
bininkas, nes su jo pagalba atlikdavo beveik kiek- 
vieną pavojingiausią žvalgybą. Vieną naktį išėjo 
žvalgybos į priešo pusę, kad galėtų duoti žinių apie 
svarbiausias priešo pozicijas. Priėjo vielos užtva- 
rą, pradėjo jas žirklėmis karpyti, skinti sau kelią 
taip tyliai, kaip tik galėjo. Jis prislinko taip arti, 
jog galėjo viską gerai matyti. Staiga pasidarė 
šviesa. Aukštai praskrido rakieta, apšviesdama 
visą mirusiųjų lauką. Priešų sargybinis pamatė, 
paleido kulką, o jaunuoiis krito sunkiai sužeistas 
ir pasikabino ant vielų tvoros. Niekas jo negalėjo 
gelbėti. Visą dieną taip iškabėjo dejuodamas iš 
skausmo. Vienas mačiusiųjų pasakojo: „Plyšo ma- 
no širdis iš skausmo, kaip draugas be pagalbos per 
dieną galingai šaukė: „Mamyte, mama!“ Kai va- 
kare saulė leidosi, dar kartą pasigirdo duslus bal- 
sas — „O motina“ — ir nutilo“. 


Malonieji klausytojai! „Motina“ — buvo pas- 
kutinis žodis tų, kurie toli nuo tėviškės mirė už 
mus. Juk ir mūsų kareiviai dažnai savo dainose 
laukiančią pargrįžtant sūnaus motiną apdainuoja. 


Todėl šiandien pasvarstykime: 
1. Kas mums yra motina? 
2. Ką mes jai privalome, 

I. Jei laukčiau jūsų atsakymo, gaučiau daug 
gražių vardų, kuriais pavadintumėt savo motinas. 
Kas yra motina jūsų namuose, šeimoj? Neabejo- 
ju, kad su daugumos pritarimu atsakysime — mo- 
tina yra šeimos širdis. Iš širdies eina visa 
šiluma ir gyvybė. Prisiminkit, jaunieji, savo gy- 
venime visa, kas jums meilės ir gėrio parodydavo, 
tai būdavo iš meilės motinėlės, iš jos širdies. Kas 
būtų iš jūsų be motinos? Prisižiūrėkit ką tik gi- 
musį: koks jis silpnas, menkesnis už ką tik išsiri- 
tusį paukštelį, kurs tuoj šokinėti gali. Jei moti- 
nos ranka mūsų nebūtų švelniai globojusi nuo gi- 
mimo ryto, ne vienas iš mūsų šiandien nebegy- 
ventų. Vaikas galėtų verkti, šaukti, bet veltui, jei 
jo motina nemaitintų ir taip žūtų. 

Paaugote. Ir dabar motina moko jus gražiau- 
sių žodelių: 

Auki, mielas vaikeli, 
imk Jėzulį į širdelę. 

Pirmus rūbelius jums motina siuvo, pirmų 
žingsnių mokė mamytė. Tikrai galite sakyti: „Kas 
esu ir ką gavau, viską iš motinos įgijau“. Tėvas 
dažnai daugiau uždirba, maistą duoda... Kai su- 
sergate, tėvas užmoka gydytojui ir vaistininkui. 
Bet kas sėdi prie vaiko lovelės dieną ir naktį, kas 
rūpinasi ligoniu? Gerasis vaikeli, kam už tai turi 
dėkoti? Tėvas mažiau pasilieka namuose, jis auk- 
lėja jus tik tada, kai laiko turi. Motina per išti- 
są dieną yra su jumis, ji savo pavyzdžiu, meile, 

gyvenimu ir pamokymais ruošia jus naudingais 
žmonėmis. Bet jei nepasiseka ir jei netikę vaikai 
eina blogais keliais? Ir tada motina meldžiasi, 
kaip šventoji Monika meldėsi už savo paklydusį sū- 
nų. Ar ir mes nesame kalti, kad dar nesenų mo- 
tinų... plaukai pražilo... Parėję pažiūrėkite. Jei 


. taip, tai giliai susimąstykime, pagalvokime ar ver- 


tai branginame savo motiną. 


Malonieji jaunuoliai! Kiek daug palaimos mei- 
lės išreiškia mums žodis — motina, Ar negal- 
vojate, koki nelaimingi tie vaikai, kurie neteko mo- 
tinos. Tiesa, katalikams vaikams yra dar ta lai- 
mė, kad jie turi dangišką Motiną, kaip gra- 
žiai šiose eilutėse pasakyta: 


„Esam mes vaikai Marijos, 
Dievo Motinėlės, 

tos Dangaus Lelijos, 
šviesios žvaigždužėlės“, 

II. Žinome, kas vaikams yra motina, dabar ga- 
lime suprasti, ką mes privalome savo motinoms. Jei 
jūs girdite sakant savo motinas: „Kodėl tu ma- 
nęs taip neklausai ir vedi į pyktį, tu mane varai 
į kapus“, — tai mes nesame geri vaikai, neturime 
nė kibirkštėlės meilės ir pagarbos savo motinoms, 
kurias labiausiai turėtume mylėti. 


Mielas jaunuoli! Šventą pagarbą rodyk savo 
motinai. Pas arabus sūnus turi nusiauti batus, 
eidamas pas savo motiną. Tas pavyzdys moko 


249 


mus nieko netinkamo neišmokti gatvėj, kad nej- 
neštum šventon motinos akivaizdon. 

Jei taip kilniai gerbia motiną pagonys, tai kaip 
liūdna matyti krikščionių vaikus, kurie priešinasi, 
murma ir atsakinėja savo motinoms, jei jos ką 
nors paliepia. Mūsų santykiuose su mamyte ne- 
turėtų būti žodelių: „negaliu“, „nepadarysiu“ ir tt. 

Antra, mes turim motinos klausyti, bet klausy- 
ti ne taip kaip liūtas bijodamas botago, bet su 
meile. Skundėsi viena motina savo mažais vaikais, 
kurie nepavadavo jos sergant, nėjo malkų nešti, 
nes sakėsi susitepsią rankas. Ar tai gražu? Ar 
jie rodė savo motinai meilę? Kas būtų, jei moti- 
na tą patį būtų pasakiusi, kai mes dar gulėjom 
lopšy! 

Ir motinos nėra angelai, gali supykti ar nu- 
bausti ir p. Bet ir tada paklauskite: ar mes pa- 
tys nesam kalti, kad mūsų motinos taip nervingos 
ir piktos? Apgalvokim! Kokie mes esam nepaten- 
kinti, kai vieną naktį neišmiegame. Bet kiek nak- 
tų motina dėl mūsų nemiegojo? Ne tik tas nak- 
tis, kurias budėjo jums sergant, bet įskaitykim ir 
tas naktis, kuriose triūsė ir dirbo, kad jus aprū- 
pintų duona, rūbeliais, leistų mokytis ir tt. Tei- 
singai vienas pasakė, jog motina, užauginusi vai- 
ką, turėtų metus ilsėtis dieną naktį, kad atgautų 
tai, ką dėl jų yra praradusi. Bet to padaryti ji 
negalėjo, todėl ji dabar pikta, nervinga... Jei jūs 
pagalvotumėt, kad motina dėl jūsų nustojo svei- 
katos, ir dar drįstumėt jai prieštaraut, tai mažiau- 

sią turėtumėte „vėžį iškepti“, tai yra paraudonuo- 
ti iki ausies galiuko iš tos gėdos, 

Kai kada šaltas kapas pridengs tavo mielą mo- 
tiną, tada suprasi ką turėjai, ko jau netekai. Yra 
buvę atsitikimų, kad užkasant motiną duktė puo- 
lė į duobę drauge mirti. 

Šiandien dar mes turime savo motinas, todėl 
melskimės už jas ir ryžkimės klusnūs ir meilūs 
joms būti. Už savo ir už visas motinas dabar nuo- 
širdžiai sukalbėkime Sveika Marija. A. 

69. Širdžių Širdis 

Mes visi gerai žinome, jog mūsų namuose ir šei- 
mose pasitaiko vaikų, kurie daug vargo ir rūpes- 
čių suteikia jų tėvams, bet yra ir tokių, kurie labai 
nuoširdžiai myli tėvą ir motiną. Tai juos paguo- 
džia ir suramina. 

Mielasis Išganytojas turi taip pat daug nedė- 
kingų vaikų. Už šituos turi atsilyginti Jėzaus Šir- 
džiai gerieji, kokiais esate ir jūs, šaunieji jaunuo- 
liai. 

Bet ar mes galime Jėzaus Širdį paguosti? Gal 
Šv. Jėzaus Širdis daugiau neįžeidžiama? 

Dievo Sūnus tapo žmogumi, Jis prisiėmė tokią 
širdį, kaip mūsų, o tokia širdis jaučia įžeidimus, 
kaip mūsų širdis, ir gali būti permaldauta kaip 
kiekviena kita širdis. Ir ką mes darome, kad Jė- 
zaus Širdį paguostumėm, tą Jis jau seniai jautė ir 
pergyveno. "Todėl mes iš tikrųjų galime Šv. Jėzaus 
Širdį permaldauti. 

Nemanykime, iog mes neturime už ką permal- 
dauti Jo dieviškos Širdies. Jėzus mus begaliniai 
myli, pasiaukoja. Bet mes Jo dažnai nemylime, 
o jei ir mylime, tai šaltai. Todėl turime už ką 
Jėzų maldauti ir garbinti. 

1. Jėzaus Širdis mus myli nuoširdžiausiai. Taip 
nuoširdžiai negali mylėti nei vienas draugas, nei 
brolis, nei sesuo. Taip nuoširdžiai negali mylėti 
mūsų tėvas. Pagaliau taip karštai negali mylėti 
mūsų motina savo kilniausia širdimi. Taip kilniai 
negali mus mylėti visa žmonija drauge paimta. 
Išganytojas sako: „Kaip mane Tėvas nu- 
mylėjo, taip aš jus myliu“. Vadinas, 
Jėzus mus myli dieviška meile! Ką nors nuoširdes- 
nio mes negalime išgalvoti. Visa tai viršija mūsų 
supratimą. Šitokia meilė yra mums mįslė, nesu- 
prantama. Visu tuo mes stebimės. 

2. Jėzus mus myli begaliniai — 
kiekvienu laiku: dieną ir naktį. Jis myli ir nusi- 
dėjėlius, duoda laiko atgailauti — metus, dešimt- 
mečius. Nuolat Jėzus švelniai pasibeldžia į širdies 
dureles ir prašo įsileisti. Jei mes Jo nepriimame, 
pavarome, Jis nueina. Vėliau vėl mėgina pasibels- 
ti, nebijodamas įgristi. Jis mus ragina ir perspėja 
per skausmus, nepasisekimus, kuriuos žmonės pa- 
ruošia. Jis primena mūsų tikslą per Bažnyčią, 
per varpų skambinimą, per sąžinės balsą. Iki kol 
mes gyvensime, Jis apsupa savo meile. Iš tikrųjų, 
tai yra begalinė meilė. 

3. Pasiaukojanti meilė. Ką mums 

Jėzus paaukojo? Jau žinome, bet pakartokime. 
Savo garbę. Jis leido save vadinti piktžodžiautuo- 
ju ir šventės laužytoju. — Jis atidavė savo laisvę. 
Jis buvo surištas ir su Juo elgėsi, kaip su gatvės 
plėšiku. — Jis paaukojo savo sveikatą, išliejo sa- 
vo kraują, atidavė gyvybę. Savo Motiną ir tą mums 
atidavė. „Štai tavo motina“. Jis kasdien aukoja- 
si bažnyčioj ant altoriaus. Jis tapo mūsų maistu... 
Aukų Auka. 

Paklauskime, kaip atsiliepiam į to- 
kią Jėzaus nuoširdžią, begalinę ir 
pasiaukojančią meilę? Koki mes nedė- 
kingi! Ir kaip mes šaltai meldžiamės, o kartais 
visiškai nesimeldžiame. Tingiai dalyvaujame šv. 
Mišių aukoje, išsiblaškę, abejingi priimame šv. Ko- 
munją, menkai padėkojame ją priėmę. Gal būt dar 
biauriau! Netikusiai atliekame šv. išpažintį, prii- 
mame šv. Komuniją kaip Dievo vagys, pavogdami 
ji, nes jį priimame su sutepta sąžine, apleidžiant 
šv. Mišių klausymą, atsižadėdami tikėjimo dėl žmo- 
nių baimės, būdami neskaistūs. Niekas nėra lais- 
vas nuo nuodėmės. Nė vieno nėra tarp mūsų, ku- 
ris nebūtų įžeidęs Jėzaus. Taip, nė vieno. Bet 
kaip visi esame savo širdis subiaurinę. Visi pri- 
valome gailėtis. Ar mes nenorėtume at- 
siprašyti? Ar mes nenorėtumėm 
atgailauti? Aišku, kad taip. Jau dabar no- 
rime tarti: „Dieviškoji Širdie, at- 
leisk, mums! Visi mes prašome Tavęs, at- 
leisk! Mes norime viską gerai daryti. Mes nori- 

me kitoki būti, gerais katalikais tapti. Suteik 
mums savo malonių! Netrauki nuo mūsų savo 
veido. Nuo šiandien norime kaip Dovydas atgai- 
lauti ir melstis. Paoėk viskas dėl Tavo meilės, 
Viešpatie!“ 

Ir už visus žmones, kurie negalvoja apie Die- 
vą ir savo sielą, mes norime už juos melstis bei 
atsilyginti. „Švenčiausioji Jėzaus Širdie!'“ Maldau- 
jame atleidimo už tuos nedėkingumus, kuriuos Tau 
kiti savo nuodėmėmis padarė! Imk mūsų pasiry- 
žimus, kaip atlyginimą už pasaulio nuodėmes. Pri- 
imk mūsų menką auką maloniai! Viskas dėl Tavo 
meilės!“ A. 


II, 


Beveik visų katalikų namų kambarių sienos 
papuoštos kryžiais rodo tuose namuose gyvenan- 
čių žmonių meilę Kristui, ant kryžiaus mirusiam. 
Bet be kryžių pastebėjote dar šv. paveikslus, tarp 
kurių beveik visuose namuose yra Šv. Jėzaus Šir- 
dies paveikslas, šalia jo ir Šv. Panos Marijos Šir- 
dies paveikslas. Šv. Jėzaus Širdies garbinimas rodo 
ir mūsų šeimų pasiaukojimą Jėzaus. Širdžiai. Su 
visais namiškiais ir esame pasiaukoję. Kodėl tai 
darome? 

Šventoji Dvasia rūpinasi žmonių sielomis, kad 
jos vis karšta ugnimi degtų, gilios Dievo meilės 
turėtų, didelius darbus Dievo karalystei atliktų. 
Bet vieni patys esame silpni, negalėtumėm tai 

| įvykdyti. Dievas siunčia mums naujos jėgos ir 


šviesos šaltinį — pamaldumą į Šv. Jėzaus Širdį. 
Šis pamaldumas yra naujas, nes tik 1673 m. gruo- 
džio mėn. 27 d. pai. Margaritos paskelbtas, 

Gali kas paklausti: „Kodėl taip vėlai?“ Ar ne- 
galėjo tą pamaldumą įvesti apaštalas Jonas, kurs 


ant Jėzaus krūtinės ilsėjosi? Šv. Jonas apaštalas 


1230 m. apsireiškė šv. Gertrūdai, kuri jau tuomet 
Šv. Jėzaus Širdį garbino, Ji paklausė apaštalą 
Joną, kodėl jis nieko apie Jėzaus Širdį neparašęs, 
ir gavusi atsakymą: „Mano uždavinys buvo besi- 
kuriančiai Bažnyčiai apie Jėzų, kaip Dievą paskelb- 
ti. Kokie gi turtai yra Jėzaus Širdyje, pats Dievas 
Sau pasilaikė, kad vėlesniaisiais laikais tai apreikš- 
tų ir užšalusią meilę vėl atgaivintų“. Tas apreiš- 
kimas ir buvo duotas 1673 m. Čia įvyko kaip toj 
patarlėj: „Viskas savo laiku!“ "Todėl mes gali- 
me sakyti apie Šv. Jėzaus Širdies pamaldumą, kad 
Jį Dievas savo laiku mums apreiškė! 

Šv. Jėzaus Širdies pamaldumas 
nebuvo tačiau naujas apreiški- 
mas. Bažnyčia nuo senovės garbino Dievo Sū- 
nų, Jo dievystę ir žmogystę, nes Dievo Sūnus buvo 
priėmęs žmogišką prigimtį. Ir toj žmogiškoj pri- 
gimty, kuri su dieviška buvo susijungusi viename 
dieviškam asmeny, buvo ir Šv. Širdis. Todėl jau 
anksčiau prieš apreiškimą Šv. Jėzaus Širdies pa- 
maldumo buvo karštų tos Širdies garbintojų. Jau 
minėjau šv. Gertrūdą. Dar galima paminėti šv. 
Tomą Akvinietį ir šv. Bonaventūrą XIII a., didįjį 

Kryžiaus Karo skelbėją Bernardą iš Klervo XII a. 
ir iš to paties amžiaus šv. Klarą, kuri kasdieną 
sveikindavo Šv. Jėzaus Širdį ir meldėsi į ją, kaip 
paskutinį galima būtų priminti ir šv. Augustiną, 
gyvenusį V a. 

Kodėl gi šis pamaldumas buvo išgirstas tik 
1673 m.? Mes jau girdėjome anksčiau: „Kad už- 
šalusios širdys sušiltų“. Žmonių širdys tais laikais 
buvo tikrai šaltos Dievo meilei. 

Bet juk būtų galima garbinti ir Jėzaus erškė- 
čiais vainikuotą galvą, paklaus kuris? Iš tikrųjų 
taip.  Pamaldumas kenčiančiam Išganytojui buvo 
žinomas keliais šimtmečiais anksčiau. Bet čia vi- 
suomet būdavo garbinamas pilnutinis Kristus. 

Šv. Jėzaus Širdis garbinama todėl, kad ji labai 
gerai atvaizduoja Jėzaus meilę. Ar mes dažnai ne- 
sakome apie meilius žmones: „Jis turi gerą širdį“. 
Ar mes ir šiandien nevadiname tokių, kurie neturi 
meilės, „beširdžiais“?. Tokiais be meilės laikais 
žmonės norėjo turėti didžios meilės pilnumą, o tai 
ir gavo Jėzaus Širdies pamaldumą. Pats Dievas 
tai žmonėms apreiškė per pamaldžią vienuolę Ma- 
riją Alacogue 1673 m., po to apsireiškimo pamal- 
dumas į Šv. Jėzaus Širdį pradėjo smarkiai plėstis. 
Jėzus savo Širdį šiais laikais apreiškė, kad be mei- 
lės žmonių širdys vėl Jėzaus meile užsidegtų. Kaip 
gražu būtų pasaulyje, jei visur šv. meilė būtų! Jė- 
zaus Širdy galime mes meilę rasti, nes tai yra Die- 
vo Sūnaus Širdis. Visos kitos širdys yra silpnos. 
Jaunuoliai! Pamaldumas į Šv. Jėzaus Širdį turi 

būti ypač malonus jaunoms ir paprastoms jūsų šir- 
dims. Juk ir pirmoji Jėzaus Širdies apaštale buvo 
išrinkta paprastos širdies mergaitė vienuolė Mar- 
garita. Ji buvo kūdikiškos širdies kaimiečio mer- 
gytė. Tai nekalta, dora mergaitė. Ji vos išbuvo 
naujokyną ir bandymo laiką. Taigi ji buvo kukli, 
švelni sesuo vienuolė, kuri gal kitam tiko, bet ne 
įvedimui naujo pamaldumo. Ji niekuo nepasižy- 
mėjo. Margarita vos vos pažinojo pasaulį. Ji ne- 
turėdavo svečių, su kuriais kalbėtų, neturėjo ryšių 
su žymiais žmonėmis ir ta paprastoji vienuolė pra- 
dėjo didį judėjimą, nors dėl to susilaukė daug sun- 
kenybių. Bet Dievo pirštai moka gražiai žaisti ir 
menku smuiku! Dievas dažnai išrenka silpnuosius, 
kad sugėdintų stipriuosius ir atgaivintų pasaulio 
paniekintus neišmanėlius. „Mūsų tikėjimo įsteigė- 
jas ir palaikytojas“ — rašo Pijus IX, — norėjo 
įvesti į Bažnyčią Jėzaus Širdies garbinimą ir pa- 
maldumą“. Pati Margarita viename savo laiške 
pasako: „Kad tai galėčiau visam pasauliui pa- 
skelbti, ką apie tą pamaldumą žinau, tai pasako- 
čiau su didžiu pasitikėjimu. Jei žinotų koks malo- 
nus šis pamaldumas yra Išganytojui, nebebūtų 
krikščionio, kurs būtų tiek be meilės, kad negar- 
bintų dieviškos Jėzaus Širdies“. 

Šiandien pamaldumas į Šv. Jėzaus Širdį yra la- 
bai prasiplatinęs. Atšalusios širdys vėl karštos 
gryna Dievo meile. Neatsiliekame ir jaunieji. Mū- 
sų jaunos, nesuteptos širdys dar smarkiau plaka 
dieviškajai Jėzaus Širdžiai. Juk jūs tik pradedate 

gyventi, dar daug turėsite kentėti, tat iš anksto ieš- 
kokite jėgų ir pagalbos dieviškoje Jėzaus Širdyje! 
Jau dabar nuoširdžiai šaukimės jos globos — Šv. 
Jėzaus Širdie, pasigailėk mūsų. A. 


70. Jaunasis Karys 


Angele, Sarge, globoki mus, keliu ge- 
ruoju veski Tu mus. 


Jei paprastų sueigų metu aš sveikinu jus, mieli 
angelaičiai, tai šioje šventėje su didesniu džiaugs- 
mu ir meile tai darau. ,„Angelaičiai, kilkim“ — 
Jūsų širdys ir sielos, nors tyliai, bet galingai atsa- 
ko vis aukštyn. Šiandien jūs iš tikro pakilote aukš- 
tyn. Lig šiol jūs buvote naujokai, dabar pasiruo- 
šėte ir esate pakelti į tikrus pulko karius — į ange- 
laičius. Šiandien Dievo akivaizdoj garbingai sto- 
jate mūsų pulko tarnybon. Kokius ginklus gavo- 
te, malonūs jaunieji kariai, mūsų pulko eilėse? 
Jūsų įžodis ir yra jūsų gauti ginklai. Štai jie: 
Pirmas ir svarbiausias ginklas, su kuriuo nesiskir- 
site visą gyvenimą, bus Dievo garbė, „garbinti 
Dievą“ — pasižadėjote. Didelis džiaugsmas šlovin- 
ti savo Sutvėrėją. Jūs džiaugiatės gavę progos 
pasveikinti savo tėvelius, mokytojus. Dar dau- 
giau reikia linksmintis, kai galime patį Dievą pa- 
sveikinti, pagarbinti. Visi geri, šventi vaikučiai su 
džiūgesiu garbino Dievą. Šv. Stanislovas mažas 
būdamas didžia šviesa nušvisdavo besimelsdamas, 


258 


tas šventas jaunuolis džiaugdavos begarbindamas 
Dievą. Šv. Aloyzas didžiai džiaugdavos apie Die- 
vo garbę mąstydamas. Jūs visi gerai atsimenate 
šv. Tarcizijaus gyvenimą, kurs ir kentėti neatsi- 
sakė dėl Dievo garbės. Vienas Meksikos vaikas 
spardomas ir kankinamas džiaugsmingai šaukė: 
„Tegyvuoja Kristus“, ir mirė dėl Kristaus Dievo 
garbės. Tai ir jums, angelaičiai, paveikslas, kaip 


" privalote šį ginklą gerbti: Dievo garbė visur ir 


visada lig pat mirties pirma. 

Antras jūsų šios dienos pasiryžimas — ginklas 
„tėvelių meilė“ — tai gražiausias pasiryžimas po 
pirmojo. Kaip jautriai tėveliai myli savo vaikus, 
taip gyvai turėtų mylėti ir vaikai savo tėvelius. 
Jūs, angelaičiai, tai supratote. Kaip čia reikia elg- 
tis, moko gerasis Jėzus. Jis per visas savo vaikys- 
tės dienas nė mažiausio skausmo ar liudėsio nepa- 
darė savo motinai Marijai ir globėjui šv. Juoza- 
pui. Neskaudėjo jiems širdies dėl jo, nes jis buvo 
paklusnus ir juos mylėjo iš visos širdies. Buvo 
susirūpinę tik vieną kartą, kai Jėzus 12 - kos me- 
tų pasiliko bažnyčioj, bet nuliūdino ne iš savo sma- 
gumo ar piktumo, bet dėl savo Tėvo garbės, dėl 
dangaus Dievo valios, nes Dievas visada pirmoj ei- 
lėj O kad jūs savo pasižadėjimą mylėti tėvelius 
visada įvykdytumėte, laimingi būsite ir ilgai ant 
žemės gyvensite, kaip tai Dievas yra pažadėjęs. 
Kas tėvus myli ir meldžiasi, tą Dievas laimina. 
Paklausykite, kaip Dievas atsilygino geriems vai- 
kams. 1880 m. Svyco miestely viena motina kal- 

bėjo rytmetinės maldas su savo paklusniu vaike- 
liu. Užbaigus melstis, sūnus tarė: „Mama, aš dar 
pasimelsiu į angelą Sargą“. Po šios maldelės vai- 
kas nuėjo į mišką, kur jau darbavosi jo tėvas. 
Besiartinant vaikui prie tėvo tik buvo leidžiamas 
milžiniškas ąžuolas. Medžiui visai pasvirus, dar- 
bininkai pastebėjo vaiką ir ėmė šaukti, bet jau bu- 
vo pervėlu; medis visu smarkumuų užgulė vaiką. 
Visi be žado pribėgo prie vaiko. Bet kaip visi nu- 
džiugo, kai pamatė vaiką gyvą ir sveiką gulintį 
ant žemės po ąžuolo laibomis šakomis. Matote, 
jaunieji klausytojai, kaip gražiai atsilygino anam 
berniukui už pamaldumą ir paklusnumą, išgelbėjo 
nuo mirties. Už mažą gerumą Dievas šimtą sy- 
kių atlygino. 

Mylėti artimą šiandien prižadėjote. Daug 
turite artimų, visus juos reikia gerbti ir mylėti. 
Pirmiausia jūsų artimieji yra namiškiai, vyresni 
ir jaunesni. Vienus mylite klausydami, kitus mylite 
mokydami. Kaip gražu, kad pats mažas būdamas, 
bet už save jaunesnius moko. Viena šešerių metų 
mergaitė mokė trijų metų sesutę, kaip reikia baž- 
nyčioj elgtis. Ji mylėjo už save jaunesnę, nes mo- 
kė, o anoji, trijų metų mokinė mylėjo vyresniąją 
klusnumu. Jei ir jūs panašiai elgtumėtės, įvykdy- 
tumėte dar šiandien duotą pažadą. Reikia mokėti 
mylėti ir savo draugus, ypač tuos, kurie jums įky- 
rūs, nemalonūs. Jei jis tave pastūmė, tai atsikėlęs 
ramiai toliau eik, jei negražų žodį ištarė, tylomis 
pasimelsk, tada mylėsi savo padykusius draugus ir 

juos taisysi, būsi jiems mažas apaštalas. Mūsų 
artimieji yra ir mums tarnaują gyvulėliai ir juos 
reikia mylėti, todėl nė vienas nenuskaus nekalto 
gyvulėlio arba paukštelio, visus gerbs. O įvairūs 
augalėliai taip pat mūsų meilės reikalauja. Ange- 
laitis privalo mylėti Dievo sutvarkytą gamtą ir ne- 
įžeisti jos be reikalo. Vienoj pakelėj mačiau nu- 
luptą medžio žievę. Tas negerbia medelių. Teisme 
ir tie medeliai paliudys, kad vaikas buvo beširdis. 
Nuo šiandien jūs būsite ir augalėlių prieteliai. Pa- 
simokysime iš gerojo Jėzaus, kurs nenulaužė nu- 
džiūvusios nendrės. Visiems gerai reikėtų atsiminti 


 angelaičių gyvenimo taisyklę: „Angelaitis myli ir 
" globoja augalus, gyvulius, paukščius ir perspėja 


savo draugus, kad jiems nieko blogo nedarytų“. 


Pasižadėjote šiandien klaus yti vadų. 
Gražus tai ginklas, bet nelengvas nešioti. Klausyti 
už save vyresnio, galingesnio gal norėtumėte, bet 
klausyti savo kuopos vado, tokio pat draugo, ne. 
Kaip gi elgėsi dangaus Išganytojas? Jis, būdamas 
Dievas, klausė savo tvarinių. Klausė ne žodžiais, 
0 gyvenimui iš paklusnumo davė save plakti, erškė- 
čiais vainikuoti, iš paklusnumo mirė baisia mirtimi 
ant kryžiaus. Jei Jis klauso savo tvarinių, kodėl 
mes negalėtume klausyti savo draugų, gal už mus 
gudresnių. Kaip jums patinka, kad kas jūsų klau- 
so, kad ir koks gyvulėlis, dėl to ir patys mokėkite 
klausyti. 

Pagaliau prižadėkite būti blaiviais. Gražu. 
Jūs, tur būt, matėte neblaivų žmogų ir gailėjotės 

jo savo širdyje. Bet jei jūs kada būsite neblaivūs, 
jūsų kiti gailėsis, o gal ir neapkęs ar keiks. Neap- 
sileiskite. Kas iš jūsų norėtų, kad jums supančiotų 
kojas, į burną įdėtų akmenį, o į galvą, vietoj sme- 
genų, įpiltų, įdėtų molio. Neatsirastų tokių. Juk 
girtuoklis vaikšto, kaip muštas, kalba kaip akmenį 
grauždamas, kuriuo svaido ir muša visus praeinan- 
čius, o jo protas virto tik molio gabalu. 


Baigdamas palinkėsiu drąsiai ir nepergalimai 
nešioti savo pasirinktus ginklus. Jei kada užaugu- 
sius paklausiu, kad tebeturėtumėte gyvenime gar- 
bingai išnešioję. A. 


71. Dirbkim ir Džiaugkimės 


Malonūs Angelaičiai! Kai prieš mė- 
nesį pasklido garsas, jog mūsų (N) miestely įvyks 
apylinkės angelaičių sąskrydis, girdėjau dviejų 
rūšių kalbų. Vieni džiūgavo, bėgiojo pas savo va- 
dus, ruošėsi, kad tik ten galėtų nuvykti ir daly- 
vauti. Jiems pritarė tėveliai, kurie tvarkė unifor- 
mas, slėgė sūrius, mušė sviestą kelionei. Patys 
vaikai nesnaudė, bet mokėsi žaidimų, eilėraščių, 
sporto ir tt. Aišku, tai buvo tikri angelaičiai ir 
jų tėveliai. 

Bet buvo galima nugirsti ir kitokių kalbų, tiesa, 
labai nedaug. Jie abejodami kalbėjo apie mūsų 
šventę: „Sunku nuvykti, reikia daug ruoštis, 
vargti...“ Svarbiausia, jie nesuprato, kam tas rei- 

kalinga ir ką ta šventė duoda. "Todėl šiandien ir 
pamąstykime + 

1. Kodėl reikalingos didelės an- 
gelaičių šventės, 

2. Ką jos duoda, 

1. Visi esate matę kareivių, kurie po kelius ar 
keliolika lankosi mūsų miesteliuose ir kaimuose 
atostogų metu. Jie uniformuoti, gražiai atrodo, 
visi juos gerbia. Bet jais labiau nesusidomi, nes 
mažas jų būrelis greit pranyksta tarp tūkstančių 
kitų žmonių. 

Kitaip atrodo kariuomenės pulkų paradas — 
didžioji žygiuotė ir pratybos karui. Jų plieninės 
eilės priešaky išdidžiai joja raiteliai, toliau pėsti- 
ninkai, už jų važiuoja artileristai, tankai, virš 
skraido lėktuvai, gale pamažu rieda didelis katilas 
ant dviejų ratų, tai kareivių virtuvė. Visi linksmai 
keliauja, dainuoja ir koja muša. Tikrai gražiai 
atrodo mūsų žaliųjų kareiviukų eilės. Nors gal ir 
nuvargę, bet patenkinti traukia kariai, kuriuos ma- 
loniai sutinka, sveikina visi žmonės. Bet kol jie 
taip galėjo pasirodyti, turėjo ilgai mokytis, lavin- 
tis, daug prakaito išlieti. Dabar jie džiaugiasi savo 
darbo vaisiais ir kitus palinksmina... 

Panašiai yra su mūsų angelaičiais, t. y. su ju- 
mis. Jūs ilgai vargote, per metus dirbote, moki- 
notės, bet jūsų darbai dažnai liko nepastebėti. Vie- 
nas kitas jūsų ir labai gražiai paskraidėte, bet ne- 
didelis jūsų būrelis greit išnykdavo iš akių. Štai 
kodėl reikia didesnių švenčių — kongresėlių, ku- 

riuose visas pulkas, dar geriau keli pulkai, susirink- 
tų su savo vėliavomis, chorais, sportininkais... visi 
kartu žygiuotų, melstųsi, žaistų. An gelaičiai 
yra šviesos, tiesos ir gėrio žiburė- 
liai, kurie turi kitiems šviesti. Juk 
jei žiburiai bus užkišti užpečky, pridengti, niekas jų 
nematys. O mūsų gerasis Išganytojas įsakė žibintų 
neslėpti: „Niekas nedega žiburio ir 
nededa uždengtoje vietoje, nei po 
saikų, bet į žibintuvą, kad įeinan- 
tieji matytų šviesą“ (Luk. 11, 33). Taigi, 
didesnės šventės ir kongresėliai reikalingi ne todėl, 
kad pasigirtumėm, bet kad parodytumėm savo ge- 
rus darbus kitiems, kurie pasimokytų tikrosios Die- 
vo ir artimo meilės. Mes suskridome ne plieno gink- 
lais, kanuolėmis ar bombomis kitų naikinti, bet 
malda, tyru džaugsmu, nekaltomis širdimis kitus 
arčiau Dievo patraukti. a 

Jei mums gražesnių kelių niekas nerodytų, tai 
mes greit sudulkėtumėm ir dar jauni pasentumėm. 
Jei ir kiti nieko jaunatviško nematytų, manytų 
viskas kas gražu, išnykus. Jaunieji gali uždegti vy- 
resniuosius, kad kartu skubėtų Dievo ir Tėvynės 
keliais, 

Tokios šventės reikalingos ir patiems angelai- 
čiams. Juk namuose, savo kuopose ar pulkuose 
ilgai vargome, dirbome. Toje šventėje jau galime 
pasidžiaugti darbo vaisiais. Kai atskirai dirbome, 
atrodėme menki ir silpni, bet kai kartu visi susi- 
rinkome, pamatėme savo galybę ir skaičių. Tokios 

šventės reikalingos mūsų naujiems pasiryžimams 
sužadinti, didesniems sumanymas įvykdyti, naujų 
jėgų ir džiaugsmo iš bendros maldos pasisemti. 
Kad tai reikalinga, jūs patys savo dalyvavimu įro- 
dėte. Atkeliavote, gal iš toli ir nuvargę, bet dabar 
vistiek linksmai Dievą garbinate, o dar liksmiau 
tuoj visi džiaugsitės... 

2. Angelaičių šventės yra nau- 
dingos. Ne visi tokių švenčių naudą supranta. 
Žinoma, jei kas taip galvotų, kaip kai kurie ange- 
laičių nedraugai šneka: „ką jūs ten gausite“, tai 
mes nieko negauname. Jų manymu, be varinių, 
sidabrinių ar kitokių pinigėlių, skanių valgių ir ki- 
tokių žemiškų gėrybių nieko daugiau nėra. Tačiau 
mes ne už pinigus ar turtus dirbame, vargstame, 
Nors esame jauni, bet jau suprantame, jog yra la- 
biau brangių vertybių, negu turtai, valgis ir drabu- 
žiai. Mes žinome, kad ne žemiškos gėrybės turi 
valdyti žmones, bet žmogus turi jomis protingai 
naudotis. Mes taip pat gerai žinome, kad be kūno 
turime dvasią — sielą, kuri yra nepalyginamai ver- 
tingesnė už kūną. Bet sielos turtais nepasotinsi, 
kaip ir ugnies auksu ar sidabru neužgesysi. Mūsų 
šventės — kongresėliai pirmiausia 
yra sielos—dvasios puotos. Todėl pir- 
masis žingsnis vedė mus į Dievo namus — bažny- 
tėlę, pirmoji mūsų auka yra jauna mūsų širdis ir 
pirmoji mums dovana yra Dangaus maistas — Jė- 
zus Komunijoj. Pirmieji mūsų balsai liejasi gies- 
mėmis sielos Viešpačiui pagarbinti. Pradžiuginti, 

pasotinti, įkaitinti sielą yra labai svarbi ir didelė 
laimė. Kongresėly mes tai lengvai padarome. 


Pagaliau šventėse gauna savo duoklę ir kūnas, 
dvasiai vadovaujant. Juk mes žaidžiame, dainuoja- 
me, ruošiame bendrus užkandžius, keliaujame... To- 
kiose šventėse daug išmokstame, atsigaiviname, 
sustiprėjame, o tai yra vertingesnės dovanos už 
visokias brangenybes, kurios ilgiau pasilieka ir 
nuolat sielą gaivina. 


Dėkodami Dievui už šią šventę, nuoširdžiai pra- 
šykime pagalbos tolimesniam mūsų gyvenimui na- 
muose, mokykloj, visur. Sukalbėkim Sveika Ma- 
rija. A. 


72. Mūsų Žygiai 


Sveiki mielieji angelaičiai. Džiau- 
gias ir linksminasi mano širdis, matydama jus. Ne 
vienas aš džiūgauju. Drauge džiaugiasi šimtai ir 
tūkstančiai jūsų tėvelių, broliukų, sesučių, draugų 
bei pažįstamų širdžių ir sielų. Dar daugiau. Šian- 
dien jaučia džiaugsmą ir Dangaus angelai su milijo- 
nais šventųjų. Ir gerasis Dievas maloniai žiūri į 
jus ir savo dieviškos galybės ranka laimina jus 
visus: jūsų pulkus ir kiekvieną jūsų atskirai. Links- 
ma. šiandien šiai parapijai, gera visai apylinkei, 
nauda Tėvynei. Senelių, vargšų veidai palinksmėja, 
paskaidrėja, pamačius tokių linksmų ir gerų vaikų 
pulkus. „Na, sako, kaip nebus linksma, kad dar yra 

tiek daug gerų ir linksmų vaikų, kurie iš jaunų die- 
nų prie Viešpaties Dievo eina“. 

Neatsidžiaugia mano akys, kurios mato taip 
gražius jūsų pulkus, stiprias eiles, šventas sielas. 
Tuoj užsimirštu, kad čia tik žemės vaikučiai, maži 
keleiviukai į amžinai tveriantį dangų. Man vis ro- 
dosi, kad čia pulkai angelų, nužengę iš dangaus 
garbinti savo Sutverėją, pasislėpusį Švenčiausiame 
Sakramente. Jūsų šviečią veidai, linksmos akutės, 
nesuteptos širdys primena angelų šventumą, ir be- 
nuodėmingumą. Jūs palaiminti Dievo vaikučiai. Jūs 
esate tartum Didžiojo Jo sodo gražiai žydinčios ir 
meiliai kvepiančios gėlės. Jūsų giedamos giesmės 
ir kalbamos maldos.primena angelų giesmes ir mal- 
das prie Kristaus Sosto Dangaus Karalystėje. Jūsų 
plieninės ir tvarkingos eilės, gražiai plėvėsuojan- 
čios žydriosios vėliavos, barstomos gėlės, lyg at- 
vaizduoja aną gražiąją ir didingąją procesiją su Jė- 
zumi į Jeruzalės miestą.  Minios žmonių, tarp 
kurių daug vaikučių, klojo Jam po kojų medžių ša- 
kas, gėles ir rūbus. Visi tuomet gražiai ir tinkamai 
pagarbino gyvąjį Jėzų, nes paskui sekusios minios 
šaukė sakydamos: Ossana Dovydo sūnui. Pa- 
girtas teesie, kurs ateina Viešpaties vardan. Osana 
aukštybėse (Mt. 21, 9). 

Jūs šiandien suskridote čia iš visos apylinkės į 
savo gražiosios angelaičių Sąjungos šventę — kon- 
gresėlį, kad drauge galėtumėte pagarbinti savo ge- 
riausią draugą — Kristų. Suėjote pašvęsti savo 
jaunų širdžių gerajam Viešpačiui Jėzui. Atėjote 


267 


pagarbinti, padėkoti, paprašyti, pasidžiaugti. Jau- 
ku ir malonu girdėti švelnius jūsų balselius gerojo 
Dievo garbei pašvęstus. Jūs iš mažens garbinate 
savo Geradarį, kad Jis jus laimintų per amžius. 
Toliau jūsų sąskrydis turėjo tikslą padėkoti. 
Dėkoti turite kam ir už ką. Pirmiausia, reikia dėko- 
ti tam pačiam Dievui, kurį turite ir garbinti, kad 
Jis leido jums ir mums gyventi, būti sveikiems ir 
čia linksmiems susirinkti, Toliau reikia dėkoti savo 
šalelei Lietuvai, savo mieliesiems tėveliams, moky- 
tojams ir kitiems geradariams. Ypatingai nuošir- 
džiai turite dėkoti Katalikų Bažnyčiai, Jos vadams 
— Popiežiui, vyskupams ir kunigams. Bažnyčia jus 
globodama ir į šią angelaičių Sąjungą įrašė, kurioj 
laimingai, kaip Rojuj galite jaustis. Kas yra ange- 
„laitis, tas daug malonių iš Dievo gauna, nes kiek- 
vienas angelaitis gauna didelę daugybę atlaidų, ku- 
rių neprisirašę prie tos Brolijos negali gauti 
Pagarbinę ir padėkoję galite ir papra- 
šyti. Visų jaunos širdys draug melsdamos len- 
gviau iš Dievo gaus reikiamų malonių. Ko jūs pra- 
šysite? Daug ko turite melsti. Bet angelaičiai ne- 
gali pasitenkinti vien sau laimės melsdami. Ange- 
laičių širdys turi būti platesnės. Jūs ypač turite iš- 
mokti melstis už kitus. Šiandien norėčiau paraginti | 
jus melstis už mūsų brangiąją Tėvynę. Angelaičių 
šūkio antrasis žodis po Dievo ir yra Tėvynės gėris. 
Melskite Jai Dievo palaimos, ramybės ir šviesios 
ateities. Prašykite visiems lietuviams ir ne tėvynėj 
gyvenantiems laimingo gyvenimo, kad ir jie neuž- 

mirštų gražiosios savo šalelės, mylimos Lietuvos. 
Kaip gera ir malonu. Kokia kaitri Lietuvos danguj 
šildanti saulutė, gražūs miškai, upės, ir ežerai... 
Kaip malonu skraidyti po gimtinės pievas, grožėtis 
gėlių žiedais ir gėrėtis paukščių balsais, Tikrai gra- 
ži tu mano brangi tėvyne. 

Galiau jūs susirinkote skaidriai pasi- 
džiaugti. Tuoj galėsite ir tai padaryti. Galima ir 
reikia linksmintis, tik Viešpatyje, tai yra nenuside- 
dant. Čia galėsite pasirodyti ko išmokote, pasimo- 
kyti iš kitų, ko dar nežinote, Čia visi kartu su savo 
vadais ir globėjais praleisite šią šventę arba kon- 
gresėlį. Jūsų darbais galės pasigrožėti visi žmonės, 
kurie pamatys angelaičių darbus ir žygius. Tad 
drąsiai į darbą su savo gražiuoju šūkiu — Mylėkim 
Dievą ir Tėvynę, — o paskiau seks tyras džiaugs- 
mas, ko jums, mielieji angelaičiai, linkiu, A. 


II; 


Malonūs angelaičiai, Tolimoj, bet gra- 
žioje šalyje viena diena metuose yra vadinama 
vaikų diena. Nepaprasta ta diena, bet labai 
keista, įvairi, vaikams maloni ir laukiama su dide- 
liu išsiilgmu. Vaikai ruošiasi ištisus metus tos die- 
nos iškilmėms, Ruošiasi ne tik jie vieni, bet jiems 
padeda jų tėvai, mokytojai ir visi kiti žmonės, Tą 
dieną vaikai viešpatauja ir gyvena. Jiems visur pir- 
menybė ir teisė. Jie užpila miškus, sodus, aikštes, 
miestų gatves. Pilna pajūriuose ir paupiuose. Vi- 

sur jie žaidžia, šūkauja, linksminasi ir kitus links- 
mina. Visi jie skuba garlaiviais, traukiniais, veži- 
mais, raiti joja ar savo kojas bėgom mėgina. Vis- 
kas jiems nemokamai, veltui. Jų diena. Visi jie pa- 
sipuošę tautiškais rūbais. Visas jų įvairumas ir 
keistumas turi pasirodyti kepurių išpuošime. Kiek- 
vienas berniukas ar mergaitė turi pasidaryti sau 
keistesnę už kitų kepurę, nes už jos keistumą ir 
gražumą esti dalijamos dovanos. Tikrai keistenybių 
diena. Tą dieną visi vaikai, kas būtų: turtingi ar 
vargšai, gabūs ar mažiau gudrūs, sveiki ar ligotes- 
ni tampa lygūs ir vienodi, išskyrus jų pačių pada- 
rytą keistenybių kepurę, kuria gali skirtis, nes tai 
jų pačių nuopelnas. Gražus pamokinimas, kad jei 
galima kuo girtis, tai tik savo gerais darbais ir 
nuopelnais, bet jokiu būdu ne kitų mums duodamų 
gerumu ar kokiu privalumu. Antra, tą dieną vaikai 
primena suaugusiems, kad greit jie juos pavaduos 
visuose metuose ir visuose darbuose. 

Ar galime ko nors pasimokyti iš anos vaikų die- 
nos. Taip, galime. Ji rodo, kad ir mes ką nors pa- 
našaus galėtume padaryti. Šiandien pradžia pada- 
ryta. Mūsų apylinkėj ir kitose apylinkėse šiandien 
kaip tik vyksta panaši vaikų diena, kurią norėtume 
pavadinti angelaičių diena. Tikiu, kad 
kada nors tas įvyks ir viena diena bus tikrai visos 
Lietuvos vaikučių — angelaičių diena. Šiandieninis 
kongresėlis liudija, kad tai gali greit įvykti. Juk 
pulkų pulkai angelaičių užpildė visus kelius ir take- 
lius, kas pėsčias, kas važiuotas skubėjo į savo šven- 

tę — kongresėlį. Visur pilna angelaičių. Dabar ma- 
lonu žiūrėti, kaip gražiai atrodo jų eilės. Koks gra- 
žumas jų vėliavų. Koks linksmumas ir pasitenkini- 
mas veržiasi iš jų širdžių. Tiesa, jūs, angelaičiai, su- 
sirinkote ne dovanų gauti ar žibučiais, lyg tomis 
popierinėmis kepurėmis, pasirodyti, Jūs pirma sku- 
bėjote ne į miškus, pievas, laukus ar kalnus, bet į 
Viešpaties Kūrėjo bažnyčią. Angelaičiai, pirmiau 
susirinkote į Dievo namus pasimelsti, kad paskiau 
galėtumėte skristi į gražiausią Dievo namą — gam- 
tą džiaugtis ir žaisti. Tuo angelaičiai skiriatės nuo 
kitų vaikų, ypač ne katalikų, kuriuos pirmiausia ir 
labiausiai moko mylėti gamtą ir mažai beprimena 
tos gamtos Kūrėją — Dievą. 

Gerieji angelaičiai! Mūsų keliai aiškūs ir tiesūs, 
nors kartais būtų kieti ir grubūs. Mes gerojo Dievo 
vaikučiai, Išganytojo atpirkti krikščionys katalikai, 
Dievas mūsų Sutvėrėjas, Išganytojas mūsų Atpir- 
kėjas. Prie Jo mes einame ir mokomės eiti. Nežiū- 
rime jei kartais reiktų pakentėti — pavargti. Mes 
mokame ir mokomės kentėdami Dievą mylėti, o 
Dievą mylint tikro džiaugsmo turėti. Jūsų šiandie- 
ninė šventė tikrai parodo jūsų kelius. Norėčiau pa- 
klausti jūsų, kas jus čia atvedė, kodėl drįsote tiek 
pasiaukoti, keliolika ar net keliasdešimt kilometrų 
vykti? Ar nelengviau būtų žaisti artimiausiame pa- 
mišky ar paupy? Aišku taip, atsakysite, Bet vis 
dėlto nesusilaikėte nuo to pasiaukojimo. Nors dar 
jauni, bet jau pratinami prie pasiaukojimo ir iš- 
tvermės. Juk jūs vykote čia nežiūrėdami, kad reiks 

pavargti, pakęsti visus kelionės nėsmagumus. Jūs 
palikote didelę daugumą draugų, kurie nenorėjo 
kartu keliauti. Vadinasi, jūs esate verti ir garbingi 
angelaičiai, nes mokėjote reikale pasiaukoti, nesi- 
tikėdami iš to jokios sau naudos. Gražus jūsų žygis. 
Verta pagirti. Toks jūsų uolumas turi nudžiuginti 
visus jūsų vadus ir globėjus, tėvus ir mokytojus, 
nes tokie vaikai daug gerų vilčių žada. Bet, gerieji 
angelaičiai, neužmirškite besigėrėdami, kad neapsi- 
leistumėte savo gražiai pradėtuose žygiuose ir ne- 
nustotumėte vietoje, kas gali būti jūsų pražuvimų. 

Šis kongresėlis turi pamokyti jus naujų suma- 
nymų ir dar didesnių darbų. Dabar pulkas su pulku, 
kuopa su kuopa, vadas su vadu, narys su nariu 
draugiškai pasitarę turite pasiryžti toliau dar la- 
biau dirbti gražiems angelaičių siekiams. Iš šios 
šventės turite parsinešti ar parsivežti vieną, bet 
aiškų ir stiprų pasiryžimą — Būsiu stropus ir 
darbštus angelaitis, angele Sarge padėk ir globok 
mane. A. 


73. Angelaičiai Kilkim 


Gerasis mūsų Išganytojas žmones yra palygi- 
nęs vaismedžiams, kurie neša vaisių. Blogieji žmo- 
nės atneša blogą vaisių, gerieji — gerų vaisių. Bet 
kiekvienas medis, kurs neneša gerų vaisių, bus iš- 
kirstas ir į ugnį įmestas. Dvasios akimis matau ne 
paprastus žmones, bet Diėvo malone įskiepytus, 
kurie turi nešti dangiškų vaisių. Pirmiausia į akis 

krinta jaunieji, šviežieji medeliai, tai vaikučiai. Jie 
dabar dar silpni, bet užaugę taps stiprūs medžiai, 
kurie neš tikrai naudingų vaisių. Ypač akį traukia 
mūsų tėvynės gražieji žiedai — angelaičiai, kurių 
pulkų pulkus, su vėliavomis priešaky, uniformuo- 
tus ir pasižymėjusius čia ir matome, Jie čia atžy- 
giavę iš mūsų visos apylinkės ir susirinkę Dievo — 
pasaulio Sodininko akivaizdoj. Matau ir kitokių 
medžių: vieni pabalę, sulinkę nuo ilgo amžiaus ir 
didelio uolumo tarnaudami Dievui, kiti dar pusam- 
žiai, treti bepradedą žydėti, kad galėtų tinkamų 
vaisių nešti. Visi gali savęs paklausti: kokių vaisių 
nešė ir neša? Visi žinome aiškų įsakymą — nešk 
tik gerą vaisių! Bet kodėl mums tai nesisekė? Daž- 
nai todėl, kad nemokėjome iš savo jaunystės įpras- 
ti ir pasiruošti. Laimingesni yra čia linksmai ir drą- 
siai stovį jaunieji angelaičiai. Jie jau nuo-savo vai- 
kystės eina Viešpaties keliu. Jei neturėjome laimės 
anksčiau sužinoti, kaip galima tapti naudingu vais- 
medžiu, tai prisiminkime bent dabar. O jūs, angė- 
laičiai, dar stipriau įleiskite šaknis dangiškai ke- 
lionei. 

Kaip galima padaryti, kad išaugtų gražūs, stip- 
rūs medžiai, kurie savo viršūnėmis dangų siektų? 
Visi suprantame, kad jaunas medelis yra trapus. 
Kad jis tiesus ir dailus augtų, reikia daug rūpesčio 
ir globos. Jo žievė yra plona ir minkšta. Suaugęs 
medis daug perneša: kai jo žievėj pjaustomos var- 
do raidės, sužalojamas. Jis nebijo dūžių ir purtynių. 
Šaltis ir audra jam nepakenkia. Bet jauno medelio 

iiegalima sužeisti ir jo žievės paliesti. Jauno mede- 
lio augimas lengvai gali būti sukliudytas, jis gali 
sulinkti ar nudžiūti ar išaugti gumbuotas., Jaunas 
ir syvų pilnas medelis negali ir šalčio išlaikyti. To- 
dėl žiemą jį apvynioja šiaudų gręžtimi. Audros len- 
gvai gali jį sužaloti ar išrauti, nes šaknys negiliai 
įleistos žemėn. 


Panašiai yra su jaunais žmonėmis, kurie pana- 
šiai jautrūs ir trapūs yra. Todėl ir juos reikia ap- 
saugoti nuo visų išorinių pavojų. Nesistebėkite jūs, 
jaunieji, kad reikia saugoti savo akis ir ausis, ku- 
rios yra jūsų sielos vartai, kad nuodėmės šaltis ir 
audringas blogojo pasaulio viesulas nerastų įėjimo 
į jūsų sielą ir nepakenktų. Jūs patys turite saugo- 
tis blogų žmonių, kurie norėtų pasikėsinti prieš 
jūsų dorybes. Reikia saugotis tų, kuriuos Išgany- 
vilkais avies kailyje“. Tai jūsų draugai, kurie de- 
dasi esą jūsų draugai, pataikauja jums savo kalbo- 
mis. Tai blogi vaisiai, kurie auga ant blogų medžių. 
Reikia nuo jų bėgti, kad nepakenktų jūsų sieloms, 
kurios gali pasidaryti panašios į juos. Juk teisingai 
sakoma: „Pasakyk man, su kuo draugauji, ir aš 
tau pasakysiu, kas tu esi“. 


Ar mes pagalvojome, kad mūsų blogi vaisiai, t. 
y. blogi darbai būdavo tada, kad tik susitikdavome 
su blogais draugais. Angelaičiai yra laimingi, nes 
jie nuo jaunystės pratinami draugauti tik su gerais 
draugais, bet ypač pratinami susigyventi su di- 

| džiausiu vaikų draugu — Jėzumi Kristumi, Čia yra 
1 vaikų džiaugsmas ir laimė. Taigi, pirmasis angelai- 
čių geras vaisius yra apsaugojimas jaunųjų sielų 
| nuo blogos aplinkos, kuri dažnai kaip amaras su- 
graužia dar neužaugusius daigus. 


Bet neužtenka jauną medelį apsaugoti nuo išori- 
nių kenkėjų. Jaunas medelis yra minkštas ir lanks- 
tus. Kad tiesiai augtų, reikia jam atramos. Taip ir 
jaunieji žmonės turi turėti atramą, kurios pagalba 
galėtų gražiai ir tiesiai augti. Mūsų sielos atrama 
yra Išganytojas. Jis yra pasakęs: „Aš esu vyn- 
medis, jūs vynmedžio šakelės“, Šake- 
lės visuomet turi būti surištos su vynmedžiu, nes iš 
jo ima sau maistą ir gyvybę. Iš vynmedžio teka £y- 
vybės sultys. Atlupta šakelė nuo vynmedžio, greit 
nudžius. Taip yra ir su mūsų sielos gyvenimu. Kol 
ji yra vienybėj su Išganytoju, visuomet yra gyva, 
nes iš to susijungimo su juo visuomet naujos gyvy- 
bės ir jėgos semiamės. Juk tik vienybėj esą priima 
dažnai Jėzų šv. Komunijoj, rūpinasi, kad jis su jais 
visuomet pasiliktų. Kas geriausiai pratinamas ią 
vienybę su Kristumi palaikyti, ar ne angelaičiai, 
kuriems įsakyta dažnai eiti prie šv. Komunijos, ku- 
rie ir šiandien taip garbingai atliko savo šventą pa- 
reigą. Tik su Kristumi vienybėj esą vaikai yra lai- 
mingieji jauni medeliai, kurie greit išaugs į gražius 
ir galingus medžius, kurie savo viršūnėmis visą 
žemę pridengia. Jų šakose dangaus paukščiai, ge- 
ros mintys gyvena. Visi juose džiaugsmo randa. 

Užaugę medžiai turi vaisių nešti. Pasėtos daržo- 
vės sėkla tik užaugusi neša vaisių. Ne taip yra su 
vaismedžiu, Jis pirma yra laukinis medelis, kuris 
neša tik blogą vaisių. Sodininkas įskiepija gerų 
skiepų, iš kurių išauga geri vaisiai. Bet žemiau 

„ skiepo vis dar išželia piktos šakelės, kurias sodi- 
ninkas turi nugenėti. Panašiai yra ir su žmonėmis. 
Naujagimis yra lyg laukinis medelis. Krikštas jį 
padaro Dievo kūdikiu, ir laukinis tampa sodo me- 
deliu. Bet ir vėliau atželia laukinės šakelės. Jas rei- 
kia nukirpti. Kas atlieka tą darbą? Sielos piktžolės 
išraunamos atgailos Sakramentu. Vaikai, kurie re- 
tai pratinami eiti išpažinties, negalės išaugti palai- 
mos verti. Ir čia angelaičiai vedami geruoju keliu. 
Kodėl paskutiniais laikais retėja eilės prie klausy- 
klos ir Dievo stalo? Iš dalies ir todėl, kad vaikai 
pripratinami prie įvairių dalykų: sporto, amato... 
bet nepripratinami savo sielas skaidrinti ypač daž- 
na Komunija. Toje srityje didelių nuopelnų turi 
Angelaičių Sąjunga. Juk ir šiandien sukeliavę keli 
angelaičių pulkai tą patvirtina. Jų šimtai ėjo prie 
Dievo stalo, kartu dalyvavo šventų Mišių aukoje, 
klausė pamokslo. Kada žmonės tingiai tarnauja 
Dievui, tai jie su džiaugsmu bėga Dievo keliu. Ka- 
dangi šiais laikais lengvai žiūrima į religinių praty- 
bų atlikimą, tai angelaičiai mokomi eiti prieš srovę, 
skleisti gerąją, šventojo tikėjimo šviesą. Jie tampa 
žiburiais, rodančiais tikrąjį kelią tamsybėse. Mels- 
kime Dievo palaimos mūsų jauniesiems, kad jie 
degdami tyra Dievo meile ir kitus užkurtų. A. 

74. Įsiskelkime Ugnies 


Jūs visi, mano gerieji angelaičiai, gerai pažįsta- 
te piemenėlių gyvenimą. Atsimenu ir aš anas pie- 
mens dienas. Buvo tai laimingos dienos, ypač gražų 
pavasarį, kai laukuose pirmosios žolelės kalasi pro 
žemės plutą, pakyla skraidyti margaspalviai paukš- 
teliai ir kai jie savo čiulbėjimu ragindavo mus dai- 
nuoti. Miela buvo jaunam skraidyti paskui linksmai 
šokinėjantį ėriuką, ar rankomis mėginti sugauti 
blezdingos sparnelį. Bet būdavo ir liūdnų dienelių. 
Žiūrėk, neišsimiegojęs, reik anksti kelti, karštą va- 
saros dieną gyvuliai laksto, į namus bėga, negalima 
jų pavyti. Ypač įgrįsdavo šaltokos ir lietingos ru- 
dens dienos. Bet gudrūs piemenėliai rasdavo išeitį. 
Štai susirenka sausų šakų, uždega ir jau rūksta 
dūmai, šilta, gera. Jie kartais ir gardžių bulvių iš- 
sikepdavo. Taigi ugnis juos sušildydavo, atgaivin- 
davo. Ypač maloni ugnis yra nakties piemenims. 
Kodėl šiandien tai kalbėjau? Juk dabar taip šilta, 
net prakaitas trykštą, todėl mes savo šventėj — 
kongresėly ugnies nekursim, bulvių nekepsim, nes 
mes ir ne piemenys! Taip, tai tiesa. Bet prilygini- 
mais mes geriau suprantame ir geriau atsimename. 
Nors dabar ir nėra šaltos dienos, tačiau dažnai sau- 
lei kaitinant žmogaus širdy ir sieloj pasidaro tam- 
su ir šalta! Tartum sušąla žmogaus dvasia. Tuomet 
reikia didžios šilimos atgaivinti suledėjusią dvasią. 
Reikia šviesos, kuri apšviestų tamsius sielos kam- 
pelius. Nors nemanau, kad jūsų, malonieji angelai- 

čiai, širdys galėtų būti tamsios ir šaltos, tačiau vis 
dėlto gera kartas nuo karto dar labiau pakaitinti 
ir apšviesti savo dvasią. Šiandien tam mes ir su- 
skridome iš įvairių pulkų, kad įsiskeltumėm dva- 
sios ugnies ir pajustumėm jos šilimos! Kur yra ta 
ugnis? Kame šviečia ta saulė? Papasakosiu. 
Vienas jaunuolis blogai gyvenęs, savo dvasią 
sušaldęs, kaip ledą, o ją pajuodinęs, kaip naktį, su- 
manė taisytis. Jis norėjo būti geresnis, bet žinojo, 
jog pirma reikia darbais parodyti savo pasitaisy- 
mą. Jis viską buvo užmiršęs, kaip būtų galima grei- 
čiau atsigaivinti, o be to, jis norėjo giliai pasitaisy- 
ti. Jis atsiminė Šv. Istorijos pasakojimus, Palesti- 
ną ir prieš porą tūkstančių metų gyvenusį stebu- 
kladarį Kristų, kurs visus prašymus išklausydavo, 
nusidėjėlius šventai gyventi išmokindavo. Jis iške- 
liavo į Šv. Žemę, kad ten, kur Kristus gyveno, gau- 
tų šv. šviesos, jėgos. Nukeliavo. Jis dabar Kristaus 
gimimo bažnyčioj prašė dvasiai šilimos ir šviesos. 
Ir jo malda buvo išklausyta. Jis užsidegė. Bet nie- 
kas jo širdies negalėjo matyti, o jis norėjo ne tik 
pats džiaugtis ta nauja šviesa ir šilima, bet ir kitus 
džiuginti. Todėl jaunuolis užsidegė žvakę iš ten de- 
gusios žvakės ir nutarė tą pačią liepsną parsinešti 
į savo kraštą, parapiją, kaimą. Visiems parodys, 
jog čia iš Kristaus žemės liepsna, dangiška šviesa, 
tai ženklas mano jau karštos širdies, dvasios, ku- 
rią įkaitinau ir sušildžiau savo šventoj kelionėj... 
Jaunieji kariai angelaičiai! Kiek daug pamoko 
mus šis jaunuolio didelis pasiryžimas ir gražus to 

pasiryžimo įvykdymas. Mes esame laimingesni už 
aną jaunuolį, nes mums nereikia taip toli keliauti, 
kad rastumėme savo širdžiai šilimos ir šviesos. Mes 
tokios šilimos ir šviesos renkame labai arti, kiek- 
vienoj savo parapijos bažnytėlėj. Tos pat šviesos ir 
„šilimos gavome ir šiandien švęsdami savo apylinkės 
angelaičių šventę. Mes žinome, Jog Jėzus iš savo 
gerumo arti mūsų — altoriuje. Jis mielai ateina 
dar arčiau — į mūsų širdį. Kokia laimė ir tyras 
džiaugsmas. Šiandien mes jauni atsigaivinę ta lai- 
me, nes priėmėme Šv. Komuniją, vadinasi, įsiskėlė- 
me dangiškos ugnies, kuri neperstojamai mus šil- 
dys ir švies, kol mes patys gyvensime. 

Dėkodami Jėzui už naują šviesą ir šilimą, dary- 
kime du pasiryžimu, kuriuos būtinai ištesėkime: 

I. Uoliai kūrensiu savo širdy ugnį, šildančią 
dvasią. 

II. Žiebsiu tos ugnies į kitų širdis! 

1. Bet girdžiu jūsų tylų klausimą — kaip tai 
padaryti? Klausykitės, aiškiau pasakysiu. Papras- 
toji ugnis degina, šviečia ir šildo. Tuo turi pasižy- 
mėti ir šiandien įskeltoji jūsų dvasinė ugnis. 

a) Ugnis degina tai, kas netinkama. Taip sude- 
giname varputes, nereikalingus popierius, paga- 
lius ir t.t. Ir mūsų sieloj veisiasi nereikalingų pikt- 
žolių, ydų: pyktis, kerštas, melagystės, vagiliavi- 
mai, namiškių ir vyresniųjų neklausymai, smagu- 
Tiavimas, tingėjimas ir t.t. Kur čia viską ir išskai-“ 
čiuosi! Daug usnių įsiveržia į mūsų širdies lauką. 
Šiandien įskeltoji ugnis tegul viską nudegina, tuo- 

met širdis bus skaisti, kaip ugnimi išvalytas auk- 
sas. 
b) Neužtenka nudeginti, kas pikta, nes vietoj 
nudegintų piktžolių, reikia sodinti širdies daržely 
dorybių gėles: malonumą, pamaldumą, paklusnu- 
mą, susivaldymą ir taip toliau. Kokių dorybių 
jums labiausiai reikia, jūs patys žinote. 

e) Geros ir doros mūsų širdys pirmiausia lyg 
šildys mus pačius, nes visiems bus malonu jaustis 
gerais. Kas jus pagiria, tai žodžiais lyg sušildo, nes 
veidas paraudonuoja, o širdis pradeda smarkiai 
plakti, akys šviesiau spindi ir t.t. 

Visokių tų gėrybių ir jėgos įsižiebsime čia, ma- 
lonieji angelaičiai, savo šventėje — kongresėlyje, 
bendroj maldoj, arčiau Kristaus priėję. Toks gra- 
žus mūsų pasiryžimas ir naujai įskelta ugnis turi 
būti mūsų parnešta ir į namus, kaimus, mokyklas. 
Jei mes paskleisime tą šventą ugnį, tai mūsų šven- 
tė pasisekusi. Įsiskelkime ugnies! Amen. 


75. Nuskinta Gėlė 


Gerieji klausytojai! Ši vieta, kurioj dabar sto- 
vime visi susirinkę, įvairiais vardais vadinama. Ka- 
pai, kapinės, mirusiųjų miestas, kryžių daržas ir t.t. 
Visi tie vardai labai liūdni. Ne taip šią vietą norė- 
čiau aš pavadinti. Kaip? Tuoj pasakysiu. 

Visus žmones, gyvenančius ant žemės, ypač vai- 
kus, galima palyginti į didelį gėlių daržą. Visos gė- 
lės, dygsta, lapuoja, žydi, vysta. Dažnai į gėlių dar- 

žą ateina šeimininkė, rankoje laikydama aštrų pei- 
lį, kuriuo pakerta tuos žiedus, kurie jai patiko ir 
kurių ji norėjo. Vienus nupiauna peržydėjusius, 
kitus pačiame grožyje, o kitus vos pražydusius. Ar 
kas šeimininkę vadina žiauria? Ne. Ji yra daržo 
valdovė, gali daryti, ką nori, Bet pasiteiraukime, 
kur ji deda taip gražių žiedų ir žalumynų puokštes? 
Ji nemeta jų lauk, ypač tų jaunesnių žiedų. Visus 
sumerkia į gražiausį indą ir skubiai neša į Dievo 
namus, prie altoriaus. Čia jie dar gražiau pražysta. 
Iš čia niekur nebeišnešami. 

Po to jau galime suprasti kaip norėtųsi pava- 
dinti kapines. Kapinės yra tik laikina mūsų kūnams 
vieta, jame ilsisi, kol Dievo balsą išgirdę stos Die- 
vo akivaizdon ir amžinai žydės — Dievui garbės | 
giesmę giedos. Kapinės nėra mirusių, bet miegančių 
būstinė. Jei čia vien tik mirtis bylotų, nebūtų ant 
kapų gėlių, žalumynų, turėtų būti negyva žemė, pil- 
kas akmuo viską pridengtų. Ir tie kapų kryžiai pa- 
svirę, samanoti, su išblukusiais užrašais neskelbia, 
vien mirties, bet ir prisikėlimą, Juk ir Jėzus mirė 
ant kryžiaus, bet vėl greit prisikėlė. Ir prie mūsų 
kapų kryžiai šneka apie mūsų prisikėlimą. 

Taip pat suprantama, kodėl nereikia nusiminti, 
kai žmogus miršta, ypač jei jaunesnis ar mažas, 
kaip ir čia turime gerąjį-ją angelaitį-tę. Kaip gra- 
žiai žydinčios gėlės greičiau gali būti šeimininkės 
nuneštos prie altoriaus, taip ir jauni žmonės gali 
būti greičiau Dievo pakviesti prie Dievo Sosto. 
Šiandien esame tokio įvykio liūdininkai. Neseniai 


281 


linksmas buvo N., skraidė kaip dangaus paukštelis, 
žydėjo kaip darželio gėlelė. Visiems buvo geras, 
mielas, gal todėl ir Dievui patiko, norėjo jį arčiau 
prie savęs turėti. Nuskrido a. a. N. pas savo Tvė- 
rėją Viešpatį. Juk jis tikrai nuskrido, mes, ypač 
mūsų angelaičių pulkas, kurs jį čia atlydėjome, ne- 
abejojame, Juk kai mes angelaitiškai sveikindavo- 
mės „Angelaičiai kilkim“, a. a. N. smagiai sušuk- 
davo — vis aukštyn! Ką tie žodžiai reiškia, mes visi 
gerai žinodavome. Mes turime keltis į Dievą, į dan- 
gų, į gėrį, į grožį. Jis jau pakilo ir amžinai ten 
džiaugiasi tarp angelų, kaip tarp dangaus žvaigž- 
delių. Mūsų pulkas, pasakysiu, neliūdi jo, nors sun- 
ku ašaras sulaikyti, netekus ant žemės ir savo pul- 
ke gerojo angelaičio. 

Bet juk mes žinome, kad jis mūsų neužmirš. 
Nors jis nebesakys eilėraščių mūsų susirinkimuose, 
nebegiedos giesmių mūsų pamaldose, bet jo siela 
džiaugsmingai giedos Dievui garbės ir padėkos gies- 
mes. Ir dėl to Dievas atsimins, Jis melsis už mus ir 
už mūsų darbų pasisekimus. Šiandien, dalyvaudami 
laidotuvėse, pagerbėm jo kūną, kuriame pats Die- 
vas gyveno ir siela viešpatavo. Žmogaus kūnas yra 
lyg Dievo bažnyčia. Kaip gerbiame Dievo bažnyčią, 
taip ir žmogaus kūtą, kuris priimdavo šv. Sakra- 
mentus, ypač Šv. Komuniją. Todėl mes kūnų nede- 
giname ar kitaip nenaikiname, bet palaidojame, 
kad kaip iš žemės paimtą, taip jon sugrąžintų, 0 
paskutiniame teisme prisikeltų vėl iš tos pačios že- 
mės, Dalyvauti laidotuvėse yra geras, gailestingas 

darbas. Mūsų angelaičių pulkas gerai tai suprato 
ir gražiai įvykdė. Mes atlydėjome jį į tą ramybės 
vietą, parodėm kaip savo draugui, kad mes jį my- 
lėjome ir mylime, neužmirštame ir neužmiršime. 

Ką galime daryti savo a. a. draugo N. atmi- 
nimui? Paminklo nepastatysime, bet ką nors galim. 
Štai dabar čia išaugs naujas angelaičio kapas. Mū- 
sų pulko angelaičiai padarykim jį gražiausiu kapu 
kapinėse. Pirmiausia, pavasario žibuoklės tegul žy- 
dės ant mūsų draugo kapo, paskutinė gėlė tegul 
nuvysta taip pat ant jo kapo. Taip darydami mes 
parodysime ryšį, kuris nenutrūksta laikinai jam at- 
siskyrus. Praeis daug metų, mes užaugsime, bet 
savo draugo angelaičio kapo ir tuomet neužmirški- 
me. Savo pulko ir kitiems angelaičiams papasako- 
kime, jog čia ilsis geras angelaitis. Visa tai būtų 
mūsų a. a. angelaičio N. kūnui atsiminti, bet svar- 
biau mes dar turime atsiminti jo sielą. Tiesa, gal 
jai ir nereikia mūsų pagalbos, bet kol to nežinome, 
parodykim jai savo meilę. Angelaičio sielos nepa- 
guosim gėlėmis ant kapo. Siela trokšta kitokių da- 
lykų. Mes ir sielai galim labai daug padėti. Štai jau 
pasimeldėm per jo laidotuvių pamaldas, neužmirš- 
kime ir per kitas pamaldas. Rytą ir vakarą pasi- 
melskim ir už a. a. N. Kai artimiausiu laiku priim- 
sim Šv. Sakramentą, paaukokim už draugą ange- 
laitį. Būtų gražu, kad jūs patys po mirties 30 die- 
nų, sudėję po 5 centus užprašytumėt atlaikyti šv. 
Mišias jo intencija, atėję .į kapus pasimelstumėte 
— tai tikrai draugo meilė, 

Štai tarkim paskutinį jam sudiev. Kariai jį tar- 
tų šautuvų garsais, mes tarkim sielos nuoširdžiais 
maldos balsais. Linkėkime jam ramybės ir dangiš- 
ko džiaugsmo, sukalbėkime kartu amžiną atilsį. 
Ilsėkis Viešpatyje, kol vėl gyvas prisikelsi ir su 
mumis pasimatysi. A. 

